legislatura
stringclasses 4
values | id
stringclasses 180
values | fecha
stringdate 2012-11-20 00:00:00
2023-12-12 00:00:00
| speaker
stringclasses 314
values | party
stringclasses 11
values | topic
stringlengths 0
767
| text
stringlengths 3
64.2k
| language
stringclasses 1
value | url
stringclasses 461
values | unique_id
stringlengths 9
13
|
|---|---|---|---|---|---|---|---|---|---|
10
|
19
|
15.03.2013
|
MANEIRO LABAYEN
|
Mixto-UPyD
|
Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, Barakaldoko BECen finantza-egoerari eta Eusko Jaurlaritzak hartzeko asmoa duen erabakiei buruz
|
Eskerrik asko, lehendakari jauna. Berriro ere kexuak, berriro ere kontakizuna. "Egoera konplexua", horrela deskribatu duzu zuk. "Noski, badakigu", diozu. Zuek badakizue, egungo egoeraren jakitun zarete. Baina, zer egin da orain arte? Hori da galdera. Eta, noski, bada beste galdera bat ere: Zer egingo dugu aurrerantzean? Zer egingo duzue hemendik aurrera, BEC zer egoeratan dagoen deskribatzeaz gainera? Zer irtenbide proposatzen dituzue? Noiz jarriko dira abian? Aurrez aurreko neurriei, plan berriei, aurrez aurreko plan bati buruz hitz egiten duzu. Noiz jarriko da abian hori guztia? Uste dut dagoeneko berandu gabiltzala. Ez da azken ekitaldiko datuak ikusi besterik. Nik, bistan denez, ez dut daturik BEC zer izan den esateko, edo Euskadirentzat BEC ez eraikitzea zer izango zen jakiteko. Ez dakit. Ez dakit zer egoeratan egongo ginatekeen orain. Ez dakit zuk diozun bezain ezinbestekoa izan den. Ez dakit, ez dut daturik. Zuk esan duzu zerga bidez ehun milioi euro baino gehiagoko diru-sarrerak izan direla. Nik ez ditut datu horiek. Nik gaur egun zer egoeratan dagoen dakit, eta oso larria da egoera. Eta ziur naiz, ziur gara, eta hor daude datuak, kudeaketa erabat arduragabea izan dela urte hauetan guztietan, eta administrazioek ez dutela kontrolatu. Egia esan, badirudi Bizkaiko Foru Aldundia Eusko Jaurlaritzak zuzendaritza-talde berria izendatu zain dagoela, azpiegitura hori sustatuko duen aurrez aurreko plana abian jar dezaten. Noiz egingo dira urrats horiek? Izan ere, itxuraz, aurreko Gobernuak onartu zuen aurrez aurreko plan hori, eta gaur da eguna horri buruz ezer ez dakiguna. Beraz, mahai gainean jarri behar da urte hauetako kudeaketa negargarria ere, eta administrazioen kontrolik eza. Eta beste datu bat kontratazioari dago- kionez: Herri Kontuen Euskal Epaitegiak berriro ere nabarmendu du ez direla publizitate- eta lehiaprintzipioak bete hornidura- eta zerbitzu-kontratu askotan, ezta ibilgetuak eskuratzeko orduan ere. Berriro ere, irregulartasunak. Egia esan, lehendakari jauna, ustiaketaren dirusarrerak % 54 jaitsi dira 2011tik 2008ra bitartean. Gastuak, ordea, % 27 soilik. Langile-gastua % 11 soilik jaitsi da, eta hori azken urtean, aurreko urteetan igo ere egin baitzen. Horrek erakusten du, hain zuzen, zeinen txarra izan den kudeaketa. Edozein enpresatan, salmentak nabarmen jaisten direnean, berehala doitzen dira gastuak. Kasu honetan, ez da hala egin. Ikusten denez, hemen ez da arazorik gastuekin, eta itxaroten dena da gero diru publikoa jasotzea, egoera konpontzeko. Baina gertatu dena da gastuak ez direla jaitsi, egin behar zen moduan, eta ustiaketaren ondoriozko diru-sarrerak ikaragarri jaitsi direla. Beraz, horrek guztiak ikusarazten du oso kudeaketa txarra egin dela, eta horren erantzule direnek ez dituztela ondorioak ordainduko. Kontseilari ordezkaria beste leku batera doa lanera, eta, beraz, ez du bere gain hartuko kudeaketa txar horren erantzukizuna. Eta, amaitzeko, interpelazio honi dagokion mozioan eskatuko dugun moduan, aurrez aurreko plan bat eta neurri jakinak eta kudeatzaileek erantzukizuna bere egitea eskatzeaz gainera, ezin dena da Bizkaiko jaunari eskatzen duen guztia ematea. Ezin da, ez dago gauza guztietarako dirurik. Ez dago gauza guztietarako dirurik, eta hala ari da erakusten egoera ekonomikoa. Ez da onargarria Bizkaiko ahaldunari eskatzen duen guztia ematea, eta gero herritarrek ordaindu behar izatea burugabekeria horiek, guretzat erabat funtsezkoak. Ezin da. Diru publikoa zorroztasun handiagoz erabili behar da, eta, kasu honetan ere, ez da egin. Eta, noski, nabarmen uzten ari da egoera ekonomikoa. Beraz, BEC egoera dramatiko horretara eraman duten kudeatzaileek eta administrazioek dagozkien erantzukizunak hartu behar dituzte. Eskerrik asko, lehendakari jauna.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_801
|
10
|
19
|
15.03.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Interpelazioa, Gorka Maneiro Labayen Mistoa-UPyD taldeko legebiltzarkideak lehendakariari egina, Barakaldoko BECen finantza-egoerari eta Eusko Jaurlaritzak hartzeko asmoa duen erabakiei buruz
|
Maneiro jauna, ez diot gaitzespenen jokoari jarraituko, eta gutxiago komunikabide jakin batzuek titulutzat balia dezaketen lurraldeen arteko lehiari. Egia esan, ez dizut oso ongi ulertzen, kexura eta kontakizunera jo dudala salatu ondoren, zuk ere iragandakoaren kontakizun baten araberako aurkezpena egin baituzu. Eta ez dizut oso ongi ulertzen daturik ez duzula esan eta, ondoren, nola ausartzen zaren kudeaketa arduragabetzat jotzen, eta, gainera, erantzukizunak eskatzen. Bai, hemen egin duzu, tribunan, Maneiro jauna. Aurrez aurreko plan bat eskatzen duzu Bilbao Exhibition Centreren diru-hustea geratzeko, eta presazko jarduerak BECen jarduera berriro bideratzeko. Ados gaude horretan. Eta, hain zuzen, epe laburrean osatuko da, eta zuk planteatu duzu, zuzendaritza eta batzorde bat, eta etorkizunean Bilbao Exhibition Centre berriaren lema eramatearen arduradunak izango dira. Gogorarazten dizut, gainera –eta esan dut nire lehen mintzaldian–, badela aurrez aurreko plan bat Bilbao Exhibition Centreren jarduera sustatu eta kudeaketan oreka bilatzeko. Bilbao Exhibition Centrek berak iazko azaroan egindako plan bat da. Iazko azaroan. Eta plan hori kudeatzaile berrien eskuetan dago, aztertu, hobetu, egokitu eta egoera berrira doitzeko, eta azkar jarduteko. Bermatzen dizut Eusko Jaurlaritzak interes berezia jarriko duela –eta ez da kexua, ez, ez–, Eusko Jaurlaritzak interes berezia jarriko duela, eta jartzen ari dela, helburu horretan. Lehiakortasun-plan horrek bi jarduera-ildo jasotzen ditu, Maneiro jauna. Batetik, negozio-eredu berria ezartzearen aldeko erronka, eta bestetik, modu osagarrian, aurrez aurreko plan bat, Bilbao Exhibition Centreren jarduera-galerak murrizteko ahalik eta epe laburrenean. Planaren oinarriak, zehatzago esanda, hiru jarduera-programa dira: bat, eskuragarri dagoen espazio guztiari balioa ematea, alokairua sustatuz funts osagarriak lortzeko; bi, langile-gastuak doitzen jarraitzea, eta behar eta jarduera berrietara egokitzea, eta, hiru, jarduera-gastuak murriztea. Hiru zutabe horietan oinarrituta, jarduera-gastuak murrizten jarraitzea da helburua. Zehatzago esanda, Bilbao Exhibition Centreren proposamena da gastua 1,3 milioi murriztea urtean, 2016an jardueraren oreka lortzeko. Amaitzeko, Maneiro jauna, Eusko Jaurlaritzak Bizkaiko Foru Aldundiarekin eta Bilbao Exhibition Centreko gainerako bazkideekin modu hertsian lan egiteko duen interes estrategikoa errepikatu nahi dut, azpiegitura bat finkatzeko, birbideratzeko eta sustatzeko, enpresa-garapenerako eta euskal ekonomia nazioartekotzeko. Ziur naiz Euskadiko ekonomiak gaur ekoizten duenaren % 40 esportatzen badu, Bilbao Exhibition Centreri esker esportatzen duela, hein handi batean. Euskal enpresek kanpora atera behar dute, horretan ari dira, eta Gobernu honek lagunduko du are gehiago atera daitezen, baina, aldi berean, gure herriak guneak eskaini behar ditu kanpoan erosle izan daitezkeenek gure enpresak ezagut ditzaten, baita haien produktuak eta zerbitzuak ere. Eta Bilbao Exhibition Centre da gure erreferente nagusia lan horretan. Bukatzeko, Maneiro jauna, ideia nagusia errepikatu egingo dut: Gobernuak errealitatearen berri dauka. Egoera zaila dela jakin badakigu eta gure konpromisoa partaide guztiekin elkarlanean egoera honi irtenbide bat eskaintzea da. Elkarrekin eta elkarlanean lortu egingo dugu, Bilbao Exhibition Centre Euskadiren etorkizunerako azpiegitura garrantzitsua da-eta. Eskerrik asko, Maneiro jauna.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_802
|
10
|
19
|
15.03.2013
|
OYARZABAL DE MIGUEL
|
PV-ETP
|
Galdera, Iñaki Oyarzabal de Miguel Euskal Talde Popularreko legebiltzarkideak lehendakariari egina, Ajuria Enean Irango Errepublika Islamikoaren enbaxadoreari egindako harrera ofizialari buruz
|
Eskerrik asko, presidente andrea. Lehendakari jauna, lehengo astean, harrigarria bada ere, ohorez egin zitzaion ongi etorria Irango Errepublika Islamiarreko ordezkariari. Erregimen hori teokratikoa, diktatoriala eta errepresiboa da, eta egunero urratzen ditu giza eskubideak. Legebiltzarrak egin zion ongi etorria goizean –presidente andreak egin zion harrera–, eta, ondoren, zuk, Urkullu jauna, arratsaldez, Ajuria Enean. Gertaera hark harridura eta haserrea eragin zien, niri eta nire taldeari ez ezik, giza eskubideekiko sentsibilitatea duten eta haiekiko konpromisoak dituzten talde askori ere, eta zure jarrera kritikatu zuten. Galdera hau egin nahi dizut: Zure ustez, merezi izan zuen? Zure ustez, bada halako akats politiko eta diplomatiko bat justifikatzen duen arrazoirik? Zure ustez, bada zuk, euskal gizartearen ordezkari zaren aldetik, defendatu behar dituzun printzipio demokratikoei hala uko egitea justifikatzen duen arrazoirik? La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_803
|
10
|
19
|
15.03.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, Iñaki Oyarzabal de Miguel Euskal Talde Popularreko legebiltzarkideak lehendakariari egina, Ajuria Enean Irango Errepublika Islamikoaren enbaxadoreari egindako harrera ofizialari buruz
|
Legebiltzarburu andrea, legebiltzarkideok. Oyarzabal jauna, galderari galdera bat: zer iruditzen zaizu Espainiak Irango enbaxadore bat onartzea? Zure iritzia zure alderdiarena baldin bada, nola onartzen duzue Iranek Espainian enbaxada bat edukitzea? Erantzuna erreza da, hitz bakar batekin azaldu daitekeena: diplomazia. Eta diplomazia elkarrizketa da. Oyarzabal jauna, oso sinplea da. Espainiak Irango enbaxadore bat du Espainiako Gobernuak harreman normalizatuak dituelako Iranekin, zuk bakea eta segurtasuna mehatxatzen dituela eta giza eskubideei dagokienez erregistro txarrenak dituela diozun Iran horrekin. Eta Espainian Irango enbaxadore bat egotea onartzen duen Gobernua zure alderdiarena da, ez nirearena. Dena den, lehendakari naizen aldetik, pentsatu beharko zenuke ea enbaxadaren eta haren ordezkaritzaren aurrean giza eskubideak eta demokrazia errespetatzen dituen kultura baten alde egin nuen, eta bai, egin nuen. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_804
|
10
|
19
|
15.03.2013
|
OYARZABAL DE MIGUEL
|
PV-ETP
|
Galdera, Iñaki Oyarzabal de Miguel Euskal Talde Popularreko legebiltzarkideak lehendakariari egina, Ajuria Enean Irango Errepublika Islamikoaren enbaxadoreari egindako harrera ofizialari buruz
|
Lehendakari jauna, egia da erregeak harrera egin ziola enbaxadore horri, bere funtzioak betez, Konstituzioak behartzen baitu horretara, hala egin behar baitu Iranek gure enbaxadorea akreditatzeko, noski. Eta ministroak ere hala egin zuen, haren betebeharra delako. Baina ez zurea, zuk ez baituzu hori egiteko ez eskumenik ez betebeharrik. Haiek bai. Baina, ministroak ez bezala, zuk, Urkullu jauna... Ez, ministroak egin zuenaz bestera, zuk ez zenuen nabarmendu Iranen gertatzen ari dena, ezta jendearen kezkaren berri eman ere. Zuk ez zenuen publikoki zure kezka agertu Iranen giza eskubideak urratzen direlako, edo Iranek programa nuklearra duelako. Ez dakit pribatuan egin zenuen, harekin zeundela, baina gauza hauek publikoki egin behar dira. Izan ere, zuk ez zenuen bilera hura antolatu enbaxadoreari esatekoak esateko. Harekin argazki bat ateratzeko antolatu zenuen bilera hura, eta niri lotsaren argazkia iruditzen zait. Niri, pertsonalki, min eman zidan, eta argazki hau ikusi nuenean, zu enbaxadoreari eskua ematen, edo lehendakari andrearen beste hau (honek ez zion eskua eman, eta beltzez jantzita zegoen, ez protokolo-arrazoiengatik, baizik eta emakumea delako, eta ezin duelako Irango enbaxadorea ukitu, hark nahi ez badu)… Nik, argazki hauek ikusita, ezin ditut ahaztu Iranen, familiak iraintzeko, garabietatik urkatu eta zintzilikatzen dituzten homosexualen irudiak. Ez gara ari Espainiak harreman normalizatuak dituen erregimen arrunt bati buruz. Diktadura bati buruz ari gara, giza eskubideak sistematikoki urratzen dituen diktadura batez, eta zuk badakizu hori: epaiketarik gabeko ehunka exekuzio urtero; harrikatzeak, atxiloketa bidegabeak; torturak; emakumeen, gutxiengo etnikoen edo erlijiosoen jazarpena... Prentsa-askatasuna murrizten duen erregimen bat. Gainera, NBEk zigortu duen herrialde bat da. Nolatan esan zenuen egun hartan bilera ekonomikoa zela! 2012ko martxotik, Iranekin merkataritzan aritzeko debekua dago. Espainiak petrolioa erosteari utzi zion 2012ko otsailean, eta Europar Batasunak, uztailean. Europar Batasunaren eta NBEren berariazko debekua dago, eta blokeo ekonomiko eta diplomatikoa duela zenbait hilabetetatik, eta Espainia betetzen ari da. Europar Batasunak, gainera, babes arduratsua eskatu die guztiei, hori betearazteko. Nire ustez, ez da hori justifikatzen duen ezer. Iruditzen zait ez dagoela argazki hori justifikatzen duen arrazoirik. Uste dut erratu egin zinela, eta uste dut onartu beharko zenukeela ez zuela merezi izan, zuk giza eskubideak urratzen dituztenekin eskaerak ez murrizteko betebeharra duzula. Eta aukera egokia zen egun hura hori egiteko. Uste dut ezin dituzula urratu nazioarteko akordioak, eta, noski, errepikatu ezin den akats diplomatiko bat dela. Besterik ez; eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_805
|
10
|
19
|
15.03.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, Iñaki Oyarzabal de Miguel Euskal Talde Popularreko legebiltzarkideak lehendakariari egina, Ajuria Enean Irango Errepublika Islamikoaren enbaxadoreari egindako harrera ofizialari buruz
|
Oyarzabal jauna, bitxiak dira zuk, nolabait, Joan Karlos I.a edo Espainiako Gobernuko presidentea edo dagokion ministroa zuritzeko erabiltzen dituzun kontzeptuak. Uste dut Espainiako Gobernuak baduela aukera Irango enbaxadorea ez onartzeko edo are kontsulta-deia egiteko, ezta? Ongi, Oyarzabal jauna, itzul gaitezen gaiaren muinera. Ez planteatu printzipio batzuk hemen eta justu horien aurkakoak laurehun kilometro hegoaldera. Zure gobernuak Iranek enbaxadore bat izateko baimena eman du, eta gobernu hura, zure gobernuak baimenduta, Euskadin izan da bisitan. Bilera batzuk izan ditu euskal enpresekin; bilera bat eskatu dio lehendakariari, eta lehendakariak harrera egin dio, eta enbaxadoreak egindako galderei entzun die. Gai ekonomikoak. Eta lehendakariak ere hitz egin zion, Oyarzabal jauna, hitz egin zion. Ekonomiaren Garapeneko eta Lehiakortasuneko sailburuaren aurrean egin nuen, baita Kanpo Harremanetarako Idazkaritza Nagusiaren aurrean ere, eta ez nion gai ekonomikoez soilik hitz egin. Ziurtatzen dizut gure herriaren askatasun- eta demokrazia-kulturaz hitz egin niola enbaxadoreari, Gernikako arbolak irudikatzen duenaz; giza eskubide guztiak errespetatzeko kulturaz hitz egin nion, eta beti Europako legedia beteko duten euskal enpresez ere hitz egin nion. Eta enpresa batzuek izan ditzaketen isunekiko kezkaren berri ere eman nion. Hitz egin nion, eta argi eta garbi, Oyarzabal jauna. Oyarzabal jauna, koherentzia baizik ez dizut eskatzen, eta zuri ez ezik, baita Alderdi Popularrari ere. Ez eskatu besteei zeuen buruei eskatzen ez diezuenik. No defienda una cosa y su contraria. Madril eta Gasteizen arteko distantzia lau ordu baino gutxiagoan egiten da, eta errepide horrek bi noranzkoak ditu, biak. Han hemen planteatzen duzuna planteatuz gero, elkar ulertuko dugu; han hemen planteatzen duzunaren aurkakoa planteatuz gero, berriz, ez. Koherentzia baizik ez dizut eskatzen, Oyarzabal jauna. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_806
|
10
|
19
|
15.03.2013
|
REYES MARTÍN
|
SV-ES
|
Galdera, Vicente Reyes Martín Euskal Sozialistak taldeko legebiltzarkideak lehendakariari egina, finantziazioa BGAEen kontura izateko planak porrot egin ostean, enpresa txiki eta ertainen eta autonomoen zirkulatzailea finantzatzeko iragarritako funtsari buruz
|
Señora presidenta, galdera egintzat joko dut, zure baimenarekin.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_807
|
10
|
19
|
15.03.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, Vicente Reyes Martín Euskal Sozialistak taldeko legebiltzarkideak lehendakariari egina, finantziazioa BGAEen kontura izateko planak porrot egin ostean, enpresa txiki eta ertainen eta autonomoen zirkulatzailea finantzatzeko iragarritako funtsari buruz
|
Legebiltzarburu anderea, legebilzarkide jaun andreok. Galdera erantzuntzat joko dut gaur Euskal Herria Bilduko Isasi jaunari erantzun diodan lehen galderaren bidez. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_808
|
10
|
19
|
15.03.2013
|
REYES MARTÍN
|
SV-ES
|
Galdera, Vicente Reyes Martín Euskal Sozialistak taldeko legebiltzarkideak lehendakariari egina, finantziazioa BGAEen kontura izateko planak porrot egin ostean, enpresa txiki eta ertainen eta autonomoen zirkulatzailea finantzatzeko iragarritako funtsari buruz
|
Eskerrik asko, presidente andrea. Sentitzen dut, lehendakari jauna. Lehengo egunean galdera eginda, sailburu batek erantzun zidan (oso ongi, gainera) eta gaur, zuk erantzun behar didazunean, erantzuntzat jo duzu galdera, bai behintzat lehen mintzaldian. Baina ez da Isasi jaunak egin dizun galdera bera. Nire galderak dio, zehazki, zertan datzan hasiera batean GEBEren kapitalaz elikatuko zen funtserako planteatzen duzun aukera. Eta pentsatzen dut zure denbora guztia gorde nahi duzula gero ongi azaltzeko. Nik ere, orduan, gauza orokorretara jo behar dut, ez baitidazu erantzun zertan datzan funts berri hori. Begira, Isasi jaunari gaur goizean esan diozu garrantzitsua den hartan jartzen duzula arreta, argitaratzen dena argitaratzen dela. Baina argitaratzen den guztia ez da gezurra, ez, eskuarki, eta garbi dagoena da Gobernuaren bozeramaileak, zure ondoan eserita dagoenak, formalki esan zuela funts bat osatuko zela gizarte-emendioetarako borondatezko erakundeen kapitalarekin, ETEak finantzatzeko. Hori horrela da, eta hori da hiru hilabeteko epean egiteko konpromisoa hartu ondoren egingo ez duzuna. Ez, ez duzu egingo. Ez duzu egingo, eta, bestela, esan gaur, hiru egun geratzen baitira. Alegia, ez duzu egingo sindikatuak aurka dituzulako, GEBEren erabaki hori hartzeko botoen % 50 haiek baitute. Izan ere, kezka eta betebehar bat dute GEBEk, eta da pentsioak osatzeko diru hori likidoak diren funtsetan inbertitzea, arrazoizko arriskuarekin, besterik gabe. Eta, noski, gobernu batek ezin du diru hori eskuragarri jarri, enpresariek hala eskatuta, bermatu ezean. Langileen pentsioekin jolasean ari zara. Eta hor dator bigarren arazoa: % 100 bermatu behar duzu, eta, orduan, Estatuko laguntza bat da. Eta zuk eman duzun zirriborroan, eta hori ere ez da prentsako albiste bat, eta lehenago aipatu dituzu erakunde hauek, berariaz esaten duzu eragiketa osoaren amaiera ona bermatzen duzula. Orduan, galdetzen dizut: Hitz egin al duzu Bruselarekin? Bermatu al duzu hori ez dela Estatuko laguntzatzat interpretatuko? Zeren, hala ez bada, ez atera, arren. Herrialdearengatik esaten dizut, herrialdearen interesagatik, arduragabekeria bat izango bailitzateke. Ziur asko, prentsan ere iragarri duzulako –eta ez dut uste gezurra izango denik– aukera bat aurkeztuko duzula: abal bidezko kredituak izatea… Ateratzen duzun edozein prozedurak aldaeraren bat izango du, baina jada abian dagoen zerbait da. Ez da aurreko legegintzaldian atera dela, atera baita, baizik eta jada abian dela. Eta, orduan, gertatzen ari dena izan daiteke... Badakit protagonismo politikoa bidezkoa dela, baina ezin da edozein preziotan bilatu, jada egina dagoen, abian dagoen edo dagoenaren aldaera bat den zerbait egiteko, egin itzazu ahalegin guztiak Luzaron, 60-40 berme-programan… Une honetan bada dirua merkatuan, sobera ere, finantzaziorako. Iragarri, eta jarri abian, hiru hilabetez azken unera arte egin duzuna baita luzamendutan ibiltzea, ahaleginak eginez Confebaskek proposatu eta zuk publikoki onartu zenuenari bide emateko. Izan ere, bestela, beste edozein finantza-prozeduratarako, nahikoak ziren hamabost egun, akordio bat bankuekin, eta, gainera, sinatuta dago. Zure Gobernuak oinordetzan hartua du akordio hori programa bat baino gehiagotarako. Gogoan izan iaz aparteko plan bat zegoela enpresak finantzatzeko, 1.000 milioikoa, 2.276 mugiarazten dituena. Eta ETEentzako 400 milioiko programa bat, % 60ra bermatua, 400 milioirekin 666 mugiarazten dituena. Ez duzu ezer asmatu beharrik. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_809
|
10
|
19
|
15.03.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, Vicente Reyes Martín Euskal Sozialistak taldeko legebiltzarkideak lehendakariari egina, finantziazioa BGAEen kontura izateko planak porrot egin ostean, enpresa txiki eta ertainen eta autonomoen zirkulatzailea finantzatzeko iragarritako funtsari buruz
|
Legebiltzarburu andrea, legebiltzarkideok. Vicente Reyes jauna, Gobernuaren irizpidea berdina izan da beti, eta oso erraza da azaltzen, eta, nire ustez, baita ulertzen ere. Lehenengo, beharra. Enpresa txiki eta ertainek, autonomoek eta profesionalek kapital zirkulatzailearen finantzaketa eskatzen dute. Kapital zirkulatzailearen finantzaketa eskatzen dute. Bigarrena, Gobernuaren erantzuna. Aurtengo lehen hiruhilekoan eskaera horri erantzuteko konpromisoa hartu dugu. Esan dut nire lehen erantzunean, gaur goizeko nire lehen mintzaldian. Datozen egunetan ikusi ahal izango duzu, eta gaur lehen galderan egin dudan mintzaldiari jarraitu badiozu, nire ustez jasotzat hartu behar zenuke erantzuna. Nolanahi ere eskari bat daukagu, eskaera hori da garrantzitsua. Gobernuak lantalde bat jarri du martxan eskari honi erantzuteko eta epe bat agindu genuen eta bete egingo dugu, Reyes jauna. Gobernuaren kriterioa hori da: eskakizun garrantzitsuei ahal duen neurrian erantzun bat eskaintzea. Reyes jauna, idatziz aurkeztutako galderan porrotaz hitz egin didazu, aurreko gobernuak egin zuenaz, Confebaskek edo sindikatuek diotenaz, Gobernu honi dei egiteaz... Errespetu osoz, hirugarren batzuen hitzak. Hirugarren batzuenak, Reyes jauna. Dena den, ez dut uste ongi egiten duzunik nire planaren porrota ziurtatuta dagoela esatean. Ez dut uste ongi egiten duzunik. Horretan uzten dut. Gizarteak, ordea, ekintzak eskatzen dizkigu, ez hitzak. Nik ekintzez hitz egingo dizut. Ekintza garrantzitsua da Gobernu Kontseiluak astearte honetan onartuko duela enpresa txiki eta ertainentzako, autonomoentzako eta profesionalentzako finantza-funts bat, kapital zirkulatzailea finantzatzeko eskaerari erantzunez. Kontua da funts hori urte honetako lehen hiruhilekorako hartutako konpromisoa dela, eta bete egingo dugula. Eta kontua da funts hori irekitzean 600 milioi eurorainokoa izango dela hasierako hornidura, eta horretarako lanean ari gara abendutik Ogasuna eta Finantzak saila, Ekonomiaren Garapena eta Lehiakortasuna saila, Enplegu eta Gizarte Politikak saila eta Lehendakaritza. Eta ez Eusko Jaurlaritzaz kanpoko eragileren batek hala eskatu digulako. Ez, Reyes jauna. Kontua da enpresa txiki eta ertainek berme guztiekin jo ahal izango dutela funts horretara. Atzera ez begiratzen saiatzen ari naiz, benetan, behar duguna aurrera begiratzea delako. Baina, hainbeste tematzen zarenez, gauza bat esango dizut. Ez dut epaituko zer egin zuen aurreko Gobernuak ETEak eta autonomoak finantzatzeko, ez dut epaituko. Baiezta dezakedana da eskaera hau Eusko Jaurlaritzaren mahai gainean dagoela iritsi nintzen egunetik beretik. Beraz, edo ez zen behar bezain ongi egin, edo ez zen behar zena egin. Eta astearte honetan abian egongo da funtsa. Finantzaketa-funts bat da. Kondizio onetan jarriko da abian, urgentziaz eta berme guztiekin. Funts hau abian jartzeak ez du baliogabetzen beste edozein bide, Reyes jauna. Ez ditu baliogabetzen, eta bide guztiak lantzen jarraitzen dugu. Eta beharrak bere horretan jarraitzen badu, erantzuteko modua bilatuko dugu. Hau da Gobernuaren irizpidea: aurkezten diren arazoei irtenbidea ematen saiatzea. Eta arazo hau aurkeztu zaigu, Reyes jauna. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_810
|
10
|
19
|
15.03.2013
|
CELAÁ DIÉGUEZ
|
SV-ES
|
Galdera, M.ª Isabel Celaá Diéguez Euskal Sozialistak taldeko legebiltzarkideak lehendakariari egina, hezkuntzaren kalitatea hobetzeko legea geldiarazi beharrari buruz
|
Bai, presidente andrea. Lehendakari jauna, zer irizpidetan oinarritzen da Eusko Jaurlaritza, Wert proiektua bertan behera uzterik ez exijitzeko, kontuan hartuta Legebiltzar honek dagoeneko eskaera hori egina duela orain hilabete eskas?
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_811
|
10
|
19
|
15.03.2013
|
CELAÁ DIÉGUEZ
|
SV-ES
|
Galdera, M.ª Isabel Celaá Diéguez Euskal Sozialistak taldeko legebiltzarkideak lehendakariari egina, hezkuntzaren kalitatea hobetzeko legea geldiarazi beharrari buruz
|
Lehendakari jauna, mila esker zure erantzun adeitsuarengatik. Adeitsua eta irmoa, inondik ere. Itzulinguruka ibili gabe esango dizut izugarri ahula dela zure Gobernua –zure kabinetea– Rajoyren hezkuntza-politikari ematen ari zaion erantzuna. Erasoa latza da, eta ez zarete egoerak agintzen duen mailan erantzuten ari, ezta Euskadiko hezkuntzakomunitateak eta gure historiak eskatzen duten mailan ere. Are gehiago, hautemanezina da zuen erantzuna. Inkoherentea da. Izan ere, batetik, aditzera ematen duzue –zuk hemen berretsi duzun moduan– Rajoyren hezkuntza-politikaren guztiz kontra zaudetela, baina, bestetik, aldebiko elkarrizketa irekitzearen alde egiten duzue. Lehendakari jauna, nola izan liteke tsunamitik babestu nahi izatea, tsunamiarekin berarekin negoziatzen saiatuta? Norekin negoziatuko dugu, bada? Eskaileretatik behera bota gaituen horrekin? Zure Gobernuak berak azaldu duen moduan, atearekin muturrean jo gaituen horrekin? Zer negoziatuko dugu, lehendakari jauna, kontuan hartuta proiektu hori funtsetik bertatik guztiz erratuta dagoela, dena kutsatzen duela, suntsitu egiten duela aukera-berdintasuna, ekitatea hausten duela, non eta nerabezaroaren unerik adierazgarrienean, hamalau urteko neska-mutikoetan; zer negoziatuko dugu, bada, kontuan hartuta botere guztia zentroan zentratzen duela –barka, errepikapena–, konfiantzafalta izugarriz muzin eginda bai erkidegoei, bai profesionalei, bai eta ikastetxe eta familiei ere? Zer negoziatuko dugu, kontuan hartuta proiektua hain justu bortxaz ezartzeko sortua dela, ez dela besteekin negoziatzeko asmoz eratu, baizik eta gehiengo osoen bidez gainerakoak gainditzeko asmoz, eta botika bera ematen diela guztiei, idi zein lehoi, William Blakek esango lukeen moduan? Hori, zalantzarik gabe, engainua da; opresioa da. Horregatik diotsut, lehendakari jauna, ez dagoela negoziatzerik, ez dagoela horrekin negoziatzerik, egoeraren larriak argi eta garbi erakusten baitu proiektu hau txarra dela; proiektu hau txarra da, eta ez bakarrik Euskadirako; txarra da Kataluniarako, txarra da Kanarietarako, txarra da Andaluziarako eta txarra da Madrilerako. Ez digu aurrera egiteko aukerarik emango, eta erabat errefusatzen ditugun gizartenoranzkoetan bideratuko ditu gure neska-mutikoak. Horregatik, argitu ezazu, arren, zuen jardunbidea; zehaztu ezazu, mesedez, zuen norabidea, komunitate osoa baituzu zain; jar zaitez manifestazioen buruan, eta argi eta garbi adieraz eta berrets ezazu proiektu horrek ez garamatzala inora, eta, arren, inolaz ere ez ezazu erabili hezkuntza truke egiteko, hartara beste horiekin negoziazio-bidea irekiko duzulakoan. Lehendakari jauna, etorkizunerako bermea da hezkuntza, eta orainaren zimendua; ezin da onartu inolako beherapenik. Irmo eskatzen dizut, beraz: berreskura ezazu, mesedez, manifestazioaren buruan jartzeko indar hori, eta berreskura ezazu, orobat, Euskadiko hezkuntza-sistema defendatzeko behar den sendotasuna, gure hezkuntza-sistema eratzeko ahalegin handia egin baitugu guztiok, bai, bederen, Talde Sozialistak, galera handia eragin digun arren bai arlo politikoan, bai arlo pertsonalean. Besterik ez. Mila esker. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_812
|
10
|
19
|
15.03.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, M.ª Isabel Celaá Diéguez Euskal Sozialistak taldeko legebiltzarkideak lehendakariari egina, hezkuntzaren kalitatea hobetzeko legea geldiarazi beharrari buruz
|
Celaá andrea, berretsi egiten dut aurreko berbaldian esandakoa, argi azaldu baitut zein diren gure jarrera eta borondatea –hots, lehendakariarena, Gobernuarena eta hura babesten duen legebiltzartaldearena–. Beraz, Gobernuaren kabinete osoak –eta Hezkuntza, Hizkuntza Politika eta Kultura Departamentuak, zehazki– erabateko konpromisoa du bai hezkuntza-komunitatearen ikuspegiarekin bai Legebiltzar honek gai honetan hartutako jarrerarekin. Ez daukat zalantza-izpirik. Berriz ere diot: ez dut zalantza izpirik ere Hezkuntza Sailaren konpromisoaren gainean, Hezkuntza Saileko sailburuak eta arduradunek argi azaldu baitute beren iritzia LOMCE legearen proiektua eta aurreproiektua dela-eta. Nolanahi ere, bereziki azpimarratu nahi dut gai honetan egiten ari ei garen ahalegina, nahiz eta arazo hori, izatez, ez dugun guk hemen. Hezkuntzaren funtsei buruz aritu zara hizketan; egin dezagun, bada, denboran atzera, herri honetan hezkuntza-ituna hitzartu zen garaira, hain zuzen. Uste dut arduraz jokatu zenuela zuk, eta nik ere aspaldiko ezaguna dut hezkuntza-itun hori. Itun hori gobernu honetako sailburu guztiek babestu dute, bai aurreko gobernuetako guztiek, bai gaur egungo gobernukoak. Zergatik? Bada, arrazoi erraz batengatik: erakundeen arteko ituna delako. Uste dut hortxe dagoela gure indargunea, gure eskumenak baliatzeko orduan. Itun horren gainean egin dugu aurrera orain arte, Celaá andrea, eta itun horren gainean jarraitu behar dugu aurrera egiten. Ez dut uste arazoa hemen dugunik, hezkuntzaituna sendoa baita eta ederto baitihardu. Arazoa Madrilen dago, han Espainiako gobernuek –eta "gobernuek" esan dut, pluralean– hogeita hamabost urte daramatelako bost urtean behin aurreko gobernua eraikitzen hasi zena hondoratzen. Arazoa hor dago, ez hemen. Gobernuaren irizpideari buruz galdetu didazu, Celaá andrea; bada, argi eta garbi erantzungo dizut nik. Eusko Jaurlaritzaren irizpidea da hezkuntza-ituna indartzen jarraitzea, gure eskumenetan aurrera egiten jarraitzea, erakunde politiko eta profesionalen arteko itunak iruten jarraitzea eta hezkuntza-komunitatearekin lankidetzan jarraitzea. Ondo baino hobeto dakigu zer iritzi duen hezkuntza-komunitateak, Eusko Jaurlaritzaren iritzi bera baitu, alegia, indarrak alderdi garrantzitsuetara bideratu behar ditugula eta benetan garrantzitsua den horretan jardun behar dugula. Celaá andrea, adeitasun osoz: zorrotz jardun duzu gaur, grina biziz, baina ondo ezagutzen dut nik berbaldi-modu hori. Zure jarrera zorrotz hori ez da Espainiako Gobernuaren kontrakoa, baizik eta Alderdi Popularraren Espainiako Gobernuaren kontrakoa. Gustura ikusiko nuke, Celaá andrea, ea Espainiako Alderdi Sozialistaren Gobernuaren kontra ere horren zorrotz eta sutsu jokatuko ote zenukeen –ez dut, baina, hori ikusteko paradarik izango–. Dudarik ez izan Eusko Jaurlaritza honek hartua duen konpromisoaren gainean. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_813
|
10
|
19
|
15.03.2013
|
RONCAL AZANZA
|
SV-ES
|
Galdera, Blanca Roncal Azanza Euskal Sozialistak taldeko legebiltzarkideak lehendakariari egina, botiken koordainketak eragindako euskal populazioko sektore ahulenentzako konpentsazio-formulei buruz
|
Mila esker, presidente andrea. Lehendakari jauna, ea oraingoan zori hobea dudan eta erantzuna jasotzea lortzen dudan, aurreko galderan ez baitidazue azaldu zergatik ari den BioCruces atzeratzen, ezta zenbateko kostua izango duen ere. Horrenbestez, orain, nire galdera da… Ez dakit oraingoan zorte hobea izango dudan eta erantzunik emango didazun –ederki, mila esker–; izan ere, herritarrek, oro har, eta pentsiodunek, bereziki, zure erantzuna entzuteko interes handia dute. Begira, lehendakari jauna, zuk badakizu euskal sozialistok, bai gobernuan izan ginenean bai oposizioan gaudenetik, irmo jardun dugula beti, zerbitzu publikoak babesteko eta murrizketarik ez onartzeko; hala, orain hizketa-gai dugun auzi honetan, tinkotasun osoz aurre egiten ari gatzaizkio Rajoyren gobernuak erabakitako botiken ordainketa partekatuari. Arrazoi askorengatik gaude ordainketa partekatuaren kontra: batetik, ez delako krisialditik ateratzeko botika ona; bestetik, Euskadiren eskumenetan sartzen delako, eta, batez ere, injustua delako, gizartearen sektore ahulenei kalte egiten baitie eta luzarora osasunean ere eragin kaltegarria baitu; izan ere, gerta liteke zailtasun ekonomikoak dituzten herritar askok botikarik ez erostea erabakitzea, gaixotasun arinen bat dutenean; ondorioz, baliteke gaixotasun arin hori osatu beharrean gero eta larriagoa bilakatzea eta, azkenik, askoz esku-hartze garestiagoa behar izatea. Neurri horrek, beraz, egundoko deskalabrua dakar, bai osasunari begira, bai gizarte-kohesioari begira, baita iraunkortasun ekonomikoari begira ere. Konstituzio Auzitegiak bertan behera utzi zuen ekainaren 26ko gure dekretua, Euskadin ordainketa partekatua eraginik gabe uztekoa, eta badakit erabaki horren aurrean Eusko Jaurlaritza ezin dela intsumiso izan, baina intsumiso ez izateak ez du esan nahi besoak gurutzaturik geratu behar duenik; ez du esan nahi milaka herritar abandonaturik utzi behar ditugunik. Horregatik, jakin nahi nuke ea agortutzat jotzen dituzun Euskadin ordainketa partekatua ez aplikatzeko bide juridiko guztiak; eta, horrela bada, bide juridiko guztiak agortuta badaude, jakin nahi nuke ea sektore ahulenei begira gastu hori konpentsatzeko formulak bilatuko ote dituzuen. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_814
|
10
|
19
|
15.03.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, Blanca Roncal Azanza Euskal Sozialistak taldeko legebiltzarkideak lehendakariari egina, botiken koordainketak eragindako euskal populazioko sektore ahulenentzako konpentsazio-formulei buruz
|
Legebiltzarburu andrea, legebiltzarkideok. Gobernu honek argi eta garbi azaldu du gai honen inguruko iritzia, Roncal andrea, eta ez gaude erabaki honen alde. Ez dugu horrelako erabakirik planteatu eta ez ditugu planteatuko ere, hau ez da gure politika, tamalez esan egin behar dut, hau Alderdi Sozialistaren politika dela. Gaur Alderdi Sozialista politika hau kudeatzen ari delako, hau kudeatzen ari delako Alderdi Sozialista, beste erkidego batzuetan, Andaluzian hain zuzen ere, Roncal andrea. Gobernu hau, beraz, ordainketa partekatuaren kontra dago erabat. Argi erakutsi dugu, bai hemen bai Diputatuen Kongresuan, ez gatozela bat Espainiako Gobernuaren erabaki horrekin. Ez gaude ados neurri horrekin; inondik inora ere ez. Zuk zeuk badakizu, Roncal andrea, aurreko legegintzaldian legez besteko proposamen bat onartu zela, Euskadiko Alderdi Sozialistak eta Euzko Abertzaleek –Euzko Alderdi Jeltzaleak– sustatuta, Konstituzio Auzitegiaren aurrean errekurtsoa jar zedin gure hezkuntza-sistemari eta osasun-sistemari egiten ari zaizkien erasoak direla-eta. Zuk badakizu Eusko Jaurlaritzak, Euzko Alderdi Jeltzalearen eskutik, konpromisoa hartua duela. Gure osasun-sistema Euskadiko Antolamendu Sanitarioaren Legearen bidez egituratu zen 1997. urtean, printzipio zehatz batzuk oinarri hartuta: unibertsaltasuna, elkartasuna, ekitatea eta zerbitzuen kalitatea, hain zuzen. Hauek dira beraz, Roncal andrea, gure printzipioak; hauek dira Gobernuaren politikaren ardatza. Beraz, Roncal andrea, eta gero azalduko dizut, nahi izanez gero, zeintzuk izango diren gure planteamenduak. Legebiltzar honetan hartutako erabakiak jarraitzen, nahikoa beharko luke erantzun gisa nolanahi ere. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_815
|
10
|
19
|
15.03.2013
|
RONCAL AZANZA
|
SV-ES
|
Galdera, Blanca Roncal Azanza Euskal Sozialistak taldeko legebiltzarkideak lehendakariari egina, botiken koordainketak eragindako euskal populazioko sektore ahulenentzako konpentsazio-formulei buruz
|
Ez dakit, bada; ea erantzuteko txandan benetan galderari erantzuten zaion! Izan ere, badakit zer konpromiso hartu zuen EAJk oposizioan zegoela ordainketa partekatuari dagokionez; badakit orduan neurri horren kontra zegoela erabat, baina ez dizut hori galdetu, baizik eta ea orain ere ordainketa partekatuaren kontra jarraitzen duzun eta, bide juridikotik ordainketa partekatuaren auzia konpontzerik ez badago, ea konpentsazio-formularik aurreikusi duzun. Hara, ezin da ulertu Europako gainerako herrialdeetan, Alemanian esaterako, ordainketa partekatua bazter uzten ari direnean, orduantxe hastea gu, krisialdiaren unerik latzenean gainera, halako neurri murriztailea ezartzen. Eta, jakina, jokabide hori zuritzeko ezin da esan "Nik, izatez, ez dut nahi, baina derrigortu egiten naute". Ezin da halako aitzakiarik erabili. Ez da nahikoa esatea "Ez dugu beste aukerarik". Auto- gobernuak behar beste lanabes eta gaitasun jartzen dizkigu eskura, neurri horrek izango duen eragina leuntzeko, sektore kaltetuenetan bederen. Ordainketa partekatua ez dugu gustuko; alabaina, neurri hori ezarri beste aukerarik ez badugu, Gobernuari eskatzen diogu salbuetsita utz ditzan sektore kaltetuenak –kasu zehatz honetan 18.000 eurotik beherako errentak–. Begira, lehendakari jauna: Euskadiko 627.000 pentsiodunen % 70ek (alegia, 442.000 pentsiodunek) 18.000 eurotik beherako errenta du. Horregatik eskatzen dizugu erabiltzaile horiei ordainketa partekatua automatikoki konpentsatzeko mekanismoak ezartzea, ez dezaten lehenik ordaindu behar izan eta ondoren Administrazioaren leihatilaren batera jo dirua berreskuratu ahal izateko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_816
|
10
|
19
|
15.03.2013
|
JAURLARITZAKO LEHENDAKARIAK (URKULLU RENTERIA)
|
EA-NV
|
Galdera, Blanca Roncal Azanza Euskal Sozialistak taldeko legebiltzarkideak lehendakariari egina, botiken koordainketak eragindako euskal populazioko sektore ahulenentzako konpentsazio-formulei buruz
|
Roncal andrea, aurreko berbaldian berariaz aipatu ditut 1997. urtean onartutako Euskadiko Antolamendu Sanitarioaren Legea eta haren oinarriak –hots, unibertsaltasuna, elkartasuna, ekitatea eta zerbitzuen kalitatea–; eta uste dut nahiko argigarria dela aipamen hori egin izana. Alabaina, une honetan, zuhurtziaz jokatu nahi dut afera honen edo eztabaidagai honen kudeaketa publikoa egiteko orduan. Eta, bai, beren-beregi aipatu dut 1997. urtean onartutako Euskadiko Antolamendu Sanitarioaren Legea, gure autogobernuaren eta Ganbera honetako akordioaren fruitu baita eta, hari esker, osasunzerbitzu eredugarria eman baitezakegu; hala, gurean, ez da inor osasun-arretarik gabe edo botikarik gabe uzten, bitarteko ekonomikoak falta zaizkiolako. Uste dut aipamen hori egitea nahikoa argigarria dela uneotan. Dena den, erabat sinetsita nago akordioak lortuko ditugula funtsezko zerbitzu publiko horren unibertsaltasuna eta kalitatea bermatzeko. Ez da inor botikarik gabe geratuko, botikak lortzeko bitartekorik ez duelako. Lortu egingo dugu helburu hori, Roncal andrea. Lortu egingo dugu. Zuhurtziaz jokatzea baino ez dizut eskatzen. Aurreko Gobernuak ez zuen inolako neurrik ezarri, botikak partekatuta ordaintzeak gizartearen sektore ahulenetan eragiten zuen kaltea leuntzeko, Rocal andrea. Ez zuen horretarako neurririk proposatu, eta aurrekontuetan ere ez zuen halakorik jaso. Ez dezagun, beraz, demagogia erraztera jo. Ondo dakizu zuk sektore ahulenak salbuetsita geratuko direla, ez dituztela botikak partekatuta ordaindu beharko. Gauza bat da konpentsazioaren bidetik salbuetsita geratzea… Zuk badakizu oraindik Konstituzio Auzitegiak ez duela eman epai irmorik, eta zuk badakizu zer eragin izango lukeen epai horrek. Beraz, ez dezagun demagogietan jardun, eta bila dezagun akordioa, guztiz finkatuta gera dadin urte hautetan guztietan bermatzea lortu dugun hori. Behin eta berriz azaldu dugu gure jarrera auzi honetan; argi dago zein den Eusko Legebiltzarraren eta Eusko Jaurlaritzaren jarrera; horrenbestez, Roncal andrea, galdera hau luzatu nahi dizut: benetan uste duzu mesedegarria dela auzi hau Legebiltzarrera ekartzen jarraitzea jendaurrean eztabaidatu dadin? Zuhurtziaz jokatzea eskatu dut lehen, eta zentzuz jokatzea eskatzen dut orain. Muchas gracias. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_817
|
10
|
19
|
15.03.2013
|
MAEZTU PEREZ
|
EH Bildu
|
Interpelazioa, Daniel Maeztu Perez EH Bildu taldeko legebiltzarkideak Herri Administrazio eta Justiziako sailburuari egina, Administrazioaren Funtzio Publikoaren Mahai Orokorrean jarraitutako irizpideen inguruan
|
Eskerrik asko, legebiltzarburu anderea. Egun on guztioi. Egun on, lehendakari jauna; egun on, sailburuak, eta egun on eta eskerrik asko ere pleno hau egitea posible egiten duten langile guztiei. Pasa den martxoaren 5ean Gobernu Kontseiluak sektore publikoko langileen lanaldia handitzen duen dekretua onartu zuen. Negoziazio barik, negoziatu barik, eta Espainia mailan Alderdi Popularrak egiten duen bezalaxe, dekretuz sektore publikoko langileei euren lanaldia handitzea inposatu zenieten. Politika pertsonei begira jartzen omen duen Gobernuak –hori esaten duzue behin eta berriz–, 70.000 pertsonari –izen eta abizenekin– eragiten dieten murrizketak inposatu zizkien, era horretan euren lan-baldintzak kaskartuz. Eta interpelazio hau sartu dugu Euskal Herria Bildutik, jakin nahi dugulako zeintzuk izan diren Euzko Alderdi Jeltzalearen Gobernuak erabili dituen arrazoiak neurri hau era honetan inposatzeko. Guretzako hamaika arrazoi ezberdin daudelako erabaki hau ez hartzeko. Lehengo eta behin, 35 orduko lorpen soziala bertan behera geratzen delako. Horrela, beste barik, dekreturen bidez, negoziazio soziala eta politiko barik, eta dekretu baten bitartez, esan dudan bezalaxe. Herri honetan, azken 20 urteetan lortu diren lorpen sozial garrantzitsuenetariko bat bertan behera utziz. Lana banatzea suposatzen zuen lorpen soziala. 2000. urtean Administrazioaren Mahai Orokorrean lortutako akordio zabal, historikoa. Eta zuena da meritua Erkoreka jauna, zurea eta lehendakariarena, oraindik ehun egun Gobernuan ez duzue bete eta historiara pasatuko zarete, herri honetan lortutako akordio sozial garrantzitsuenetariko bat ezabatzeagatik. Bigarrenez, hau ez da 22 ordu eta erdiko inguruan eztabaida bat. Hau ez da soilik 1.592 orduko urteko lanalditik 1.614 ordu eta erdiko urteko lanaldira pasatuko direla sektore publikoko langileak. Eztabaida nagusia da berriro ere, behin eta berriz, norabide okerrean ari zaretela neurriak hartzen. Eta ari zaretela diot, zuek eta Estatu Espainoleko Gobernuak ere azken finean hartzen dituzuen neurriak, nahiz eta azalean ezberdinak izan, sakonean norabide berdinean doazelako. Alegia, krisia sortu ez dutenei krisiaren ondorioak ordainaraztea. Zer-nolako eragina eduki duten langileen laneskubideek merkatuetan egon den espekulazio finantzarioan? Ezer ere ez. Baina krisiaren aitzakiarekin, neurri latzenak eurek ordaindu behar dituzte. Eta neurri bat beste baten ondoren hartzen ari zarete: ordezkapenak murriztea, gaixoaldiko osagarriak murriztea, soldata baldintzetan murrizpenak... Azken lau urtetan % 20ko erosteko ahalmena galdu dute langile publikoek. Eta orain azken dekretu hau. Hirugarrenez, edo hirugarren arrazoia guretzako dekretu hau ez hartzeko. Mota honetako neurriak kanpainan eta Gobernuan zaudetenetik, behin eta berriz marra gorri bezala markatutako oinarrizko zerbitzuetan ere, hor ere, murrizketak aplikatzea suposatzen duelako. Oinarrizko zerbitzuak aurrera ateratzen dituzten langileen lan-baldintzak kaskartzea –guretzako zalantza barik–, suposatzen duelako langile horiek sustengatzen dituzten zerbitzu publikoak kaskartzea ere. Eskola publikoko edota Unibertsitateko ordezkapenak ez betetzea, Hezkuntzan murrizketak aplikatzea delako; Osakidetzako erizainen edo medikuen ordezkapenak ez betetzea, Osasun arloan murrizketak aplikatzea delako, azken finean, sektore publikoko lanbaldintzak kaskartzea, zerbitzu publikoetan murriztea delako. Laugarrenez, urteko lanaldia handitzea momentu honetan estrategikoena izan beharko litzatekeen sektorean, alegia sektore publikoan, enplegua suntsitzea delako. Gaur egun, behin-behinean dauden pertsonak langabeziara kondenatzea delako. Herri honek azken hamarkadan bizi izan dituen langabezi tasa handienak dituenean, orduan zuek hartzen duzue erabaki bat, hain zuzen ere enplegua sortzeko motor izan beharko litzatekeen sektore publikoan, enplegua suntsitzeko. Zuena bai marka, Erkoreka jauna. Baina zelan deitzen diozu zuk honi? Eta mediotan agertu den bezalaxe, "daño colateral". Milaka pertsona langabeziara bidaltzea, "daño colateral". Bosgarrenez, autogobernuaren kontrako beste eraso bat. Norbaitekin negoziatu edo kontsultatu ote du Espainiako Gobernuak 20/2012 Lege Errege Dekretua inposatzerako orduan? Zuek defenditzen duzuen autogobernua, ez da negoziazio eta aldebikotasunean oinarritzen ala? Eta hori horrela izanik, honetaz, Herri Administrazioko Batzordean galdetu genizuenean, argi eta garbi esan zenuen: "Voy a cumplir la ley". Horrela esan zenuen. Zein lege, Erkoreka jauna? Zein da bete behar dena? Zein lege bete behar da gai honetan konkretuki? Zeri ematen diozu lehentasuna, Erkoreka jauna, ehunka kilometrotara bulego batean hamaika pertsona erabakitzen dutenari, Gobernu kontseilu batean, edo hemen bertan eragile sindikal guztiekin, guzti-guztiekin, bere garaian adostu zenari? Zeri ematen diozu lehentasuna? Azaldu egidazu, mesedez, zelan ulertzen duzun autogobernua kasu honetan. Beren-beregi onartu duzuelako eginkizun partikularretarako egunak kentzea, Espainiako errege-dekretuak ezartzen zuenez, eta arau berdina aitzakiatzat hartuta, urteko lanaldia luzatu ere. Zertarako, Erkoreka jauna? Zer suposatzen du honek gure Administrazioan? Zergatik orain eta horrela? Zer gertatuko litzateke, ez bazenu aplikatuko? Ezer ere ez. Lehen Lópezek egin ez zuena, zuek egin duzue. Nafarroan Barcina saiatu dena baina ez duena lortu, zuek hemen egin duzue. Y, para ir terminando, para Euskal Herria Bildu, necesitamos un sector público fuerte, en cualquier coyuntura, para asegurar los servicios básicos de la ciudadanía, creando empleo digno y de calidad. Pero en una coyuntura como la actual, con un sector privado lastrado por las deudas y con una falta de financiación que le ahoga, el sector público tiene que ser el motor de la economía. Pero con políticas de incentivación de la economía que pongan a las personas en el centro de esas políticas. Y eso ustedes decir lo dicen, pero no lo hacen. Porque la realidad es totalmente diferente. Porque acabamos de recibir el borrador de presupuestos, y a mí desde luego y a Euskal Herria Bildu le parece indecente que en un momento en que se machaca a los trabajadores y trabajadoras del sector público, se les pone en el punto de mira delante de la sociedad, se les tacha a veces incluso de privilegiados y de que todos tenemos que arrimar el hombro, cuando nada han tenido que ver sus condiciones laborales con la creación de esta crisis, cuando además se destruye empleo en el sector público, a su vez, una de las pocas partidas que sume y que incremente sea para un tren que va de ningún sitio a ninguna parte destrozando todo lo que hay a su paso, eso sí, y que a día de hoy no tiene un informe coste-beneficio decente y que justifique hacer esa obra. Para nosotros y para nosotras eso es apostar por el cemento y no por las personas, clarísimamente. Eso sigue siendo una apuesta por las grandes infraestructuras que nos han traído a esta crisis. Eta Euskal Herria Bilduk oso argi dauka urteetan eta urteetan zehar hainbat langileren borrokarekin lortutako lorpen sozialak ez ditugula zementu azpian lurperatuko. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_818
|
10
|
19
|
15.03.2013
|
HERRI ADMINISTRAZIO ETA JUSTIZIAKO SAILBURUAK (Erkoreka Gervasio)
|
Interpelazioa, Daniel Maeztu Perez EH Bildu taldeko legebiltzarkideak Herri Administrazio eta Justiziako sailburuari egina, Administrazioaren Funtzio Publikoaren Mahai Orokorrean jarraitutako irizpideen inguruan
|
Eskerrik asko, legebiltzarburu andrea, legebiltzarkideok. Egun on zuri ere, Maeztu jauna. "Podría haber habido alternativas para llevar a cabo el necesario adelgazamiento de esta institución de manera menos traumática, pero no ha sido posible debido a que nuestra situación económica nos obliga a tomar decisiones por desgracia urgentes y de forma inmediata. Hemos cumplido los objetivos marcados en el Plan Económico y Financiero de reducir un 5 % los gastos de personal". Cualquiera podría pensar que son declaraciones de un ministro de Merkel o de un ministro de Rajoy, o en última instancia, en Euskadi, de un alcalde del PNV. No: son declaraciones de un alcalde de Bildu. Y aquí el portavoz de Bildu me decía: "Ustedes dicen una cosa y hacen la contraria". Pues este alcalde de Bildu… Y podría poner unos cuantos ejemplos semejantes, unos cuantos ejemplos de otros representante similares de Bildu, de otras instituciones, en la misma línea, que hacen exactamente lo contrario de lo que los portavoces de Bildu dicen aquí que tiene que hacer el Gobierno. Lo contrario. Se dice una cosa y se hace la contraria. Pero no íbamos por ahí. Yo no voy a mezclar el medio ambiente con la política internacional, con la estrategia financiera internacional, la historia de los trabajadores, la lucha por las conquistas sociales. Si hay que entrar, entraremos también en ese tema. Usted me preguntaba por otro asunto, y voy a responder para que luego no digan que no respondo. Bueno, zuk galdetzen didazu ea zer-nolako irizpideak erabili ditugun Eusko Jaurlaritzaren baitan Funtzio Publikoaren Mahaia Orokorrean lortu diren edo eman diren emaitzak eman ahal izateko. Lehenbiziko irizpidea izan da euskal ekonomiaren egoera larria eta jakina, ekonomiaren egoera larri horrek enpleguan eta lan-merkatuan sortzen duen kaltea. Euskal ekonomiak atzerakada nabarmena egin du azken hilabeteotan, gauza jakina da hau. 2013. urtean 500 enpresa gutxi gorabehera itxi behar izan dira Euskadin, eta langabeziak, jakina denez, gora egin du larriki, larriki. Eta hori dela eta, asko dira, asko, bizirik iraun ahal izateko uhala estutzen dabiltzan enpresak. Asko dira. Gure inguruan gutako bakoitzak seguru bat baino gehiago ezagutzen duela. Aste honetan bertan jakin izan dugu, besteak beste, Eroskiko kooperatibistak bataz beste % 5aren jaitsiera izango dutela euren soldatan eta kooperatibista hauek baita ere euren lan-ordutegia % 5 igotzetik datoz. Ez da enpresa bakarra. Eta oso esanguratsua da gainera, hain zuzen ere, kooperatiba bat izatea. Kooperatiba haietan gauza jakina denez, langilea dena aldi berean enpresarioa ere delako. Fagorrek berdin antzeko neurriak hartu ditu. Beste askok jarraitu dute eta jarraitu beharko dute bide berdina, seguruenik. Testuinguru honetan Administrazio publikoa ezin daiteke izan inguruan gertatzen denarekin zerikusirik ez daukan uharte isolatu bat. Ezin daiteke izan. Aitzitik, gizartean bete-betean txertatuta, gizartean osoosoan sustraituta dagoen erakunde bat izan behar du –horrela ikusten dut nik behintzat–. Gizartetik sortu eta gizarteari begiratzen dion erakundea izan behar du. Gizartearen zerbitzuan dagoen heinean, gizarte horrekin sintonian, sintonia osoan bizi den erakundea. Onak eta txarrak gizarterekin batera partekatuz, eta gizarteak uhala estutzen duenean, logikoa denez Administrazioak ere zorrotz jokatu behar du. Pero, junto al propósito de asegurar que la Administración pública actúe en sintonía con la sociedad a la que sirve, una sociedad (la vasca) azotada por una crisis económica que está produciendo un impacto dramático en el mercado de trabajo, la actitud que este Gobierno, que la representación de esta Administración ha tenido ante la Mesa General de la Función Pública ha respondido también a otros criterios más específicamente relacionados con el régimen de la función pública, que paso a describir. Pero a este propósito, al efecto de referirme a estos criterios que han inspirado la actuación de la representación del Gobierno en la Mesa General de la Función Pública, quisiera hacer una serie de precisiones que considero imprescindibles para acotar el terreno en el que nos movemos. No es cierto, en primer lugar, y quiero dejar constancia clara de ello, que la representación del Gobierno concurriese a la Mesa General de la Función Pública con una propuesta cerrada e innegociable, como se afirma en la interpelación. No es cierto. Se podrá decir que las propuestas formuladas desde la Administración pública no eran del gusto de los sindicatos. Se podrá afirmar, por supuesto que sí. Lo cual, por otra parte, tampoco resultaría extraño, sobre todo si se tiene en cuenta que días antes, incluso alguna semana antes de que se reuniera por primera vez la Mesa General de la Función Pública, algunos de esos sindicatos estaban ya planteando protestas y movilizaciones. En cualquier caso, no se puede afirmar de ninguna manera que las propuestas de la Administración no fueran abiertas y modulables. Lo eran. Segundo, tampoco es cierto que la negociación se limitase, como se afirma en la interpelación, a dos reuniones de la Mesa General de la Función Pública, porque entre esas reuniones del día 21 y del día 28 tuvieron lugar cuando menos ocho contactos bilaterales (dos con cada una de las centrales sindicales), estos contactos bilaterales que tan productivos resultan para aquilatar y perfilar más concretamente la posición de cada central sindical, lejos de la vocación escenificadora que suele presidir la participación en la Mesa General de la Función Pública. Y, en fin, considero necesario también recordar en este momento que la negociación en absoluto se agotó con la jornada laboral. No fue así. Y yo entiendo que a algunos grupos parlamentarios solamente les interese la jornada laboral, pero no es así. Incorporó igualmente otros aspectos a mi juicio muy importantes en la vida de un trabajador, relacionados, por ejemplo, con la conciliación de la vida laboral y familiar, el teletrabajo, el régimen de la incapacidad temporal, los contratos de relevo y la no externalización de algunos servicios públicos. Una propuesta, por ejemplo, que despertó el vivo interés de muchos de los representantes sindicales. Gai horiek guztiak ere negoziazioren baitan egon ziren, Maeztu jauna. Mahai gainean egon ziren eta Administrazio publikoak gai horien inguruan proposamen zehatzak egin zituen, proposamen interesgarriak, langile publikoen lan-baldintzetan onura nabarmenak dakartzan onurak, zuk aipatzen ez dituzun arren, langileak ezagutu behar dituztenak. Esate baterako, seme-alaba gaixoak zaintzeko baimen berriak. Esate baterako, lan-eskaintza publikoa deitzeko posibilitatea 2013an, posibilitate irekia, zabaldua. Hori ere planteatu egin zen, Administrazio Publikoak zuzenean kudeatuko dituen zerbitzu publi- koetan lanpostu berriak sortzeko posibilitatea. Hori ere mahai gainean jarri zen. Zuk isiltzen dituzu baina hortxe mahai gainean egon ziren. Baina beste irizpide batzuk ere izan ziren kontuan. Esate baterako, hiru aipatuko ditut. Segurtasun juridikoa bermatzeko helburua, ahalik eta segurtasun juridikorik handiena eskaini nahi izan diegu langileei, noraezean ibili ez daitezen, urduri eta artega, sarri askotan ibili izaten diren moduan euren lan-baldintzen kontra helegitea zeinek aurkeztuko, noiz aurkeztuko ala behin errekurtsua planteatu ez gero auzitegi honek ala besteak zer-nolako epaia emango ote duen hauek anulatuz ala besteak ezabatuz. Hori guztia ez da onargarria, ez da serioa, ausartaren plantak egiteagatik momentu honetan, gero langileen baldintzak kili-kolo uztea, zintzilik uztea, helegite posibleen edota kontrako epai sententzia posibleen menpean. Beste irizpide bat. 2012ko Aurrekontu Legeak lan-baldintzetan sartu zituen murrizketak malgutzea. Hori ere oso gogotan izan dugu eta hortxe daude emaitzak, irakurtzea besterik ez dago: txandakako kontratuen inguruan, esate baterako, ala behinbehineko gaixotasunean, adibide bi jartzearren. Azkenean, gogotsu ekin diogu baita langileen plantillei eusteari ere. Plantillek bere hartan jarraituko dute denak, izoztuta, ez dute gora egingo. Baina lanpostuen zerrendatik bat ere ez da kenduko, izoztuta geldituko dira. Baina dirudienez, Maeztu jauna, zuri lan-ordutegiak bakarrik axola dizu. Baina horretan ere ondo irakurri akordioa, ondo irakurri dekretua. Ikusiko duzunez, 35 urteko erreferentzia hori hortxe dago, hortxe jarraitzen du. Hortxe dago presente. Ez agian zuk nahiko zenukeen moduan, baina ez da ezabatzen ez da bazterrean uzten. Hortxe dirau. Ondo irakurri mesedez. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_819
|
|
10
|
19
|
15.03.2013
|
MAEZTU PEREZ
|
EH Bildu
|
Interpelazioa, Daniel Maeztu Perez EH Bildu taldeko legebiltzarkideak Herri Administrazio eta Justiziako sailburuari egina, Administrazioaren Funtzio Publikoaren Mahai Orokorrean jarraitutako irizpideen inguruan
|
Eskerrik asko, legebiltzarburu anderea. Gazteleraz badago atsotitz bat esaten duena "Mal de muchos, consuelo de tontos". Behin eta berriz gai honetaz ari garenean, ateratzen duzu "ez dakit non, Bilduko ez dakit zeinek zer egin duen". Baina konparatzen hasten baldin bagara, konpara dezagun. Momentu honetan, aurtengo urtarrilean, Gipuzkoako Foru Aldundiak ordezkaritza duten sindikatu guztiekin, guzti-guztiekin –LAB, ELA, CCOO eta Bazkuna– akordio bat sinatu du Mahaia Orokorrean langileen lanbaldintzen inguruan. Zuk berdina egiteko kapaza izango zara, Erkoreka jauna? Momentuz: ez! Orduan, konparatzen baldin bagara, konpara gaitezen. Beste alde batetik, egiten duzu gai honetan askotan egiten dena: esatea zer-nolako testuinguru ekonomiko konplikatuan gauden, zelan dagoen sektore pribatua. Aipatu duzu kasu honetan kooperatiba batek hartutako neurriak eta oso konplikatua denez, sektore publikoan ere horrelako neurriak hartu behar direla. Alderantziz guretzako. Guretzako lan-baldintzen asuntoan aitzindaria izan behar du sektore publikoak, eta egoera konkretu honetan gehiago. Ni finkatu egin naiz 35 orduko gai horretan, enplegua suntsitzea suposatzen duelako. Hor daude datuak. Enplegua suntsitzeak testuinguru ekonomiko konkretu baten eta daukagun langabezia tasak edukita, enplegua suntsitzea suposatzen duela. Administrazio publikoak momentu konkretu honetan aitzindaria izan behar du, zeren eta mota honetako neurriak hartzen direnean sektore publikoan, kondenatu egiten dituzu ere sektore pribatuko langileak. Azkenik eta bukatzeko, finkatu naiz, bai, 35 orduko gai horretan, lehen esan dudan bezalaxe oso larria iruditzen zaigulako momentu honetan enplegua suntsitzea, eta beste alde batetik, negoziazio barik eta hemen lortutako lorpen historiko bat zapuztea suposatzen duelako. Gogora ekarriko dut Legebiltzar honetan gehiengo oso handi batekin onartutako lege bat: Gizarte Eskubideen Agiriarena. Bere 4. artikuluan, enplegua sustatzea arautzen zuen atalean, Administrazioaren konpromisoak zehazterako orduan, esaten zuen: "La introducción, mediante acuerdos entre los agentes sociales, de mecanismos de reparto de empleo basados fundamentalmente en la combinación de la reducción del tiempo de trabajo, la eliminación de horas extraordinarias, la introducción de mecanismos flexibles de organización y la promoción de nuevas contrataciones". Lege hau indarrean dago eta Parlamentu honek onartutako lege bat da. ¿Va a cumplir esta ley, señor Erkoreka? Eta lege berdinak esaten du hurrengo paragrafoan: "Las administraciones públicas vascas regularán las relaciones laborales del personal a su servicio sobre la base de los acuerdos alcanzados en el proceso de negociación con los agentes sociales, en los términos siguientes, extendiendo la reducción de la jornada laboral hasta un máximo de 35 horas semanales". Eta atal hau ere indarrean dago. Hemen onartu zen, ez ehunka kilometrora; Gasteizko Legebiltzarrean Euzko Alderdi Jeltzaleen aldeko bozkarekin. Loteslea da hau zuretzako? Beteko duzu lege hau edo Alderdi Popularreko Ministro Kontseiluak onartzen duen dekretuak betetzen jarraituko duzue?
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_820
|
10
|
19
|
15.03.2013
|
HERRI ADMINISTRAZIO ETA JUSTIZIAKO SAILBURUAK (Erkoreka Gervasio)
|
Interpelazioa, Daniel Maeztu Perez EH Bildu taldeko legebiltzarkideak Herri Administrazio eta Justiziako sailburuari egina, Administrazioaren Funtzio Publikoaren Mahai Orokorrean jarraitutako irizpideen inguruan
|
Eskerrik asko, legebiltzarburu andrea. Ikusten da ez duzula gustuko Bilduren kontraesanak nabarmenarazten ditudanean, kontraesan nabarmenak gauza bat esan eta justu kontrakoa egiten duzuela hemen erakusten ematen dudanean. Baina ez da kapritxoz horrela egiten dudala. Zuk aurpegiratu didazu neuri hemen gauza bat esaten dugula eta kontrakoa egiten dugula. Nik buelta ematen dizut, ispiluaren aurrean jartzen zaitut bakarrik, eta erakustera eman gauzak berdin antzekoak egiten dituzuela ala okerragoak. Bai, bai, okerragoak. Egia da nik batzordean agerraldia izan nuenean adierazi nuela "Voy a cumplir la ley", zuk esan duzun moduan. Ez, baina gehiago esan nuen. Fui más allá, lanzando la siguiente pregunta: "Administrazio publikoren bateko langileen arduradunen batek adierazi al du inoiz jendaurrean luze eta zabal, argi eta irmo, ez dituela Estatuaren oinarrizko arauak beteko funtzio publikoari dagokionez? Ezagutzen al duzue inor? Zuk badakizu, mesedez, etorri hona eta esan. Denok ezagutu ditzagun, esan: "Hemengo alkateak, besteko alkateak, ahaldun nagusiak esan du argi eta garbi berak intsumisoa izango dela Madriletik datozen oinarriko arauen aurrean". Nik ez dut ezagutzen bat ere, ez dut ezagutzen. Denak agertzen dira benetan legearen aplikatzaile zintzo-zintzoak izango balira bezala, Gipuzkoan baita ere. Nik ez dut ikusten horrela ahots indartsurik alkateen partetik-eta esaten adierazten publikoki beraiek ez dutela oinarrizko arauak beteko, ez. Ganbera honetan daramadan deboran ohartu naiz funtsean bi jarrera daudela Estatuaren oinarrizko arauak ezartzeko orduan erakundeek izan behar duten jokabidearen gainean. Dos. Batzuen iritziz, nahitaezkoa da Estatuaren oinarrizko arau horiek ezartzea; haien iritziz, Estatuaren oinarrizko arauak ezinbestean ezarri behar dira beti –seguruenik tesi horren aldekoek funtsean pentsatzen baitute Estatuaren botere zentralak autonomia-erkidegoen eta tokian tokiko erakundeen gainetik daudela, goragokoak direla eta, beraz, lurraldeetako botereek inolaz ere ezin diotela uko egin oinarrizko arau bat ezartzeari–. Beste batzuen iritziz, berriz, Estatuaren oinarrizko arauak gurera moldatuta ezarri behar dira hemen. Eta iruditu zait sozialistek, esaterako, tesi bitxi bati jarraitzen diotela: Estatuaren oinarrizko araua PSOEk ematen badu, orduan, bai, orduan ezarri egin behar da; aldiz, PPk ematen badu, orduan, ez, orduan hobe da ez ezartzea. Hementxe esan didate, aurrez aurre, Toki Administrazioaren Araubidearen Oinarriei buruz ari ginela. Eta gero Bilduren tesia dago, aurrekoaren antzantzekoa. Bilduren iritziz, EAJk gobernatutako administrazioen kasuan, Estatuaren oinarrizko arauak ez dira bete behar; aldiz, Bilduk gobernatutako administrazioetan, zehatz-mehatz bete behar dira, adura zorrotz eta irmoz. Gogoan izango duzue, legebiltzarkideok, inbestiduraren ostean Ganbera honetan eduki genuen lehen eztabaida, funtzionarioen aparteko lansaria aurreratzeari buruzkoa. Gobernu honek ez zuen ezer erabaki funtzionarioen aparteko lansariari buruz –hau da, 2012ko bigarren seihilekoaren aparteko lansariari buruz–, aurreko Gobernuak ordurako erabakia hartua zuelako: lehenik, ordainsaria eman zien, eta, gero, kendu. Haiek eman zieten ordainsaria, eta haiexek kendu. Gu Gobernura iritsi orduko, auzia ebatzita zegoen jada. EH Bilduk, ordea, egundoko berbaldi teorikoa egin zigun, esanez ez geniela men egin behar Rajoyren Gobernuak oinarrizko arauen bidez ezarritako arau inposatzaileei, nahitaez bete beharrekoak izan arren. Goitik beherako diskurtso teorikoa. Haatik, 2012ko bigarren hiruhileko horretan bertan, Bilduren gobernupeko zenbait erakundek zorroztasun handiz eta ardura bereziz bete zituzten Estatuaren oinarrizko arau horiek. Esate baterako, Ondarroako Udalean, Bizkaian, Rajoyren errege lege-dekretua onartu eta bost egunera jada onetsita zuten aparteko lansaria kentzea. Donostiakoak, berriz, Bilduren udal-erakunde behinena izanik ere, hasieratik bertatik hartu zuen erabakia, eta bigarren hiruhilekoan Administraziotik ateratako behinbehineko langile bakar bati ere ez zion lansari hori ordaindu… likidazio bakar batean ere ez zen aparteko lansaria jaso, bakar batean ere ez. Bilduren gobernupeko beste erakunde batzuek, berriz, uzkurrago jokatu zuten. Laudioko Udalak, esaterako, abendu arte itxaron zuen, eta abenduan, azkenik, protestatu bai, baina bete egin zuen araua. Protesta egin bai, baina araua bete zuen. Horixe gertatu zen. Maeztu jauna, bai, gauza bat da adierazpen orokorrak hemen egitea, baina gero honekin koherentea izan behar da. Eta ezin daiteke hona etorri Gobernuari aurpegiratzen norberak gobernatzen dituen erakundeetan egiten duen gauza bera. Ez, ala ondo daude ala gaizki daude gauza hauek.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_821
|
|
10
|
19
|
15.03.2013
|
OYARZABAL DE MIGUEL
|
PV-ETP
|
Interpelazioa, Iñaki Oyarzabal de Miguel Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, Hezkuntza Sailak Hezkuntza Marko Hirueledunaren etorkizunaz izango duen politikari buruz
|
Mila esker, presidente andrea. Legebiltzarkideok, sailburu andrea, Uriarte andrea, Ganbera honek 2009an jada, Legebiltzarraren gehiengo handi baten babesaz gainera, sistema hirueleduna sustatzea erabaki zuen, alegia: bi hizkuntza ofizialak, gure bi hizkuntzak –euskara eta gaztelania– komunikazio-hizkuntza izatea, eta bi horiei hirugarren hizkuntza, ingelesa, gehitzea. Hiru hizkuntza –euskara, ingelesa eta gaztelania– oinarri dituen eredua garatzea zen helburua, hezkuntzan bestelako hizkuntzapolitika batez baliaturik hurrengo urteetan aurrera egiten jarraitzeko. Eskaera berezia egin zen, bestalde, familiek hizkuntza aukeratzeko askatasuna izango zutela berma zedin hezkuntzaren aldi guztietan. Nola? Bada, gutxienez bi eredu bermatuz, irakaskuntzan gure bi hizkuntzak, euskara eta gaztelania, komunikazio-hizkuntzatzat aukeran egon zitezen beti. Hortaz, proiektu horren ardatz nagusiak Ganbera honetan bertan adostu ziren, eta guztiok lotzen gintuzten nolabait. Ondoren, 2010eko maiatzaren 18ko Aginduan, unibertsitateaz bestelako irakaskuntza-zentro guztiei dei egin zitzaien; zehatzago esateko, funts publikoekin mantendutako irakaskuntza-zentroei dei egin zitzaien –hots, sare publikoari eta itunpeko zentroei–, hiru eleko hezkuntza-markoan esperimentazio-proiektuak saia zitezen. Lehenengo urtean, 40 ikastetxe abiatu ziren proiektu edo programa horretan; 2011-2012 ikasturtean, berriz, gure autonomia erkidegoko beste 78 ikastetxek heldu zioten proiektu horri. Bestalde, gure datuen arabera, 2010. urtean, 1.025 irakaslek adierazi zuten ingeleseko hizkuntza- egiaztagiriren bat zutela; 2010-2011 ikasturtean, berriz, eskola publikoko 650 irakaslek eta itunpeko sareko 825 irakaslek adierazi zuten eskolak ingelesez emateko gaitasuna egiaztatzeko moduan zirela. Hiru urteko epea zuen esperimentazioak, eta, epe hori igarota, haren ondorioak balioztatu eta behin betiko proposamena egin behar zen, zehatz aztertuta esperimentazio-aldian zer gertatu zen, zer arazo hauteman ziren eta zer indargune lortu ziren. Euskara 21 txostenak berak hizkuntzaren arloan emandako gomendioen artean jasota zegoen "hizkuntzaren eremuan zuzendu behar diren alderdiak hautematea, eta adostasun handien babespean aurrera egitea –zioen–, betiere gurasoek seme-alaben irakaskuntza-hizkuntza aukeratzeko duten eskubidea harmonizatzea lortuta, derrigorrezko ikasketa-aldia amaitutakoan bi hizkuntza ofizialak –euskara eta gaztelania– gaitasun nahikoz erabiltzeko gai direla bermatzeko moduan, eta erronkatzat hartuta gure erkidegoan ingelesa ere hezkuntza-sisteman goizik barneratzea". Hezkuntza-sisteman ingelesa barneratzea, legebiltzarkideok, sailburu andrea, lehentasuntzat dauka Alderdi Popularrak. Eskolan ingelesa lantzea lehentasuna da, Talde Popularrekoon iritziz; horixe da gure hezkuntza-sistemaren erronka. Hiru eleko hezkuntzasistemak, gure ustez, bete-betean erantzuten die familien gaur egungo eskaerei –azken urteotako aurrematrikulazio- eta matrikulazio-datuei erreparatu besterik ez dago–. Celaá sailburuak 2010. urtean aurkeztu zuen ekintza-plan hori Hezkuntza Batzordean. Esperimentaziorako ekintza-esparrua zen zehazki –arestian aipatu dudan moduan–, eta, orduko hartan azaldu zigunez, saiakuntza-aldi horren ostean eta haren ebaluazioa egindakoan, behin betiko proposamena egituratuko zen, helburu argi eta zehatzeko planteamendua, plana edo programa eratze aldera. Beraz, saiakuntza-aldiaren azken azterketa egin arte itxaron behar zen, jakiteko zer bide eta zer prozedura zehatz komeni zen, baina, nolanahi ere, proiektuak helburu argi, adostu eta zehatza zuen. Esperimentazio-aldi hori baliagarria da –halaxe eman zigun aditzera une horretan sailburuak–, ondoren ahalik eta proposamen onena egituratzeko. Izan ere, esperimentazio-aldi horretan, arestian esan dudan legez, arazoak, indarguneak eta ahuleziak hautemango ziren, eta, gainera, erabilgarria izango zen bitarte horretan irakasleak gaitzeko, erronka handia baitugu hor, irakasleek hizkuntza-gaitasun egokia lor dezaten. Horixe da, hain zuzen, gure erronka nagusia, hots, gure irakasleek ingelesean gaitasun nahikoa lortzea. Horretarako, hainbat ekimen jarri ziren abian: programa osagarriak, astebeteko egonaldiak, ingeleserrefortzuak, atzerrian ingelesa ikasteko bekak, berba- lagunak eta abar. Eta, sailburu andrea, gure ustez –eta horrexegatik dakargu hona interpelazio hau– hezkuntza-sistemak datozen urteotan izango duen erronka nagusia da –edo garrantzitsuenetariko bat, bai, bederen–, eta, horregatik, ezinbestekoa da zure sailaren politikak helburu hori aintzat hartzea. Alabaina, EAJk –eta horrexegatik dakarkizut interpelazio hau– nolabaiteko mesfidantza erakutsi izan du orain arte. Ingelesarekiko mesfidati azaldu izan da denbora honetan, nahiz eta gaur egungo mundu globalizatuan ezinbesteko hizkuntza den ingelesa hainbat eta hainbat arlotan –hala nola, ezagutzan, ikerketan eta berrikuntzan–, eta egunez egun inoiz baino argiago ikusten ari garen norabide horretan jo behar dela. Alabaina, Aurrekoetxea andreak –aurreko legegintzaldian Euzko Abertzaleen hezkuntza-arloko bozeramale zela, eta gaur egun hezkuntza-sailburuorde, zure lantaldearen kide, beraz– zalantzan jarri zituen programa horiek, tribuna honetan bertan; kritikatu egin zituen prozedurak… Eszeptizismo handia erakutsi zuen Aurrekoetxea andreak hainbat eta hainbatetan, ezbaian jarrita ehunetik gorako ikastetxe horietan hiru urteko saiakuntza-aldia amaitutakoan lortuko genituen emaitzak. Behin baino gehiagotan egin zion Eusko Jaurlaritzari interpelazioa gai horri buruz, eta, hala, mesfidati ikusi genuen beti EAJ programa honen gainean. Eta kezka eragiten digu horrek, are gehiago kontuan hartuta pertsona hori sailburuordea dela egun, zure lantaldeko kidea, beraz; gainera, zu zeu ere ez zaitugu oso gogotsu sumatu hiru eleko sistemaren alde, zure lehenengo urratsetan. Zure lehen urratsek, zure lehen adierazpenek ez digute gai honen gainean batere argirik eman. Batzordean egin zenuen agerraldira arte itxaron genuen, zure iritzia jakiteko, baina zure hitzek ez ziguten ezer argitu; kontrara, zalantzaz bete gintuzten, hirueletasun hitza aipatu ere ez baitzenuen egin, zure programaren ildo nagusiak azaltzeko ia ordu erdiko berbaldian. Horregatik eskatu dugu zure egitasmoak azal ditzazula, eta horregatik nahi dugu gaur tribuna honetan zer asmo duzun adieraztea. Badakit zer erantzungo didazun, ikasturte-amaiera arte itxaron nahi duzuela. Horixe esango didazu: ikasturte amaiera arte itxarongo dugu, eta hortik aurrera jakinaraziko dizuegu zer asmo dugun. Tira, nire ustez, zentzuzkoa da, noski, ikasturte honen amaierarako eskura izango ditugun datuen emaitzak aztertzea eta ebaluatzea eta saiakuntzaaldiaren hasieratik amaierara lortutako datuen alderaketa egitea, baina, hala ere, daturen bat emateko moduan izango ahal zara gaur, azken emaitzak jaso arte itxaron behar izan gabe. Nire ustez, saiakuntzaren emaitzak gorabehera, zure asmoen berri emateko moduan bazaude gaur; alegia, zenbait azalpen eman diezazkigukezu jada: ea zu eta zure lantaldea hirueleko sistemaren alde zaudeten, Gobernuak hirueleko sistema aintzat hartzen ote duen, prozesu horri buruz zer iritzi duzun, nor ari den zure sailean proiektu horretaz arduratzen… Ebaluazioa ez da oso-osorik amaieran egiten! Ebaluazio-prozesuaren zati bat egin da dagoeneko! Prozesu osoan barrena egiten ari dira-eta ebaluazioak! Ikasturtez ikasturte gero ikastetxe gehiago sartu dira proiektuan; hutsuneak hauteman dira, eta konponbidea eman zaie irakasleek eta ikastetxeek berek hauteman dituzten arazoei. Horrenbestez, jakin nahi dugu zertan diharduzun, zer asmo duzun eta, batez ere, nolako ahalegina egiteko prest zauden, gure hezkuntza-sistemak ingelesaren alde egiten jarrai dezan. Besterik ez. Mila esker. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_822
|
10
|
19
|
15.03.2013
|
OYARZABAL DE MIGUEL
|
PV-ETP
|
Interpelazioa, Iñaki Oyarzabal de Miguel Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, Hezkuntza Sailak Hezkuntza Marko Hirueledunaren etorkizunaz izango duen politikari buruz
|
Mila esker, presidente andrea. Sailburu andrea, egiari zor, are kezka handiagoa eragin digute zure hitzek, Ganbera honetan ondo gainditua dugun berbaldia izan baita zurea. Laurogeita hamarreko hamarkadatik hur dauden eztabaidagaiak dakarzkiguzu –aurreko hamarkadakoak badira behintzat–. Ereduen jarraipenari buruzko berbaldia izan da zurea; eta, tira, nahi izanez gero, berriz ere ekin diezaiokegu eztabaida horri; are gehiago, entzundakoak entzunda, seguruenik ezinbestean itzuli behar izango dugu ereduen gatazkara. Nik, baina, uste nuen dagoeneko hartua genuela ereduen borroka zaharra gainditzeko bidea; uste nuen dagoeneko topatu genuela akordio zabal batekin aurrera egiteko bidea. Zuk, ordea, ez duzu hirueletasuna aipatzen; ez duzu hitz hori erabiltzen. Aitzitik, elebitasuna hartzen duzu hizpide, aurreko hamarkadan egiten zen moduan, gainera: elebitasunetik eleaniztasunera egiten duzu jauzi, hirueletasun hitza aipatu ere egin gabe, alergia bazenio bezala. A eredua gainditu egin dela esatera etorri zara gaur hona; etzidamu, berriz, B eredua jarriko duzue zalantzan –gauza jakina da hori–, eta, azkenik, aditzera emango duzue igarobide horretan, D eredua zabaltzea dela irtenbidea. Nire ustez, hori ez da inondik inora etorkizunerako erronka, atzerapausoa baizik. Berbaldiaren hasieran, askatasunari eta enparauei buruz berbetan erabili dituzun aditzak gorabehera… Izan ere, aditz askotxo erabili duzu, nire ustez: egin, onartu, aldatu, eskaini… Eta, horretarako, noski, jakin egin behar da zeren alde egin nahi den zehazki. Non dago arazoa? Zein dira zure zalantzak? Gabeziak aipatzen dituzu, baina kontua da zuek ez duzuela planteamendu horretan sinesten; prozesuak oker egin direla uste duzue; ez omen da helburu nahikorik finkatu… Aizu, ikastetxeei ekintza-esparru ireki eta malgua proposatzea zen helburua. Kontua ez zen nahitaezko orduak ezartzea, baizik eta, Euskara 21 txostenean bertan esaten zen moduan, hizkuntzei eskolan behar besteko tartea ematea, baina, betiere, ikastetxeek hizkuntza bakoitzari zer leku eman nahi dioten erabakitzeko aukera dutela, familia bakoitzaren erabakiari kontu eginda. Gutxienekoak ezartzea zen helburua, ez nahitaezko ordu-kopuruak finkatzea. Horregatik, jakin nahi nuke non dakusazun zuk arazoa. Argi dago zuek ez duzuela ingelesa zuen lehentasunen artean; argi dago ingelesa ez dagoela gobernu honen lehentasunetan hezkuntzaren arloan. Ingelesa ez dago EAJren lehentasunen artean. Argi eta garbi jakinarazi behar da hori une honetan. Gobernu honek, 2013. urtean, ez du ingelesa hezkuntzasistemaren lehentasunen artean sartzen. Ondo da, baina jakin ezazu hiru eleko erdu hori eredu ireki eta malgua izan daitekeela eta adostasun handia lor dezakeela; horrexegatik, buru-bihotz defendatuko dugu guk. Bestela, aurreko hamarkadako borroka berera itzuliko gara atzera ere. Eta, horrela gertatzen bada, guk aurre egingo diogu, inolako zalantzarik gabe. Nire ustez, baina, beste prozesu honek hautatzeko aukera ematen die gurasoei; eskubideak bermatzen ditu, eta, aldi berean, zentroen autonomia errespetatzen du, eta, zuk diozunaren kontrara, ez dut uste prozesu horrek inolako desbideratzerik eragiten duenik ikasleek nahitaezko hezkuntzaren amaieran lortu beharreko euskara-gaitasunean. Ez die inondik ere helburu horiei kalterik eragin behar; kontrakoa baizik: Ingelesa, erronka izateaz gain, lagungarria ere gerta daiteke datozen urteotan ikasleen hizkuntza-gaitasunaren maila guztiak indartzeko. Horregatik, berriro ere esan nahi dizugu: gizarte osoaren apustua da hori, eta Gobernuaren apustua ere izan behar du. Horrenbestez, esaguzu, mesedez, nor ari den zehazki zure lantaldean proiektu honetaz arduratzen eta zer programa osagarri ari zareten egiten. Ez duzunez batere gustuko Celaá andreak proposatutako sistema, esaguzu zer asmo duzun, zer egin behar duzun irakaskuntzan ingelesa sustatzeko. Esaguzu zer beste programa proposatzen dituzun, zer proiektu duzun eta zer programa osagarri aurreikusi dituzun hurrengo aurrekontuetan. Susmoa dut, baina, gai honetan ez duzula oraindik ezer erabaki, eta horixe da gure kezkarik larriena. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_823
|
10
|
19
|
15.03.2013
|
HIZKUNTZA POLITIKA ETA KULTURAKO SAILBURUAK (Uriarte Toledo)
|
Interpelazioa, Iñaki Oyarzabal de Miguel Euskal Talde Popularreko legebiltzarkideak Hezkuntza, Hizkuntza Politika eta Kulturako sailburuari egina, Hezkuntza Sailak Hezkuntza Marko Hirueledunaren etorkizunaz izango duen politikari buruz
|
Voy a concretar mi posicionamiento. MET proiektuen deialdian parte hartu duten ikastetxeen bi ebaluazio-prozesu bete dira orain arte, eta bigarren deialdian sartutako ikastetxeen neurketa ere egin da. Ikasturte honetan, berriz, ISEIren eskutik, 2010eko esperimentazioan parte hartu duten ikastetxeen azken ebaluazioa jasoko dugu, eta esperimentazio-aldiari 2011n ekin zioten zentroen bigarren neurketa osatuko dugu. Hortaz, hauek izan dira sail honek hirueletasunari buruzko politiken gainean –hirueletasuna, diot– hartu dituen egitasmoak: garatutako prozesuaren hasierako analisia egitea, batetik, eta, bestetik, arestian esan dugun moduan, aurreko Administrazioak hartutako konpromisoekin jarraitzea. Hori, baina, zalantzarik gabe, ez da nahikoa. Horregatik, une honetan, Hezkuntza Sailburuordetzaren eskutik, funtsezko bi eginkizun betetzen ari gara. Lehenik, eskura dugun informazioa sakonago aztertzen ari gara, emaitzen azterketa osagarriak eginez; eta, bigarrenik, hurrengo ikasturterako lan-plangintza zehazten ari gara, proiektu horri ahalik eta etekin handiena ateratzeko. Ezin dugu neurririk hartu, aurretiaz daturik ez badugu orain arte saiatutako proiektuaren emaitzen berri izateko. Ezin dugu neurririk ezarri, oinarririk ez badugu. Ikasleei eskaintzen dizkiegun hizkuntza-aukerak erabatekoak izan daitezen, aurrera egin behar dugu argi eta garbi hirugarren hizkuntzaren irakaskuntza ezartzeko prozesuan (ingelesa, gobernu honek ingelesaren alde egiten du, baina ez ingelesaren alde bakarrik, baita frantsesaren alde ere, muga hementxe bertan baitugu); era berean, ez dugu baztertzen laugarren hizkuntza ere barne hartzeko aukera (frantsesa ez bada, alemana izan daiteke). Ez daukat inolako zalantzarik: Eusko Jaurlaritza eredu eleanitzaren alde dago. Ez da egia, berriro diot, ez da egia Jaurlaritza honek ingelesaren alde egiten ez duenik. Ekintza guztiek, bestalde, adostasun eta sostengu zabala behar dute, eta ez dut uste aurreko programak behar besteko adostasuna eta sostengua zuenik. Buruan ditugun neurrien artean, 2012an esperimentazioa saiatzen hasi ziren zentroetan hirugarren neurketa egiteko aukera aintzat hartzen ari gara, hartara datu gehiago jasoko baititugu eta emaitza osoagoak lortuko. Beste neurri garrantzitsu bat zenbait ikastetxe eta hizkuntza-proiektu sakonki aztertzera bideratuko da, informazio gehiago eskuratze aldera, bai ikastetxeetako prozesuei buruz bai ikastetxeetan hartutako erabakiei buruz. Era berean, sakon aztertu beharko dira ikasleen prestakuntza-beharrizanak, baita gaur egungo curriculumak eta curriculum horiek Hizkuntzen Europako Erreferentzia Marko Bateratuarekin duten lotura ere. Izan ere, ez da nahikoa "ingelesez badakit" esatea; zehaztu behar da irakasleei zer ingeles-eskakizun eskatuko zaien. Hori ere finkatzeke dago. Horretarako, beraz, lan-plangintza bat egin behar dugu; jarduketaprograma bat egin behar dugu, ikasleen hizkuntzaeskumenen hobekuntzan aurrera egiteko, kontuan hartuta bai esperimentazio honen ebaluazioa bai, halaber, eleaniztasunaren gaineko beste saiakuntza batzuen emaitzak. Y finalizo recapitulando: el objetivo teórico del MET es absolutamente acertado; defendemos su propósito, y apoyamos la idea de que al finalizar la educación obligatoria el alumnado demuestre una buena aptitud lingüística, no solo en las dos lenguas oficiales sino también en una tercera lengua. Sin embargo, el Marco de Educación Trilingüe también tiene sus puntos débiles, como por ejemplo el hecho de no contar con el acuerdo y el consenso imprescindibles para efectuar cualquier modificación, más aún en el ámbito educativo. Asimismo, tampoco cuenta con una base de experimentación suficientemente sólida, por lo que se deberá efectuar una evaluación rigurosa. Además, obvia la necesidad de ciertos recursos humanos, ya que no plantea ni prevé con suficiente seriedad la necesidad de formación de una gran parte del profesorado en una tercera lengua, sea cual sea. Finalmente este Marco de Educación Trilingüe, en el contexto social actual y ante nuestra realidad sociolingüística, genera ciertas dudas sobre su capacidad para garantizar al alumnado la adquisición de una competencia lingüística adecuada en lo que respecta al euskera. Por todo ello, estamos elaborando un nuevo proyecto que permita seguir avanzando en la mejora de las competencias lingüísticas del alumno, a partir de los resultados del MET y de las diversas experiencias desarrolladas hasta ahora en el ámbito del bilingüismo. Muchas gracias. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_824
|
|
10
|
19
|
15.03.2013
|
MANEIRO LABAYEN
|
Mixto-UPyD
|
Galdera, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, EITB taldeko langileak atxikitzeari buruz
|
Bai, eskerrik asko, presidente andrea. Egun on, sailburu andrea. Egia esanda, niri ez zait gustatzen norbait bai ala ez erantzutera behartzen duten galdera horietakoak egitea. Esan nahi baitut, nik galdera bat egiten dut, eta erantzun behar duenak erabaki dezala askatasun osoz zer esan. Dena dela, egia da galdera honi bai ala ez erantzun dakiokeela. Espero dut zuk galderari bai erantzutea, edo ez, edo ez dakit, ez dut erantzungo, nahiago baduzu. Nik eduki pixka bat gehituko diot galderari, eta gogora ekarri nahi dut guk denbora daramagula EITBn neurri berriak ezartzeko eskatzen, beharrezkoa baita garai berrietara egokitzeko; krisi ekonomikoaren egoerara nahiz ikus-entzunezkoen egoera berrira egokitzeko, alegia. Badakigu itun bat egin dutela Euzko Alderdi Jeltzaleak eta Euskadiko Alderdi Sozialistak Maite Iturbe andrea zuzendari nagusi izendatzeko, baina, egia esanda, izenaz aparte apenas dakigun ezer, eta dakigun gutxi hori prentsaren edo hedabideen bidez dakigu. Eta Iturbe andreari irakurri diogun gutxia hauxe izan da, funtsean: erakundearen egiturei eutsi egingo diela, ekoizpen-zentroak ixteko aukera baztertua duela eta eguraldiaren mapa aldatu egingo duela. Badirudi, beraz, horixe zela EITBren zuzendari nagusiak lehen aste hauetan esateko zuen gauzarik garrantzitsuena. Kontua da –eta gogoeta hau ekarri nahi nuen hona– azken urteotan murrizketa gogorrak ezarri zaizkiela EITBren aurrekontuei, dozenaka milioi euro kendu zaizkiela. Hala eta guztiz ere, guk ez dugu ikusi herritarrek protestarik egin dutenik afera hau dela eta. Herritarrek protesta egin dute etxe-kaleratzeengatik, protesta egin dute osasun-alorreko murrizketengatik, hezkuntzako murrizketengatik… Azken urteotan EITBren aurrekontuei ezarri zaien murrizketa honek, aldiz, ez du arazo handiegirik eragin gizartean, eta horrek arrazoia ematen digu, guk esana baikenuen diru publikoko 160 edo 170 milioi euro telebista ikusteko erabiltzea gehiegikeria zela. Edonola ere, zuek EITBrako zer eredu defendatzen duzuen jakin nahi dugu guk, eta, gaurkoan, galdera argia eta zuzena da: EITBn enpleguari eutsiko zaiola berma dezakezu? Eskerrik asko, sailburu andrea. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_825
|
10
|
19
|
15.03.2013
|
HIZKUNTZA POLITIKA ETA KULTURAKO SAILBURUAK (Uriarte Toledo)
|
Galdera, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, EITB taldeko langileak atxikitzeari buruz
|
Señora presidenta, señor Maneiro. EITB taldean enpleguari eutsiko zaiola bermatzerik ba ote dudan galdetu didazu, eta nik erantzungo dizut Eusko Jaurlaritzak EITB erakunde publikoaren ustiapen-aurrekonturako egiten duen ekarpenak bermatzen duela erakundearen langile-kopuruari eustea, baina erakunde horrek autonomia duela bere antolamendurako eta berak ezarri beharko dituela zenbateko horientzako lehentasunak, aurreikusitako premien arabera.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_826
|
|
10
|
19
|
15.03.2013
|
MANEIRO LABAYEN
|
Mixto-UPyD
|
Galdera, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, EITB taldeko langileak atxikitzeari buruz
|
Eskerrik asko, sailburu andrea. Halakoxe erantzun laburra espero genuen, egia esanda. Zalantzan gaude oraindik erakundearen langile-zerrendari eutsiko ote zaion, eta ez dakigu zer eredu defendatzen duzun EITBrako. Irudipena dut hemen inortxok ere ez dakiela zer gertatuko den EITBrekin eta zer erabaki hartuko diren, ez eta erakundean neurri berriak ezartzeko beharrezko diren urratsak egingo ote diren ere. Nik gauza bat besterik ez dizut esan nahi: murrizketa gogorren garaian gaude, gizarte-alorreko murrizketen garaian, eta uste dut hori kontuan izan behar dugula EITBren etorkizunera begira ere. Beraz, hurrengo asteetan adi egongo gara gu, zelatan, zer gertatuko, zer erabakiko… Eta, horretaz ari garela, eskatu dugu jada zuzendari nagusi Maite Iturbe andrea atera dadila Legebiltzar honetan esan dudana azaltzera: zer eredu defendatzen duen, zer nahi duen, zer asmo dituen, zer xede… Hori baita, azken batean, gure kezka: langileen etorkizuna, zer gertatuko den haiekin, eta euskal telebista publikoaren geroa. Besterik gabe, eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_827
|
10
|
19
|
15.03.2013
|
HIZKUNTZA POLITIKA ETA KULTURAKO SAILBURUAK (Uriarte Toledo)
|
Galdera, Gorka Maneiro Labayen Mistoa-UPyD taldeko legebiltzarkideak Hezkuntza, Hizkuntza Politika eta Kulturako sailburuari egina, EITB taldeko langileak atxikitzeari buruz
|
EITBk aukeratutako zuzendaritza berria dauka, jakina denez, lanean hasi dena, hain zuzen 2013ko ekitaldiri aurre egiteko eta horrela bere Administrazio Kontseilua izan den, normala denez, dagokion aurrekontua eta diruak kudeatzeko, beti ere lehentasunak eta lerro nagusiak identifikatu eta erabaki ondoren. Honek esan nahi du, orain dela egun gutxi interpelazio batean aditzera eman nuen bezala –gaur ere esaten dizut–, ETBk bere errekurtso guztiak optimizatu behar dituela, bai ala bai, bere kostu estrukturala arrazionalizatu behar duela, goi-mailako estandarrak lortu behar dituela, eraginkortasuna, emankortasuna edo produktibitateari dagokionez. Eta hori dena jakitun izanik hori lortzearren, egin beharreko erreforma eta aldaketa guztiak burutu behar dituela. Gure aldetik, Gobernu honetatik arrazionaltasun eta eraginkortasun hori bultzatu, sustatu eta bermatu behar dugu. Zuk esan bezala, izenaz aparte ezer gutxi dakizu. Bueno, dice. Maite Iturbe andreak astebete eskas darama erakundearen zuzendari-lanetan, eta aste gutxiren buruan bere ildo estrategikoak hona ekarri eta azaltzeko gai izatea espero dugu. EITB komunikazio-taldea gure gizartearentzat erakunde guztiz estrategikoa da eta horregatik, bereziki, eszelentziazko kudeaketa behar du. Helburu hori lortuz hain desiragarria den iraunkortasunaren bidetik jarraituko du. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_828
|
|
10
|
19
|
15.03.2013
|
AGIRREZABALA MANTXOLA
|
EH Bildu
|
Galdera, Juanjo Agirrezabala Mantxola EH Bildu taldeko legebiltzarkideak, Hezkuntza, Hizkuntza Politika eta Kulturako Sailburuari egina, 2013-2014 ikasturterako aurrematrikulazio-datuei buruz
|
Eskerrik asko, mahaiburu andrea, eta sailburu andrea ere egun on. 150 ume, 100 ume, hemen Araban baino gehiago, datuak ezberdinak dira, baina dakizuen bezala aurrematrikulazioaz ari naiz. Haur Hezkuntza hasiko dute datorren irailean jakin gabe oraindik non hasi behar duten. 2-3 urte dituztenez ari naiz batez ere. Guraso askok kezka azaldu dute egoera honen aurrean. Izan ere familia askok bizi diren tokietatik urrun egon daitekeen ikastetxea tokatzeari beldur diote, bere esparru naturaletik kanpo eta hau hezkuntza-ibilbide osorako da, horregatik daude kezkati. Non kokatzen ari dira arazoak? Guk detektatutakoaren arabera, auzo berrietan bereziki –denbora luzeagoa izango dugu Salburua eta Zabalganaz hitz egiteko, gure taldeak zure agerraldia eskatu duelako hain zuzen honetaz hitz egiteko–, baina ez hor bakarrik, guk ditugun datuen arabera. Araba osoan, zein Bizkaiko toki batzuetan, zein Gipuzkoako ikastetxe puntualetan ematen ari da ere egoera hau. Eta hauxe da nagusiki gure taldeak formulatutako galderaren zergatia. Oraindik garaiz gaude, zuk dakizun bezala, martxoaren 21ean emango baitira behin-behineko zerrendak eta gaur bukatzen da behinbehinekoena. Beraz, galdera hauxe da, zenbat ikasle gelditu dira eskatutako ikastetxeetatik kanpo eta zein irtenbide emango die zure sailak familia hauei guztiei. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_829
|
10
|
19
|
15.03.2013
|
HIZKUNTZA POLITIKA ETA KULTURAKO SAILBURUAK (Uriarte Toledo)
|
Galdera, Juanjo Agirrezabala Mantxola EH Bildu taldeko legebiltzarkideak, Hezkuntza, Hizkuntza Politika eta Kulturako Sailburuari egina, 2013-2014 ikasturterako aurrematrikulazio-datuei buruz
|
Legebiltzarreko mahaiburu, presidente andrea, legebiltzarkideok. Agirrezabala jauna, laburbilduz zure galderaren erantzuna, lehenengo aukeratzat jarritakoa lortu ez duten ikasleei bigarren eta hirugarren aukerak esleituko dizkie aplikazio informatikoren programak eta esan behar da argi eta garbi prozesuaren amaieran, noski, ikasle guzti-guztiek izango dutela bere lekua. Baina oraingoz prozesua ez da amaitu.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_830
|
|
10
|
19
|
15.03.2013
|
AGIRREZABALA MANTXOLA
|
EH Bildu
|
Galdera, Juanjo Agirrezabala Mantxola EH Bildu taldeko legebiltzarkideak, Hezkuntza, Hizkuntza Politika eta Kulturako Sailburuari egina, 2013-2014 ikasturterako aurrematrikulazio-datuei buruz
|
Bai, eskerrik asko, mahaiburu andrea, eta eskerrik asko baita ere sailburu andrea emandako erantzunagatik. Baina ez zait oso garbi gelditu zenbat ikasle gelditu diren hain zuzen bigarren eta hirugarren aukeran. Esan didazu soluzioa izango dela hori, lehenengo aukeran tokirik ez daukanei bigarren eta hirugarren aukera ematea. Agindua irakurrita neukan eta banekien hori horrela zela. Beraz, bigarren interbentzio honetan bai eskatuko nizukeela zehaztasun gehiago, zenbat umez hitz egiten ari garen, batez ere gaiaren dimentsioa zein den ikusteko. Izan ere, bizpahiru apuntetxo bai egin nahi ditudala. Lehen aipatu dizkizut Zabalganako eta Salburuako kasua, jakin nahi dut horrelakoak zenbat dauden, zeren jakitunak gara aurreko Gobernutik jaso duzun herentzia, hau da, aurreko Gobernuak gai honetan utzi dizun patata beroa. Esan nahi dut aurreko Gobernuaren kudeaketa txarraren isla da, baino borondate politikorik ez zuelako izan aurreko Gobernuak gai honetan. Orduan, hala ere erantzuna ematea zuri tokatzen zaizu momentu honetan eta jakin nahi nuen zein erantzun eman behar diozun, batez ere, eta hori jakiteko interesatzen zaigulako zenbat ikaslez hitz egiten ari garen. Beraz, eskertuko nizuke bigarren zure interbentzio honetan zehaztasun gehiago eman emango bazenitu. Bai, badagoela gai honekin lotutako beste gai bat –denboraz hitz egiteko denbora izango duguna–, eskola-maparekin lotutako gaia da baina ez diot orain momentu honetan erreparatuko. Bai bukatu nahi dudala familia askok eskatzen dutena, talde honek bere egiten duela, bat egiten duela, eta horixe bera eskatu eskatzen dizugula: plazarik gabe gelditu direnak bizi diren tokitik urrun ez gelditzearena. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_831
|
10
|
19
|
15.03.2013
|
HIZKUNTZA POLITIKA ETA KULTURAKO SAILBURUAK (Uriarte Toledo)
|
Galdera, Juanjo Agirrezabala Mantxola EH Bildu taldeko legebiltzarkideak, Hezkuntza, Hizkuntza Politika eta Kulturako Sailburuari egina, 2013-2014 ikasturterako aurrematrikulazio-datuei buruz
|
Administrazioaren etengabeko hobekuntzan eman beharreko urratsak aditzera eman nahi dizut. Azken urte hauetan, erabilia izan den aplikazio informatikoaren programari hobekuntza tekniko batzuk egin zaizkio. Programaren hobekuntza tekniko hauek helburu argi bat izan dute eta dute: Ikasleen gurasoei erraztea beraien seme-alabak zein ikastetxetara eramateko borondatearen kudeaketa hobetzea eta erraztea. Horrela, pozik esan behar dugu gaur egun arte behintzat aurrematrikulari dagokion prozesua lasai eta ondo joan dela. Eta ongi dakizuen bezala, prozesua amaitu gabe dago. Aurrematrikulazioa egiteko aplikazio informatikoaren programak hiru aukera eskaintzen die ikasleen gurasoei ikastetxea aukeratzeko garaian, eta horrela, ikasleen gurasoek beraien lehentasunen arabera lehenengo ikastetxea, bigarrena eta hirugarrena aukeratzen dute. Hasierako txandan, esan dudan bezala, lehenengo aukeratzat jarritakoa lortu ez duten ikasleei, bigarren edota hirugarren aukerak esleituko dizkie aplikazio informatikoaren programak. Martxoaren 4an argitaratu ziren lehenengo aukerari dagozkion behin-behineko zerrendak, onartuak eta ez-onartuak azalduz. Lehenengo aukera honetan, orokorrean eta bataz beste, gurasoen eskaeren % 88,76ak aurkitu du bere lekua, ia-ia % 90ak beraz. Eta zenbakia desglosatuz, pribatuak % 82,61 eta publikoan % 92,96. Kuriositate bezala, bi urtekoen eskabideen adjudikazioen kopurua ia-ia % 94koa da, % 93,63 zehatz-mehatz. Eta zenbakia desglosatuz, pribatuan % 91,76 eta publikoan % 96,26. Lehenengo aukera honetan beraiek aukeratutakoa lortu ez dutenek, gaur arte izan dute aukera beraien erreklamazioak aurkezteko. Ondoren, martxoaren 21ean behin-betiko zerrendak kaleratuko dira. Geratzen den % 10 multzo horri esleituko zaio bigarren eta hirugarren aukeran jarritako ikastetxea, hauen zerrendak apirilaren 12an ezagutzera emango direlarik, betiere maiatzaren 13 arte aukera izango dute, hala erabakiko balute gurasoek, beraien "recursos de alzada" delakoak egiteko. Dena den, zuk aipatutako arazoak edo auzo berrien arazoak aztertuko ditugu atentzio osoarekin. Eta eskatutako hiru ikastetxeetan lekurik aurkituko ez balute, orduan baita lurralde-ordezkaritzan jorratu beharko litzateke egoera horri legokeen konponketaren bila. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_832
|
|
10
|
19
|
15.03.2013
|
ARZUAGA GUMUZIO
|
EH Bildu
|
Galdera, Julen Arzuaga Gumuzio EH Bildu taldeko legebiltzarkideak Segurtasuneko sailburuari egina, Yolanda Gonzálezen omenezko horma-irudiaren ezabatzeari buruz
|
Legebiltzarburu anderea, sailburu anderea, eskerrik asko. Batallón Vasco Español taldeak Yolanda González erahil zuen 1980. urtean Madrilen. Bilboko udalak Yolanda Gonzálezen omenezko horma-irudia ezabatu zuen aurten otsailaren 15ean Segurtasun Sailak hala agindu ziolako, bertako Hirigintza eta Zerbitzuen zinegotzia den José Luis Sabasek adierazi zuen moduan. Zinegotzi honek azaldu zuenez, Ertzaintzak aztertzen du kasua eta ondorioztatzen badu apologia zantzurik egon daitekeela, agindua ematen du udal garbiketa-brigadak ezabatu dezala. Zein irizpideren arabera erabaki du Segurtasun Sailak agindu hori ematea? Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_833
|
10
|
19
|
15.03.2013
|
SEGURTASUNEKO SAILBURUAK (BELTRÁN DE HEREDIA ARRONIZ)
|
EA-NV
|
Galdera, Julen Arzuaga Gumuzio EH Bildu taldeko legebiltzarkideak Segurtasuneko sailburuari egina, Yolanda Gonzálezen omenezko horma-irudiaren ezabatzeari buruz
|
Eskerrik asko, presidente anderea. Bada, zuk egindako galderari dagokionez, otsailaren 13an, zeuk esan duzun eran, herri-segurtasunerako zerbitzuek, kartelak, pintadak eta pankartak kentzeko protokoloko prozedurari jarraituz, Bilboko Udalari jakinarazi zioten Olabeagako adarrean bazela pintada bat, lurraren arrasean, 2x5 metrokoa, "Yolanda gogoan" hitzak eta Segiren izarra zeramatzana. Hori besterik ez zioen mezuak, eta nabarmendu egin nahi dut hori, beste zehaztasunik ez zuela ageri. Jakinarazpen hori otsailaren 13an izan zen (uste dut noiz izan zen esan beharra dagoela, dagokion testuinguruan jartzeko), eta, handik bi egunera, kartelak, pintadak eta pankartak kentzeko protokoloari jarraituta, Ertzaintzak Bilboko Udalaren erantzuna jaso zuen, horma-irudia margo zuriz estali zela erakusten zuen irudi batekin. Horma-irudiko hitzak osorik jaso ez zirenez, esanahia ez zen xehetasun guztiekin ulertu, nire aburuz, eta horregatik jokatu zen jokatu zen bezala. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_834
|
10
|
19
|
15.03.2013
|
ARZUAGA GUMUZIO
|
EH Bildu
|
Galdera, Julen Arzuaga Gumuzio EH Bildu taldeko legebiltzarkideak Segurtasuneko sailburuari egina, Yolanda Gonzálezen omenezko horma-irudiaren ezabatzeari buruz
|
Bai, oraindik indarrean dago Ertzaintza Berrantolatu eta Modernizatzeko Plana, aurreko Jaurlaritzak diseinatu zuena, eta lehentasun moduan hartzen zuena terrorismoaren aurka borroka egitea fronte guztietan. Honek eragin zuen ezaguna den kanpaina bat preso politikoen argazkien kontra edo kutsu politikoa izan zezaketen kartel edo pintaden kontra, jardun horietan Ertzaintza lokaztuta gertatu zela. Oraindik indarrean dago plan hau eta horregatik pentsatzekoa da horregatik hartu izan zela erabaki hau, baina plan hau noiz amaituko den jakin nahi dugu. Pintada horretan, Yolanda Gonzálezen gogoan, hitz gehiago agertzen ziren. Egia, oroimena, justizia eta erreparazioa eskatzen zen. Gogorazi behar da Yolandak Jaurlaritzaren Terrorismo Arretarako Bulegoaren errekonozimendua duela terrorismoaren biktima bezala. Pentsa dezagun beste talde armatu batek edo beste biktima baten oroigarria ezabatua edota erausia izango balitz. Batzuek azkar joko lukete Terrorismoaren Biktimei Aitorpena eta Erreparazioa egiteko Legearengana ulertzeko biktimen mesprezua, umilazioa edo izena galtzea gertatzen ari zela. Ez da gure legea, ez gaude horrekin guztiz ados eta bere planteamendu eta bere aplikazio arbitrarioa ondo ezagutzen dugu. La consejera de Seguridad dijo en esta sala, no hace mucho y no con demasiado convencimiento, que reconocía el dolor de la familia de Yolanda González, en referencia al debate que se dio sobre la formación que Emilio Hellín Moro había prestado a diferentes cuerpos policiales, entre ellos la propia Ertzaintza. Queremos saber en qué términos y por qué ordenó el borrado de un mural que reclamaba verdad, memoria, justicia y reparación. No sabemos cómo el encargado de realizar la interpretación de este mensaje realizó esta decisión de su borrado, si conocen algo de la historia reciente de este país, o si sabían que Yolanda González estaba reconocida por la Oficina de Víctimas del Terrorismo, que además está dentro del organigrama, o estaba dentro del organigrama en aquel momento, de Interior. Beti pentsatu dugu bulego honen lana ez zela orekatua, biktimen kategorizazio bat egiten zuelako: lehenengo mailakoak eta bigarren mailakoak. Biktima batzuekiko eta kasu honetan, Yolanda Gonzálezekiko, jarrera epela argiki ikusten dugu gaur egun. Horma- irudia berriro pintatu du Deustuko herriak. Galdera bat luzatu nahi dizut: Agindua emango duzu berriro ere horma-irudi hori ezabatzeko? Zer egingo du sailburuak egia, oroimena, justizia, erreparazioa ekartzeko Yolanda kasura? Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_835
|
10
|
19
|
15.03.2013
|
SEGURTASUNEKO SAILBURUAK (BELTRÁN DE HEREDIA ARRONIZ)
|
EA-NV
|
Galdera, Julen Arzuaga Gumuzio EH Bildu taldeko legebiltzarkideak Segurtasuneko sailburuari egina, Yolanda Gonzálezen omenezko horma-irudiaren ezabatzeari buruz
|
Gracias, señora presidenta. Bai, esan dizut hasieran herri-segurtasunaren arduradunak jasotako testu horrek informazio mugatua zekarrelako egin izango zela interpretazio bidegabe hura. Nik arazorik gabe aitortzen dut hutsegite bat izan zela, interpretazioan hutsegite bat egin izango zela, ziur asko. Izan ere, leku publiko mordoa bete dira ikurrez, eta, bai, orduko hartan, interpretazio okerra egin izango zen, beharbada. Eta Segiren izar hura ez zen Segiren izarra, Langileen Alderdi Sozialistaren izarra baizik. Berriz diotsut ez dudala arazorik hori gertatu zela aitortzeko, ez eta jokaera-protokoloak berraztertzen ari garela esateko ere. Eta ez dut arazorik esateko guri leporatu nahi diguzun sentikortasun falta hori ez dela bati eta besteari nahieran jarri diezaiokezun etiketa bat. Batzuok eta besteok egiten ditugun jarduerak gainerakoek balioesten dituzte, eta, alde horretatik, uste dut zu ez zaudela besteoi ezer irakasteko moduan. Eta ez naiz ari Olabeagako adarreko horma honen kasuaz soilik. Laburbilduz, berriz diot baietz, horma-irudia berriz margotu dela eta hantxe jarraitzen duela. Berriz diot aitortzen dudala hutsegitea izan zela: txosten hartako erreferentziak ez ziren izan behar zuten bezain zehatzak. Aitortu dugu, eta erantzun diogu horri. Gracias. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_836
|
10
|
19
|
15.03.2013
|
MANEIRO LABAYEN
|
Mixto-UPyD
|
Galdera, Julen Arzuaga Gumuzio EH Bildu taldeko legebiltzarkideak Segurtasuneko sailburuari egina, Yolanda Gonzálezen omenezko horma-irudiaren ezabatzeari buruz
|
Eskerrik asko, presidente andrea. Egun on. Egun on, sailburu jauna. Osasun Sailak BioGurutzetan egoitza izan behar zuen eraikina egiteko proiektua bertan behera utzi nahi du, nonbait, edo, hobeki esanda, bertan behera utzi du jada. Eta kontuan izan BioGurutzeta EAEko ikerkuntza biosanitarioko instituturik handiena izatera irits daitekeela, eta Espainiako puntakoenetako bat. Proiektua eskaintza-fase aurreratuan zegoenean baztertu du, ordea, eta aurreko Gobernu autonomoak oso baldintza onetan lortutako kreditua itzuli egin beharko da orain, dagozkion kalte-ordainekin, eta funts galduetarako EBko laguntzak inoiz ez dira iritsiko. Nahigabe handia izan da zientzialarientzat, bai eta ikerkuntzaz arduratzen garen ordezkari politikoontzat ere. Nahigabetuta gaude, eta zinez harrituta. Gure ustez, erabaki horrek institutu horren lana geldiarazi egingo du eta EAEren zientzia eta I+G alorreko izen ona zikindu egingo du. Punta-puntako teknologiaz eta animaliategiz hornitutako eraikina egiteko lanak gelditu egin ditu Osasun Sailak, eta hori ez da inolaz ere Euskadi marka defendatzeko modurik onena. Horren ordez, Gurutzetako Ospitalean bertan BioGurutzetan parte diren hirurogei lan-taldeentzat leku bat prestatzeko konpromisoa hartu du Osasun Sailak. 2.000 metro koadro eskaseko leku xume hori libratze aldera, laborategiak unibertsitate-ospitaleari atxikita dagoen eta laster zabalduko den eraikin berrira eramatea erabaki dute osasun-agintariek. Konponbide hori ez da ikerlarien gustukoa, gela berriak ez direlako behar bezain handiak beren xede eta beharretarako, eta sakabanatuta daudelako. Azken batean, duela hogeita hamabost urtetik elkarri atxikita lanean ari diren ikerketa-talde guztiak biltzea eta, hala, beren lanari koherentzia zientifikoa ematea zen BioGurutzeta proiektuaren jomugetako bat. Erabaki horren ondorioz, BioGurutzetak galdu egin dezake bikaintasunezko zentroaren ziurtagiria lortzeko aukera, eta, horren ondorioz, ikerketan jarraitzeko finantzaketa-bide handiagoak lortzeko aukera ere bai. Eusko Jaurlaritzak proiektua gelditu, atzeratu eta bertan behera uzteko ustekabeko erabaki hori hartzen badu, aurreko Osasun Sailburu Bengoa jau- nak eskatutako 10,5 milioi euroko mailegu hura itzuli egin beharko da, eta milioi erdi bat euro inguruko kostua eragin dezake horrek. Gainera, BioGurutzetan egoitza horri uko egiten badio, uko egin behar die funts europarren 10 milioi euroko laguntzei ere. Erabaki hori kolpe latza da Euskadik ikerkuntza biomedikoaren alorrean lortutako izen onarentzat, oztopoa da zientzialariak erakartzeko, eta hemengo ikerlariak kanpora alde egiteko akuilua. Hasieran nioen eran eta oraintxe esan dudan bezala, kolpe latza da Euskadi markarentzat. Tira, horregatik guztiagatik, sailburu jauna, interpelazioa egin dizugu guk ezinbestekotzat jotzen dugun proiektu honen geroaz galdetzeko. Besterik gabe, eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_837
|
10
|
19
|
15.03.2013
|
OSASUNEKO SAILBURUAK (Darpón Sierra)
|
Galdera, Julen Arzuaga Gumuzio EH Bildu taldeko legebiltzarkideak Segurtasuneko sailburuari egina, Yolanda Gonzálezen omenezko horma-irudiaren ezabatzeari buruz
|
Señora presidenta, señoras y señores parlamentarios, señor Maneiro. Abordaré el tema desde el primer momento de mi intervención. En la situación económica actual, el proyecto del edificio nuevo de BioCruces no es factible, o así lo cree, al menos, el Departamento de Sanidad del Gobierno Vasco. Lasai egon zaitez, guk ez baitiogu inolako kolperik emango ikerkuntzari, ez osasun-alorrekoari, ez beste alorretakoei. Begirada Euskadi markan eta biomedikuntzako zientzien ikerkuntzan dugu jarria. BioGurutzeta Institutuaren jarraipena tinko defendatuko dugu. Nire aburuz, guztiok saiatu behar genuke gogoeta hau egiten: gauza bat da ikerkuntza, beste bat ikerkuntzaren aldeko jarrera, beste bat ikerkuntzarako finantzaketa, eta beste bat kreditu baten bidez finantzatutako eraikin bat egiteko aukera. Bada, nire etxerako kredituak bezalaxe funtzionatzen du horrek: bankura joan, kreditua eskatu eta, orduan, finantzatu egiten dizute. Horrek ez du esan nahi finantzaketa bermatua dagoenik; ordaindu egin beharko dela esan nahi du. Ordaindu egin beharko da. Kreditua da. Osakidetzako ikerkuntza ez zen iaz asmatu, ez eta aurreko urtean edo aurrekoan ere. Urteak daramatza martxan. Eta gobernu batek eta besteak, goreneko oparoaldi ekonomikoan, zenbateko handiak inbertitu dituzte euskal osasun-ikerkuntza azpiegitura onez eta ikerlarientzako laguntza handiz hornitzeko. Begien bistako kontua da hori zuontzat guztiontzat, aspalditik ezagutzen baituzue egoera. Guztiok dakigu, halaber, iraganeko ahalegin ekonomiko horien ondoren, azpiegitura-sare egokia dugula gaur egun; hobetzeko modukoa, noski, baina egokia. Eta badakigu Gurutzetako Unibertsitate Ospitalearen ikerkuntza ezin daitekeela eta ez dela inoiz eraikin batera mugatu. Eraikin hori egiteko eguna atzeratu besterik ez dugu egin, eta, bestela ere, ez zen (proiektuak hala agindu arren) 2015erako amaituko, ziur asko. Hori kontuan izanda eta proiektuaren iraunkortasuna nola bermatu aztertu ondoren, berretsi egin dugu birbideratu beharra dagoela, berehalako garapenerako planak egokitu egin behar direla euskal osasun-testuinguruan eskuragarri dauden baliabide horietara –nahikoak eta arrazoizkoak dira, gainera–. Osasun Sailean, euskal osasun-alorreko ikerkuntzari eta berrikuntzari laguntzeko zentroak eta egiturak berrantolatzeko modua aztertzen ari gara orain, Osasun Batzordean ildo nagusiak azaldu nituenean esan nuen bezalaxe. I+G+b proiektuak kudeatzeko egiturak bateratzea da asmo nagusia, kostuak optimizatzeko eta errendimendu globala hobetzeko, azken urteotan barneratutako ezagutzez baliatuta. Lortutako finantzaketa langile kliniko ikertzaileen zeregin zientifiko-teknikoetara eta beste neurri batzuetara bideratuko dugu, Carlos III Institutuaren akreditazio-prozesuak eskatzen dituen kalitate-irizpideak betetzearren betiere. Osasun Sailaren 2013rako inbertsio-planean egin behar izan diren doikuntzek BioGurutzeta Instituturako eraikin berriaren eraikuntza atzeratzea aholkatzen dute, lehendakariak joan den astelehenean Eusko Jaurlaritzaren aurrekontuak aurkeztu zituenean iragarri eta guk behin eta berriz esan dugun bezalaxe. Ondorioz, Osasun Saila eta ospitalearen zuzendaritza lanean ari dira jada lehendik dauden instalazioak instituturako egokitzeko. Era berean, Ministerioak eraikin berrirako emandako kredituak Osakidetzaren aurrekontuetan duen eragina balioesten ari gara, bai eta eskuragarri dauden Feder funtsak berriz esleitzeko aukera ere. Urkullu lehendakariak azaldu bezala, sektore publikoko erakundeen egitura murriztea eta hersturaz jokatzea da asmoa, eta ildo horretatik doaz aldaketa hauek ere. Osasun Sailak uste du Carlos III Institutuak bultzatzen duen osasun-ikerkuntzarako institutuaren eredu hori dela egokiena (eta berriz esango dut: Carlos III Institutuak bultzatzen duen ikerkuntza-eredua iruditzen zaigu egokiena) garapen jasangarria, etengabea eta kalitatekoa lortzeko: ikerkuntza, ospitaleetan, gaixoaren oheburuaren ondo-ondoan. Baina ez dugu nahi BioGurutzeta Institutuaren proiektua eredu horretatik beste esparru zientifiko batzuetara desbideratzerik; esparru horiek kalitate handikoak izan daitezke, baina beste era bateko ikerkuntza-zentro batzuei dagozkie. Ikerkuntza translazionalak azkarrago eramaten ditu emaitza zientifikoak gaixoaren oheburura, eta horixe egiten dute ospitaleetako osasun-institutuek, kliniko-oinarrizko binomioaren mutur klinikoan oinarrituta. Binomioaren oinarrizko muturra esparru akademikoari gehiago dagokio osasun-esparruari baino. Ospitaleek osasun-arazoak konpontzeko oinarrizko ikerkuntzak bakarrik egin ditzakete, eta ikerkuntza klinikoaren euskarritzat baino ez. Apustu sendoa ari gara egiten BioGurutzeta Institutua aurrera ateratzeko, gaur egungo egoera ekonomikoa kaskarra izan arren, eta uste dugu ez dugula ezer arriskuan jartzen eraikina egiteko proiektua atzeratzeagatik. Hasteko, aurreikusten zen lehendik ere ospitaleko kanpo-kontsulten eraikin berriko gelak esleitu eta zenbait ikerkuntza-laborategirako uztea. Gainera, institutuko ekipoentzako bulego berriak egokitu dira jada, eta solairu oso bat hartzen dute zerbitzu orokorren eraikinean. Animaliategiaren instalakuntzen egokitzapen-lanak bakarrik gelditzen dira, arazoak izan baitira berriki aireztatze-sistema prestatzeko lanetan. Kontuan har dezagun Carlos III Institutuak ospitaleko barrutian ikerkuntzarako 2.000 metro koadro izatea eskatzen duela akreditaziorako –zuri gutxi direla iruditu zaizun arren– eta BioGurutzeta Institutuak 4.000 metro koadro dituela gaur egun –nik ezer aldatu gabe–, bere web-orrian agertzen denez; ondoriozta dezakegu, beraz, akreditaziorako behar izango lukeen lekuaren bikoitza duela jada. Hortaz, eraikinak ez du arriskuan jarriko akreditazioa. Akreditazioa emango zaio ala ez –baietz espero dugu–, ospitalearen ikerkuntza zientifikoaren kalitatearen arabera; finantzaketa publiko lehiakorra lortu duten ikerketa-proiektuen kopururen eta argitalpen zientifikoen, patenteen eta beste produktu batzuen kopuru eta kalitatearen arabera, alegia. Jarduera horiek ez dira hilabete batetik bestera burutzen, ez eta urte batetik bestera ere; Gurutzetako Ospitaleak eginiko ibilbidearen emaitza dira, bai eta hango langileek gutxienez azken sei edo zortzi urteotan ikerkuntzan egindako ahaleginarena ere. Horregatik uste dugu, zalantzarik gabe, BioGurutzeta Institutuak eskuratuko duela akreditazioa, eta gure babesa ematen diogu. Bestalde, institutuaren funtzionamendurako behar den diruaren zati bat baino ez da lortuko akreditazioaren bidez, eta zentroak behar besteko lehiakortasuna erakusten badu baino ez. Gaur egungo egoera ekonomikoari erreparatuta, laguntza hori gustura hartuko dugu, eta Euskadiko beste egitura zientifiko eta teknologikoekin batera sustatuko diren sinergiei eta zentroko ikertzaile klinikoen lehiakortasunari esker, uste dugu jasangarria izango dela, baina ez autofinantzatzeko modukoa. Eskatutako laguntza ekonomikoei dagokienez, eraikinaren jatorrizko proiektuak 14 milioi euroko kostua zuen. Carlos III Institutuaren "Dinamización del Sistema Nacional de Salud" izeneko deialdiak kostu horren % 75eko kreditua emateko aukera jasotzen zuen. Hala, 10,5 milioi euro lortu ziren 2010ean. Alabaina, lehenengoz hitz egin dudanean esan dudan bezala, obraren eskaintza ez zen handik hogeita sei hilabetera arte egin, Carlos III institutuaren lehen kontu-ikuskaritzarekin batera, eta ni ez nintzen sailburu orduan. Ikusita zer neurri hartu dituen proiektuak eta kostuak zenbat egin duen gora –22 milioi euroraino–, eskaintzaren zati bat bakarrik egin ahal izan zen, eraikuntzaren lehen etapari zegokiona. Ez zen eraikina egiteko behar adinako eskaintza egin. Jaurlaritzaren inbertsiotarako aurrekontua finantzaketaz aparte dago. BioGurutzetarako esleitutako partidak Osasun Sailaren 2013rako inbertsio-multzoan kontabilizatuko liratekeenez, ezinbestekoa da lehentasuna ematea. Hori utzi du 2013ko inbertsioetatik kanpo, eraikin hori, ez BioGurutzeta proiektua, hori ez baitago Osasun Sailaren planteamenduetatik at. Egoitzaren eraikuntza atzeratzen bada, kreditua eman zuen erakunde publikoari eska dakioke egikaritzeko denbora luzatzeko, eta hori egingarria da eta ez du kostu gehigarririk eragiten. Beste aukera bat da, ordea, kreditua itzultzea, datozen urteotako aurrekontu-aurreikuspenen gainean ziurtasun handiagoa izan arte. Eskatutako beste laguntza bat Feder funtsena izan zen. 2012. urtearen erdialdean eskatu ziren. Funts europar hauek I+G inbertsioaren % 50 ordaintzen dute; hau da, diru hori aurreratzen duten tokiko erakundeek aurreikusitakoaren % 50 besterik inbertitu behar ez dezaten. Baina erkidegoak ez ditu funts horiek, EAEren gaitasuna dagokiona baino handiagoa baita, eta gobernu honek autonomia-erkidegoan dituen beste proiektu batzuetara bideratuko dira, beraz. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_838
|
|
10
|
19
|
15.03.2013
|
MANEIRO LABAYEN
|
Mixto-UPyD
|
Galdera, Julen Arzuaga Gumuzio EH Bildu taldeko legebiltzarkideak Segurtasuneko sailburuari egina, Yolanda Gonzálezen omenezko horma-irudiaren ezabatzeari buruz
|
Bai, eskerrik asko. Gure iritziz, okerreko erabakia da hori, sailburu jauna. Bada, berriz ere aitzakiatzat jarri dituzu gaur egungo egoera ekonomikoa, aitzakiatzat jarri duzu aurrekontuen urritasuna, doikuntzak jarri dituzu proiektua bertan behera uzteko (bertan behera utzi baita, gure aburuz) lehen arrazoitzat edo arrazoi nagusitzat, eta kontu tekniko mordo bat gehitu duzu gero. Baina, lehen-lehenik, ezeren aurretik, doikuntzen eta egoera ekonomikoen aitzakia. Dena den, albo batera utzita aurreko gobernuak edo gobernuek egin zutena, Ibarratxe jaunak egin zuena, Euskadiko Alderdi Sozialistak han eta hemen hartu zuen jarrera politikoa eta López jaunak egin behar zukeena eta egin ez zuena –errua besteei botatzeari utzita, alegia–, interpelazio bat egin zaie gaur egungo Gobernuari eta sailburuari. Interpelazio horri eman diozuen erantzuna, azken batean, izan da proiektuak itxaron dezakeela. Gure ustez, proiektua bertan behera uztea eta berekin zekartzan baldintza onuragarriak galtzea da hori. Guk diogu proiektuak ezin duela itxaron, eta ez guk bakarrik: ikertzaileak berak ere nahigabetuta daude erabaki horrekin, eta ez daude inolaz ere ados. Beste proiektu batzuek, bai, itxaron dezakete. Beharrezko ez diren proiektuek, gizarteak behar ez dituen proiektuek, beste proiektu batzuek, beste obra faraoniko batzuek itxaron dezakete, baina, gure ustez, proiektu hau erabat estrategikoa da, eta eraikina, ezinbestekoa proiektuak bideragarritasuna eta etorkizuna izan dezan. Horrenbestez, guk interpelazioa egingo dugu gobernuak eutsi diezaion eraikinaren eta institutuaren etorkizunari. Sailburu jauna, Jaurlaritzako kideok, hemen ez zenukete murrizketarik egin behar, hemen ez zenukete doikuntzarik egin behar. Beharrik gabeko gastua murriztu edo kendu egin behar da, euskal nortasuna aldarrikatzeko partidak kendu egin behar dira, proiektu faraonikoak utzi egin behar dira bertan behera, betiko, azkenaldian proposatu diren eta etorkizunik izan ez duten proiektuak utzi egin behar dira bertan behera betiko. Hau, ordea, proiektu estrategikoa da, gure iritziz. Ikerkuntza babestu eta bermatu egin behar da, eta biomedikuntzako ikerkuntza, zer esanik ez. Gure ustez, kolpe latza eman diozue. Ikertzaileei bidea oztopatu beharrean erraztu egin behar zaiela uste dugu guk, eta neurriak hartu behar direla alde egin ez dezaten. Proiektu hau eta eraikin hau ez inbestekoak dira, gure aburuz. Galdu egingo dugu abantailazko finantzaketa. Zenbatetsi ezazu, mesedez, BioGurutzeta geldiaraztearen kostua. Zenbatetsi kostatuko litzaigukeena. Nolanahi ere, lehen esan bezala, interpelazioa egingo dugu Eusko Jaurlaritzari eskatzeko BioGurutzeta Institutuaren proiektuarekin eta eraikinarekin aurrera jarrai dezala eta egin dezala lehenbailehen. Besterik gabe, eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_839
|
10
|
19
|
15.03.2013
|
OSASUNEKO SAILBURUAK (Darpón Sierra)
|
Galdera, Julen Arzuaga Gumuzio EH Bildu taldeko legebiltzarkideak Segurtasuneko sailburuari egina, Yolanda Gonzálezen omenezko horma-irudiaren ezabatzeari buruz
|
Egia esanda, Maneiro jauna, ez dut BioGurutzeta eraikina dela eta ez dela polemika sortzeko gogo handirik, uste baitut erabakia nahiko logikoa eta argia dela. Dena dela, lehen lehendakariari esan diozun gauza bera esan didazu niri ere: obra faraonikoen kontua. Zenbait esaldik berdin-berdin balio du baterako eta besterako, antza. Nire jardunaren lehen zatian uste dut argi azaldu ditudala proiektu hau gauzatzeko eskatutako eta jasotako diru-laguntzei buruzko datuak, eta saiatu naiz azaltzen, halaber, argi bereizi behar direla proiektua eta eraikina: BioGurutzeta proiektuaren alde tinko egingo dugu, eta eraikinak itxaron egin beharko du, aurtengoagatik. Berriz laburbilduko dizut, ez dezazun esan erabakia arrazoi ekonomiko soiletan oinarritzen dela. Guk uste dugu une honetan ez dugula institutuaren egituraren alde egin behar. Proiektu honen kudeaketaegiturak hartutako neurriak ez du inolako zerikusirik gure erkidegoko eta sail honetako beste ikerkuntzainstitutu arrakastatsu batzuek –BioDonostiak, adibidez– dutenarekin. Galdetu, bestela, ikertzaileei. Eraikin berria 15 milioi eurotik 22 milioi euroko gastura iritsi da, eta sei solairu ditu goraka eta bi beheraka. Bilboko Corte Inglésen antz handiagoa du Osakidetzaren beste edozein ikerkuntza-eraikinena baino. Plangintzaren azken etapan, ez du jarduerak egiteko finantzaketa egoki baterako marko egonkorrik lortu. Hori guztia dela eta, proiektua ebaluatu beharrean gaudela uste dugu. Eta ebaluatuko dugu eta babestuko dugu, baina ikus dezagun zergadunek jarritako dirua non ari garen gastatzen, gure lana baita hori. Horretarako hautatu gaituzte. Eta, kasu honetan, ikertzaileei galdetu diezu zuk, baina nik Urdulizko biztanleei galdetuko diet, eta Zumarragakoei, eta Gasteizko osasun-etxeetara joaten direnei, eta Portugaleteko osasun-etxera joaten direnei… Bada, ahalegindu gara argi eta garbi uzten Osakidetzaren inbertsioetarako aurrekontua bera dela, BioGurutzeta eraikina egin ala ez egin. Baina berriro esango dizut: proiektua ez da eraikina bakarrik, eta ez da eraikina proiektu osoa ebaluatu nahi izatearen arrazoi bakarra. Une honetan, garrantzitsua iruditzen zaigu institutua berriz txertatzea ospitalean eta I+G+b alorreko euskal osasun sistema publikoan, bai eta bere helburu zientifikoak euskal osasun-sistema publikoak dituen premia klinikoetara egokitzea ere. Gure iritziz, ospitale bateko ikerkuntza-institutu batek ez du oinarrizko ikerkuntzakoa izan behar, ikerkuntza translazionalekoa izan behar du; azpiegitura eta ekipamendu-premiak Euskadiko Zientzia eta Teknologia sistemak ematen dituen zerbitzuetan integratu behar ditu, eta institutuaren epe luzerako jasangarritasuna izan behar du helburu, euskal osasun-sistemaren barruan eta kanpoan dauden baliabideak optimizatuta. Gracias. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_840
|
|
10
|
19
|
15.03.2013
|
RONCAL AZANZA
|
SV-ES
|
Interpelazioa, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, Arabako lurralde historikoan egiteko dauden zenbait ospitale-inbertsioari buruz
|
Gracias, señora presidenta. Sailburu jauna, beste interpelazio bati ekingo diogu. Aipu batekin hasiko naiz, axola ez bazaizu: "Pertsonetan inbertitzeko uneak dira, eta, horregatik, izaera sozialeko inbertsioetan, osasungintzarekin lotutako ekipamenduetan eta zerbitzu sozialetan egingo dugu ahalegin handiena." Ikusten da nola jarraitzen duen. Sozialistok guztiz ados gaude hitz horiekin. Gogoratuko zarenez, lehendakariak bere inbestidurahitzaldian esandako hitzak dira, duela hiru hilabete eskas, eta Ganberaren babesa izateko hartu zuen konpromiso hori hautsita dago dagoeneko. Behin eta berriz errepikatzen duen mantra batekin, ideia sinple batekin, ordezkatu du konpromiso hori, eta budistek egiten duten helburu berarekin (burua sosegatu, espiritua lasaitu): "Pertsonen legealdia izango da hau, ez adreiluarena. Pertsonetan gastatuko dugu, ez adreiluan". Eta ideia hori, duela hiru hilabete esandakoari egindako osoko autozuzenketa huts bat izateaz gainera, oso erraz barneratzen du entzuten duenak. Herritarrei beste galdera sinple bat eginez osatzea bakarrik falta da: "Zer nahiago duzu, osasun-prestazioetan murrizketak egitea, edo ospitaleen eraikuntzan?". Seguruenik, hau esango lukete denek: "Noski, nahiago dut ospitaleen eraikuntzan murriztea!". Horregatik, galdera faltsua da. Espirituak lasaitzeaz gainera, gobernu batek irtenbideak eman behar ditu. Aurreko Gobernuak horrela planteatu zuen. Sozialistok Osasun Sailera iritsi ginenean, galdera bat egin genuen aurretik: "Zertan gastatzen ditugu herritarrek gure esku uzten dituzten eta haien osasuna babestera zuzentzen diren zergak?". Konturatu ginen, batez ere, paziente kronikoetan gastatzen genuela, baina zerbitzua, antolakuntza eta azpiegiturak –zeuk laidoztatutako adreilua– gaixo akutuak zaintzeko pentsatuta zeudela. Orduan, bira eman zioten milaka profesionalek lan egiten duten eta milioika pertsona artatzen dituen ontziari. Bistan denez, legealdi bat ez da nahikoa lan hori egiteko, eta aurrerantzean ere lanean jarraitu beharko da. Kronikoen estrategia deitu zioten horri buruz ari gara. Estrategia horretan jasotzen ziren bai osasunalderdiak bai azpiegiturak –mespretxuz adreilu deitzen diozun hori–, alegia, jendea operatzeko, errehabilitatzeko eta gaixotasunak dituztenak ospitaleratzeko lekuak. Hala, azpiegituren plangintza bat egin zen, eta urtean 30.000 paziente berri dituen sistema honen –gero eta urte gehiagoz bizi den eta gaixotasun gehiago izaten dituen populazioa artatzen duen sistema honen– gabeziak baloratu ziren. Jakingo duzunez, gorabeherak izan ziren plangintza horretan. Gasteizen, hainbat gabezia detektatu ziren. Herritarrek hirugarren ospitale bat eraikitzeko eskatzen zuten, baina hori ezinezkoa zen une hartan, eta bazeuden irtenbide hobeak. Proposamen hura, ondo dakizunez, modu egokian dimentsionatu zen. Populazioa, haren hedatze-potentziala eta une hartako aukerak baloratu ziren, eta, datu horiekin, plangintza bat egin zen. Gasteizen zeuden akutuentzako bi ospitaleak elkartzeko proiektua egin zen, eta, horietako batean, gaixo azpiakutuentzako ospitale bat eskaintzea aurreikusi zen. Izan ere, hori zen hiriak osasun-arloan zuen hutsune handiena: zerbitzu hori ematen duen azpiegitura bakarra, kronikoentzako dagoen adreilu bakarra, 300.000 lagunetik gorako populazio batentzat –zeinetatik % 90 baino gehiago hiriburuan bizi baitira–, Lezan dago. Horrek arazo asko eta pazienteen eta haien senideen arbuioak sortzen ditu, eta, are gehiago, batzuetan, ezinezkoa da tratamendua jasotzea ere. Adibidez, iktus bat duten pazienteek ezin dute egunero Lezara joan, behar duten errehabilitazioa egitera. Bada, plangintza horren arabera, gabezia hori konpon zitekeen Arabako unibertsitate-proiektuaren barruan (HUA) aurreikusitako azpiakutuentzako ospitale hori martxan jarriz eta zerbitzuak berrantolatuz. Zuk, sailburu jauna, Legebiltzarreko Osasun Batzordean egindako agerraldian, aitortu zenuen azpiakutuentzako ospitale bat behar zela Gasteizen eta paziente kronikoen arretari ematen zeniola lehentasuna, baina, halaber, esan zenuen ez zela zure lehentasuna azpiegitura hori eskaintzea. Adreilua aipatu zenuen argudio gisa, mantrarekin jarraituz. Baina gu ez gaitu lasaitzen mantra horrek, batez ere, irizpiderik eta plangintzarik gabekoa delako, eta ez delako kontuan hartzen osasun-zerbitzu publikoak eskatzen dituzten pazienteen ugaritzea eta horiei eskaini beharreko arreta. Horretarako, aurreikuspenak behar dira, baliabideak egokitu egin behar dira, bai, unean uneko beharrak alde batera utzi gabe. Eta hori ez da egiten, alderdiaren beharren arabera, kromoak trukatuz; hori ez da egiten "hau ematen badidazu, beste hau agintzen dizut" esanez. Osasunaz ari gara, funtsezko zerbitzu publiko bati buruz ari gara; eta hori ez da goiburu bat, baizik eta aukera-berdintasunean sinesten dugunon eskakizun bat. Izan ere, edonork, haren jatorria, hizkuntza, sexua, arraza edo erlijioa edozein dela, eta, halaber, haren baliabide ekonomikoak edozein direla, baliabide berekin eta behar duenean arreta jasotzeko duen eskubideaz ari gara. Zeren, sailburu jauna, beste batzuek inbertitzen dute zuk adreilu deitzen duzun horretan. Batzuek badakite non dauden osasun-beharrak epe ertainera, eta adreiluan inbertitzen ari dira. Ospitale pribatuak egiten ari dira, eta ospitale publikoetan ez inbertitzeagatik beharrak sortzen direnean, pribatuetara joan beharko da. Alegia, norberak bere poltsikotik ordaintzen du ospitale berria edo kronikoen ospitalearen birmoldaketa eta eskaintza, edo, bestela, zerga guztietatik bildutako diruaren bidez, ospitale pribatuak ordaindu beharko dira, osasun publikoak dituen zuloak estaltzeko. Guri oso ondo iruditzen zaigu osasun pribatua egotea, eta oso ondo iruditzen zaigu ordainduz ematen diren zerbitzuak eskaintzea, baina osasun pribatuak, inolaz ere, ezin du izan osasun publikoaren B plana. Osasun publikoaren B plana osasun publikoa da. Horregatik, sailburu jauna, jakin nahi dugu zer asmo dituzun Gasteizko kronikoen ospitalea dela eta. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_841
|
10
|
19
|
15.03.2013
|
OSASUNEKO SAILBURUAK (Darpón Sierra)
|
Interpelazioa, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, Arabako lurralde historikoan egiteko dauden zenbait ospitale-inbertsioari buruz
|
Amaieratik hasiko naiz, alegia, kontraerantzunetik, eta ozen eta argi esango dut. Gobernu honek, Osasun Sail honek, eta sailburu honek, hemen dagoen bitartean, osasun-sistema publiko eta kalitatezko baten alde egingo du, argi eta garbi. Gainera, ziur nago ez duzula horretan zalantzarik egiten. Bestalde, nire ustez, azpiegituratan –Osakidetza ezagutzen duen edonork daki hori– dezente inbertitu da denbora askoan, eta gure indarguneetako bat da. Gure indarguneetako bat da. Ziurrenik, ezingo dute hori esan beste erkidego batzuetan. Eta, gainera, osasun-azpiegitura publikoetan daude indargune horiek. Publikoetan. Beraz, bai, guk uste dugu hau pertsonen legealdia dela. Bai. Bai. Nik ez dut eraikuntza mespretxatzen, baina pertsonen legealdia da hau. Oso ondo datorkiguna, gainera: azpiegitura onak ditugu, pixka bat gehiago iraun dezakegu horrela, eta pertsonen eta profesionalen aldeko apustua egingo dugu. Osasun Sailak Legebiltzar honetako Osasun eta Kontsumo Sailean egindako lehenengo agerraldian, datozen urteetako jarduera gidatuko duten ildo orokorrak aurkeztu genituen. Ildo horietako bat kronikotasunak, zahartzaroak eta mendekotasunak behar duten arreta bereziari buruzkoa da. Gure populazioak zahartzen jarraituko du aurrerantzean ere, eta, beraz, pertsona horiek lehentasunezkoak dira gure osasun-zerbitzuetan eta gizartezerbitzuetan. Horretarako, besteak beste, lehen mailako arreta eta ospitaleko arreta txertatzeko estrategia bat martxan jartzeko aurrerapausoak ematea erabaki dugu. Gure helburua da osasun-sistemako bi mailen arteko koherentzia eta sinergiak bilatzea, osasunzainketak hain zatikatuak izan ez daitezen, koordinatuagoak eta eraginkorragoak izan daitezen, eta, azken finean, kalitate handiagoa izan dezaten. Gure ustez, hori behar dute paziente kronikoek, adineko pazienteek eta mendekotasunen bat dutenek. Badakigu ez daukagula hori lortzeko formula argi eta garbi bat, eta, praktikan, tokiko inguruabarrek eta osasun-sistemen ezaugarriek baldintzatu egiten dutela osasun-zerbitzuen integrazioan aurrera egiteko modua. Guk proposatzen dugu lehen arretako zentroak dagokien ospitalearekin elkartzea mugape geografiko jakin batzuetan, eta mugape horietako herritarren ardura hartzea osasun-erakunde integratu izenekoek. Proiektu hori aurrera eramateko, aldaketak egin beharko dira erakundeen gobernu-formulan, kulturan, eta zainketa zatikatuetatik elkarlanera aldatu. Halaber, aldaketak egin beharko dira osasun-prozesuetako zerbitzu klinikoen integrazioan eta profesionalen arteko harremanetan. Eredu horren ezaugarri garrantzitsuenetako bat da lehen arretako profesionalak izango direla protagonistak paziente kronikoaren, adinekoaren edo mendekoaren zainketan. Lehen arretako medikuek eta erizainek izan behar dute paziente horien eta haien laguntza-prozesuaren kudeatzaileak eta arduradunak, eta konplexutasun txikiena duen eta etxetik hurbilena dagoen mailan mantendu eta tratatu behar da pazientea, haren osasun-beharrak kontuan izanda. Ospitaleko arretak patologia konplexuagoetarako erreferentzia izan behar du, goi-teknologia diagnostikoa eta terapeutikoa behar duten pazienteen erreferentzia; halaber, lehen arretako medikuaren aholkulari gisa duen funtzioa bultzatu behar da. Horrez gainera, gaixo kronikoei, adinekoei eta mendekoei eman beharreko arretari dagokionez, osasun-sistemak eta erakundeetako gizarte-ongizateko arloek elkarrekin koordinatuta egin behar dute lan. Ezinbestekoa da hori. Azken urteetan, aurrerapausoak egin ditugu, baina, orain, gai horrekin lotutako sail eta erakundeen arteko lankidetza handiagoko etapa bati ekin behar diogu, eta gure arteko harremanak hobeto koordinatu behar ditugu, zerbitzu integratua eta kalitatekoa emateko. Aurrez definitutako esparru hori kontuan izanik, Roncal andrea, Araban paziente kronikoekin egingo diren jarduerak azalduko ditut orain. Eta, hasi baino lehen, labur esango dizut: gure ustez, Santiago Apostolua ospitalea ez da utzi behar paziente kronikoentzat. Ez dugu uste hori egin behar denik. Baina, Ganbera honetatik, zure taldeak bakarrik pentsatzen du hori. Araban, lehen arretako eta buru-osasuneko sare ezin hobea dugu paziente-mota horientzat, eta, gainera, Lezako ospitalea dago. Horrez gain, hor dago gizarte-zerbitzuen hedadura (handia). Lezako ospitalean, duela gutxi birgaitu dira zenbait instalazio, eta egokiak dira paziente-mota horiei arreta emateko. Hala eta guztiz ere –eta hala adierazi genuen batzordean–, badakigu Gasteizko herritarrentzat –eta, batez ere, pazienteen senide eta lagunentzat– oztopo bat dela ospitalea hain urrun egotea. Baina horrelaxe aurkitu dut nik; aurreko legealdian ez da arazo hori konpondu. Lezako ospitalera dagoen distantzia lehen zegoen bera da, eta Gasteizen ez da egin, ezta hitzartu ere, azpiakutuentzako ospitalerik. Proiektu bat egin da, baina ez dute askorik parte hartu ez profesionalek, ez sindikatuek, ez langileek, ez herritarrek, ezta talde politikoek ere. Gaur egun, zer osasun-behar dauden aztertzen ari gara, arreta hobea emateko, eta Arabako Unibertsitate Ospitalearen dimentsioa, funtzionamendua eta antolakuntza aztertzearekin batera egingo dugu. Hala, etorkizun hurbilean, behar horri erantzun mailakatua eta egokia emateko aukerak sortzea da gure asmoa. Izan ere, arrazoi duzu, paziente azpiakutuekin arazoa egon badago Gasteizen, eta Lezak nekez konpontzen du arazo hori. Alde horretatik, hiru aukera proposatzen ditugu. Lehenengoa, noski, Lezako ospitalea optimizatzea izango litzateke, batez ere, Arabako Errioxako herritarrei zerbitzua emateko eta paziente kronikoentzako Arabako Unibertsitate Ospitalearen osagarri izateko. Irtenbide hori hurbilegi dago gaur egungo egoeratik, eta, beraz, ez zaigu egokiena irudituko, ziurrenik. Bigarrenik, Arabako Unibertsitate Ospitaleko egoitzetako batean (edo bietan) kronikotasunarekin lotutako beharrak dituzten pertsonentzako ohe-kopuru jakin bat edukitzeko aukera aztertzen ari gara. Gaur egun, pazienteen tipologia definitzen, haien kopurua zehazten eta onarpen- eta segimenduzirkuituak eta gainerako baliabideekin –batez ere, lehen mailako arretarekin eta gizarte-zerbitzuekin– izan beharreko koordinazioa lantzen ari gara. Ohe horiek paziente akutuen beste oheetatik bereizi egingo lirateke, eta baliabide eta funtzionamendu desberdina izango lukete; hala, paziente kronikoari eman beharreko arreta-eredua izango lukete. Ez da berria esperientzia hori: Donostia Ospitalean erabiltzen da, baita Bidasoko Ospitaleko osasunantolaketa integratuan ere. Aztertuko dugun hirugarren aukera, berriz, honetan datza: eskaeraren bolumenaren eta unitate horien garapen-erritmoaren arabera, ezaugarri horietako ohe batzuk ezartzea Gasteizko osasun-zentroetako batean. Ziurrenik, epe labur eta ertainean, hiru aukeren arteko konbinazio bat izango da irtenbiderik onena, eta, epe luzean, azpiakutuentzako berariazko egitura bat sortu beharko da Gasteizen. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_842
|
|
10
|
19
|
15.03.2013
|
RONCAL AZANZA
|
SV-ES
|
Interpelazioa, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, Arabako lurralde historikoan egiteko dauden zenbait ospitale-inbertsioari buruz
|
Sailburu jauna, integrazioaz eta OAIez ari zarenez, ondorioztatzen dut Gasteizerako proposatzen duzun eredu hori gainerako hirietan ere aplika daitekeela. Adibide gisa, Donostiakoa aipatu duzu –lehen Amarako ospitalea esaten zitzaiona–, zeina kronikoentzako ospitalea baita, esklusiboki. Zer esan nahi didazu? Basurtuko eta Gurutzetako ospitaleekin gauza bera egin nahi duzula? Orduan, zergatik ez duzu ixten Santa Marina? Aizu, hori bada eredua, itxi Santa Marina, itxi Gorliz, eta jarri kronikoentzako oheak Basurtun, Gurutzetan, Galdakaon eta Gipuzkoako eskualde-ospitale guztietan. Baldin eta hori bada eredua. Baina eredua bada berariazko baliabide bat erabiltzea kronikoentzako –akutuentzako ospitaleek baino askoz ere kostu txikiagoa du– bada, orduan, hori ez da irtenbidea. Zeren, Bilborentzat eta Donostiarentzat irtenbidea ez dena, ez da Gasteizentzat ere. Zuk hemen azaldu duzun hori –Lezaren eta bi egoitzetan oheak jartzearen arteko nahasketa hori– Basurtun oheak jartzea bezain zentzugabea iruditzen zait; izan ere, askoz ere gaixotasun konplexuagoak sendatzeko dago prestatuta, eta askoz ere instalazio garestiagoak eta konplexuagoak ditu, paziente kroni- koen gaixotasunei edo mendekotasuna duten adinekoei arreta emateko. Baina, noski, hirugarren irtenbidea hor daukazu, zure agerraldian azaldu zenuen hura: hitzartzea. Hor dago koska; zeren, hara, zer kasualitatea! Euskadiren historian osasungintzan egindako aurrekonturik sozialenak murrizketa txikia du, baina partida guztiak murriztu dira, bat izan ezik. Zein? Hau ustekabea! Alor itundua! Bitxia, ezta? Sailburu jauna, dena geldiaraztea besterik ez duzu proposatzen, beste baliabide batzuetara transferitzeko geldiaraztea. Ez duzu aurrera egiteko asmorik. "Mantsotu", "atzeratu" edo "geroko utzi" deituko diozu, baina egiten duzun bakarra geldiaraztea da. Funtzionatzen zuen eta errealitate berrira –gaur egungoa nahiz etorkizunekoa– bideratzen ari zen sistema bat jaso duzu, eta zuk, berriz, Stop kartel handi bat besterik ez duzu utziko. Stop Gurutzetari, stop BioGurutzetari, stop Gasteizko kronikoen ospitaleari, stop Eibarko ospitaleari, stop Zumarragako kanpo-kontsultei, stop Arrasaten ospitale berria erabiltzeko behar den aparkalekuari... Guztiari stop. Eta lehen ez zeuden deribazioei buruz hitz egiten duzu. Noski! Praktikan, zerbitzu publiko bat kendu eta pribatura transferitzea ekarriko duten neurriak justifikatzen ari zara, azalpen zalantzagarriak emanez. Badakigu zer zailtasun ekonomiko dauden. Lehendakariak dio aurtengoa dela duela azken garaietako urterik zailena. Nik ez dakit hori horrela den, baina badakit, Gobernu sozialistaren lehenengo urtean, 2.000 milioi euro falta zirela, aurrekontua guztiz irreala zelako, sarrera eta gastuei zegokienez. Lehentasunak ezarri eta plangintzak egin behar izan ziren, eta hala egin zen, legealdiaren lehenengo minututik. Baina, hala ere, osasun-arloan, lehen zegoen arreta mantendu zen, eta hurrengo urteetarako –legealdi horretakoak nahiz hurrengoak– agertokia diseinatu zen. Ez dizugu eskatuko zirkuluaren koadratura, ezta magia egiteko ere. Proiektu bat eskatzen dizugu, plangintza arrazoitu bat. Eta nik ez dizut esan kronikoen ospitalea non jarri behar duzun. Zerorrek jarri duzu hesgailua zauria egin aurretik! Esan iezaguzu non jarri nahi duzun Gasteizentzat hain garrantzitsua den ekipamendu hori, zeren Lezako ospitaleak ez du arazoa konpontzen. Batzordean esan bezala, kronikoen estrategiaren alde bazaude, ez jarraitu mantra horrekin, zeren, argi eta garbi, adreilua ez planifikatzea, etorkizunean, pertsonen arreta kondenatzea da. Ospitaleak, errehabilitazio-zentroak, eguneko zentroak, larrialdiak, kronikoen arretarako kontsulta espezializatuak planifikatzen ez badira, behar duten irtenbidea kendu egiten zaie pazienteei. Beraz, kronikoen estrategian sinesten baduzu, pentsa ezazu kronikoetan, eta utzi beste gauza batzuetan pentsatzeari, eta, oraintxe bertan hasita, diseinatu plan bat Euskadiko eta, zehazki, Gasteizko pazienteentzat, eta zehaztu nola konponduko duzun Gasteizko bizilagunen osasun-zerbitzuen eskaera, gero eta handiagoa. Besterik ez. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_843
|
10
|
19
|
15.03.2013
|
OSASUNEKO SAILBURUAK (Darpón Sierra)
|
Interpelazioa, Blanca Roncal Azanza Euskal Sozialistak taldeko legebiltzarkideak Osasuneko sailburuari egina, Arabako lurralde historikoan egiteko dauden zenbait ospitale-inbertsioari buruz
|
Roncal andrea, elkarrekin konparatu ahal izango dugu zein izango den nire herentzia. Ziurtatzen dizut jaso dudana baino hobea uzten saiatuko naizela. Inoiz ere ez nuen pentsatuko zentzugabea irudituko zitzaizunik gaur egungo ospitaleetan azpiakuntuentzako oheak jartzea, zeuek ere jarri dituzuela ikusita. Izan ere, Bidasoako OAIko ospitaleko oheak zeuek jarri dituzue! Lehenengo aldia da hizlari bati entzuten diodana, Gobernuan egon eta handik ehun egunera, hogeita hamar urte lehenago egon balitz bezala hitz egiten. Gasteizko ospitalea azpiakutuentzako oherik gabe jaso dut-eta zuek gobernatzen egon ondoren! Zer nahi duzu, goizetik gauera hori konpontzea? Bada, ez larritu, konponduko dugu eta. Ez larritu, konponduko dugu eta. Berriz esango dut: gaur egungo egoeratik abiatuta, gaur egungo egoeratik abiatuta, hagaxka magikorik ez daukadanez –argi baitago ez daukadala (nahiko nuke, benetan, baina ez daukat)–, bada, ez daukat Lezako ospitalea erabiltzea beste aukerarik, zeina, bide batez, denbora luzez eta ondo erabiltzen ari bainaiz. Eta ez izan zalantzarik: Lezako ospitaleko langileek oso ondo egiten dute lan, eta instalazioa oso ona da. Haraino dagoen distantzia; hori da Lezako ospitalearen arazo bakarra. Beraz, ez gutxietsi hango langileak, ezta ospitalea ere. No lo merecen. Zerbitzu bikaina ematen dute. Bigarrenik, Arabako Unibertsitate Ospitalearen egitura aztertzen ari gara, paziente kronikoei eta akutuei irtenbidea emateko. Guztiei irtenbidea emateko, hori ere ez baita konpondu. Eta, hirugarrenik, aipatu dizut epe laburrean, epe laburrean, gerta daitekeela azpiakutuentzako oheren bat itundu behar izatea, eta ez gara horregatik lotsaz gorrituko. Baina oraindik ere uste dugu gure eredua osasun-sistema publikoa eta kalitatezkoa dela.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_844
|
|
10
|
19
|
15.03.2013
|
BARRIO BAROJA
|
PV-ETP
|
Galdera, Carmelo Barrio Baroja Euskal Talde Popularreko legebiltzarkideak Ingurumen eta Lurralde Politikako sailburuari egina, Bilboko Portuaren terminal logistikoaren esleitzeari buruz
|
Eskerrik asko. Presidente andrea, legebiltzarkideok, sailburu andrea, Oregi andrea, egun on. Ezerk ez ninduke gehiago poztuko, galdera hau egin eta, berehala –gaur edo oso laster– Gobernuari zorionak emateak baino, baina, beno, gaur erantzunak jasotzeko gaude, eta aztertu egingo ditugu. Zenbait komunikabidek emandako informazioaren arabera (beno, egiaztatuta dago jada; informazioa zen galdera egin genuenean, baina orain badakigu hala dela), Bilboko Portuak trenbideko eta itsasoko garraioa lotzen dituen terminal logistikoa edo lehorreko portua esleitu zuen, 13 milioi euroren truke. Kontuak oso itxura txarra du arabarren eta euskal herritarren interesetarako; izan ere, Pancorbo, Burgosko probintzia, agertzen zen Bilboko Portuak egoitza logistiko hori eraikitzeko erabakitako leku gisa. Guk badakigu Euskadin badaudela azpiegitura logistikoak eta garraio-azpiegiturak ezaugarri horietako lana egiteko egokiak, baina, hala ere, gure autonomia-erkidegotik kanpora esleitzea erabaki da Bilboko Portuak bere portuko jarduerak egiteko behar duen lekua. Aurreko Gobernuak ezin izan zuen, ez zuen jakin izan edo ez zuen nahi izan Euskadi horretarako lekurik egokientzat aurkeztu, eta haren jarrera alderrai eta ezdeusak arazo larria ekar diezaieke gure ekonomia-, garraio- eta logistika-interesei. Zeuk azaldu edo baloratu beharko dituzu interes horiek. Beno, nik badakit Arabako Foru Aldundiko agintari batzuk kezkatuta daudela gai horrekin. Eusko Jaurlaritzarekin harremanak izan dira, eta, alde horretatik, jakin nahi dugu eta –berriz diot– lehenbailehen zorionak eman nahi dizkiogu Gobernuari gai honi buruz hartzen dituen neurriengatik eta jarreragatik, eta Gobernuari galdetu nahi diogu zer balorazio egiten duen Bilboko Portuak hartu duen erabakiari buruz, alegia, bere terminal logistikoko instalazioa Euskal Autonomia Erkidegotik kanpora esleitzeko erabakiari buruz. Berriro diot: Portuko Agintaritza aldatu baino hiru egun lehenago hartutako erabakia da. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_845
|
10
|
19
|
15.03.2013
|
INGURUMEN ETA LURRALDE POLITIKAKO SAILBURUAK (OREGI BASTARRIKA)
|
EA-NV
|
Galdera, Carmelo Barrio Baroja Euskal Talde Popularreko legebiltzarkideak Ingurumen eta Lurralde Politikako sailburuari egina, Bilboko Portuaren terminal logistikoaren esleitzeari buruz
|
Buenos días a todos. Señora presidenta, señor consejero, señorías, buenos días de nuevo. Bada Eusko Jaurlaritzak arduraz ikusten du...; une honetan, Eusko Jaurlaritzak arduraz ikusten du azken unean hartutako erabaki hori. Ondo esan duzun bezala, Barrio jauna, Bilboko Portuko trenbideko eta itsasoko garraioa lotzen dituen terminal logistikoa Burgosko Pancorbo herrian jartzeko erabakia hartu zuen, 2012an, Bilboko Portuko Agintaritzako aurreko gobernu-organoak. Gaur egun, Bilboko Portuko Agintaritzako presidente izendatu berria eta haren zuzendaritza-taldea plangintza estrategiko bat egiten ari dira, eta, prozesu horretan, besteak beste, Bilboko Portuaren plangintza eta merkataritza-estrategia berrikusiko dira. Hala, erakundearen inbertsioplanetik lortutako baliabideen bidez, lehentasuna izango dute, Bilboko Portuan jatorria edo helmuga izanik, trafiko garrantzitsuak ekar ditzaketen eta sinergia ekonomikoak maximizatuko dituzten parte-hartze logistikoek. Euskadi Europar Batasunaren barruko garraiosarean dago, eta, beraz, ezinbestekoa da politikak aktibatzea, salgaiak garraiatzeko azpiegitura logistikoak izango baditugu. Zuk esan duzun bezala, gure erkidegoak garraio-azpiegitura oso garatua du, eta horri Euskadiko trenbide-sare berria gehitu behar zaio, zeinak, bidaiariak eta salgaiak garraiatzeko izaera mistoaren bidez, errotik aldatuko baitu garraio-sistema globala. Euskadiko erakundeek ahalegin handia egin dute salgaiak garraiatzeko sistema bultzatzeko, gune logistiko multimodalak sortuz eta, hala, interkonektibitatearen bidez, sistemaren funtzionalitatea hobetuz. Une honetan, Jaurlaritza honen asmoa da Euskadik salgaien nazioarteko garraiorako gune logistiko bihurtzeko duen potentziala garatzea. Bilboko Portuaz ari garenez, zehazki, trenbidearen hegoaldeko saihesbidea eta gure erkidegoan eraikita dauden plataforma logistikoen sarea bultzatzeko asmo sendoa dugu. Plataforma horien artean, Jundizkoa aipatu behar da –Forondarekin lotura du– eta Arasur –hori ere Araban dago–. Gracias. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_846
|
10
|
19
|
15.03.2013
|
BARRIO BAROJA
|
PV-ETP
|
Galdera, Carmelo Barrio Baroja Euskal Talde Popularreko legebiltzarkideak Ingurumen eta Lurralde Politikako sailburuari egina, Bilboko Portuaren terminal logistikoaren esleitzeari buruz
|
Eskerrik asko, presidente andrea. Bada, bai, pozten naiz, Oregi andrea, gure kezka –galdera hori egitera eraman gaituena– zuena ere badelako. Nik uste dut, une honetan, Arabak ezaugarri ezin hobeak dituela, eta gure azpiegiturak, Bilboko lehorreko portu izateko. Zoritxarrez, aurreko Portuko Agintaritzak ez ezik, aurreko Eusko Jaurlaritzak ere –sinestezina dirudien arren– ez zuen babestu trenbideko eta itsasoko garraioa lotzen dituen terminal logistikoa Araban jartzeko aukera. Ez zuen babestu. Ez zuen babestu..., ez behintzat behar bezala: ez zion babesik eman. Beraz, Gobernu honi eskatzen diogu aukera horren alde zalantzarik gabe lan egin dezala. Halaber, pentsatzen aritu gara Legebiltzarreko batzordera Bilboko Portuko Agintaritzako gaur egungo presidentea, Asier Atutxa, etor dadin eskatzea, eta, agian, eskatuko dugu, zeren, gure ustez, hark egin dituen adierazpenek balio dezakete zuzenketaren bat egon daitekeela ikusteko, gauzak berriz pentsatu direla azaltzeko, eta, beraz, Arabako aukerak hor jarraitzen duela eta oraindik balioa duela ikusteko. Konturatu gara beste gai batzuek ere eragina dutela gaur aztertzen ari garen gai honetan, alegia, Euskaditik kanpo lehorreko portu hori egiteko aukeran: esleipen-prozesua legez kontrakoa dela aitortzea nahi duten enpresa batzuek aurkeztutako helegiteak, Portuko Agintaritzak lehorreko portuei buruz egindako azterketa hori... Horregatik, Eusko Jaurlaritzari eskatzen diogu gaiari ekiteko, konpromisoa hartzeko, eta azkenean, Araban egiteko lehorreko portua. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_847
|
10
|
19
|
15.03.2013
|
INGURUMEN ETA LURRALDE POLITIKAKO SAILBURUAK (OREGI BASTARRIKA)
|
EA-NV
|
Galdera, Carmelo Barrio Baroja Euskal Talde Popularreko legebiltzarkideak Ingurumen eta Lurralde Politikako sailburuari egina, Bilboko Portuaren terminal logistikoaren esleitzeari buruz
|
Ondo, bada, lasai egon zaitezen, Barrio jauna, Eusko Jaurlaritza hau engaiatu egiten da, konprometitu egiten da, eta, gainera, dagoeneko egin du. Harremanetan jarri gara Sustapen Ministerioarekin, eta gure lankidetza eta laguntza osoa eskaini dugu plataforma logistikoak –bereziki, Jundizkoa eta Arasur– ahalik eta gehien optimizatzeko. Izan ere, lehen esan dudan bezala, gure ustez, oso garrantzitsua da plataforma horiek Forondako eta Bilboko aireportuarekin batera osatzen duten pieza multimodala. Duela gutxi, sektoreko biltzar batean hartu genuen parte, eta autonomia-erkidegook plataforma logistikoen arloan ditugun proiektuak aurkeztera gonbidatu gintuen Pastor ministroak. Dagoeneko idatziz bidali dugu zuk galdetutakoari buruz egin dugun proposamena. Gracias. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_848
|
10
|
19
|
15.03.2013
|
SEMPER PASCUAL
|
Galdera, Francisco de Borja Semper Pascual Euskal Talde Popularreko legebiltzarkideak Ingurumen eta Lurralde Politikako sailburuari egina, Ingurumen eta Lurralde Politika Sailak Donostialdeko metroari buruz duen jarrerari buruz
|
Señora presidenta, desde el escaño, si me permite. Sailburu andrea, buenos días. Zure kontseilaritza hartu berri duzu –komunikabideetan behintzat bai–, eta, nirekin ados egongo zara, nahiko modu deigarrian egin duzu, edo, behintzat, nolabaiteko eztabaida sortuz Euskadi osoan, baina, bereziki, Gipuzkoan. Eta, hain zuzen, horri buruz hitz egin nahi nuen, eta, bereziki, gipuzkoarrentzat erronka eta aukera bat ekarriko duen azpiegitura bati buruz. Zehazki, Donostialdeako metroari buruz –Donostialdeako metroa deitzen dioten horri buruz–, eta, zehatzago, Lugaritz Easorekin elkartzeko asmoa zuen eta duen trenbide-pasabideari buruz, esan zenuen obra faraoniko bat zela. Nik galdetu nahi dizudana da ea faraonikoa den, edo ea faraonikoa den Gipuzkoan egingo delako. Edonola ere, zure kontseilaritza obra faraonikoen aurka erabili behar baduzu, Kixote balitz bezala, lanak gelditzeak altxor publikoan zer eragin izango duen jakin nahi nuke. Zehazki, zer kalte-ordain ordaindu beharko ditugu euskal herritar guztiok lanak gelditzearen ondorioz? Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_849
|
|
10
|
19
|
15.03.2013
|
INGURUMEN ETA LURRALDE POLITIKAKO SAILBURUAK (OREGI BASTARRIKA)
|
EA-NV
|
Galdera, Francisco de Borja Semper Pascual Euskal Talde Popularreko legebiltzarkideak Ingurumen eta Lurralde Politikako sailburuari egina, Ingurumen eta Lurralde Politika Sailak Donostialdeko metroari buruz duen jarrerari buruz
|
Gracias, Semper jauna. Beti pizten zaizu interesa obra horri buruz hitz egiteko. Horri buruz hitz egin genuen batzordeko aurkezpenean ere. Eta, gauzak zehazte aldera, inoiz ere ez dut hitz egin Donostialdeako metroaren lanak gelditzeari buruz. Gehienez ere, termino hori erabili nuen Lugaritz-Kontxa eta Kontxa-Morlans pasabideko obrei buruz hitz egiteko, zeina proiektu garrantzitsu horren zati bat besterik ez baita. Proiektu osoa –batzuetan, Donostialdeako metroa deitzen diotena– jadanik aurkeztu zen Legebiltzar honetako Garraio Batzordean, eta 712,2 milioi euroko inbertsioa egitea aurreikusten da. Aurrekontu horren barruan, hainbat motatako obrak egingo dira, kostuari dagokionez. Horietako batzuek 320.000 euroko kostua izango dute; Lugaritzeko saihesbideak, berriz, 185 milioi euroko kostua izango du (Lugaritz-Kontxa eta Kontxa-Morlans zatietarainoko tarteak). Bestalde, egoera desberdinetan daude zati bakoitzeko lanak. Batzuk aurreratuta daude; beste batzuk, aurreko legealdian eskaini ziren; beste batzuen aukerak aztertzen ari dira, eta abar. Halaber, geografiari dagokionez ere sakabanatuta daude proposamenak: Oikiatik hasi –Zumaia inguruan– eta Irun eta Hondarribia ingururaino. Beste jarduera batzuk ere badaude horien inguruan (adibidez, Errenteria inguruko saihesbidea, Lasarteko adarraren luzapena Oriaraino, eta abar). 2005-2009 legealdian, "topoa" edo Donostialdeko metroa esaten zaiona zabaltzeko eta trazadura eta geltoki berriak egiteko lanak hasi ziren: LugaritzAñorga-Errekalde zatia; Loiola-Herrera trazadura berriko zatia eta Intxaurrondoko eta Herrerako geltoki berriak, eta Fanderia-Oiartzun zatia eta geltoki berriak. Jarduera horien guztien bidez, Euskotrenen trenbidezerbitzuak hobetzen ari dira. Egun, Loiola-Herrera zatiaren azken fasean daude. Hala, Loiolako geltokia eta Urumea ibaiaren gaineko trenbide-zubia egiten ari dira, eta Herrera eta Altza arteko zati berria ere hasi dira egiten. Beraz, buru-belarri ari gara lanak egiten eta Donostialdeko metropoli-trena hobetzeko lanetan. Beraz, ez dugu Donostialdeako metroa geldiarazi. Metroa, batez ere, Gipuzkoako trenbidea zabaltzean eta hobetzean datza, eta zati asko martxan daude eta egiten ari dira dagoeneko. Oraingoz, Donostiako pasabideko lanen hasiera geldiarazi dugu. Dena den, soinez soin lanean jarraituko dugu erakunde guztiekin, irtenbide hitzartu bat lortu arte eta errentagarritasun ekonomikoa eta soziala guztiz aitortu arte. Gracias. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_850
|
10
|
19
|
15.03.2013
|
SEMPER PASCUAL
|
Galdera, Francisco de Borja Semper Pascual Euskal Talde Popularreko legebiltzarkideak Ingurumen eta Lurralde Politikako sailburuari egina, Ingurumen eta Lurralde Politika Sailak Donostialdeko metroari buruz duen jarrerari buruz
|
Eskerrik asko, sailburu andrea. Bat etorriko zara nirekin "topo" metroa eta, zehazki, Lugaritz-Easo tren-pasabidea ez dela Alde Zaharrean bizi den herritar bat Artzain Onera joateko. Nirekin ados egongo zara ez dela garraiobide bat bakarrik, edo ez dela donostiarrentzako azpiegituraren zati bat bakarrik; sare osoari zentzua ematen dion eta Gipuzkoako hiriburua lurraldeko beste herri batzuekin lotzen duen azpiegitura baten zatia da. Izan ere, sare bat da, sare baten zatia. Horri esker, zentzua ematen diona; adibidez, Irundik Donostiara "topoa" erabiltzen duenari, hobeto egin ahal izango duelako ibilbidea, modernoagoa izango delako eta azkarragoa eta erosoagoa izango delako; Zumaiatik Donostiara edo Lasartetik Donostiara erabiltzen dela, Zarauztik, Añorgatik, Oiartzundik eta Errenteriatik pasatzen dela, Donostiako goialdeko auzoak eta erdigunea lotuko direla... Alegia, tren-pasabidea funtsezkoa da zentzua eta lotura emateko azpiegitura honi, eta, batez ere, trenbide-sare publiko koherente, moderno eta arin bat osatzeko Gipuzkoan. Beraz, zu ere ados egongo zara ez dela apeta hutsa; azpiegituraren zati hori, zati garrantzitsua izateaz gainera, ez dela apeta bat. Baina, noski, zuek –eta, zehatz hitz egiteko, "zuek" diodanean, agian kide izan ez, baina zu zauden Gobernua osatzen duen alderdiari buruz ari naiz–, azken batean, behin eta berriz ikusarazi nahi diguzue, Gipuzkoarekiko atsegin emateko asmo moduko batekin, Euskadiko senide pobreak garela. Eta, noski, azkenean –benetan esaten dizut–, Donostialdeako "topoan" inbertitzea, edo, adibidez, Hondarribia-Donostia zatian inbertitzea ezinbestekoa da, Euskadi egituratzen delako. Begira, sailburu andrea, hau ez da New Yorkeko metroa, hau Bilbo da: lurralde-oreka al dago azpiegituretan? Hori ere jakin nahiko nuke. Uste duzu lurralde-oreka dagoela EAEko hiru hiriburuetan garraio publikoko azpiegiturei dagokienez eta, kasu honetan, tren-garraiobideari dagokionez? Guk uste dugu ezetz. Zenbat kostatuko zaigu, sailburu andrea, obra hori geldiaraztea? Zenbat, dirutan? Zenbat kostatuko zaigu –zeren, kalkulua egina izango duzue– geldiarazten baduzue? Euskal herritarroi zenbat diru kostatuko zaigun jakin nahi genuke. Izan ere, datorren astean, hitzarmen bat sinatuko duzue Bizkaiko Foru Aldundiarekin, 3. lineako mantentze-lanak bermatzeko. Zergatik ez duzue gauza bera egiten Gipuzkoan? Zergatik gara beti senide pobreak? Zergatik ez dago lurralde-orekarik azpiegituretan? Zergatik ez dugu hori konpontzen? Baina ez da lurralde-desoreka kontua bakarrik! Justizia-auzi bat eta behar bat ere bada. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_851
|
|
10
|
19
|
15.03.2013
|
INGURUMEN ETA LURRALDE POLITIKAKO SAILBURUAK (OREGI BASTARRIKA)
|
EA-NV
|
Galdera, Francisco de Borja Semper Pascual Euskal Talde Popularreko legebiltzarkideak Ingurumen eta Lurralde Politikako sailburuari egina, Ingurumen eta Lurralde Politika Sailak Donostialdeko metroari buruz duen jarrerari buruz
|
Beno, Semper jauna, ekin diezaiegun Lugaritz-Kontxa eta Kontxa-Morlans zatiei. Lehen ere esan dizut, baina errepikatu egin beharko dizut, zoritxarrez, trazadura horiek ez daukatela adostasun instituzional eta politikorik, baina bai lehen aipatzen aritu naizen jarduerek. Are gehiago, Gipuzkoako Foru Aldundiaren eta orduan sailburu zen Arriola jaunaren artean sinatutako hitzarmen bat izan arren Donostialdeako metroa planifikatzeko eta finantzatzeko, Gobernuak bakarrik egin zituen lan horien eskaintzak. Zuk badakizu nola esleitu ziren zati horien lan partzialak: eraikuntza-proiektuak obrak esleitu ondoren amaitu dira, baimenak falta izan dira, eta abar –ez dut luzatu nahi, ez baitugu denborarik–; Kostako arduradunen baimenak falta ziren, eta abar, eta ez genuen finantziazio-nahikorik obren jarraipena eta amaiera bermatzeko, martxan jarri arte. Beraz, obra horiek –eta, zehazki, pasabidea– berriz planteatu behar izan ditugu. Zer ondorio ditu Lugaritz-Kontxa eta KontxaMorlans zatien lanak geldiarazteak? Bada, nire ustez, bi ondorio nagusi ditu: batetik, Euskotreneko sarea hobetzen jarrai dezakegu, errentagarritasun sozial eta ekonomiko handiena duten lanei lehentasuna emanez eta horretarako behar ditugun kredituak lortuz eta, bestetik, lan-eremu bat ireki ahal izango dugu dagokien administrazioekin (udalak eta Gipuzkoako Foru Aldundia), horrelako proiektu baterako behar den hitzarmena –baita ekonomikoa ere– lortzeko... La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_852
|
10
|
19
|
15.03.2013
|
MAEZTU PEREZ
|
EH Bildu
|
Galdera, Daniel Maeztu Perez EH Bildu taldeko legebiltzarkideak Ingurumen eta Lurralde Politikako sailburuari egina, 2020rako Euskadiko Energia Estrategiaren ingurumen-ebaluazioari buruz
|
Eskerrik asko, legebiltzarburu anderea, eta egun on, sailburu anderea. 2001 urtetik aurrera Europa mailan ingurumenaren eragina duten edo eduki ahal duten planak edo estrategiak diseinatzerako orduan, ingurumenaren aldagaia kontuan hartzeko, inpaktu anbiental estrategikoaren figura ezarri egin zen, 2001. urtetik. Zergatik ezarri egin zen figura hori? Hasieratik, ez proiektua, proiektu konkretuen zehaztapenetara joaten garenean, hor baloratzeko aldagai anbientala, baizik eta erabaki fase baten, erabakiak hartzen direnean, hasierahasieratik, ingurumena kontuan hartzeko erabaki edo plan edo estrategia horietan. Hemen, Euskal Autonomia Erkidegoan pasadan legealdian onartu egin zen energia estrategia bat. Eta energia estrategia hori onartu egin zen inpaktu anbiental estrategiko barik, hauxe da, hainbat egitasmo ezartzen duen estrategia bat onartu egin zen inpaktu anbientaleko azterketa barik. Zuzena dela pentsatzen duzu, Ingurumen sailburu bezala?
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_853
|
10
|
19
|
15.03.2013
|
INGURUMEN ETA LURRALDE POLITIKAKO SAILBURUAK (OREGI BASTARRIKA)
|
EA-NV
|
Galdera, Daniel Maeztu Perez EH Bildu taldeko legebiltzarkideak Ingurumen eta Lurralde Politikako sailburuari egina, 2020rako Euskadiko Energia Estrategiaren ingurumen-ebaluazioari buruz
|
Eskerrik asko, Maeztu jauna, zure galderagatik. Ordenamendu juridikoarekin bat etorri behar da Herri Administrazioaren jarduna, noski, eta horien betebeharra da arauak bete eta betearaztea, beraz, ezin dute beren jarduera iritzi edo desioetan oinarritu. Gogoratu beharra dago Euskal Autonomi Erkidegoko Ingurumena Babesteko Lege Orokorra aitzindaria izan zela, ingurumen-inpaktua ebaluatzeko hiru prozedura ezarri baitzituen 1998an. Horietako bat, Ingurumen Inpaktuaren Baterako Ebaluazioa deritzo eta plan bat aplikatzeak ingurumenean duen eragina balioesteko da. Kontuan hartu behar da, hori guztia planak eta programak ebaluatzeko eremuan, Estatuko eta Europako inongo araurik onetsi baino lehen izan zela. Geroago, honako bi arau hauek onetsi ziren, batetik Europako Legebiltzarraren eta Kontseiluaren zuzentaraua, zenbait planek eta programak ingurumenean duten eraginaren ebaluazioari buruzkoa, eta bestetik, beste legea, 2006koa, zenbait plan eta programak ingurumenean duten eraginaren ebaluazioari buruzkoa. Azken horrek, lehenaren aurreikuspenak txertatzen ditu Estatuko ordenamendu juridikoan. Duela gutxi, beste eranskinaren aldaketa bat onetsi zen lege orokorrean eta horrek ebaluazio estrategikoaren prozedura egin behar duten plan eta programak jasotzen ditu, horrela, lurralde-antolamenduko hainbat tresnari ez ezik, ingurumenean eragin garrantzitsuak izan ditzaketen planei ere egiten zaie ingurumen ebaluazioa. Gainera, plan edo programa batek prozedura hori egiteko, ondoko baldintza hauek bete beharko ditu: herri-administrazio batek egitea edo onartzea, lege-xedapen edo erregelamendu-xedapenen batean hala agindurik egotea eta ondoko arloren batekin izatea harremana: nekazaritza, abeltzaintza, basogintza, arrantza, energia eta beste hainbat. Kasu honetan, elektrizitatearen eta hidrokarburoaren sektoreetako antolaketa, eremuko legediari jarraiki, Estatuak egiten du; eta autonomia-erkidegoei dagokie energia aurrezteko eta horren erabilera eraginkorra izateko planak egitea. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_854
|
10
|
19
|
15.03.2013
|
MAEZTU PEREZ
|
EH Bildu
|
Galdera, Daniel Maeztu Perez EH Bildu taldeko legebiltzarkideak Ingurumen eta Lurralde Politikako sailburuari egina, 2020rako Euskadiko Energia Estrategiaren ingurumen-ebaluazioari buruz
|
Bai, eskerrik asko, legebiltzarburu andrea. Sailburu andrea, baneukan legediaren berri, gutxi gorabehera, zeren, hona etorri, eta plan eta programen ingurumen-ebaluazio estrategikoaren esparru arautzaileak ezartzen duena irakurri didazu. Baina, hau zen gure galdera: araudi hori kontuan izanik, zure ustez, ingurumen-inpaktua eragin dezaketen jarduerak jasotzen dituen energia-estrategia batek –adibidez, hidrokarburoak fracking teknikaren bidez ustiatzea edo parke eolikoak jartzea ingurumenaren aldetik sentikorrak diren lekuetan–, ezaugarri horiek dituen estrategia batek ebaluazio estrategiko bat izan behar luke? Hau da, jarduera horiek planifikatzen hastean, ingurumen-aldagaia aplikatu behar da, ala ez? Kasu honetan, ez dauka, eta ez du izan. Baina, nire eta gure iritziz, ingurumen-inpaktuaren ebaluazio estrategiko bat izan behar zuen. Eta ez da gure iritzia bakarrik; Arartekoak ere hala uste du, eta, adibidez, honela dio, hitzez hitz, 84/2012 gomendioan: "Horretarako, gomendatzen dugu Eusko Jaurlaritzak, Industria Sailaren bidez, 2020rako Euskadiko Energia Estrategia berrikus dezala, Euskal Autonomia Erkidegoan dauden gas naturalaren hobiak esploratzeari eta ustiatzeari buruzko ingurumen-ebaluazio egokia egin dadin". Beraz, uste dut nahiko argi dagoela, eta espero dut... Zeren, eremu formal bat eta eremu material bat daukagu hemen. Egia da eremu formalari heldu eta alde egin dezakegula, esanez estrategia hori ez dela nahitaezkoa edo ez dagola nahitaezko gisa jasota araudi orokorrean, baina, eremu materialari dagokionez, kontuan izan behar da ingurumena babesteari buruz ari garela, ingurumenari kalte egin diezaioketen jarduerak jasotzen dituen estrategia bati buruz, eta, beraz, estrategia hori ebaluatuz eta, hasieratik, ingurumen-aldagaia txertatuz, pertsonek ingurumen duin, justu eta egoki batez gozatzeko duten eskubidea babestuko genuke. Besterik ez.
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_855
|
10
|
19
|
15.03.2013
|
INGURUMEN ETA LURRALDE POLITIKAKO SAILBURUAK (OREGI BASTARRIKA)
|
EA-NV
|
Galdera, Daniel Maeztu Perez EH Bildu taldeko legebiltzarkideak Ingurumen eta Lurralde Politikako sailburuari egina, 2020rako Euskadiko Energia Estrategiaren ingurumen-ebaluazioari buruz
|
Sí. Legedia, araudia, aipatu dut, hori aplikatu delako, baina, beno... 2009ko irailean, kontsulta bat egin zitzaion ingurumen-organoari, dokumentu horri planak eta programak ebaluatzeko prozedura aplikatzeari buruz, eta gai horri buruz egindako txosten juridikoaren arabera, dokumentuak ez zeukan prozedura betetzeko obligaziorik. Hala eta guztiz ere, Ingurumen Sailak, ingurumen-organoak, ingurumena ebaluatzeko azterketa bat egitea gomendatu zuen, eta, hala, erreferentziadokumentu bat bidali zieten proposamen-egileei. Gizarteko hainbat eragileren iritzia jasotzeko lana egin zen (organismoak, administrazio publikoak, enpresak, energia-operadoreak, kontsumitzaileen sektoreak, finantza-erakundeak, eragile ekonomiko eta sozialak, talde ekologistak, zentro teknologikoak, unibertsitateak, enpresa-elkarteak), eta ingurumenebaluazioko azterketa egin zen. Hala, 2011ko uztailaren 26ko 2020rako Euskadiko Energia Estrategiarekin batera, ingurumen-organo horrek azterketa hori baloratu zuen. 2011ko azaroaren 14an, dokumentu horiei buruzko ingurumen-ebaluazioa igorri zen, eta hark hitzez hitz dioenaren arabera, 2020rako Euskadiko Energia Estrategiaren ingurumen-balorazio orokorra positiboa da, txostenean jasotzen diren eta espedientean irakur ditzakezun arrazoiengatik. Nada más. Gracias. La
|
eu
|
https://www.legebiltzarra.eus/ic2/restAPI/pvgune_descargar/default/a7cb9ceb-9763-409f-a2bb-5e97a6e83e64
|
parl_eu_856
|
10
|
20
|
21.03.2013
|
MANEIRO LABAYEN
|
Mixto-UPyD
|
Bateraezintasunen Batzordearen irizpena, Euskal Autonomia Erkidegoko Auzitegi Nagusiko Zibileko eta Zigor Arloko Salan magistratu-plazak betetzeko proposaturiko hautagaien bateragarritasun-egoeraren gainean egina. Irizpenari buruzko eztabaida eta behin betiko ebazpena, eta, hala badagokio, hiru juristen zerrenda onestea
|
Eskerrik asko, presidente andrea. Egun on guztioi. Egun on, lehendakari jauna. Talde batzuek eta besteek proposaturiko hautagaiak erregelamenduaren edo legearen arabera bateragarriak ote diren albo batera utzita, esan behar dugu UPyD ez datorrela bat prozedura horrekin: hiru juristak Eusko Jaurlaritzak proposatzea Agintaritza Judizialaren Batzorde Nagusiari, organo horrek –epaileen organo gorenak– proposatu zaizkion hautagai horien artean hauta dezan nork beteko dituzten Auzitegi Nagusiko Zibileko eta Penaleko Salan –euskal justiziaren auzitegirik garrantzitsuenetakoan– hutsik dagoen lanpostu hori. Justizia despolitizatzearen aldekoak gara gu, eta, beraz, gaizki deritzogu hiru juristak alderdi politikoek proposatzeari, Auzitegi Nagusiaren Zibileko eta Penaleko Salako lanpostuak haiek bete behar dituztenaren azken izendapenean eragitea baita horren asmoa, azken batean. Ez dezagun ahaztu delitu bat egozten zaien agintari autonomikoak eta euskal parlamentariak ikertu eta epaitzeaz arduratzen den salan daudela lanpostu huts horiek. Hortaz, hiru juristak Agintaritza Judizialaren Batzorde Nagusiari guk proposatzea, alderdi politikook –guk, azken batean– ez da onargarria, gure ustez, alderdi politikoek justizian muturra sartzea baita. Beraz, arrazoi horiengatik, UPyDk ez du parte hartuko bozketan. Besterik gabe, eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_857
|
10
|
20
|
21.03.2013
|
LEHEN IDAZKARIAK (DAMBORENEA BASTERRECHEA)
|
PV-ETP
|
Bateraezintasunen Batzordearen irizpena, Euskal Autonomia Erkidegoko Auzitegi Nagusiko Zibileko eta Zigor Arloko Salan magistratu-plazak betetzeko proposaturiko hautagaien bateragarritasun-egoeraren gainean egina. Irizpenari buruzko eztabaida eta behin betiko ebazpena, eta, hala badagokio, hiru juristen zerrenda onestea
|
47a. (Geldiunea) Lehen idazkariak dei egin die legebiltzarkideei bozketa egiteko. Izenezko bozketa egin da, aurretik legebiltzarkideei deituta, eta emaitza honakoa hau izan da: 74 boto eman dira; Aguirregabiria Reyes jaunak 41 lortu ditu; Ávila Orive jaunak 41 boto lortu ditu; Iriarte Ángel jaunak 42 boto lortu ditu; Murguia Mañas jaunak 21 lortu ditu; eta 10 zuri izan dira.
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_858
|
10
|
20
|
21.03.2013
|
PASTOR GARRIDO
|
SV-ES
|
Mozioa, José Antonio Pastor Garrido Euskal Sozialistak taldeko legebiltzarkideak aurkeztua, egitura publikoaren murrizketari buruz. Eztabaida eta behin betiko ebazpena
|
Eskerrik asko, presidente andrea. Gaur eztabaidara dakargun mozio honen bitartez, gure asmoa da Legebiltzar honek ezagutzea, lehe- nik, eta eztabaidatzea, gero, Eusko Jaurlaritzak Euskadiko sektore publikoa berrantolatzeko eta sinplifikatzeko egindako egiazko edo gezurrezko plan hori. Egiazko edo gezurrezko plana diot, Urkullu jaunaren Gobernua ez baita orain artean nabarmendu argitasunez edo koherentziaz jokatzeagatik, egun batean baieztatutakoa ezeztatu egiten baitu hurrengoan. Bada, Gobernu honen ia-ia klasiko bat bilakatu da barruko kontraesanen ikuskizun hori, eta oso agerian geratzen da lehendakariak bere bozeramailea behin eta berriz zuzentzen duenean. Erkoreka jauna azkenaldian oso fin ibili ez delako izango da, akaso. Eta kontraesan horiek ulertuko genituzke Gobernu hau jardueraz eta eginkizunez itota ibiliko balitz, baina ez da hala. Harritzekoa da zer-nolako patxadaz hartu duen Gobernu honek, orain artean, balizko larrialdi nazional hori, azken aste honetan halako susperraldi bat izan duela dirudien arren. Erkoreka jaunak joan den urtarrilaren 8an iragarri zigun lehendakariak Euskadiko egitura publikoa murrizteko plan bat aurkeztu ziola Gobernu Kontseiluari, helburu oso zehatzak zituen plan bat: sektore publikoa % 25 murriztea, 79 erakunde publiko kenduta, konpromisoa hartuta, hori bai, murrizketa horrekin enplegu publikoari kalterik ez eragiteko. Bozeramailearen hitzetan plana zen hori, ordea, legegintzaldian sektore publikoa murrizteari buruzko gogoeta orokor batzuen multzoa besterik ez zen lehendakariaren hitzetan. Beraz, ez zen han ez sektore publikoa arrazionalizatzeko prozesu osoaren balioespen ekonomikorik, ez abian jartzeko egutegi zehatzik. Hori adierazi zigun, behinik behin, lehendakariak talde honetatik egin genizkion galderei erantzutean. Ez da Alderdi Sozialistaren asmakeria. Gure taldeak eginiko galderari Urkullu jaunak erantzun zion Gobernuak aurkeztutakoa –hitzez hitz esango dut– "ez dela proposamen edo plan finko bat, gogoeta bat baizik". Horretaz gainera, esan zigun mahai gainean jarritako ideia horren balorazio ekonomikorik ez zela, ez eta prozesua gauzatzeko eperik ere. Ez dugu aurrez zehaztu eta finkatutako faserik, esan zuen, baina bai gaiari hurrengo hilabeteotan heltzeko borondatea. Eta duela gutxi osoko bilkura batean egin genion interpelazioaren harira ere ez zigun zehaztasun gehiago eman Urkullu jaunak, asmo onen eta printzipio orokorren adierazpen batetik aparte. Baina oraindik ere ez dakigu plan horren edukiak zein diren. Zalaparta handiz iragarri zen, baina kea besterik ez da izan orain artean, eta adar-jotzea dela esango nuke, Legebiltzar honetan iradoki ziren epeetan zehazten ez bada. Hori iragarri zuenetik bi hilabete eta erdira ia, ez dakigu oraindik Gobernu honek sektore publikoaren berregituraketari nola ekin nahi dion, zer egutegi betetzeko asmoa duen, prozesu hori noizko amaitu nahi duen, zer-nolako inpaktu ekonomikoa izan dezakeen –gutxi gorabehera bada ere–, zenbat sozietate publiko ken daitezkeen eta berregituraketa horrek enplegu publikoan zer ondorio izango dituen. Hau da, oraindik ez dakigu ezer plan horretaz, ez dakigu Gobernu honek nola zehaztuko duen Urkullu lehendakariaren iragarpen kutunenetakoa izan zen hura. Konpromiso hori hauteskunde-kanpainan hartu zuen, hasieran, eta berretsi egin zuen gero, inbestidurako eztabaidan, artean hautagai zela. Eta Legebiltzar honek, euskal herritar guztiak ondoen ordezkatzen dituen erakundea izaki, eskubidea du herri honentzat garrantzi handia duen gai honen gainean erabakiak hartzeko. Eta, gure ustez, hemen –eta ez beste inon– eman behar dituzte bere ekintzen gaineko azalpenak Eusko Jaurlaritzak eta lehendakariak, Ganbera honetako lehen legebiltzarkideak. Hemen, ez Legebiltzar honetatik kanpoko instantzietan edo jendetza baten aurrean.Izan ere, badirudi oraingo lehendakaria joera hori ari dela hartzen, Juan Jose Ibarretxeren ereduari jarraituz, deseroso sentiarazten duten gaiak ekiditearren. Adibidez, euskal gizartearen ordezkariok ez dakigu ezer gobernuprogramaz, nahiz eta azalduko dutela iragarri duten, Legebiltzar honetatik kanpo, jakina, Legebiltzar honi begirunea erabat galduta. Lehendakari jaunak herritarrei azaldu nahi dien hori lehenago legebiltzarkide xume honi azaltzerik ez du izan edo ez du nahi izan, antza. Eta hori ez diot nik; Euzko Alderdi Jeltzalearen ideologia oso antzekoa duen egunkari batek esan zuen, eta Irekian argitaratu zen –Eusko Jaurlaritzari buruzko albiste ofizialen berri ematen du, guk dakigula–. Eta gauza bera gertatu zen Enplegu Planarekin: Talde Sozialistak zehaztasunak eskatu zizkionean lehendakariari, hark ez zuen edukien berri eman nahi izan, une hartan ez omen zuelako informazio hori –berak aitortu zuenez–, eta handik egun batzuetara hara non zabaltzen duen lau haizeetara (Legebiltzar honetatik kanpo, noski) plan ñimiño hori, inoren gustuko izan ez dena. Eta susmo handiak ditugu, aurrekari horiek ikusita, euskal sektore publikoaren planarekin gauza bera ez ote den gertatuko. Horregatik, uste dugu gaia Legebiltzar honetan jorratu behar dela. Izan ere, halako gaiek, herri honen etorkizunerako garrantzi berezikoak direnez –lehendakariaren beraren hitzetan– ez lukete Urkullu jaunaren entretenimendurako eta doako publizitaterako jostailu bihurtu behar. Eta, eztabaidagai dugun kontu honetan, alderdi hauek jorratu behar genituzke: gure sektore publikoak etorkizunean herritarrentzat erabilerrazago eta baliagarriago izateko zer tamaina izan behar duen; sektore publikoa herriaren eta gizarte osoaren garapen eta aurrerapenerako trakzio-elementu izateko zer egin behar dugun; eta bikoiztasunak eta eraginkortasun faltak nola ekidin, benetako arazoei aurre egiteko, krisitik ateratzeko eta ekonomia- eta gizarte-ereduari eusteko behar ditugun baliabide horiek ez xahutzeko. Laburbilduz, aurreko gobernu sozialistak gauzatu ez baina bultzatu zituen eztabaidekin eta lanekin jarraitu behar dugu. Bada, gogorarazi behar da beste gai batzuetan, bai, zoritxarrez, baina gai honetan ez dugula zerotik abiatu behar. Aurreko Gobernuak erakunde eta sozietate publikoen egituraren tamainari buruzko eztabaida serio bat jarri zuen mahai gainean. Eta eztabaida hori legegintzaldi honetan ere martxan egongo da, Talde Sozialistaren ekimenez Legebiltzarrak egingo duen Herri Administrazioei buruzko txostenari esker. Eta gogoratu behar da, era berean, oroimenak huts egiten baitigu batzuetan, Patxi Lópezen Gobernuarekin hasi ginela lan serioa eta etengabea egiten hainbat alorretan, hala nola Nekazaritza eta Industria sailetan, sozietate-kopurua ondo murrizteko, askok abertzaletasunaren zerbitzura zeuden bezero-sareak betikotzea beste eginkizunik ez baitzuten, zuek ondotxo dakizuenez. Edonola ere, lanaren zati handi bat egina dago, eta hori da Gobernu sozialistak Urkulluri utzitako ondasunetako bat. Eta, noski, gure eskuetan dagoen guztia egingo dugu lan-ildo horretan jarraitzeko, eta jarraitu behar den tokian jarraitzeko: hemen, Legebiltzar honetan. Bada, Legebiltzarrak ez luke ikusle soila izan behar euskal gizarte osoari hainbeste eragiten dion gai honekiko. Horrenbestez, Gobernuak sektore publikoaren etorkizunerako egindako plana lehenik hemen, Legebiltzar honetan, azaldu dezan nahi dugu, eta eztabaidatu egin nahi dugu, aurrera ateratzeko bat etortzen garen ikusteko. Eta pentsatzen dugu hori nahi duela Urkullu lehendakariak ere, Ganbera honetan bertan esan baitzuen –gure interpelazioari erantzun zionean– sektore publikoa murrizteko planetarako indar politikoen babesa lortzea espero zuela. Eta, noski, Ganbera honetan herria ordezkatzen duten indar politikoak bat etor daitezen, ezinbestekoa da Gobernuak bere plana Legebiltzarrera bidaltzea, lehenbailehen, arrazoizko epe baten barruan. Nik neure burua zoriontzen dut Euzko Abertzaleak taldearekin eta UPyDrekin erdibideko zuzenketa bat adostu dugulako. Zuzenketa horrek plana aurkezteko arrazoizko epe bat ezartzen du, konpromisoak ezartzen ditu eta plan hori berariaz horretarako sortutako Legebiltzarreko batzorde txostengilera bidali behar dela ezartzen du, han eztabaidatu dadin. Horregatik, proposamen horretan, guk sinatutako erdibideko zuzenketa horretan, adierazi dugu Gobernuaren plan hori bilkura-aldi hau amaitu baino lehen aurkeztu behar litzatekeela, horretarako berariaz eratutako Legebiltzarreko batzorde txostengilearen aurrean, euskal egitura publikoa nola murriztu, sinplifikatu eta arrazionalizatu aztertzeko. Eta guk diogu plan horrek zehaztu egin behar lukeela sektore publikoaren berregituraketa nola bideratuko den: egutegi bat izan behar luke, prozesu horren faseak eta plana burutzeko epea argi eta garbi azaltzen dituena, eta inpaktu ekonomikoaren balorazio bat ere izan behar luke, noski. Besterik gabe, eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_859
|
10
|
20
|
21.03.2013
|
MANEIRO LABAYEN
|
Mixto-UPyD
|
Mozioa, José Antonio Pastor Garrido Euskal Sozialistak taldeko legebiltzarkideak aurkeztua, egitura publikoaren murrizketari buruz. Eztabaida eta behin betiko ebazpena
|
Eskerrik asko, presidente andrea. Egun on, berriro ere. Euskal Sozialistak taldeak Ganbera honetara ekarri digun gaia, Euskadiko egitura publikoa murrizteko premiarena, garrantzitsua da, dudarik gabe. Gai horretaz luze aritu ginen aurreko legegintzaldian eta luze aritu gara jada legegintzaldi honetan ere. Duela gutxi hitz egin eta eztabaidatu genuen gai honetaz, duela hilabete inguru, UPyDk ekarri baitzuen gaia Ganbera honetara. Egia esanda, Euskal Sozialistak taldeak aurkeztutako mozioa uler daiteke, uler liteke, duela hilabete inguru Ganbera honetan legebiltzarkide gehienek adostutakoaren jarraipentzat; bada, ongi oroitzen banaiz, talde guztiek bozkatu zuten alde azkenean (guztiek ez bada, gehiengo handi batek). Tira, bada, esan bezala, Euskal Sozialistak taldeak jarritako mozio hori duela hilabete onartu zen erdibidekoaren jarraipena izan liteke. Eta gauza berri bat iradokitzen da hemen: plan hau Erregelamenduko 196. artikuluaren eta hurrengoen arabera tramitatzea, Eusko Jaurlaritzak lehenbailehen aurkeztu behar lukeen plan horretan behar bezala zehaztu daitezen zerbitzu publikoaren berregituraketaren nondik norakoa, egutegia, epea eta balorazio ekonomikoa. Dena dela, esan beharra dago Euskal Sozialistak taldeak bultzatu, bultzatzen duela edo bultzatu nahi duela gaur egungo Gobernua, Euzko Alderdi Jeltzalearen Gobernua, UPyDk aldez edo moldez eskatu arren Gobernu Sozialistak egin ez zuen hori egitera. Hala da. Hau da, hemen gauden guztiok dakigu zer egin zuen Lópezen Gobernuak kontu honetan: ezer gutxi. Hala da. Orain, Euskal Sozialistak taldeak egungo Eusko Jaurlaritzari eskatzen dio berak egin ez zuen eta UPyDk egiteko eskatu zion hura egiteko. Hala da. Dena dela, badiotsuet, gu prest gaude euskal sektore publikoa arrazionalizatzeko premiari erantzuten dion aurrerapen ororen alde egiteko, hori baita Euskadik gaur egun duen arazorik handienetakoa. Lehen esan bezala, 2012ko abenduaren 4an legez besteko proposamen bat aurkeztu genuen guk, bi helburu nagusirekin: alde batetik, Eusko Legebiltzarrean aurkeztuko zen plan bat egiteko eskatzea Gobernuari, eta, bestetik, –UPyDren legez besteko proposamen horren beste ezaugarri bat zen– ehuneko zehatzik ez ezartzea, euskal sektore publikoak herritarrei ahalik eta zerbitzurik onena emateko beharrezko eta egoki den bolumena lortzeko urratsak egitea iruditzen baitzitzaigun funtsezkoena. Hortik abiatuta, joan den otsailaren 7an (duela hilabete eta erdi, alegia), erdibideko zuzenketa bat sinatzera iritsi ginen Euzko Abertzaleak, Euskal Sozialistak, Euskal Popularra eta UPyD, eta erdibideko hura, bai, izan zen aurrerapausoa aurreko legegintzaldian sinatu ziren erdibideko guztien aldean. Erdibideko zuzenketa hark, nire ustez, ezin hobeto jasotzen zuen zer egin behar zen eta zer urrats egin behar ziren euskal sektore publikoaren tamaina moldatzeko. Lehen esan dudanez, Euskal Sozialistak taldeak harago joan nahi du aurkeztutako mozioarekin. Harago joan nahi du, eta pauso egokia delakoan nago. Horregatik, gure hiru puntuko erdibideko zuzenketak Legebiltzar honetan duela hilabete eta erdi jada onartu ziren bi puntu haiek jasotzen ditu edo jasotzen zituen, baina Euskal Sozialistak taldeari aldarrikapen edo proposamen zehatz bat ere egiten genion, plan hori batzordean eztabaidatzeko proposamena, talde guztien ekarpenak ere jaso zitzan. Tira, baina, harira etorrita, gaiari buruz azkenaldian sarri hitz egin badugu ere, argi eta garbi frogatu da entitate, enpresa publiko eta erdipubliko eta fundazio horietako askoren sorrerako xedea atzean zituzten alderdi politikoen interesei erantzutea zela, euskal herritar guztientzako tresna efikaz eta eraginkorra izatea izan behar zuen arren. Batzuk Administrazio orokorrari ezartzen zaizkion kontrolik zorrotzenak ekiditeko sortu ziren, eta beste asko, zuzeneko eskumenik ez zuten zenbait alorretan eragiteko. Enpresa horietako askok ez diete euskal herritarren interes orokorrei erantzuten, ez lehen eta ez orain; ez dute jarduera ekonomikoa suspertzen; ez dute kostuetan aurrezten laguntzen; ez diete balio erantsirik gehitzen euskal aginte publikoei; ez dute balio herritarrek zerbitzu hobea izateko, alderantziz baizik: funtsezkoak ez diren gastuak eragiten dituzte, oztopoa dira hazkunde ekonomikorako eta adiskidekeria, nepotismoa eta opakutasuna elikatzen dute. Hori gertatzen da, eta hori aldatu egin behar da, lehenbailehen. Eta herri-administrazio gardenagoa, modernoagoa, efikazagoa, eraginkorragoa eta kostu gutxiagokoa lortzea izan behar dugu jomuga. Berriz esango dut otsailaren 7ko eztabaidan esan nuena. Ekimen hau, sektore publikoaren tamaina moldatzeko ideia hau, ez doa, inolaz ere, alor publikoaren aurka. Opakutasunaren, adiskidekeriaren, funtsezko ez diren gauzen, beharrezko ez diren gauzen eta eraginkorrak ez diren gauzen aurka doa. Eta espero dugu gaur berriz sinatuko dugun eta berriz onartuko dugun erdibideko zuzenketa hau norabide horretan aurrera jarraitzeko beste urrats bat izatea. Erdibideko zuzenketaren lehen puntua eta hirugarrena duela hilabete eta erdi onartu ziren. Azken puntu bat gehitu zaio, ordea: Eusko Legebiltzarraren aurrean aurkeztea, hango batzorde txostengileak euskal erakundeen berrantolaketa aztertu eta eztabaidatu dezan. Espero dugu bigarren puntu horrek atzerapenik ez eragitea egitura publikoa murrizteko beharrezkoak diren neurriak abian jartzeko orduan. Hori espero dugu, plan hau batzordera edo batzorde txostengilera eramateak ez duela atzerapenik eragingo sektore publikoaren tamaina moldatzeko erabat beharrezko eta ezinbesteko diren neurriak ezartzeko orduan. Horrek epeak luzatzea badakar, neurriak abian ez jartzea badakar, hori gertatzen bada, UPyDk berriz ekarriko du gaia Legebiltzar honetara, noski. Dena den, esan bezala, erdibideko zuzenketa hori sinatu egin dugu, berriz emango diogu aldeko botoa eta espero dugu balioko duela Eusko Jaurlaritzak bere egitekoa bete dezan, euskal sektore publikoaren tamaina molda dezan, alegia; izan ere, gaur egun eragozpen nabarmena da krisialdi honetatik ateratzeko eta herritar guztiei zerbitzu hobea emateko. Besterik gabe, eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_860
|
10
|
20
|
21.03.2013
|
OTADUI BITERI
|
EA-NV
|
Mozioa, José Antonio Pastor Garrido Euskal Sozialistak taldeko legebiltzarkideak aurkeztua, egitura publikoaren murrizketari buruz. Eztabaida eta behin betiko ebazpena
|
Muchas gracias, señora presidenta. Señor lehendakari, señoras y señores parlamentarios, buenos días a todos. Eskerrak bada, Pastor jauna, akordio batera iritsi ginela. Nolanahi ere, zuri entzun ondoren nire iritzia berretsiko dut: gauza bat predikatu, beste bat praktikatu. Alderdi Sozialistak praktikatzeko aukera izan zuenean ez zuen egin, eta orain predikatzeari eman dio. Eta eredu hori EAJren ereduarekin eta Urkullu jaunaren Gobernua jarraitzen ari den ereduarekin kontrajarri nahi dut nik. Nik nabarmendu nahi dut Urkullu jaunaren Gobernua etsenplu emanez ari dela predikatzen, eta agindutakoa bete egiten duela, hartutako konpromisoak bete egiten dituela. Eta aste honetan egiaztatu ahal izango dugu hori: astelehenean, zuk zeuk aipatu bezala, erdigunean gazteak eta kolektibo ahulenak hartzen dituen enplegu-plana aurkeztu zen; asteartean, enpresa txiki eta ertainentzako finantzaketa-programa onartu zen; goi-karguen eta behinbehineko langileen kopurua % 20 murriztu da jada, eta gure erkidegoaren aurrekontuak eta aurrekontuen aurreproiektua inoiz baino bizkorrago aurkeztu dira. Yendo al grano, los grupos estamos completamente de acuerdo. Todos los grupos estamos de acuerdo en que es absolutamente necesario mejorar la eficiencia de nuestra Administración, porque hay que reducir gastos y avanzar en la modernización y eficiencia de la Administración. En ese sentido, el 7 de febrero el Parlamento aprobó exigir al Gobierno Vasco que presente en este periodo de sesiones una estrategia o un plan para redimensionar y racionalizar el sector público de la Comunidad Autónoma Vasca. Ya se habrán dado cuenta de que la enmienda presentada por Euzko Abertzaleak recoge palabra por palabra la citada enmienda del 7 de febrero, porque creemos que aquel acuerdo sigue siendo útil. Eta Alderdi Sozialistak hasieran aurkeztutako mozioak berrantolatzeko eta sinplifikatzeko plana bilkura-aldia amaitu baino lehen aurkeztera bultzatzen zuen, Erregelamenduko 196. artikuluaren arabera tramitatzeko, hau da, saio monografiko batean eta ebazpen-proposamenak onartuta. Horrek aurrera egitekotan, Eusko Jaurlaritzak planaren baldintzak iradokiko zizkiokeen Gobernuari. Gobernuaren konpromisoa ezaguna dugu: onartutako proposamenari jarraikiz, Gobernuak erakundeek neurriak berriz ezartzeko estrategia edo plana aurkeztuko du, eta barnean jasoko ditu plan hori gauzatzeko metodologia, epeak eta analisia. Legebiltzarrak eskubidea du plan honen berri izateko eta eztabaidatzeko, bai noski, baina onartu, Gobernuak egin behar du, alor bakoitzean eginiko azterlanak eta txostenak oinarri hartuta. Azken batean, Gobernuak bere burua antolatzeko duen gaitasunaren parte da hori. Azkenik, lehen esan bezala, Erregelamenduko 196. artikulua kendu egin da, eta gure erakundeen arkitektura berraztertzeko eratutako batzordean aurkeztuko da plana. Nik, Pastor jauna, ulertuko nuke zure interpelazioa eta haren ondoriozko mozioa ekainean bageunde, ekainean bageunde eta Gobernua bere etxeko lanak egiteke egongo balitz –Legebiltzarrean plana aurkeztu gabe izango balu, alegia–. Martxoaren 21ean gaude, ordea; hilabete eta erdi igaro da, eta Gobernua garaiz dabil oraindik Ganberak agindutakoa betetzeko. Eta, hain denbora gutxian, Gobernuak hartu ditu jada zenbait neurri gure Administrazioa arrazionalizatzeko eta tamaina moldatzeko. Horixe adierazi zuen lehendakariak interpelazioaren egunean. Hala, hiru urrats egin ditu jada Gobernuak. Bat: mapa argiago jarri da, erakunde bakoitza dagokion sailean jarrita. Bi: lan-proposamen bat onartu da; sail bakoitzak eta sailburu bakoitzak lan-proposamen bat du sektore publikoaren tamaina moldatzeko. Eta hiru: Gobernuak hainbat helburu hitzeman ditu legegintzaldi honetarako. Gobernuaren beraren egitura murriztu du, eta, gainera, sozietate publikoen, enteen eta erakunde autonomoen kopuru osoa % 25 murrizteko konpromisoa hartu du, printzipio hauek beteta, betiere: hitzarmenak lortzen saiatu, funtsezko zerbitzuak ez ukitu eta enplegu publikoari eutsi. Helburua da ahalik eta eraginkortasun handiena lortzea, erakunde horiek ematen dituzten zerbitzuei kalterik egin gabe. Ekintza sakabanatuak saihestea da kontua, sinergiak areagotzea da kontua eta erakundeen mapa argiago jartzea eta kudeaketa hobea lortzea da kontua. Gobernu Sozialista ahalegindu zen horretan, bai, baina ez zituen esperotako emaitzak lortu. Eta benetan espero dut oraingoan bai, Gobernu berriak beteko duela bere hitza eta lortuko dituela finkatutako helburuak. Eta, zeure interpelazioan zenioen bezalaxe, Pastor jauna, Urkullu zoriondu egingo duzu azkenerako. Eta gogorarazi digu jada halako kontuei beti adi egoten den bozeramaile batek: Gobernu sozialistak egindako aurrerapausoak oso urriak izan zirela, eskas gelditu zirela, ezer ez zutela lortu ez esatearren. Eta zuk, Pastor jauna, Nekazaritza edo Industria sailean zuek hartu zenituzten neurriak jarri dizkiguzu adibide, berriro ere. Guk, bere garaian, egin genuen Industrian hartutako neurrien jarraipen bat, eta zuk hemen saldu nahi izan diguzun horretatik ezertxo ere ez genuen ikusi. Zalaparta handiz iragarri zenuten goi-karguen kopurua gutxitu egin zenutela, baina hori ez da egia. "Goi-karguak" hitzak kendu zenituzten eta kito; pertsona-kopuru berak jarraitu zuen ordainsari berak eta pizgarri berak jasotzen, eta lan-harreman arrunta ezarri, besterik ez zenieten egin, horrek dakartzan ondorio larriekin. Beraz, ez jarri Industria Saila adibidetzat, ez baitigu balio. Bezero-sareak ere aipatu dituzu. Buruan Lanbideren adibidea ote zenuen nago ni. Bada, gogoraraziko dizut Gobernu sozialistak behin eta berriz egin ziela muzin Ganbera honen aginduei, Lanbideren enplegu publikoan sartzeko berdintasunaren, merituen eta gaitasunaren printzipioak betetzeko eskatzen baikenion guk. Hortaz, gure adierazpenak sinesgarri izatea nahi badugu, helburuekin batera ekintzak egin behar ditugu, norabide horretan lanean ari garela erakusten duten ekintzak. Eta zuek egiaztatu dezakezue Gobernuak bete duela emandako hitza, goi-karguen eta behin-behineko langileen kopurua % 20 txikiagotu duela. Eta hori aise egiazta dezakezue. Hartu 2013ko aurrekontu-proiektua, eta hortxe duzue goi-karguen eta behin-behineko langileen % 20ko murrizketa. Eta kontraesanak ere izan ditu hizpide Pastor jaunak. Begira, Pastor jauna, kontraesanak nahi badituzu, hortxe dituzu zeure taldearenak, ez duzu uste? Hain zuzen ere, Patxi López lehendakariaren lehen konpromiso publikoetako bat goi-karguen eta langile eta aholkularien kopurua % 10 murriztea izan zen, eta gogorarazten dizut ez zenutela hori bete. Bai, utz iezadazu azaltzen. Bai, bai. 2009ko eta 2010eko aurrekontuak alderatu genituen bere garaian, eta murrizketa % 3koa izan zen. 2009ko eta 2010ko aurrekontuen arteko alderaketa, bai. Eta, begira, lehendakari jaunak askoz ere helburu zailagoa zuen ezarria, bikoitza, eta bete egin du emandako hitza, hasiera-hasieratik. En este sentido, quisiera animar al Gobierno a que continúe por dicha vía, cumpliendo con eficiencia la garantía dada y siendo riguroso con el gasto. Pero, eso sí, manteniendo los servicios públicos y el empleo público. En este sentido, me gustaría terminar poniendo en valor el sector público. Y, es que, no debemos olvidar que en muchas ocasiones son las propias entidades públicas las que desarrollan las políticas públicas. Claros ejemplos de ello son Osakidetza, que desarrolla políticas sanitarias; IVAP, dedicado a la normalización del euskera y a la formación de funcionarios; o IHOBE, que desarrolla políticas medioambientales. Y podríamos mencionar muchísimos más. De momento, nada más. Muchas gracias. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_861
|
10
|
20
|
21.03.2013
|
QUIROGA CIA
|
PV-ETP
|
Mozioa, José Antonio Pastor Garrido Euskal Sozialistak taldeko legebiltzarkideak aurkeztua, egitura publikoaren murrizketari buruz. Eztabaida eta behin betiko ebazpena
|
Eskerrik asko, presidente andrea. Egun on. Talde Popularretik sarritan esan dugu euskal administrazio publikoa berregituratu eta arrazionalizatu beharra dagoela, efikazago eta eraginkorrago egite aldera. Zehazki, eta gai honen beste legegintzaldi batzuetako aurrekariei begiratzen badiegu, ikusiko dugu 90eko hamarkadan orduan lehendakariorde zenak ere gisa horretako adierazpenak egin zituela. Argi dago, hala ere, Ajuria Eneara iritsi orduko ahaztu zituela, arrazionalizaziori heldu ordez egoera okerragotu egin baitzuen. Harrezkero, lehen nioen bezala, talde honek, Talde Popularrak, hainbat eta hainbat aldiz atera du eztabaida hau mahai gainera, hainbat ekimenen bitartez, baina behin eta berriz ikusi dugu hori ez zela lehentasun bat jeltzaleen gobernuentzat. Aurreko legegintzaldian, ordea, Alderdi Sozialistarekin lortutako akordioari esker, Administrazioaren erreforma Euskadiko aldaketaren oinarrietako bat izan zitekeela ikusi genuen. Uste dut testuinguru ekonomikoak ere lagundu zuela, eta lagundu dezakeela orain ere, gizarteak dituen premiak eta egiten ari den presioa aintzat hartuta. Administrazioaren erreforma diogunean, esan nahi dugu gehiegizko pisua duela, burokrazia zabal eta trinkoegia duela, eta sozietateen, fundazioen eta erakundeen sarean deskontrola, bikoiztasunak eta opakutasuna direla nagusi. Horretarako, hogeita hamar urte baino gehiagoko aldi honetan sortutako ohikeria eta inertzia hori eten egin behar da, baina, batik bat –eta hau da zailena–, gai honen gaineko balizko erabaki bakoitzarekiko mesfidati izateari utzi behar diogu. Aurreko Gobernuak Euskadi 2013 Estrategia izenekoan parte hartu zuen, eta orduan ere ohartarazi genuen, Pastor jauna, zuek askoz trebeagoak zaretela izen arranditsuak jartzen hersturazko doikuntza-neu- rriak hartzen baino. Egia esanda, zuen agintaldiaren amaierarako Administrazioaren panorama aldatu zen zertxobait, onartu beharra dago, baina ezin esan aurrekoengandik jasotakoa arras aldatu zutenik. Eta gogorarazi nahi nuke orain, Euzko Alderdi Jeltzaleko bozeramaleari ahaztu egin baitzaio antza, zenbait neurri aurkeztu zirela eta Euzko Alderdi Jeltzaleak haien kontra bozkatu zuela, hala nola azken orduan eratu ziren Emakumeentzako Defentsa Bulegoa edo Adingabeentzako Defentsa Bulegoa kentzearena, beste erakunde batzuen zereginak egiteko eratu baitziren eta argi gelditu baitzen ez zutela ezertarako balio. Horregatik, uste dugu Legebiltzar honek Gobernua norabide horretan lan egitera bultzatzen jarraitu behar duela, eta, mozio hau eragin duen interpelazioaren harira Gobernuko kideek eta batez ere Urkullu lehendakariak behin eta berriz egin dituzten adierazpenak ikusita, badirudi beharrezkotzat jotzen dutela haiek ere. Alabaina, diskurtsoa ez ezik, borondate politikoa eta asmoen zerrenda bat ere erakutsi behar dira. Zer norabidetan jarraitu nahi duen zehaztu, aurreratu eta jakin behar duela uste dugu. Horregatik, Talde Popularrak egoki deritzo Pastor jaunak aurkeztutako mozioari, bere horretan, eta adostutako erdibideko zuzenketak ere mozioaren muina jasotzen duelakoan gaude. Zehatza dela uste dugu, zorrotza. Hori dela eta, gure taldeak erdibideko zuzenketaren alde egingo du, uste baitugu bidai orri zehatza –epeak ematen dituena– aurkeztera bultzatzen duela Gobernua eta, hala, jarraipena egiteko aukera emango diola Legebiltzar honi. Amaitzeko, bi kontu atera nahi nituzke mahai gainera. Legebiltzar honetan sarri gertatzen zaizkigun bi kontu, Herri Administrazioa arrazionalizatzeaz hitz egiten baitugu, Herri Administrazioa flakatzeaz… eta uste dut koherenteak izan behar dugula era honetako gaiak jorratzen ditugunean. Bada, arrazionalizazioaz hitz egiten dugunean, Administrazioa flakatzeaz hitz egiten dugunean, zertaz ari gara? Eta hori diot, neurri batzuk aurkezten badira –eta neurri zehatzak aurkeztuko direla espero dut–, gero koherentziaz jokatu behar delako, esandakoarekin koherente izan behar delako. Bada, zer esan nahi du arrazionalizatzeak? Beharbada, Administrazioa arrazionalizatzea zeri esaten diogun adostu behar genuke lehenik! Euzko Abertzaleak taldearen ordezkariak, koherentzia horretaz aritu zaigunean, esan digu, harro esan ere, Gobernu honek goi-karguen kopurua % 20 murriztu duela, langile-kopurua murriztu egin duela, alegia. Baina ez zen ulertzekoa izango Gobernu hau goikarguen kopurua % 20 areagotuta etortzea, baldin eta gero 1.200 milioi gutxiago daudelako aurrekontua doitu egin behar dugula esan behar badigu. Ez zait iruditzen euskal gizartearen aurrean diskurtso horrekin ager daitekeenik. Baina nik uste dut ausart jokatu beharra dagoela, eta tribuna honetara etorri eta esan egin behar dela Administrazioa arrazionalizatzea zertan datzan. Izan ere, funtzionarioak sail batetik bestera pasatu eta gastua bere horretan uztea bada kontua, zertaz ari gara arrazionalizatu diogunean? Hori proposatzen du Alderdi Popularrak! Baina, Gobernuak lehen dekretua onartu duenean, lanaldia handitzen duen dekretua, gainerako taldeek jan egin dute ia. Beraz, nire ustez, serioak izan behar dugu eztabaida honetan, koherentziaz jokatu behar dugu eta jakitun gobernu bati Administrazioaren arrazionalizazioa eskatzen diogunean zer ari gatzaizkion eskatzen, jakitun horrek ondorio batzuk izango dituela administrazio horretako langile-zerrendan. Hala ez bada, hemen argitu behar genuke zer den. Bada, hemen Administrazioa arrazionalizatzea darabilkigu ahotan, baino inork ez du esaten arrazionalizatzea zer den. Beraz, komeni zaigu bakoitzak uste duena adieraztea. Efikazago egitea, gizartearen beharretara egokitzea… Hori dena bai, ados gaude guztiok horrekin, baina nola egin hori? Zertan datza? Nire ustez, hor dago koska, horregatik izan dituzte gobernuek hainbeste zailtasun Administrazioa arrazionalizatzeko benetako plan bat abian jartzeko orduan, eta garrantzitsua izango litzateke gainerako taldeak hona etorri eta Administrazioa arrazionalizatzea zertan datzan esatea. Eta gero izango dugu aukera alde horretatik Gobernu honen benetako asmoa zer den jakiteko, aurkeztu dizkiguten aurrekontuen azterketa egiten dutenean. Aurrekontu horiek onartzeko tramiteetan gabiltza, eta argi eta garbi ikus dezakegu zer asmo dituzten, aurkeztu dizkiguten proiektu eta helburuetatik harago begiratuta. Eta, Euzko Alderdi Jeltzalearen ordezkariak kontrakoa adierazi ezean, arrazionalizazio horretatik gutxi nabaritzen dugu aurrekontuetan. Gastua murriztu dutela ikusten dugu, inbertsioetan batik bat, baina Administrazioaren arrazionalizazio gutxi, eta hain zuzen ere aurrekontuetan nabarmendu eta gorpuztu behar dira. Horrenbestez, aukera hori, Gobernuak ez ezik, gainerako legebiltzar-taldeek ere badute, zuzenketak eta proposamenak aurkeztuz, hemen guztiok aspalditik argi dugun helburu bat lortzeko. Bada, Maneiro jauna, lehen esan dizudan eran, gai hau ez da agertu legegintzaldi honetan, ez eta aurrekoan ere, 90eko hamarkadan hizpide genuen jada, baina gobernu bat ere ez da gai izan gauzatzeko. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_862
|
10
|
20
|
21.03.2013
|
ZULAIKA PORTILLO
|
EH Bildu
|
Mozioa, José Antonio Pastor Garrido Euskal Sozialistak taldeko legebiltzarkideak aurkeztua, egitura publikoaren murrizketari buruz. Eztabaida eta behin betiko ebazpena
|
Señora presidenta, muchas gracias. Señoras y señores consejeros, parlamentarios, buenos días a todos. Como decían los demás grupos, el pasado 7 de febrero se debatió una iniciativa de UPyD. La proposición no de ley trataba este mismo tema. Aquel día, ustedes aprobaron una enmienda transaccional con el voto en contra de EH Bildu. En la resolución, se instaba al Gobierno Vasco a presentar en este periodo de sesiones una estrategia o un plan concreto de reordenación y racionalización del sector público de la Comunidad Autónoma Vasca. El objetivo era reducir tanto el gasto del sector público como el número de entidades. Eta hemen gaude, berriz, Ganbera honetan, gai berberaz eztabaidatzen. Eztabaida otsailean izan genuenaren berdin-berdina da, ñabardura batzuk salbu. Oraingoan, inpaktu ekonomikoaren balorazioa eta Administrazioa txikiagotu edo flakatzeko prozesu horren faseen kronograma bat ere baditugu. Eta guk ateratzen dugun ondorioa da, otsailean plan hura onartu bazen, puntu horiek –inpaktu ekonomikoa eta kronograma– plan hartantxe txertatzea izango litzatekeela logikoena. Gainera, mozio honi egin zaizkion zuzenketak legez besteko proposamen hari egin zitzaizkion haien berdinak edo antzekoak dira. Gure iritziz, nahikoa eztabaidatu dugu Ganbera honetan kontu horretaz, eta argi dago talde bakoitzaren jarrera zein den. Mozio honen aurretik eginiko interpelazioan, Eusko Jaurlaritzak oso argi utzi zuen euskal egitura publikoari ebakuntza bat egingo ziola, baina plan finkorik ez zuten artean. Dena dela, eztabaidatuko dugu berriz gai honetaz Gobernuak plana aurkezten digunean, bilkuraldia amaitu baino lehen, otsailean adostu genuen bezala. EH Bildu ez da Administrazioak eskaintzen dituen zerbitzuez gogoeta egitearen kontrako, eta sektore pribatuak eskaintzen dituen baina publiko izan behar luketen zerbitzuez ere egin behar litzatekeela uste dugu. Zerbitzu publikoak emateko ahalik eta eraginkortasun handiena eskaintzea izan behar genuke helburu gogoeta horretan. Eta arazoa zera da –esan zuen nire taldekide batek ere aurreko eztabaidan–, hemen jendea azterketa bera baino lehen ondorioak ari dela aurkezten: sozietate publiko eta kreditu partaidetuzko ente eta organismoen guztizko kopurua % 25 murriztea. Ondorio hori mahai gainean jarria dago jada. Egia da egitura publikoari buruz gogoeta egin beharra dagoela, eta berrantolatu egin beharko dela, beharbada, baina ez gatoz bat zuek egin duzuenare- kin: zerbitzu publikoak murriztu, flakatu eta pribatizatzeko tentazioan erori. Ondorioa beste bat ere izan daiteke! Egitura publikoa murriztu beharrean zabaldu egin behar dela izan daiteke ondorioa, herritarrei zerbitzu gehiago eta hobeak eman behar zaizkiela. Jasotzen ditugun zerbitzu horietako asko hirugarren sektoreko elkarte eta enteek eskaintzen dituzte, eta boluntario-lanak egiten dituzten pertsona askoren elkartasunari esker eskaintzen dituzte, ahal duten neurrian. Eta zerbitzua soldatapeko langileen bidez ematen dutenak estu dabiltza, dagokien diru-laguntza jasoko ote duten kezkatuta. Kontua da zerbitzu horietako asko Herri Administrazioak berak eman behar lituzkeela. Eta zer esan Estatuaren enpresa publikoek ematen dituzten zerbitzuez. Zerbitzu horiek euskal administrazio publikotik bakarrik ematea gehiago komeni ote den pentsatu da? Ez al litzateke baliabideak arrazionalizatzeko modu bat izango? Seguru baietz. Por todo lo expuesto, EH Bildu, también hoy, votará en contra de esta iniciativa. Nos ha parecido conveniente esperar a que el Gobierno Vasco cumpla su palabra de presentar su plan al Parlamento. Entonces haremos nuestras aportaciones, con una premisa: la Administración debe tener como objetivo ofrecer servicios públicos de calidad, con la justicia social como meta. Ya veremos qué tipo de reordenación nos conviene para alcanzar este objetivo. Sin nada más que añadir, muchas gracias. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_863
|
10
|
20
|
21.03.2013
|
PASTOR GARRIDO
|
SV-ES
|
Mozioa, José Antonio Pastor Garrido Euskal Sozialistak taldeko legebiltzarkideak aurkeztua, egitura publikoaren murrizketari buruz. Eztabaida eta behin betiko ebazpena
|
Bai, labur arituko naiz, ematen baitu adostasun handia dagoela gai honetan –eta neure burua zoriontzen dut horregatik–, baina ez dut ezer esan gabe utziko horregatik. Bada, Otadui andreak tribuna honetan esandakoak entzunda, badirudi aurreko Gobernu sozialistaren garaian agertutako sozietate-konstelazio handi bat duen egitura publiko bat arrazionalizatu behar dela. Baina era guztietako entitateen, sozietateen, enpresen eta erakundeen galaxia hori sortzearen erantzule den alderdi politiko bat egotekotan, Alderdi Jeltzalea da, hura izan baita agintean urtetan, etenik gabe, harik eta Gobernu sozialista iritsi zen arte, eta alderdi sozialista kontu bakan batzuetan baino ez baita aritu haiekin lankidetzan. Eta argi dago erantzukizun handiena zuena dela. Hortaz, EAJri euskal administrazio publikoa sinplifikatzeko beharraz oso kezkatuta dagoela entzunda, badirudi haiek ez dutela zerikusirik izan denbora honetan guztian sortu den bezero-sare horrekin (hala da, Otadui andrea), nahiz eta enpresa eta sozietate horietako askoren buruan ez egon izen oneko profesionalak, ibilbide ezaguneko EAJko militanteak baizik, eta hori oso kontu ezberdina da. Eta zuk galdetu diguzu zergatik dakargun kontu hau ona, ekainean ere etorriko bada. Ez kezkatu. Ekainean ez bada etortzen, berriz eskatuko dugu plana aurkezteko, dudarik gabe. Zuek orain artean bi proposamenen bi aurkezpen egin dituzue –ez, ordea, Legebiltzar honetan, iritzi publikoaren aurrean baizik–, eta berrikuntza mundial bat izango balitz bezala saldu dituzue, baina aurreko Gobernuak martxan jarritako abalen eta enpleguaren programa haien jarraipena besterik ez dira, nahiz eta zuek ez duzuen onartuko; bertsio txikian, murriztuan, aurkeztu dituzue, funts gutxiagorekin, hemen eta han ebaki, itsatsi eta koloreztatu eginez, eta, jakina, Legebiltzarretik kanpo, –eta gaur ere hori egin nahi duzue, antza, gobernu-programa aurkezteko–. Eta ez nabil zuei egurra eman nahian. Irekian irakurri dut, eta erregimenaren egunkarian ere bai, Gobernuaren programa gaur, zehazki gaur, aurkeztuko zela. Ehun egunak ospatzeko topaketa bilakatu dela dirudi orain. Baina funtzionamendu-era horiexek behartzen gaituzte gu gauza horiek hona, Legebiltzarrera, ekartzeko eskatzera. Eta, jakina, ez ezazula dudarik egin plan hori ekartzen baduzue, behar bezala planifikatuta, eta helburuak betetzen badira, Talde Sozialista izango dela helburuak betetzeagatik lehendakaria zoriontzera joango den lehenengoa. Eta Bilduren ordezkariari lasai egoteko esan nahi diot soilik, ez baita Alderdi Sozialistaren borondatea edo asmoa Administrazioa arrazionalizatzean zerbitzu publikoak pribatizatzea edo enpresak pribatizatzea zerbitzu publikoak emateari utz diezaioten. Eraginkorra ez den guztia, soberan dagoen guztia, kendu nahi dugu, zertarako diren ere ez dakigun gauzak kendu nahi ditugu, baina ez dugu pribatizazioa buruan. Ez dakit PPko jaun-andreak bataz ala besteaz ari diren. Nik Talde Sozialistaren partetik hitz egin dezaket, eta ez da hori, ez gure asmoa, ez proposamen honen muina, ez gure azken xedea. Egia da aurreztu dezakegula, eta guk barru-barrutik uste dugu hori… Eta egia da egindakoa gutxi izan zitekeela, baina Euskadiren historia demokratikoan lehenengoz jarri zen abian halako plan bat, eta, ziur asko, ez zen amaitu amaitu behar zuen bezala eta denok eskatu genezakeen gehiago, baina aitortu behar duzu, Maneiro jau- na, aurreko Gobernua arazo honi taxuz heldu zion lehenengoa izan zela herri honetan. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_864
|
10
|
20
|
21.03.2013
|
MANEIRO LABAYEN
|
Mixto-UPyD
|
Mozioa, José Antonio Pastor Garrido Euskal Sozialistak taldeko legebiltzarkideak aurkeztua, egitura publikoaren murrizketari buruz. Eztabaida eta behin betiko ebazpena
|
Eskerrik asko, presidente andrea. Ikus ditzagun egia batzuk, egia objektibo batzuk, nire ustez. Lópezen gobernuak ez zuen egin beharrekoa egin gai honetan. Begien bistan dago hori. Euskal Sozialistak taldeak berak egin ez zuen hura egiteko eskatzen dio orain Urkulluren Gobernuari. Hori egia objektiboa da, nire ustez. UPyDk norabide horretan zihoazen hainbat ekimen aurkeztu zituen aurreko legegintzaldian, sektore publikoa arrazionalizatzea proposatzen zuten ekimenak, eta Euskadiko Alderdi Sozialistak eta Alderdi Popularrak eratzen zuten gehiengo parlamentarioak zapaldu egin zituen guztiak, eta gainerako taldeek ere bai, noski. Eta hori egia objektiboa da; atzera begiratu besterik ez dugu hala izan zela egiaztatzeko. UPyDk norabide horretan egin zituen ekimen guztiei osoko zuzenketak aurkeztu zizkieten Talde Popularrak eta Talde Sozialistak, eta bi talde horiek erdibideko zuzenketa bat hitzartzen zuten gero, honelako zerbait esateko: "Maneiro jauna, ez kezkatu. Egingo dugu, baina pixkanaka". Hori egia objektiboa da, nire ustez. Eta beste egia objektibo bat da bezero-galaxia hori EAJk sortu zuela, baina, berriro diot, Lópezen Gobernuak ere ez zuen ia ezer egin bezero-sare hori desegiteko. Eta, ezer ez zuenez egin, hemen gaude berriz, 2013ko martxoan, gai beraz hizketan. Berriro diot, espero dut plan hau batzorde txostengilean eztabaidatzeagatik ez berandutzea plana eta hain presako eta premiazko diren neurriak aplikatzeko orduan. Quiroga andreak esan du 1990ean hitz egin genuela jada kontu hauetaz, eta handik urte batzuetara berriz izan genituela hizpide (Talde Popularreko Barreda jaunak edo besteren batek defendatuko zituen, ziur asko), baina kontua ez da gauza hauetaz hitz egitea, sektore publikoa arrazionalizatzeko ezarri beharreko neurriak ezartzea baizik. Eta hori egiteke dago, egiteke dago. Halaxe da. Beraz, kontua ez da hitz egitea, bakoitzak ahal duen neurrian unean uneko gobernuari gauzak egiteko eskatzea baizik. Hori da kontua, hori da arazoaren muina. Guk legebiltzarkide bat genuen aurreko legegintzaldian, eta legebiltzarkide bat dugu oraingoan ere, baina zuek eta zuek legebiltzar-gehiengoa zenuten aurreko legegintzaldian, agindutakoa egiteko, baina ez zenuten egin. Hala da. Hortaz, Quiroga andrea, kontua ez da gaiaz hitz egitea; urteak daramatzagu eta daramatzazue gaiaz hitz egiten. Kontua da Gobernura iristean –eta oposiziotik ere bai, funtsezkoa den edo izan daitekeen toki batean gaudenean, batik bat–, bakoitzaren botoak eta indarra erabiltzea Gobernua neurri hauek ezartzera behartzeko. Gure ikuspuntutik, Administrazioa arrazionalizatzea ez da funtzionarioak kaleratzea, Quiroga andrea. Ez dakit hori esatera iritsi zaren ala hori ulertzen zen zure hitzetatik. Gure ikuspuntutik, Administrazioa arrazionalizatzea erabat opaku eta batere beharrezko ez diren enteak –asko dira– ixtea da, goi-karguak murriztea da eta azken hamarkadotan apetaren arabera izendatu diren buruak murriztea da. Hori da arrazionalizazioa, gure iritziz. Ez funtzionarioak kaleratzea, Quiroga andrea. Guk oso argi dugu, argi eta garbi dugu gai honetaz asko eztabaidatu dela Legebiltzar honetan, baina nahiko argi dugu, halaber, Euskadiko enpresaegitura arrazionalizatzeko beharrezko neurriak ez dituztela hartu ez lehengo gobernuek, ez aurreko gobernuak, ez gobernu honek –oraingoz–. Eta, berriro diot, egitura hori sekulako eragozpena da krisitik ateratzeko eta benetan behar dugun barne-modernizazio hori abian jartzeko. Erdibideko hau egin beharrekoa egiteko beste aurrerapausotxo bat gehiago izatea espero dut. Dena dela, ez ditugu hitzak behar, ekintzak baizik. Eta erdibideko zuzenketak baino gehiago, neurri zehatzak behar ditugu, talde gehienok ezinbesteko jotzen dugun hori guztia gauzatu dezagun. Besterik ez. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_865
|
10
|
20
|
21.03.2013
|
OTADUI BITERI
|
EA-NV
|
Mozioa, José Antonio Pastor Garrido Euskal Sozialistak taldeko legebiltzarkideak aurkeztua, egitura publikoaren murrizketari buruz. Eztabaida eta behin betiko ebazpena
|
Muchas gracias de nuevo, señora presidenta. Pastor jaunari berriz ere ahaztu egin zaio gai honen gaineko gogoeta bat egina zegoela jada, Ibarretxek egin baitzuen, zortzigarren legegintzaldian. Ahaztu egin zaio berriro ere. Eta gogorarazi nahi dizut hau ez dela berria guretzat; egin genuen aurreko legegintzaldian ere, Bizkaiko Foru Aldundian. Beraz… Bai, bai. Beraz, badugu eskarmentua. Eta Pastor jaunari koalizioko gobernuetan izan dituen erantzukizunak ere ahaztu egin zaizkio, berriz. Ez dakit koalizioko gobernuetan eginiko hamalau urte horiek aldian aldiko lankidetza soilak diren zure ikuspuntutik. Eta segiziozaletasuna atera digu berriz. Nik gogorarazi nahi dizut, Pastor jauna, afera horrekin lotuta Osakidetza kasuarengatik kondenatu zutela jendea gure erkidegoan. Gogorarazi egin nahi dizut. Abalen programa, enpresa txiki eta ertainak finantzatzeko programa, ez du, ez, Urkullu lehendakariaren Gobernuak asmatu! Hori badakigu! 2008an, Ibarretxe lehendakaria edo Ibarretxe lehendakariaren Gobernua enpresa txiki eta ertainek finantzaketa lortzeko arazoak zituztela igartzen hasi zen. 500 milioi euroko programa utzi zuen egina (500 milioi eurokoa, baina, gauzatu zenean, 527ra iritsi zena), eta Carlos Aguirre sailburuak oso arrakastatsua zela eman zuen aditzera. Ibarretxe jaunak herentzian utzitako programa zen hura. Ez da Urkullu jaunak asmatutakoa; gure artean tradizioa izan duen programa da. Eta zuek ez zenioten tradizio horri eutsi nahi izan 2012ko aurrekontuetan. Izan ere, gogoraraziko dizut zuen aurrekontuan alboratu egin zenutela programa hau, ez zenutela aurkeztu, eta gure taldea programa berriro ere aurrekontuan sartzen ahalegindu zela zuzenketa baten bitartez. Zer gertatu zen? Zuek Alderdi Popularrarenekin batu zenituzten botoak, eta finantzaketa-funts hori gabe gelditu ginen 2012ko aurrekontuetan, nahiz eta zenbait urte lehenago sailburu jaunak arrakastatsua zela esan. Quiroga andreari esan nahi diot zuk eskatzen dituzun zehaztapen horiek plana aurkezten duenean emango dituela Gobernuak. Eta plan horren ondorioak hurrengo aurrekontuetan igarriko dira, baina berriz diot lehengoa: 2013ko lehen aurrekontu honetan jasota dugula jada goi-karguen eta behin-behineko langileen % 20ko murrizketa. Gogoraraziko dizut egia dela lehen neurriak ezartzen ari garela jada eta aurrekontuetan ikusten direla jada. Y a la representante de Bildu quiero decirle que dicho 25 % no es una conclusión, sino un objetivo que queremos alcanzar. Y estamos de acuerdo con usted, y a ello se ha comprometido el Gobierno, en que hay que mantener siempre la calidad de los servicios públicos y hay que mantener siempre el empleo público. Por tanto, en ese aspecto estamos de acuerdo con usted, y el Gobierno ya ha tomado compromisos en esa línea. Nada más. Muchas gracias. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_866
|
10
|
20
|
21.03.2013
|
QUIROGA CIA
|
PV-ETP
|
Mozioa, José Antonio Pastor Garrido Euskal Sozialistak taldeko legebiltzarkideak aurkeztua, egitura publikoaren murrizketari buruz. Eztabaida eta behin betiko ebazpena
|
Eskerrik asko, presidente andrea. Oso labur, bigarren txanda honetan esan diren kontu batzuei erantzutearren baino ez. Egia esanda, talde bati eta besteari entzun ostean, ez dugu itxaropen handirik Administrazioaren murrizketa edo moldaketa hori egingo denik. Bada, benetan uste dut, Maneiro jauna, iruzurra dela esatea enpresa publikoak kendu egin nahi ditugula eta goikargua murriztea dela. Herritarrei iruzur egin nahi izatea da hori, edo erabateko ezjakintasuna erakustea, bestela. Sozietateen organigrama ikusi besterik ez dago ohartzeko goi-karguren bat izendatuko dela apetaren arabera, zuk esan bezala, baina gainerakoak administrariak direla, langile publikoak. Zer egingo dugu haiekin? Hori da kontua, eta ez diozue gai horri heldu nahi! Zuk uste duzu hemen gauden talde guztiok ez garela ohartzen zenbait enpresa publiko arazorik gabe ken daitezkeela eta Administrazioak ezingo lituzkeela eskumen horiek, zerbitzu publiko hori, bere gain hartu? Horixe baietz! Zein izan da arazoa? Makroadministrazioa eratu dela, eta orain zaila dela hori egitea, pertsonez ari baikara hizketan. Hori da arazoa. Eta horregatik esan dezake Gobernuak hain erraz goi-karguak % 20 murriztu dituela jada. Murriztuko ez du bada goi-karguen kopurua % 20, Gobernu berria oraintxe izendatuta, inor kanporatu beharrik gabe! Urtebeteren buruan orain izendatutakoak % 20 murrizteko eskatuko bagenio, zailtasun gehiago izango lituzke. Hala da, eta honetaz hitz egiten dugunean… Nik uste dut badela garaia gai batzuez argi eta garbi hitz egiteko, gai hauetaz dihardugunean benetan zertaz ari garen zehazteko. Eta horregatik ez da egin ezer hainbeste urtean. Eta ekintzak ikusten ditudanean, aurrekontuan non murrizten den ikusten dudanean, orduan sinetsiko dut Gobernu honek gai honi heltzeko borondatea duela. Aurrekontu honetan ez dugu halakorik ikusi; ez dugu ikusi sozietate publiko edo fundaziorik kendu edo txikiagotu denik… Guk ikusi dugunagatik, aurrekontuan ez da halakorik ageri. Goi-karguetan, bai, baina lehen esan dudanagatik: aurrekontu txikiagoa izanda aurreko Gobernuak baino gehiago izaterik ez duelako. Beraz, eztabaida hauetan jarrai dezakegu gauza berari jira eta bira, jira eta bira, jira eta bira… Baina bada garaia –eta uste dut krisialdi ekonomiko hau garairik onena dela– kontu hauei heltzeko, koherentziaz, betiere. Eta, Gobernuari arrazionalizazio-plan bat ekartzeko eskatu behar badiogu, gero koherentziaz jokatu behar dugu gainerako taldeok ere neurri zail eta konplexuak proposatzen dizkigunean, une zailean baikaude. Gainerakoan, diskurtsoek hor jarraitzen dute. Hemendik sei hilabetera ere gauza beraz hitz egiten jarrai dezakegu –arrazionalizatzeko beharraz, sozietate publikoak, fundazioak eta beste kentzeko beharraz–, baina oraingo toki berean egongo gara. Egia da aurreko legegintzaldian lortu zela zenbait gauza kentzea. Emakumeentzako Defentsa Bulegoa eta Adingabeentzako Defentsa Bulegoa aipatu ditut, oso kasu nabarmenak, behea jotzear zeuden eta. Lehen ere aipatu diren Nekazaritza Sailaren sozietate publiko batzuek ere atentzio handia ematen zuten eta haiei eusterik ez zegoen, baina, horietaz aparte, gainerako erakundeei dagokienez, kontua zaila da. Noski zaila dela, badakigu hori! Nire alderdia oso erabaki zailak ari da hartzen Espainiako Gobernuan, norabide horretan joateko, hori baita gobernatzea: halako erabakiak hartzea, nahiz eta batzuk oso zailak izan. Ikusiko dugu Gobernu hau gauza ote den aurrean duen egoerari erantzuteko edo gauza berari jira eta bira jarraituko ote duen. Eta beste kontu bat: funts famatua aipatu denez, Espainiako Gobernua zoriondu nahi dut, hark ipinitako % 50 horri esker baitugu egoera zail honi aurre egiteko besteko funts hau. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_867
|
10
|
20
|
21.03.2013
|
ZULAIKA PORTILLO
|
EH Bildu
|
Mozioa, José Antonio Pastor Garrido Euskal Sozialistak taldeko legebiltzarkideak aurkeztua, egitura publikoaren murrizketari buruz. Eztabaida eta behin betiko ebazpena
|
Egitura publikoa murriztearen aldeko diskurtso biziatu horretan zabiltzate zuek, baina EH Bilduk lasterketa horretan ez lehiatzea erabaki du. Arreta ez dugu egitura edo sozietateetan jarri nahi. Galdera batetik abiatu behar dugu: Herri Administrazioak zer zerbitzu publiko duin eta kalitateko bermatu behar ditu nahitaez? Hori da gaia. Izan ere, oso arriskutsua iruditzen zaigu zuek, krisi ekonomikoaren olatuaz baliatuta, hedatzen ari zareten diskurtsoa, barregarri uzten baititu erakunde publikoak eskaintzen ari diren zerbitzu publiko guztiak. Funtsezkoa edo beharrezkoa ez dena kendu egin behar litzatekeela uste dugu guk ere, baina zehaztu egin beharko dugu zer ez den funtsezko edo beharrezko zuen eta gure aburuz. Gure iritziz, kalitateko sistema publikoa auzitan jartzen ez duen eta enplegua suntsitzen ez duen guztia da, eta uste dugu azterketa horrek egungo egoera hobetzeko izan behar duela. Eta, amaitzeko, esan nahi dut gure enplegu publikoa ez dela gehiegizkoa, Europako batez bestekoaren azpitik dagoela. Gracias. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_868
|
10
|
20
|
21.03.2013
|
LLANOS GÓMEZ
|
PV-ETP
|
Mozioa, Nerea Llanos Gómez Euskal Talde Popularreko legebiltzarkideak aurkeztua, 110/2012 Dekretuaren disfuntzioak desagerrarazteko jardunbideei buruz. Eztabaida eta behin betiko ebazpena
|
Eskerrik asko, presidente andrea. Egun on guztioi. Hasteko, esan nahi dut ez dudala gai bakarrari buruz hitz egiten, ez naizela obsesiboa, eta, sinets iezadazue, ez dudala obsesio berezirik doako justiziarekin. Gai hau berriro ekarri dugu hona, Doako Justizia arautzen duen 110/2012 Dekretuaren disfuntzioak zuzentzeko. Izan ere, Eusko Jaurlaritzaren Justizia Sailetik... Izan ere, Eusko Jaurlaritza ez da hitzetatik ekintzetara igaro, eta ez ditu konpondu araudi berriak sortutako arazoak, Ganbera honek onartua betez. Eta beti da egokia, gure iritziz, Ganbera honen ebazpenak betetzea, baina are gehiago ebazpena betetzeak eskubide bat bermatuko badu, kasu honetan gertatzen den bezala. Kontua da, nioen moduan, babes judizial eraginkorrerako eskubidea bermatzea, eta eskubide horri nabarmen eragiten dio dekretu eztabaidatu horrek, Ganbera honetan hainbestetan esan dugun moduan. Izan ere, araudi egokia behar da justiziarako eskubidea bermatzeko behar besteko baliabiderik ez dutenei, eta dekretu eztabaidatu horrek ekarritako araudia egokia ez beste guztia da. Eta Gobernu honen erantzukizuna da araudia egokitzea, eta Gobernu honek, gaurgaurkoz, ez du erantzukizun hori bete. Ganbera honek urtarrilaren 31n onartu zuen Eusko Jaurlaritzari eskatzea 210/2012 Dekretuaren disfuntzioak zuzentzeko. Erkoreka jaunak ere, mozio honi bide eman dion interpelazioaren erantzunean, hori egiteko konpromisoa hartu zuen. Baina, egia esan, elkarrizketak izan diren arren, ez da aurrera egin, eta nik hemen askotan aipatu ditudan arazoek bere horretan jarraitzen dute. Guk, hasiera batean, dekretua indargabetzeko proposamena ekarri genuen Ganbera honetara. Hala ere, adostasun bat lortzeko, eta Gobernuarentzako legebiltzar-agindu bat lortzeko, erdibideko zuzenketa batera iritsi ginen Euzko Abertzaleak taldearekin, eta Ganbera honek onartu egin zuen –nioen moduan– Gobernuari eskatzea 110/2012 Dekretuaren disfuntzioak konpontzeko neurri egokiak hartzeko. Urtarrilaren 31n esan genuen moduan, nahiz interpelazioaren arrazoiketan, konfiantzazko boto bat eman genion Gobernuari, lanean hasi eta sortutako arazoak konpon zitzan. Eta konfiantzako boto hori bera eman zioten elkargo profesionalek: ez zuten demanda aurkeztu Justizia Auzitegi Nagusiko Administrazioarekiko Auzien Salan, eta aurreikusita zituzten protesta-neurriak bertan behera utzi zituzten. Baina, interpelazio hartan hemen esan nuenez, ez zuten baliatu aukera hura; traizio egin zitzaion, hein batean, gure konfiantzari eta profesionalenari. Elkarrizketa haiek ez ziren iritsi, eta arazoak ez ziren konpondu. Hori dela eta, otsailaren 18an demanda aurkeztu zuten, azkenean, abokatuek; otsailaren 20an, Bizkaiko Orientazio Juridikoko Zerbitzua itxi zen, eta martxoaren 1etik aurrera guardiako abokatuak eta ofiziokoak izendatzeari utziko zitzaiola iragarri zen (alegia, esan nuen moduan, grebatzat jotzen den hori). Taldeak Justiziako Sailburuari galdera egin zion, Legebiltzarraren agindua nola beteko zuen jakiteko. Egia esan –eta esan nion han– bitxia zen sailburuordearen eskutitza asteazken goiz batean jasotzea abokatuen elkargoek, profesionalen greba baino bi egun lehenago, eta, era berean, Legebiltzar honetan egindako agerraldia baino bi egun lehenago. Baina, une hartan Erkoreka jaunari esan nion moduan, elurteak izan ziren Gasteizen egun haietan, eta, ziur asko, horrek eragin zituen atzerapenak Correosen, eta eskutitza lehenago iristea eragotzi. Izan ere, lehenago ere esan nuen moduan, ziur naiz ez elkargo profesionalen presio-neurriek ez talde honen ekimenak ez zutela zerikusirik izan gutun hura igortzearekin eta elkarrizketekin aurrera egitearekin. Baina Erkoreka jaunak ez zuen zehaztu interpelazioaren erantzunean nola konponduko zituen sortutako arazoak, doako justiziarako eskubidea bermatzeko, eta zer kronograma izango zuten elkargo profesionalekin egingo ziren bilerek eta harremanek. Esan zuen ezin zigula egutegia eman, baina bazirela plan bat eta esparru bat ekimenean eskatzen zena aurrera eramateko, eta nire galderak abokatuen elkargoarekin batera aztertzen eta lantzen ari zirela, denentzat ona izango zen irtenbidea aurkitzeko, justiziarako sarreraren eta babes judizial eraginkorraren onerako. Elkarrizketak izango dira, hurbilpenak izango dira, baina ez dira iristen neurri zehatzak. Hori dela eta, talde honek pentsatu zuen agian hain orokorra zela legebiltzar-agindu hura, ezen zaila baitzen betetzea. Horrenbestez, oraingo honetan, talde honek nahiago izan du mozioan –eta hala islatzen da azkenean Euzko Abertzaleak taldearekin lortu dugun zuzenketan ere– orokortasun horietatik harago, aurreko erregulazioaren disfuntzio guztiak konpontzetik harago, gai zehatzak sartzea, doako justiziak egoki funtziona zezan euskaldun guztientzat. Hori zen hasieratik elkargoek negoziazioan lortu nahi zutena, eta talde hau nahiz Ganbera honetako beste talde batzuk mugiarazi zituena. Hasieratik aurkeztu zitzaizkion gai horiek Gobernu berri honi, eta, esan nuen moduan, huts egindako kasuetatik harago doaz, nahiz eta batzuk aurreko Gobernuak hartutako jarrerari batu nahi izan zaizkion; alegia, eztabaida huts egindako kasuetara bideratzea, harago doan arren. Gai batzuk aipatu nituen nik interpelazio hartan, eta gaur mozio honetan ekarri ditut, Ganbera honen onarpena lortzeko. Eta guztion babesa eskatzen dut orain onartzeko, hemendik urtarrilaren 31n atera zena baino agindu zehatzagoa ateratzeko. Horiek horrela, elkargo profesionalek planteatu zuten lehen gaia zen, eta gure mozioaren nahiz erdibideko zuzenketaren lehen puntua, izapideak sinplifikatzeko beharra. Oso izapide korapilatsuak dira, doako justiziaren onuradunentzat ez ezik, baita abokatuentzat ere. Konplexutasun horren ondorioz, eta kasuak igo egin direla kontuan izanik, trabatu egin dira Orientazio Juridikoko Zerbitzua nahiz Doako Justiziaren Batzordea. Beraz, konpondu behar den lehen gaietako bat da izapideak sinplifikatzeko neurriak aztertzea eta abian jartzea. Eta, gainera, ezin da abokatua behartu kasua defendatzeaz baino administrazio-espediente batez kezkatuago egotera. Ezin dira behartu gaiak behar dituen denbora eta ahalegina kentzera, eta, horrenbestez, doako justiziaren izapideetan duen eginkizuna arindu egin behar da. Aurkeztu dugun bigarren gaia da doako justiziaren laguntza-zerbitzuaren prestazioaren antolaketaren kostuei aurre egin behar zaiela. Izan ere, beren funtsak ari dira erabiltzen egun abokatu-elkargoak. Askotan esan dudan moduan, funts horiek diru publikoarekin eta profesionalen kuoten funtsekin osatzen dira, doako justizia-zerbitzuan izenda emanda eta izena eman gabe daudenen kuoten funtsekin. Izan ere, ezin dugu ahaztu, hemen askotan esan dugun moduan, zerbitzua elkargo profesionalei eskuordetuta dagoen arren, zerbitzu publiko bat dela, eta, zerbitzu publikoa den heinean, funts publikoekin ordaindu behar dela. Eta hirugarren puntua da hainbestetan aipatu dena: huts egindako kasuenak. Helburua da lan bat egiten duenak ordainsaria jasotzea egindako lanagatik. Eta nik askotan esan dut, eta bat nator horrekin. Eta gaur berriro errepikatu nahi dut hemen: funts publikoei buruz hitz egiten ari gara, eta arduraz jokatu behar dugu funts publiko horiek erabiltzean. Funtsak ongi erabiltzen diren zaindu behar dugu, eta egiaz auzitan jarduteko behar adina baliabide ez dituztela frogatzen dutenek soilik izan behar dute doako justiziaren zerbitzuaren onuradun, eta, hala ez den kasuetan, Administrazioak funts publiko horiek berreskuratu egin behar ditu. Eta horrekin guztiarekin bat dator gure taldea, jakina, baina, lan egiten duenak kobratu ere egin behar duela iruditzen zaigu. Erkoreka jaunak huts egindako kasu horiei aurre egiteko funts bat sortzeko asmoa agertu du, arrazoi juridiko eta administratiboak tarteko, ezin delako beste moduren batera egin. Hemen adierazi nuen, eta errepikatu nahi dut, elkargo profesionalek eta profesionalek berek errezelo ugari dituztela funts horren sendotasunaz, eta, horrenbestez, hain zuzen erdibideko zuzenketan eskatzen duguna da funts horien baldintzak elkargo profesionalekin adostea, eta gai hori ere Gobernuaren eta elkargoen arteko negoziazioen fruitu izatea. Eta, azkenik, abokatuen elkargoak eta laguntza juridikoa emateko batzordeak arazoak izaten ari dira eskatzaileak doako justizia jasotzeko eskubidea duen edo ez erabakitzeko beharrezkoa den informazioa lortzeko. Hori dela eta, mozioan eskatzen dugu, eta erdibideko zuzenketan ere jasotzen da, datu horiek eskuratzeko aukera ematea. Foru-aldundiek administrazio publikotzat har ditzatela elkargo profesionalak, zerbitzuaren eskatzaileek eskubide hori duten ala ez erabakitzeko beharrezkoa den informazioa emateari dagokionez. Gauzak zehaztu egin nahi izan ditugu ekimen honekin, ez baitakigu aurreko agindua orokorregia zelako edo beste arrazoi batzuk tarteko, baina dekretuaren idazkera desegokiak eragindako arazoak ez direlako ebatzi. Ganbera honek ekimen honen aldeko botoa ematea espero dugu, eta, bereziki, Gobernuak, oraingoan bai, elkarrizketetatik akordioetara jotzea, eta, azkenean araudi egokia lortzea, zerbitzuak ongi funtziona dezan eta euskaldun guztiei doako justizia jasotzeko eskubidea berma dakien. Besterik ez; eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_869
|
10
|
20
|
21.03.2013
|
GALLASTEGUI OYARZÁBAL
|
Mozioa, Nerea Llanos Gómez Euskal Talde Popularreko legebiltzarkideak aurkeztua, 110/2012 Dekretuaren disfuntzioak desagerrarazteko jardunbideei buruz. Eztabaida eta behin betiko ebazpena
|
Eskerrik asko, presidente andrea. Egun on, legebiltzarkideok. Egun on guztioi. Bada, Llanos andreak esaten badu ez dagoela tematuta doako justiziaren gaiarekin, sinetsi egingo diot nik. Baina, egia esan, hamaikagarrenez ari gara eztabaidatzen kasu honetan Talde Popularraren interpelazioaren ondoriozko mozio bat, hainbeste gerra eman digun Doako Justiziari buruzko 2012ko ekainaren 19ko 110/2012 Dekretuaren disfuntzioak konpontzeko beharra nabarmentzen duena. Ganbera honetan izan diren eztabaiden historian, argi geratu da –eta uste dut jada inork ez duela zalantzan jartzen– oztopo nagusi bat dagoela, eta oztopoa dela huts egindako kasuak deritzena, nahiz eta orain Llanos andreak babes judizial eraginkorraz eta, funtsean, Ganberaren aginduak betetzeaz hitz egin. Eta nagusiki Bizkaiko Abokatuen Elkargoak aurkeztu du arazo hori, eta ekimen-zerrenda amaigabea ekarri du. Bada, zuek ongi jakingo duzuen moduan (horiekin amestu ere egingo duzue), ustez, ofiziozko txandara atxikita dauden abokatuei ordaintzen ez zaizkien kasuak dira (ustez, diot), doako justiziaren eskatzaileak, zerbitzuaren erabiltzaileak, azken batean, ez duelako izapidetzen doako justiziaren espedientea, edo ez zaiola zerbitzu hori ematen. Hori esanda, eta dekretuak ofiziozko abokatuen baldintzak okertu dituela dioen jatorrizko ekimenean Llanos andreak behin eta berriz eta etengabe errepikatu duen modu berean, nik ukatu egingo dut hori; nire mintzaldi guztietan egin ditudan baieztapen guztiak berretsi egiten ditut, eta berriro diot azken urteotan nabarmen hobetu direla ofizioko txandako abokatuen lansariak. Eta lansariez ari naizela, ez naiz ordainketen zenbatekoaz soilik ari, baita ordaintzeko epeez ere; ez naiz ari jarduera bakoitzarengatik ordaintzen denaz soilik, baita ordaintzeko epeaz ere. Baina bada funtsezko alde bat zure eta nire artean, Llanos andrea, eta da nik frogak ekartzen ditudala, eta zuk, erretorika soilik. Hona adibide bat: Eibarko auzitegi-barrutia –hau da nik eman diezazukedana–. 2007. urtean, atxilotuari laguntza emateko txandagatik, 189,91 euro; 2011. urtean, atxilotuari laguntza emateko txandagatik, zehaztutako % 7ko beherapena kontuan hartuta, 248,57 euro, % 31 gehiago. Adostasun gabeko dibortzioen kasuan, Eibarko auzitegi-barrutia (izan ere, gero inork ez daki nola ordaintzen diren zehazki gauzak, auzitegi-barruti guztiek ez baitute berdin ordaintzen, ezta lurralde guztiek ere), adostasun gabeko banaketa edo dibortzioagatik, 641etik 686ra igo zen ordainsaria; hain zuen, % 7, gutxi gorabehera. Alderatzerik ez dago gure erkidegoan ordaintzen dena zerbitzu horren ordainketa transferituta duten beste autonomia-erkidego batzuetan ordaintzen denarekin, ezta ministerioak ordaintzen duenarekin ere. Erakutsiko dizut, eta esan nizun lehengo egunean, zenbat kobratzen duen, adibidez, Galiziako abokatu batek hiruhilekoan: 19,34 euro ofiziozko txandagatik hiruhileko bakoitzean. Guk, 248, egunean. Hori da doako justizia deritzona merkealdian: 19,34. Jarraitu dezagun. Gai nagusira itzuliko gara. Zergatik eta zertarako egin zen Doako Justiziaren Dekretua. Lehen ez genituen lorpen batzuk lortu behar ziren. Eta, zein dira lorpen frogagarriak? Hau frogagarria da: kontrola handiagoa da, eta horrek abokatuen elkargoak kezkatzen ditu, ez abokatuak. Gardentasuna lortzen da, ordaindu behar dena ordaintzen delako; hau da, doako justizia. Doako justizia ez dena ez da ordaintzen. Baina hori ez dut nik esaten: hori Justiziako Sailburuak esaten du, Legebiltzarrean, eta zentzu pixka bat duen edonork ere bai. Izan ere, bada lege arautzaile bat; askotan hitz egin dugu hari buruz, eta ez dut errepikatuko. Eskubideen onarpen-kasuak eta -moduluak zabaldu egin dira: jurisdikzio soziala, adingabeak… Ez da bi dekretuak alderatu besterik, ez luzatzeko. Abokatuak hautatzeko aukera dago, eta muga bakarra kupoak dira. Eta hainbeste arazo sortzen dizue horrek? Egiten duen bakarra da abokatu bat aukeratzeko gaitasun ekonomikorik ez duen jendea gaitasun hori duenarekin berdintzea! Ez dakit zergatik sortzen dizuen hainbeste arazo; izan ere, Galizian, zuek gobernatzen duzuen autonomia-erkidegoan, hala da. Atxilotuei laguntza emateko guardiako txanden antolaketa nabarmen hobetzen da dekretuak agintzen duena betez gero, eta agindua da guardiako 41 abokatu egotea egunero, urteko 365 egunetan, autonomia-erkidegoko auzitegi-barruti guztien egoitza judizialetan. Abokatuei egiten zaizkien ordainketak azkartu egin dira. Hori ez da eztabaidatzerik, nire ustez, baina, badaezpada, esan egiten dut. Eta elkargo guztiei funtzionamendu-gastu horietarako quantuma eta abar ezartzen dizkie ekitaldiaren hasieran, eta gero hitz egingo dugu horri buruz. Nire ustez, hori eztabaidaezina da. Ikus dezagun orain zure jatorrizko proposamenean eskatzen duzuna. Orientazio Juridikoko Zerbitzutik hasiko gara; hura da, esan dezagun, doako justizia jasotzeko izapideak egiten dituena. Zuk elkargoei espedienteak azkar izapidetzeko beharrezkoak diren datuak emateari buruz hitz egiten duzu. Bada, zuk badakizu, esaten ez duzun arren, Gobernuak elkargoei aukera eman ziela Abokatutza Kudeatzeko Osoko Zerbitzura jotzeko, sistema informatiko batera (SIGA), estatu osoan abokatutza kudeatzeko gehien erabiltzen den sistemara. Haren bidez –eta hori eskatzen diezue, adibidez, foru-aldundiei–, doako justiziaren edozein aplikazio administratibo txertatu daiteke, baita informazio ekonomikoa eskatu ere. Uko egin zitzaion. Gaur egun, bere sistema informatikoa du oraindik elkargo bakoitzak. Gipuzkoak SIGA du, baina ez da ezer egin elkargoen arteko ahaleginak bateratzeko. Egiturak hirukoiztuta daude, eta, horrenbestez, baita gastuak ere. Eta, hala ere, egungo dekretuarekin, kudeaketa-gastuak lehenago ordaindutakoak baino handiagoak izan dira. Gaur egun, Bizkaiak ez du sistema informatiko testaturik… Haren sistema informatikoa ez dago erabat testatuta Gobernuaren aplikazioarekin. Gipuzkoak ezarri du SIGA, eta Arabak beti dio egiturazko defizit batzuk dituela, eta horregatik esaten du ezin dituela batzordeen funtzionamendurako beharrezkoak diren datuak trukatu. Orientazio Juridikoko Zerbitzuarekin jarraitzen dugu. Zure proposamena da bitarteko egokiak bermatzea; hau da, espedienteak duintasunez eta eraginkortasunez izapidetzeko behar besteko kopuruz hornitzea. Izan gaitezen serioak. Arazoa ez dira bitartekoak, baizik eta kudeaketa-gastuen ordainketaren kalkulua: edo espedienteka, lehen egiten zen moduan, espedienteko kopuru bat emanda, edo zatika, aurreko urtean izapidetu diren espediente guztien arabera. 2011n, 975.747,15 euro ordaindu ziren elkargoek eskatzen zuten kalkuluaren arabera; Gobernuaren kalkuluen arabera eginez gero, 1.008.952,49 euro ordainduko ziren; alegia, 32.000 euro gehiago. Dena den, doako justizia kudeatzeko gastuak, kudeaketa-gastuak, milioi bat eurotik gorakoak dira. Eta horri gehitu behar zaio orientazio juridikoko zerbitzuak justizia-jauregietan daudela fisikoki, eta Administrazioak ordaintzen dituela altzariak, energia, eta abar. Abokatuei dagokienez, profesionalei ordaintzea bermatzeko eskatzen duzu, defendatuek egiten dutena egiten dutela. Esan behar da gai guztiek, edozein jurisdikziotan, izapidetzea eta onartzea eskatzen dutela. Abokatuak ez du jarduerarik egiten zerbitzua onartzen ez den arte. Beraz, ez da ez kobratzen ez ordaintzen, arlo penalean izan ezik. Zabala da arlo hori, baina lau kasutan soilik egin behar da izapidetze arrunta, eta kasu horiek dira alkoholemiak, adingabeak, auzijartzeak eta genero-indarkeria. Arrazoizkoa dirudi pentsatzea delitu horiek badutela behar besteko gizarte zeharkakotasuna delitu horiek egiten dituzten guztiek arazo ekonomikoak izango dituztela ez pentsatzeko, eta, beraz, ez direla onuradunak izango. Huts egindako kasuei buruzko azken datuak gogoraraziko dizkizut. Gobernuak proposatu zuen ofiziozko txanden guztizkoaren 2,5eko kopurua ordaintzea, elkargoak zehazten zituen huts egindako hirurehun bat kasurengatik. Hala, 583 euro ordaintzen ziren huts egindako kasu bakoitzeko, ia adostasun gabeko dibortzio batengatik ordaintzen dena. Ez dut uste gaizki dagoenik. Eta, azkenik, izapide administratiboak sinplifikatzeko eskatzen duzu, justiziarako eskubidea ez eragozteko, eta profesionalei lan gogor hori kentzeko. Hauek dira bete behar diren datuak: izena eta nortasun-agiriaren zenbakia; izena, nortasun-agiriaren zenbakia, eginbidea; inputatuak edo laguntza eman zaionak adierazten duen diru-sarrera kopurua. Bada, ez dirudi konplexua denik! Ez dut uste lan handia emango dienik! Gogaikarriak izan daitezkeela? Bai, gogaikarriak izan daitezke, baina dugun denborarekin, salara sartzeko edo deklarazioa hartu zain egon behar izateagatik, bada, ez da ezer kostatzen. Ez dut uste hori denik arazo nagusia. Zuk zenioen ez zela beharrezkoa dekretua aldatzea, legea aldatuko baita, eta, gainera, zure Gobernuak aldatuko baitu. Bada, zinez diotsut, Llanos andrea, espero dut ezetz. Espero dut ezetz, Gallardón ministroa Justizia Ministeriora iritsi zenetik, eta eskua herri honen justizian sartu zuenetik, inoiz ikusi gabeko mugetara iritsi baita epaileen, abokatuen eta prokuradoreen haserrea, harridura, bazterketa... Azken batean, justizian aritzen diren guztiena, erregistratzaileena eta notarioena izan ezik, negozio-bolumena polito igoko baitzaie. Justizia-tasei buruz hitz egin diezazuket; hitz egin diezazuket… La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_870
|
|
10
|
20
|
21.03.2013
|
GALLASTEGUI OYARZÁBAL
|
Mozioa, Nerea Llanos Gómez Euskal Talde Popularreko legebiltzarkideak aurkeztua, 110/2012 Dekretuaren disfuntzioak desagerrarazteko jardunbideei buruz. Eztabaida eta behin betiko ebazpena
|
Amaitzen ari naiz. ... Ordezko epaileei, notarioentzako ezkontzei, Erregistro Zibil pribatizatuari... buruz hitz egin diezazuket. Nire ustez, egin behar duzuna da kalera irten, eta manifestazioak, protestak, grebak ikusi. Galdetu abokatuei tasei buruz, bulego txikien lan-bolumenaren murrizketez, demandak aurkezten ez direlako. % 30 jaitsi dira demandak, eta % 25 igo dira doako justiziaren eskaerak, eta, aurrekontuetako murrizketa, gainera, 3 milioi pezeta baino gehiagokoa da. Azkenean, abokatuekin amaituko duena da PPko Gobernuaren diru-bilketa gosea, eskuinak justizia zerbitzutzat hartzeko duen joera. Baina ez zerbitzu publiko bat ez eskubide bat. Kontsumo ondasun baten moduko zerbitzu bat da: ordaindu dezala ordaindu dezakeenak, eta, gainerakoak, izorra daitezela. Y lo que sí…
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_871
|
|
10
|
20
|
21.03.2013
|
GALLASTEGUI OYARZÁBAL
|
Mozioa, Nerea Llanos Gómez Euskal Talde Popularreko legebiltzarkideak aurkeztua, 110/2012 Dekretuaren disfuntzioak desagerrarazteko jardunbideei buruz. Eztabaida eta behin betiko ebazpena
|
Utz iezadazu, presidente andrea. Erdibideko zuzenketari dagokionez, eta bere garaian adierazi genuenez ez genuela oztoporik jarriko arazoak ebazteko, edozein izanik ere, Gobernuak jarrera gardena badu, abstenitu egingo gara, berriro, bozketan. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_872
|
|
10
|
20
|
21.03.2013
|
OTADUI BITERI
|
EA-NV
|
Mozioa, Nerea Llanos Gómez Euskal Talde Popularreko legebiltzarkideak aurkeztua, 110/2012 Dekretuaren disfuntzioak desagerrarazteko jardunbideei buruz. Eztabaida eta behin betiko ebazpena
|
Gracias, señora presidenta. Señor consejero Erkoreka, señor consejero Darpón, parlamentarios, buenos días, de nuevo, a todos. Tengo intención de ser breve, ya que todos conocemos los antecedentes de este tema, y, además, tenemos un acuerdo entre los grupos. En mi intervención, trataré de demostrar a la señora Llanos que hace tiempo que pasamos de las palabras a los hechos. En la enmienda transaccional firmada se recogen cuatro puntos, y en cada uno de ellos trataré de demostrar que el Gobierno ya ha tomado medidas. Urtarrilaren 31n, Doako Justiziari buruzko Dekretua eztabaidatu genuenean, Osoko Bilkura hura Doako Justiziari buruzko Dekretuak eragindako disfuntzioei buruzko azken eztabaida izateko nahia agertu nuen. Eta hori adierazi nuen Erkoreka jauna buru duen sailak publikoki hartu zuelako dekretua aplikatzean detektatutako arazoak zuzentzeko konpromisoa, herritarrek babes judizial eraginkorrerako duten eskubidea eta zerbitzua ematen duten profesionalen bidezko interesak bateratuz. Esan eta egin. Berehala ekin zitzaien elkarrizketei abokatuen elkargoekin, eta elkarrizketa horiei esker, mobilizazioak geratzea eta abokatuen elkargoekin elkarrizketan aritzea lortu zuen sailak, arazoak identifikatzeko eta haiek konpontzeko neurriak hartzeko. Ziur dakit abokatuen elkargoen eta Erkoreka jauna buru duen sailaren arteko elkarrizketa erraza dela, sortutako arazoak ebazteko, eta bistakoa da Gobernua emandako hitza betetzen ari dela, eta noski, bestela ezin zitekeenez, baita Ganbera honen agindua ere. Azkenean adostutako zuzenketan jasotzen diren puntuei dagokienez, eta izapideak sinplifikatzeari dagokionez, ados gaude izapide administratiboak sinplifikatu egin behar direla, eta, hain zuen, nola sinplifikatu aztertzen ari dira; hala ere, horrek ezin du eragin, inolaz ere, gaia araurik gabe uztea. Ados egongo zarete nirekin beharrezkoa dela doako justiziaren espedientea izapidetzea, onuradunak baldintzak betetzen dituzten herritarrak soilik izan daitezen; bestela, jasanezina izango litzateke sistema. Baina betebehar horrek ezin du gurutze-bidea izan herritarrentzat, eta erakundeek eta dagokien gainerako eragileek eskura dituzten tresnen arabera, doako justiziaren espedientearen izapideak erraztu egin behar dizkiegu. Hori dela eta, babestu egin beharreko interes publiko bat da doako justizia emateko izapideak arintzea, babes judizial eraginkorraren eskubideari eragiten baitio. Hori dela eta, Gobernua hainbat aukera aztertzen ari da izapideak sinplifikatzeko, foru-aldundiekin abian jarritako harremanen bidez nahiz bete beharreko eranskinen azterketaren bidez, izapideak ahalik eta arinenak izan daitezken, zerbitzua arrazoitzeari eta funts publikoei erabilera egokia emateari kalte egin gabe. OJZk espedienteak modu duinean eta eraginkortasunez izapidetzeko neurri egokiak jartzeari dagokionez, izapideak sinplifikatzeak espedienteak eraginkorrago izapidetzea ekarriko du, zalantzarik gabe, eta balizko eragozpenak saihestu. Eta Orientazio Juridiko Zerbitzuak erregistro zibiletara eramatea ere lantzen ari da, eta, lekuari dagokionez, guztiok dakigu hori hobekuntza nabarmena izango litzatekeela. Huts egindako kasuei dagokionez, bederatzigarren xedapen osagarria gehitu du Eusko Jaurlaritzak 2013ko aurrekontuen aurreproiektuan, abokatuei huts egindako kasuak deritzenek sortzen dizkieten kostuak ordaintzeko funts bat sortzeko. Doako justiziaren arlotik at eta abokatuen elkargoen izenean joango da diru-laguntza hori, gure diru-laguntzen araudiaren arabera, ezin baita beste moduren batera egin; izan ere, Administrazioaren beraren barne-kontroleko organoek adierazten dute ordainketa oro doako justizia ematearen aldeko ebazpen gisara egin behar dela. Funtsak 160.000 euro ditu, eta Justiziako sailburuorde Ana Agirrek adierazi duenez, profesionalen elkargoekin negoziatuko da lankidetza-hitzarmenen sinadura, abokatuen elkargoen eta Administrazio publikoaren artean finantzatuko den funts horren baldintzak zehazteko. Eta, azkenik, doako justiziaren espedienteak azkarrago izapidetzeari dagokionez, foru-aldundiek dituztenez zerga-datuak, orientazio juridikoko zerbitzuei eman diezazkieten eskatzen diegu. Eta ziur naiz saila horretarako beharrezkoak diren kudeaketak egiten ari dela. Y, sin más, me gustaría dar las gracias. Y animar a los demás grupos a apoyar esta iniciativa. El representante del grupo Socialistas Vascos así lo ha confirmado, con su abstención. Muchas gracias. Y, lo dicho, invito a los demás a sumarse a la iniciativa. Nada más, y muchas gracias. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_873
|
10
|
20
|
21.03.2013
|
ARZUAGA GUMUZIO
|
EH Bildu
|
Mozioa, Nerea Llanos Gómez Euskal Talde Popularreko legebiltzarkideak aurkeztua, 110/2012 Dekretuaren disfuntzioak desagerrarazteko jardunbideei buruz. Eztabaida eta behin betiko ebazpena
|
Eskerrik asko, legebiltzarburu anderea. Sailburua, legebiltzarkideok, egun on denoi. Leemos: "Erdibideko zuzenketa (…) behar diren neurriak har ditzala konpontzeko 110/2012 Dekretuak sortutako disfuntzioak eta, hala badagokio, alda dezala arautegia". Bueno, heltzen ari gara, izan ere guk hasiera batetik esaten genuen behikulo arautzaile baten bitartez erantzuna eman behar zitzaiola gai gatazkatsu honi. Lau puntu agertzen dira. Puntu horiekin ados gaude. Baina batez ere azpimarratu nahi dugu ez gaudela ados egindako kudeaketaz, are gutxiago hemen entzun izan ditugun azalpenekin. Hasieratik esaten genuen Gobernuak dekretu baten bitartez arautu behar zuela guzti hau, eta aitzakiak baino ez ditugu entzun dekretu hori ez gauzatzeko: prozesu luzea zela, neketsua zela, ezin zela 1997ko egoerara bueltatu, izan ere gizartea harrezkeroztik aldatu izan da asko eta baita arlo honetan ere, Madrilgo doako justiziaren legea martxan dagoela, zirriborroa dagoela, eta laster etorriko denez agian kontraesanetan eroriko ginela. Aitzaki guzti hauek jarri izan dira mahai gainean, gure ikuspegitik ekintza ez hartzeko, erosotasun edo agian alferkeria posizio bat justifikatzeko. Egia da badela aurreproiektu bat lege horren ildo nagusiak zein diren jasotzen duena; kezkaz ere ikusten dugun aurreproiektu bat. Aurreproiektu bateratzaile bat, arlo hori ere zentralizatzen eta Madrildik kontrolatzen saiatuko dena. Horren aurrean, iruditzen zitzaigun interesgarria zela aurrea hartzea, hanka hormaren kontra jartzea, eta etxe honek doako justizia arautzeko izan dezakeen gaitasunari dagokionez, herri honen beharren arabera, reglamentar, al fin y al cabo, todo este ámbito, para anteponerse a lo que vendrá de Madrid. Eso era, al fin y al cabo, lo que nos solicitaban los profesionales de este ámbito. Hau zen, azken finean, arlo honetako profesionalek eskatzen zigutena. Gobernatzea erabakiak hartzea da, gobernatzea ekintzetara jotzea da, gobernatzea aurreikustea da, eta Gobernu hau ez dugu indartsu ikusten arlo horretako beharrak defendatzeko, ez dugu aurrea hartzeko gaitasuna duenik ikusten, ez dugu ekimenik duenik ikusten. Hori dela eta, gaur ekarri den proposamenak arazoari irtenbidea ematen diola ikusten dugu, baina hein bateko irtenbidea iruditzen zaigu. Adabakitzat soilik ikusten dugu, abokatuen sektoreari arau-esparru berria ematea espero baikenuen; beste gauza bat espero genuen. Pero, tal y como señalábamos, parece que con estos puntos se desatan los malestares y las protestas de los colegios de abogados. Baina, esan bezala, puntu hauek ematen du desblokeatzen dutela abokatu-bazkunetan dauden ezinegonak, dauden protestak. Ez dituzte asetzen euren eskaerak, baina baliogarritzat hartzen dituzte horrelako neurriak, hala komunikatu diote legebiltzarkide honi. Beraz, eraginkortasunaren alde, arduraren alde, abokatu-bazkunen eskaeren alde, EH Bilduk adostasuna emango dio gaur egungo erdibideko zuzenketa honi. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_874
|
10
|
20
|
21.03.2013
|
LLANOS GÓMEZ
|
PV-ETP
|
Mozioa, Nerea Llanos Gómez Euskal Talde Popularreko legebiltzarkideak aurkeztua, 110/2012 Dekretuaren disfuntzioak desagerrarazteko jardunbideei buruz. Eztabaida eta behin betiko ebazpena
|
Eskerrik asko, berriro, presidente andrea, eta egun on, berriro, guztioi. Eta egun on, Erkoreka jauna, lehen ez dizut eta esan, eta eskertzen dizut eztabaida honetan izatea. Oso labur arituko naiz... Araudi berria iritsiko da, iritsi egin behar baitu, eta lege berriaren araberakoa izango da, eta lege berrira moldatu beharko da. Talde batzuk kontra daude guzti-guztiari txapela jarri nahi diotelako, baita doako justiziaren arautzeari ere, baina, beno, iritsiko da, eta lege horretara moldatu beharko du. Gainera, aurreproiektu bat da, eta talde askok izango dute zeresana, eta Gobernuak berak, Justizia Sailak, Justizia Kontseilaritzak ere izango dute zerbait esateko. Eta Otadui andreari, soilik… Legebiltzarkide honek, mozioa aurkeztu aurretik, denbora bat igaro zenez lehen interpelaziotik, elkargo profesionalei galdetu die egiaz akordio bat izan zen... Esan digute izan direla elkarrizketak eta hurbilpenak, baina ez neurri zehatzik, arlo horretan ez dela aurrera egin, eta horregatik aurkeztu dugu azkenean erdibideko zuzenketara eraman gaituen mozioa. Eta benetan espero dugu aldi honetan arazoa konpontzea, iruditzen baitzait hori dela guztiok nahi duguna. Gallastegui andrea, badaramazu denbora bat Ganbera honetan, eta ez dakit gai bakar dudan nik doako justizia, baina gai bakarraz aritzen direnak, zuek. Doako justiziaren gaia aurkezten dugu ez zelako irtenbiderik, baina zuek ia saio guztietara ekartzen duzue zerga-iruzurraren gaia –zuk ez bada, Maneiro jaunak–, eta ez ebazten ez delako, gaia ongi ebatzita baitago, baina behin eta berriro ekartzen duzue. Alegia, gai bakarrari buruz aritzen direnak... bada, ikusi egin beharko da. Eta erretorikarena ere bai; izan ere, nik ez dakit erretorika den, baina zure zuzenketa... irakurri egingo dizut: "Eusko Legebiltzarra, baliabide ekonomikorik ez duten pertsonei doako justiziarako eskubidea bermatzearren, doako justizia sistema baten alde dago, sistema arin eta osokoa, zerbitzu publikoen eta gizartepolitiken beharrezko defentsa eta zerbitzu eta politika horien kudeaketan efizientzia eta gardentasun printzipioak bateratuko dituena". Eta bakea munduan, Gallastegui andrea! Egia baita… Eta bakea munduan! Alegia, erretorika, bada, hori. Eta ohituta gaude, baina kostatu egiten zaigu, hala ere. Protestak Alderdi Popularraren gobernu baten kontrakoak direnean, proposamenak entzun behar dira, entzun, eta haiekin harremanetan izan, eta entzun… Baina protestak Alderdi Sozialistaren gobernu baten kontrakoak direnean, bada, zuek oilagorra baino gorrago, oilagorra baino gorrago, eta, gainera, gortasuna justifikatuz, noski. Gainera, gortasuna justifikatuz. Dekretua –hizkera arrunta erabiliz– itzela bazen, zergatik ari dira protestan abokatuen elkargoak? Denbora-pasa? Begira, iruditzen zait elkargo profesionalek, abokatuen elkargoek eta abokatuek eurek gauza asko dituztela egiteko, gauza asko, esan duzun moduan itzela zen dekretu baten kontra protestan aritzeko. Eta ez izan erretorikoa, eta bete beharreko dokumentutxoak erakutsi hemen. Hortik harago doa kontua, eta zuk badakizu. Izapideak korapilatsuak dira, eranskinak, korapilatsuak, eta profesionalek esaten dute. Eta esaten dizut ez dela guk esaten dugun zerbait, baizik eta profesionalek esaten dutela. Eta gero, noski, zuek..., bada, hitz egin behar da. Bada, egiaz, espero dut Justizia Ministerio honek aurreko Justizia Sailak, Justizia Sailak baino hobeto hitz egitea profesionalekin, ez baitzen elkarrizketarik izan. Ez zen elkarrizketarik izan. Eta, gero, antolaketari, gardentasunari eta kontrol handiagoari buruz hitz egiten duzu, abokatuek gardentasunari eta kontrol handiagoari uko egingo baliete bezala! Alegia, gezur handi bat osatu duzue zuek gai honekin. Erakutsi nahi izan duzue elkargo profesionalek beren ordainsariak bermatu nahi zituztela, eta ez dutela ez gardentasunik ez kontrolik nahi, baina hori ez da horrela. Eta barkatu esatea, baina doako justizia baliabiderik ez duenari ematea beti egin da hala; dirua duenak justizia ordaintzea beti egin da, edozein gobernurekin. Eta gehiago esango dizut: Alderdi Popularraren Gobernuak aurreko Gobernuak baino jende gehiagori bermatu dio doako justizia. Beraz, bada begiratu beharreko beste kontu bat: nor den doako justiziaren aldekoagoa. Eta antolaketaren gaia. Noski zerbitzu guztiak ordaindu behar direla; izan ere, zerbitzu publiko bat da. Eta, gainera, aurreko Justizia Sailak saiakera egin zuen, eta abokatuak mehatxatu, zerbitzu propioa sortzearekin, baina uste dut ikusi zutenean zer kostu izango zituen zerbitzu propioak, berehala baztertu zutela ideia. Eta zerbitzu publiko hori elkargo profesionalen esku uzten jarraitu zuten. Eta, orain, ofiziozko txandan sartu gabe dauden abokatuen funtsak ere jartzen ari dira gastu guztiei aurre egiteko, pertsonal propioa jartzen ari dira. Eta uste dut sailak berak ere, egungoak, onartzen duela hori egiten ari dela, eta badirela arlo horretan zuzendu beharreko disfuntzio jakin batzuk; izan ere, berriro esango dizut: zerbitzu publiko bat da, eta funts publikoekin ordaindu behar da. Eta elkargo profesionalek kudeatu behar dute, haiek baitira egokien kudeatu dezaketenak. Bakoitzak egitura bat duela. Nik ez dakit kontua den egitura hirukoiztuta egotea… Ez dakidana da zure proposamena dena bateratzea den; izan ere, orduan… Eskerrak joan zareten Gobernutik, bestela, erabateko kaosa izango litzateke. Eta, nik, eskerrak ematen dizkiet hau babestuko dutenei. Gainera, eskatzen dut, Erkoreka jauna hemen dagoenez, legebiltzarreko eskaera hau baliatzeko disfuntzio horiek egiaz konpontzeko; zerbitzua kudeatzen ari direnekin adostuta egin dezala, haiek baitira, azkenean, egunez egun, lan egiten dutenak, eta egin beharko diren arau-aldaketetan haien iritzia kontuan izatea. Besterik ez; eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_875
|
10
|
20
|
21.03.2013
|
GALLASTEGUI OYARZÁBAL
|
Mozioa, Nerea Llanos Gómez Euskal Talde Popularreko legebiltzarkideak aurkeztua, 110/2012 Dekretuaren disfuntzioak desagerrarazteko jardunbideei buruz. Eztabaida eta behin betiko ebazpena
|
Egun on, berriro, legebiltzarkideok. Ordena bati jarraituko diot, mintzaldien ordenari. Espero dut ezer ez ahaztea, gero Llanos andreari zerbait kontatzeko. Bada, Otadui andrea, egia esan, gu edozein araudirekin, guk edo zuek egindakoekin, alegia, edozein araudirekin dagoen edozein disfuntzio zuzentzeko hor izango gara, arintzeko, gardentasun handiagoa emateko, azken batean, ongi dagoena hobetzeko, nabarmen hobetu beharrik izan gabe ere. Kasu horietan, hor izango gara. Oso ongi iruditzen zait oinarriaren hori. Ez dakit zer irudituko zaien abokatuei; izan ere, noski, funts hori zuek jartzen duzuen diru-kopuru bat da, baina guk ere jarri behar dugu, oker ez banago, funts partekatua izango delako. Eta zenbatekoa da 160.000 euro, eta hori aurreko Gobernuak huts egindako kasuen ehunekoaren arabera proposatzen zuen kopurua baino 15.000 euro gutxiagokoa da, zehazki. Hala da. Ongi. Izapideak sinplifikatzea. Esaten dudanean izapideak ez direla konplexuak, abokatuei buruz ari naiz. Eranskinak direnak dira, eta horiek soilik betetzen dituzte abokatuek. Doako justizia eskatzen dutenek dokumentu gehiago aurkeztu behar dituzte. Dokumentu horiek, bistan denez, errazago txertatu daitezke doako justiziaren espedienteetan, baldin eta hitzarmen batzuk badaude foru-aldundiekin, bereziki kontu-zenbakiak bidaltzen dituztelako... Azken batean, kaudimenik ezak zehazteko erregistro-zerbitzuari informazioa eskatzean igortzen diren gauza horiek guztiak, adibidez. Kasu honetako kontua da abokatuek izapide horiek egitearekin kexu ageri direla; antza denez, ezin ditugu egin, bestela, beheratuak sentituko baitira. Llanos andrea, gai bakarraz aritzearen kontua zuk esan duzu berriro, nik esan baitizut sinesten nizula. Alegia, hona atera eta esaten baduzu doako justiziaren gaian ez duzula interes espezifikorik eta ez zaudela bereziki tematuta gai honekin, nik sinetsi egiten dizut. Beraz... Esan didazu gure zuzenketa erretorika hutsa dela. Nik erretorikaz hitz egiten badut da zu dokumen- turik gabe igo zarelako hona. Dokumentuak ekarri ditut nik, eta arlo juridikoan, ondo dakizunez, diskurtso bikaina izan dezake norbaitek, baina demandak balioesteko edo eskatzen duzuna jasotzeko baliagarria dena froga da. Froga-jarduera da garrantzitsuena epaiketa bat irabazteko, ondo dakizunez. Eta nik erretorikaz hitz egiten dudanean, zuk adierazpenak baizik ez dituzula egin esaten ari naiz. Nik paperak aurkeztu ditut, egin dugun diskurtsoan zer jasotzen den egiaztatzen duten dokumentuak aurkeztu ditut. Lehen aipatu duzu guk txoriak eta loreak aurkezteko baliatu genuen zuzenketa. Ez, hori printzipiodeklarazioa da. Printzipioena, Llanos andrea; orduan esan nizun, eta berriro esaten dizut orain. Zer nahi dugu kudeatu behar ditugun zerbitzu publikoetarako? Gardentasuna. Zer da lehen ez zegoena? Gardentasuna. Zergatik? Izan ere, gu dekretuan zehazten ari ginen doako justizia ordaintzeko sistemaren barnean, huts egin zezaketen kasuak. Alegia, zenbatutako huts egindako kasuko ordaintzen da, zenbateko bat huts egindako kasu bakoitzeko. Diru-laguntza inoiz ez da gardena. Inoiz ez da gardena. Izan ere, diru-laguntza eman egiten da, eta lehen elkargoek egiten zutena zen –diru-laguntzen bidez ere funtzionatzen baitzuten– ez aurkeztea huts egindako datuen zenbatekoa egiaztatzen zuen paperik, ezta zergatik ez zen amaitu izapide edo espediente bat. Eta hori horrela da, horrela da, eta nik bezain ongi dakizu zuk hori, urte asko baitaramatzazu jardunean. Eta, beraz, nik bezain ongi dakizu nola iristen diren emaitzen kontuak urteko ohiko batzarrera, onartzeko. Eranskinak, neketsuak. Llanos andrea, mesedez! Ez esan neketsua denik inprimaki batean jendearen izen-abizenak idaztea, eta zer irabazten duen adieraztea… Nik aurkeztu dizkizudanak dira. Horiek dira guk betetzen ditugun eranskinak; gainerakoa Orientazio Juridikoko Zerbitzuak egiten du, eta orientazio juridikoko hiru zerbitzuen artean milioi bat euro jasotzen dute guztira, eta herri honetako Justizia Administrazioak ordaintzen du egoitza. Milioi bat euro, eta diru horren oso zati garrantzitsu bat elkargoen beraren egitura-gastuetarako da. Abokatuek ez dute arazorik ofizioko txanda batzuk ez kobratzeko, herri honetan doako justizia dagoenetik egin den moduan. Hori elkargoen arazo bat da, eta, nagusiki, Bizkaiko elkargoarena. Eta espero dudan bakarra da gai honekin amaitzea. Bada hainbeste gerra eman diguten disfuntzio horiek guztiak behin betiko ebazteko akordio bat, eta espero dut denbora gehiago ez galtzea eztabaida honi buruz hitz egiten, gaia berriro errepikatzen. Izan ere, azken batean kontua da ordaindu ezean justiziara jo ezin duten herritarrei justizia-zerbitzu bat ematea, ordaindu dezakeenak egin dezakeen moduan. Eta, azken batean, zergadunok zerbitzu hau ordaintzeko jartzen dugun dirua argi geratzea urtero aurkezten diren kontuetan. Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_876
|
|
10
|
20
|
21.03.2013
|
OTADUI BITERI
|
EA-NV
|
Mozioa, Nerea Llanos Gómez Euskal Talde Popularreko legebiltzarkideak aurkeztua, 110/2012 Dekretuaren disfuntzioak desagerrarazteko jardunbideei buruz. Eztabaida eta behin betiko ebazpena
|
Eskerrik asko, mahaiburu andrea, eta zure baimenarekin jesarlekutik egingo dut. Nire errespetu osoarekin esan nahi dut batzuetan mota honetako debate hauetan iruditzen zaidala legebiltzarkideekin baino abokatuen elkargoko ordezkariekin gaudela eztabaidatzen. Hau esanda, eta nik ere talde desberdinei erantzunez, Gallastegui andreari esan 15.000 euroko partida horren inguruan eman dituzun azalpenak ez direla guztiz zuzenak, zeren eta zuek sartu zenuten doako justiziaren barruan, eta OCEk berak esan zizuen hori ezinezkoa zela. Eta gure ardura izan da dauden arazoei konponbidea ematea eta horregatik aurrekontuan xedapen gehigarri batean jaso da fondo hori. Bestalde, hemen argi gelditu da Gobernuak jaramon egiten diela Parlamentu honek ezartzen dizkion aginduei eta dekretuak sortutako arazoei aurre egiteko neurriak hartzen dituela. Eta Arzuaga jauna, esan behar dizut neurri horiek hartzeko Gobernuak ez daukala inolako aitzakiarik eta ez daukala inolako nagikeriarik eta beharrezko neurriak hartzen dituela, zer eta, hemen identifikatu diren lau puntuei erantzuna emateko. Eta gure ustez hori da hain zuzen ere inportanteena eta zuk ere zure hitzaldian horrela adierazi du: sortutako arazoei konponbideak bilatzea. Eta hori da hain zuzen ere Gobernuak egiten duena. Berriz ere, Arzuaga jauna, hasi duzu zure interbentzioa esanez hemen konponbidea dekretu berria izango litzatekeela. Askotan egin dugu berba honi buruz, gure ustez hori ez da konponbiderik onena. Sailburu jaunak ere bere agerraldian hainbat arrazoi eman zituen zuk mantentzen duzun argumentazio horren aurka. Baina bueno, inportanteena azaldutako arazoen aurka neurriak hartu dituela eta hartuko dituela Gobernuak. Besterik ez, eta eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_877
|
10
|
20
|
21.03.2013
|
ARZUAGA GUMUZIO
|
EH Bildu
|
Mozioa, Nerea Llanos Gómez Euskal Talde Popularreko legebiltzarkideak aurkeztua, 110/2012 Dekretuaren disfuntzioak desagerrarazteko jardunbideei buruz. Eztabaida eta behin betiko ebazpena
|
Bai, nik ere jesarlekutik, legebiltzarburu anderea, zure baimenarekin. Inspiratzailea da eztabaida, ikustea Gallastegui andereak nola jotzen duen tasa judizialen kontra, honek ere altxatzen dituelako hainbat pasio sektorearen barruan. Eta Nerea Llanosek nola egiten duen abokatu-bazkunen protesten alde, nola jartzen den alde, azkenik PSEk egindako dekretu baten inguruan. Nik uste dut bietan agertzen direla arazoak, bai Tasa Judizialen Legean, bai Dohako Justiziaren Legean, eta horretan soluziobide bat eman behar da. Eta pentsatzen dugu soluziobide hori joan behar dela arau baten bitartez, Otadui anderea. Dekretu bat egitea ez dut pentsetan horrenbesterako denik, ezin da horren konplikatua, korapilatsua izan, ez bada gogo gutxi dagoela hori egiteko. Pentsatzen dugu dekretu batekin jarriko zela benetan beltza zuriaren gainean, herri honetan doako justiziaren inguruan zer behar dauzkagun. Gero ez dakit etorriko den Madriletik lege bat zorroztuko duena, zepilatuko duena dekretu hori, ez dakit egokitu beharko den dekretu hori Madrildik etorriko den lege horren argitara. Baina pentsatzen genuena zen dekretu hori egon beharko zela. Eta zuek ere ebazpenean aintzat hartzen duzue, "en su caso, modificación de la normativa". Beraz, ez da horren burugabea horrelako planteamendu bat egitea. Lehenago, hemengo beharrak asetu. Horregatik, lau printzipio, lau neurri hauekin ados gaude eta horregatik onetsiko dugu zuekin batera erdibideko zuzenketa. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_878
|
10
|
20
|
21.03.2013
|
PRIETO SAN VICENTE
|
SV-ES
|
Mozioa, Txarli Prieto San Vicente Euskal Sozialistak taldeko legebiltzarkideak aurkeztua, aurrekontuko diru-sarrerak osatzeko foru-ogasunek eskuratu beharreko zenbatekoen errebisioari buruz. Eztabaida eta behin betiko ebazpena
|
Presidente andrea, legebiltzarkideok, lehendakari jauna. Sozialistok zuekin eta zuen Gobernuarekin partekatu nahiko genuke aurreko interpelazio batean landu zen gai bat, mozio hau eragin duena. Egun hauetan zuen aurrekontuari buruz egiten ari garen gogoeten eta kritiken zati ere bada. Eta da Eusko Jaurlaritzak ahalik eta diru-sarrera handienak izatea 2013ko aurrekonturako; bestela esanda, orain aurrekontu horren zati izan daitezkeen baliabide guztiak izatea. Helburua da Legebiltzar honek, Euskal Autonomia Erkidegoko aurrekontuak onartzeko gaitasuna duenak, hobeto eta zehatzago ezagutzea 2013an indarrean dauden edo egongo diren zergen bidez izango diren diru-sarreren aurreikuspena zenbatekoa den. Lehendakari jauna, 2013ko aurrekontuak osatzeko aurreikusitako diru-sarreren kopurua ez da zuzena, eta berriro esaten dizugu gaur. Zure Gobernuak, Finantzen Euskal Kontseilutik abiatuta, 2013ko dirusarrerak egiteko egin duen aurreikuspena ez da zuzena, eta zuk badakizu, onartu egin baituzu. Gero gogoraraziko dizut berriro. Zuk badakizu diru-sarreren aurreikuspenak ez dituela jasotzen 2013ko gastuak osatzeko aurreikus daitezkeen eta erabilgarri egon daitezkeen diru-sarrera guztiak. Zuk badakizu; zure Gobernuak badaki; Bizkaiko, Gipuzkoako eta Arabako Foru Aldundiek badakite; aurrekontua osatzeko garaian eragina duten erakunde guztiek badakite; izan ere, foru-aldundiek ere parte hartzen dute, denek dakitenez, diru-sarrerak prestatzeko garaian, gastuak egin ahal izateko. Hori guztia jakinik, uko egiten diozue dirusarrera batzuk zenbatzeari, eta uko horren emaitza, nire ustez, gizarte osoarentzako iruzur politikoa da. Eta gizarte hori krisi ekonomikoari eta krisi ekonomikoaren dramei aurre egiten laguntzeko Gobernuak zer erantzun izango duen jakiteko zain dago. Zergak ordaintzen dituen gizartea da, aurrekontu horiek osatzen laguntzen duena, baina Gobernuak ez dio erantzuten baliabide guztiak gastu-politikaren bidez itzuliz. Beraz, ikuspegi politikotik iruzurtzat jo daitekeen planteamendu baten aurrean gaude. Eta, gainera, tranpa bat da. Eta tranpa bat da zuek badakizuelako baliabide horiek badaudela, baina ikusarazi nahi duzue gauzak egiaz dauden baino okerrago daudela, ahalegin eta sakrifizio handiak egin behar direla, eta murrizketa handiak. Iritsiko da eguna esango duzuena zuen kudeaketari esker baliabide gehiago lortu dituzuela, eta baliabide gehiago daudela, urteak aurrera egin ahala, beste era bateko politikak egiteko. Hori ez da onargarria. Honelako legegintzaldi bat, aurrekontua martxoaren 12tik aurrera indarrean jarrita, eta, horrenbestez, onartzekotan, maiatzean onartuko litzatekeena. Ez da onargarria urtea hain aurreratuta egonda baliabideekin jolasean aritzea, gero ateratzen saiatzeko, irailean, urrian edo dagokionean, kudeaketa bikaina egiten saiatzeko, hori guztia aurreikusita dagoen eta lehenago egin daitekeen arren. Beraz, behin eta berriz eskatuko dizugu, eta behar bestetan, gaur, bihar, etzi, egunero, aurrekontuko diru-sarreren atalak beharrezkoak diren baliabide guztiak izan ditzala. Zuk badakizu hiru zerga daudela, interpelazioa egitean esan genuen (balantzeen eguneratzearena, energia elektrikoarena eta jokoarena). Eta zure alderdikideek, zerga horiek abian jartzen eta gauzatzen dituen erakundeen arduradunek esan zuten berriro kalkulatu behar zirela, eta Finantzen Euskal Kontseilura ere eraman zen gaia. Zuek badakizue horrek babes handiagoa zuela Finantzen Euskal Erakundean forualdundiek edo haietakoren batek eman zezaketena baino. Zuek gehiengo absolutua duzue Finantzen Euskal Kontseilu horretan, eta kalkulu berri hori abian jartzeko mehatxu ere egin zenuten, hiru zerga horiek baliabideen zati izan zitezen. Kopuru bat ere eman zenuten: 300 milioi; 200 milioi euskal aurrekonturako, eta 100 milioi tokiko erakundeetarako eta foruerakundeetarako. Alegia, zenbaturik zenuten. Bada, ezerezean geratu da hori guztia egun, letra hila da, eta hori oso larria da Euskadik bizi duen egoera ekonomikoan, Euskadik bizi duen aurrekontuegoeran. Sistema publikoak krisi ekonomikoari aurre egiteko duen baliabide-muga izanik, muga handia, oso larria da zu erantzunik eman gabe geratzea hain garrantzitsua den gai batean, hain garrantzitsua den baliabide baten aurrean, jakinik, gainera, ez dela hau berriro kalkulatu beharko litzatekeen baliabide bakarra. Badira gehiago, eta zuk badakizu. Aurrekontu-gutxiegitasun ikaragarriarekin sortu diren aurrekontu batzuk daude. Gaur bertan ari dira adierazpen batzuk egiten zure Gobernuko kideak, esanez defizita ere uki daitekeela. Guk gonbidatu zintugun, duela asko proposatu genizun jarrera politiko zorrotz eta sendoagoa izateko Espainiako Gobernuarekin, 2012ko 1,5eko defizitetik 0,7kora ez igarotzeko, Euskadik ez duelako merezi, baina, gainera, Euskadik arlo horretan izan duen portaera, beste autonomiaerkidego batzuekin alderatuz, eta Espainiako Gobernuarekin berarekin, defizit hori ezartzen duenarekin, askoz hobea baita bestelako defizit baten alde borrokatzeko. Zuk badakizu beste baliabide batzuk ere auzitan daudela, eztabaidan, euskal aurrekontuen baliabideetan parte hartzea ere ekar dezakeena, gero gastuetara jotzeko. Badakizu mugak badirela, beste muga batzuk badirela, eta gu hori eskatzen ari gatzaizkizu. Euskal sozialistok eskatzen dizugu diru-sarreren beste muga batzuekin lan egiteko, oso larria baita hala ez egitea Euskadik bizi duen egoera ekonomiko eta sozial honetan. Eta, badirudi zuk ez duzula erantzun nahi. Begira, hau esan zenuen hemen lehengo ostiralean –aktan jasota dago–: "Egia da beste diru-sarrera batzuk izan ditzakegula urtean zehar". Urtean zehar beste diru-sarrera batzuk izan baditzakegu, eta hori 2013ko urtarrilaren 1ean indarrean jarritako zergaaldaketa baten ondorioa bada, 2013ko urtarrilaren 1etik ditugu eskuragarri diru-sarrera horiek. 2013ko urtarrilaren 1etik kontatu ahal izango dugu dirusarrera horien aurreikuspenarekin. Eta hori da eskatzen ari gatzaizkizuna: erreakzionatzeko, eta hori kontuan izateko. Izan ere, egia bada, zuk diozun moduan, diru-sarrera horiek izan ditzakegula, galdera da zergatik eta zertarako ezkutatzen dituzun, zergatik ez diren islatu aurrekontuaren proiektuan. Ez dakit zein den arrazoia. Jakin nahi nuke –ez baitizut horri buruzko hitzik entzun– zergatik egiten diozun uko aurrekontuetan txertatzeari foru-aldundiek zenbatu dituztela dakizun diru-sarrera batzuk. Ikuspegi politikotik, Erkoreka jaunak jaso ditu, eta horiei buruzko adierazpenak egin, eta Gatzagaetxebarria jaunak ere egin ditu horri buruzko adierazpenak. Une jakin batean ilusio handia zuten baliabide horiek aurrekontuan txertatzeko aukerarekin. Baina, bat batean, ilusio hori guztia algara bihurtu da orain, eta 300 milioiak…, non daude? Hori da galdera. Non daude aurrekontuetan? Eta iruditzen zait hori nahiko dramatikoa dela herrialdeak bizi duen egoeran, hau, besterik gabe, hitz-joko bat dela irudiarazteko. Zuen erantzukizun baten aurrean gaude, gobernatu egin behar baituzue. Herritarren fiskalitatearen bidez foru-aldundietan lortu daitekeen azken zentimoa ere aurrekontura eramateko erantzukizunaren aurrean, osasungintzak hori behar baitu, hezkuntzak hori behar baitu, inbertsio publikoak hori behar baitu… Begira, gaur bertan… Atzo zure alderdiko kide bat atera zen, aurreko Gobernuan erantzukizun politikoak izan zituen bat, Confebaskeko idazkari orokorra, esanez aurrekontuak ez direla baliagarriak krisi ekonomikoari aurre egiteko, ez direla baliagarriak ekonomia berpizteko, ez direla baliagarriak lanpostuak sortzeko. Zure kideek ere gauza bera esaten dizute! Eta nahiko zaila da halako gauzetarako baliagarri izatea, alor publikoari dagokionez, ez badute horri aurre egiteko behar beste baliabide. Egia da Confebaskeko idazkari orokorraren kritika harago zihoala, eta badirudi orain kezka sortzen diola gizarte-gastuak. Batetik, ezkutatu egiten du gizarte-gastuan murrizketak egin direla, baina adierazten du gizarte-gastua handitzea nahiko lukeela. Baina, tira, hori beste gauza bat da, beste gogoeta bat besterik ez da. Baina Confebaskek esaten dizu: "Aizue, prestatzen ari zareten aurrekontuak ez dira baliagarriak ekonomia berpizteko". Eta hori zuek enplegu-plan bat aurkeztu eta bi egunera. Horrenbestez, zer enpleguplani buruz ari gara hizketan? Zer falta zaie aurrekontu horiei? Bada, nagusiki, baliabideak falta zaizkie aurrekontu horiei, dirusarrerak. Bistan dauden diru-sarrerak falta zaizkie, zu ikusten ari zarenak, baina aurrera ez eramaten tematzen zara. Beraz, aukera bat duzue, zuk eta zure Gobernuak, erantzuteko. Interpelazio hartan eman genizun. Orain ere ematen dizugu. Egunero ari gara ematen. Etengabe ari gara ematen. Guk baliabide gehiago izatea nahi dugu. Foru-ogasunetara herritarren bidez sartzen diren baliabideak ez dira Gobernuaren baliabideak, ez dira foru-aldundien baliabideak. Herritarren baliabideak dira, herritarrei itzuli behar zaizkienak; Gobernuak proposatzen dituen eta Legebiltzar honek ebazten dituen ekintza politikoen bidez, herritarrei itzuli behar zaizkie. Beraz, zati bat atxikitzen denean, ez da herritarrei itzultzeko politika hori gauzatzen. Nik uste dut botere-nahi handiegia duzuela, Gobernuan egoteko gehiegizko nahia, baina herritarrei begira oso nahi txikia, herritarrei gizarteak dituen arazoetan parte hartze publikoaren onena emateko oso nahi txikia. Eta iruditzen zait horrek izan behar lukeela, egiaz, zuen kezka. Oso erabaki okerra hartu duzue, erabaki erabat okerra. Zuk badakizu Finantzen Euskal Kontseiluak hartu zuen erabakia, zuen lankidetza izan zuena, gehiengo absolutua baituzue, erabaki okerra dela, erabaki faltsua, iruzurrezko erabakia. Finantzen Euskal Erakundea erabat ziur dago, baita Bizkaiko Foru Aldundia eta Eusko Jaurlaritzaren ordezkariak ere, baliabide gehiago badaudela; ez badira jartzen, beraz, errealitatea faltsutzea da hori. Eta hori egin daiteke ziur asko Finantzen Euskal Kontseiluak behar besteko araurik eta kontrolik gabe jokatzeko luxua duelako "Hau ez da onargarria" esateko. Oso larria da arlo publikoak, baliabide gehiago dituela jakinik, egiaztaturik, baieztaturik eta dokumentaturik, haiek ez jartzea herritarren esku. Azken batean, ez gaude arazo sinple eta txiki baten aurrean, ezta arinkeriaz landu daitekeen zerbaiten aurrean ere. Oso arazo larria dugu aurrean, eta kontua da gobernu batek herritarren baliabide guztiak hartzea, eta herritar horien esku jartzea. Eta zuek, baliabide gehiago dituzuela, gaitasun handiagoa duzuela ikusita, murrizketen bideari heldu diezue. Aurreko egun batean hau esan zigun Erkoreka jaunak –eta errepikatu egin du gaur–: "Nondik kendu nahi duzue zuek, non jarri esateko?". Bada, argi esaten dugu: kontu-sail guztietan jarri nahi dugu (sozialistok, guztietan), eta badakizue nondik kendu nahi dugun? Zuek ezkutatzen duzuen horretatik, zerga horietatik, zuek beste defizit publiko baten alde borrokatzeko falta duzuen oldarkortasunetik... Hortik kendu nahi dugu! Kupoaren negoziazio batetik kendu nahi dugu, baliabideak lortzeko, hortik ere atera baitaitezke, eta zuek ere atera daitekeela esaten duzue. Alegia, aurrekontuetan txertatu daitezkeen zenbait poltsa ekonomiko daude, aurrekontuak hornitzeko. Hortik atera nahi ditugu guk baliabideak, zer kontu-sailetan jartzeko? Guztietan. Ez zuek egin nahi duzuen hatz bidezko zenbaketa egiteko. Politika hedagarria egiten duzue zuek murrizketetan, eta gero esaten duzue: "Ez, eta orain jokatu gastu-politika horrekin, eta mugitu hemendik hara". Ez, ez! Gastuen politika hori diru-sarreren politikak baldintzatzen du, eta diru-sarreren politika trukatuta dago! Iruzurrezko politika bat da. Iruzurrezkoa. Beraz, onartu gobernu baten buru izatearen erantzukizuna, herritar guztien alde egiteko erantzukizuna, eta itzuli herritarrei herritarrena dena. Eta herritarrenak dira ezkutatzen ari zareten baliabide horiek. Horregatik aurkeztu dugu mozio hau, dirusarrera horiek azaleratu eta aurrekontuetan txertatzeko. Eta hala egiten ez baduzue, jakingo duzue defizit hori duzuela, guk etengabe gogoraraziko dizuegun akats hau, eta, ziur asko, zuk Gobernu moduan izan ditzakezun aukera politiko ugari baldintzatuko ditu. Baina, tira, uneren batean esan dizudan moduan, kezkatuago bazaude boterean egoteaz gobernatzeaz baino, zuretzat ez dira interesgarriak izango, ziur asko, gauza zehatzak. Egiaz gobernatzeko interesa baduzu, baliabide horiek, zerga horiek eta aurrekontuetako beste diru-sail batzuk diru-sarreren kapituluan txertatu behar dituzu, Euskadik hala behar duelako, euskal herritarrek hala behar dutelako, eta ez delako onargarria zuk haiei hori ukatzea. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_879
|
10
|
20
|
21.03.2013
|
GOROSPE ELEZKANO
|
EA-NV
|
Mozioa, Txarli Prieto San Vicente Euskal Sozialistak taldeko legebiltzarkideak aurkeztua, aurrekontuko diru-sarrerak osatzeko foru-ogasunek eskuratu beharreko zenbatekoen errebisioari buruz. Eztabaida eta behin betiko ebazpena
|
Ez akatsik ez zuk aipatzen duzun arazorik, ezta Gobernuan egoteagatiko antsietaterik ere. Zuek berrikusi beharko duzue zergatik hartu zenituzten bere garaian erabaki jakin batzuk, zergatik jarri zenuten 2012an aurrekontua arriskuan azken unera arte, zergatik ez zenituzten onartu 2012ko ekainean ildo ekonomikoak, denboran eta forman egiteko, bereziki kritikoa den egoera ekonomikoan, eta ez zenuten egin. "Diru-sarrera batzuk ez zenbatzen tematu zarete", diozu. "Bi foru-aldundik esan zuten ezin zuela erabateko konfiantza eman", diozu. Baina bi forualdundik esan zuten ezin zutela, ez zeudela egiaz dirusarreren aurreikuspen hori emateko egoeran. Eta esan zuten irizpide teknikoak erabiltzen zituztela hori esateko. Beraz, haietako bat, Bizkaikoa, horren alde agertu bazen ere, bi ez. Eta guk eta Gobernuak beste erakunde publikoek horri buruz esaten dutena errespetatzen dugu. "Zuek esango duzue baliabide gehiago daudela politika jakin batzuk egiteko. Hori gezurra da". Nola esan dezakezu zuk hori? Zuek, 2010eko aurrekontuan, urriko Finantzen Euskal Kontseiluaren ondoren, diru-sarreren aurreikuspena berrikusi zenuten, eta kreditu bat txertatu, 249 milioi euro gehitu zenizkioten aurrekontuari: "Gainera, 249 milioi euroko aparteko inbertsioa dugu, diru-sarrera handiagoak izan direlako. Hala zehaztu da, gainera, Euskal Finantzen Kontseiluan, eta, beraz, 249 milioi euroko plan bat aurrera eraman ahal izango du Eusko Jaurlaritzak. Diruaren zati bat proiektu estrategikoetan inbertituko da, eta udal-proiektuak ere badira, baita tokiko erakundeen proiektuak ere. Eta berrikuntza-proiektuetara ere bideratuko da, eta udalek eta tokiko erakundeek ere parte hartzen dute proiektu horietan". Orduan egin bazitekeen, eta ongi egin bazen, hala izango da orain ere, ezta, Prieto jauna? Baina zuk egin dituzun baieztapenekin jarraitzen dut. Hiru zerga daude, diozu, noski, eta hiru erreferentzia eman dituzu mozioan. Esango dizut: zuk aipatzen duzun balantzeen eguneratzea ez zegoen indarrean 2012ko urriaren 23an Finantzen Euskal Kontseilua bildu zenean. Ez zegoen indarrean inon. Testu arauemaileak abenduan onartu ziren Madrilen (2013ko Aurrekontuen Lege Osagarria), abenduaren 18an Bizkaiko Foru Aldundian, abenduaren 28an Arabako Foru Aldundian, eta otsailaren 5ean, Gipuzkoako Foru Aldundian. Beraz, Bizkaiko (EAJ), Gipuzkoako (Bildu) eta Arabako (PP) foru-aldundiek diru-sarrera horiek zehaztu zituztenean, ez zen balantzeak eguneratzeari buruzko arau hori indarrean, eta, horrenbestez, ezin zen egin aurreikuspen hori. 2012ko urritik 2013ko otsaile- ra arteko denboran onartu da araudi hori guztia, eta foru-aldundi batek esan zuen aurreikuspenen berrikusketa egiteko moduan zegoela; Gobernuak ulertu zuen egin zitekeela, baina hau esan zuten bi foru-aldundik: "Begira, guk ezin dugu egin ". Beraz, erakunde arteko akordio bat lortzeko, agindu hori jaso baitzuen Gobernuak lehendakariarengandik Ganbera honetako inbestidura-eztabaidan, gai-zerrendatik ateratzea erabaki zen. Joko-zerga ere aipatzen duzu. Bitxia da zuk hori esatea; izan ere, badakizu noiz onartu zen zerga hori? 2011ko maiatzean, hemen zuek zeundetenean gobernuan, eta zuek zeundetenean Madrilgo gobernuan. Eta ez dago itunduta. Zuk esango didazu nola egin kalkulua, guk ez baitakigu zein den ez lotura-puntua ez ezer. Egia esan, zuhurtzia pixka bat izan behar da gauzak esatean, eta, gutxienez, zorroztasun pixka bat, hain zuzen ere, hain serioa den gaian, Prieto jauna. Defizitaren mugaz hitz egin duzu, "defizitaren muga borrokatzea", esan duzu. Ba al dakizu nork aldatu zuen Konstituzioa hamabost egunetan, defizit publikoaren muga betetzeko betebeharra Konstituzioan jasotzeko? Hamabost egunetan aldatu zenuten Konstituzioa, defizit publikoaren muga hori betetzea beharrezkoa izan zedin. Sozialistak izan ziren Espainian, zuek. Beste baliabide batzuei buruz hitz egin duzu, eta kupoari buruz hitz egin duzu. Kupoari buruz hitz egiten duzue, eta zuek utzi zenituzten ebatzi gabe Euskadiko Autonomia Erkidegoen erakundeen eta estatuaren arteko desadostasunak, eta kupoaren kalkulua, ordaintzeke. Zuek... Gogora ekarriko dizut, badaezpada (ez dut uste beharrezkoa denik!), baina zuek gobernuan izan zarete 2009tik 2012ra, sozialistak izan dira gobernuan 2009tik 2012ra. Kupoaren interpretazioaren desadostasunak 2008a igarota egin zen likidazioan eta 2008ko ekitaldiaren likidazioan sortu ziren. 2011ko abenduaren 31n, estatuak egindako beherapenak 366,8 milioi eurokoak ziren, eta hau da xehetasuna: Hezkuntzaren Lege Organikoa. Zero eta hiru urte arteko Haur Hezkuntza, eta IKTak indartzea –guk Eskola 2.0 deritzoguna–, 71,4 milioi euro. Mendekotasunaren Legea. 2009ko ezohiko ekarpenean, bermatutako babesa finantzatzera bideratutako kredituen zenbatekoaren esleipena % 6,24 txikiagoa izatean, aldea 25,3 milioi eurokoa izan zen 2009an, zuek zeundetenean. Eguneratze-indizea, 183,5 milioi eurokoa 2011ean, zuek hemen nahiz han gobernatzen ari zinetenean. Enplegu-politika aktiboak, 2010eko Transferentzien 1441 Errege Dekretuan aurreikusitako partidak baztertzeagatik, eta ziurtagirien egokitzapenik eza han zehaztutakoagatik, 80,5 milioi eurokoa 2011n, gobernuan sozialistak zeudenean, gobernuan zuek zeundetenean hemen eta han. Eta beste 6 milioi euro beste kontzeptu batzuetan. Zuek nahi duzue orain zenbateko hori dirusarreretan sartzea, denbora honetan guztian gobernuan zuek egon zaretenean, eta Madrilen presidente sozialista izanik, eta ez zarete alde horiek konpontzeko gai izan. Nahiago genuke zuek konpondu izan bazenute, eta Eusko Jaurlaritzak, Urkullu lehendakariak egiterik balu. Zuek, 2011ko azaroan amaitzen zen Bosturteko Kupoaren Legea berritu gabe utzi duzuenak, Madrilen gobernu sozialista zela. Zuek diru-sarrerak areagotzeko eskatzen duzue, eta, 2011ko maiatzean jarri zen indarrean joko-zerga, eta ez zenuten itundu, Madrilgo gobernuan sozialistak izan arren (eta geroago, Rajoyrekin, are gutxiago). Zuek, kontabilitateko amarruei buruz prentsan hitz egitera korrika joan zinetenak: "PSEri lotsagarria eta iruzurra iruditzen zaio Bilbao jaunak diru-sarrerak berriro kalkulatzeko egindako proposamena". Hori guztia da zuek egin duzuena edo egiteke utzi duzuena, eta esan duzuena. Horrek guztiak ez du, Prieto jauna, interpretaziorako aukerarik ematen: lanak egiteke, eta, gainera, 6.500 milioiko zorra, 6.580 milioiko zorra, zehatzagoak izanda. Prieto jauna, egiaz sozialisten helburua da aitzakiak bilatzea Gobernuak aurkeztutako aurrekontuproiektuari kontrako botoa emateko. Martxoaren 12ko eguerdiko 12ak arte, Urkullu lehendakariak aurrekontu-proiektua aurkeztu zuen arte, sozialisten lerro gorria gizartean, gastuan zegoen, baina aurrekontu-proiektuak sorpresa du, % 10,8ko murrizketa badu ere, jaso dugunagatik, bada, adibidez, Osakidetzaren programaren kontratua, Osasun Sailaren aurrekontuaren % 70etik gorakoa, ia ez da murriztu (% 1 eta gutxi gehiago, % 1,7); edo gizarte-prestazioak, diru-sarrerak bermatzeko errenta, etxebizitzarako pentsio osagarria edo gizarte-larrialdietarako laguntzak, adibidez, Prieto jauna, bere horretan geratu dira, ukitu gabe geratu dira, aurrekontua murriztu bada ere. Berriro diot, sozialistek defizita ezartzeko orduan malgutasuna defendatu izan balute, Konstituzioan muga jarri ordez, kupoaren interpretazioaren aldeak ebatzi balituzte, Bosturteko Kupoaren Legea epe barruan eta zegokion moduan berritu izan balute, zerga berriak itundu izan balituzte, Gobernuak diru-sarrerak berrikustea proposatu zuenean eskuak burura eraman izan ez balituzte, agian, soilik agian, handiagoak izango lirateke diru-sarrerak. Baina ez zuten egin. Eta, orain, jaso duena kudeatu behar du Gobernuak. Jaso duena kudeatu behar du orain. Eta, Prieto jauna, arduraz kudeatu behar du, seriotasunez, zuhurtasunez eta tentuz, egiten ari den moduan. Muchas gracias, y perdón por haberme excedido de mi tiempo. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_880
|
10
|
20
|
21.03.2013
|
MANEIRO LABAYEN
|
Mixto-UPyD
|
Mozioa, Txarli Prieto San Vicente Euskal Sozialistak taldeko legebiltzarkideak aurkeztua, aurrekontuko diru-sarrerak osatzeko foru-ogasunek eskuratu beharreko zenbatekoen errebisioari buruz. Eztabaida eta behin betiko ebazpena
|
Bai, eskerrik asko. Eskerrik asko, presidente andrea. Euskal Sozialistak taldeak, Txarli Prieto jaunak, bere mozioan eskatzen digu Eusko Jaurlaritzari eskatzeko Ganbera honi igor diezaiola zerga-irudi berrien kalkulua 2031ko diru-sarreren aurreikuspenean, besteak beste, enpresen balantzeen eguneratzeari, energia-produkzioaren gainordainari eta jokoari dagozkionak. Euskal Sozialisten mozio hau talde honek Eusko Jaurlaritzak berriki aurkeztu duen aurrekontu-proiektuaren diru-sarreren kapituluari buruz dituen zalantzen ondorio da. Sozialisten teoriaren arabera, Prieto jaunaren teoriaren arabera, tribuna honetatik behin eta berriz adierazi duenaren arabera, Eusko Jaurlaritzak dirusarrera gehiagorekin presta zezakeen aurrekontuproiektua, eta horrek krisi ekonomikoari hobeto aurre egiteko aukera emango liguke, ongizate-estatua hobeto babestekoa, eta horren bidez ekonomia-jarduera eta enplegua sustatzekoa. Euskal Sozialistak taldeak –berriro ere adierazi du Txarli Prieto jaunak, aurreko asteko interpelazioan dago– uste du egungo Gobernua "diru-sarrerekin jokatzen ari dela, agian geroago ateratzeko" –Prieto jaunak hori esan zuen hitzez hitz–, eta kudeatzaile onaren izendapena irabazteko. Iturrate jaunak, Euzko Alderdi Jeltzaleko legebiltzarkideak –aipatzen dut hori ere interesgarria iruditzeen zaidalako–, atzo bertan hau erantzun zion Euskal Sozialistak taldeari: "Proiektuak zehazten duen dirusarreren maila iazko urrian Finantzen Euskal Kontseiluak egindako bileraren emaitzatik ondorioztatzen da, eta Gobernua eta foru-aldundiak daude kontseilu horretan". Eta gehitu zuen ez dela logikoa topaketa hartan parte hartu zutenek (Euskadiko Alderdi Sozialistaren Gobernuak, orduan jardunekoa, eta Bilduk, Gipuzkoako Foru Aldundiaren izenean) salatu nahi izatea Gobernu hau dela diru-sarrera handiagoei uko egiten diena. Gauzak horrela, Euzko Abertzaleak taldeak osoko zuzenketa bat aurkeztu dio Euskal Sozialistak taldearen mozioari. Zuzenketan gogorarazten du Finantzen Euskal Kontseiluak zehazten dituela erabilgarri ditugun diru-sarrerak, eta kontseiluak datorren urrian egingo duen bilerara igortzen gaitu; bilera horretan, urteko diru-bilketaren itxiera-aurreikuspena zehaztuko litzateke. Esan dezagun hau nire mintzaldiaren sarreratxoa dela, orain arteko gertaerak kontatzen saiatzeko. Esan dezagun tartean UPyD agertu dela gogorarazteko zalaparta hau guztia euskal herritarrok dugun erakunde- eta zerga-sarearen emaitza dela, eta guk erakunde- eta zerga-sare hori erabat aldatzea proposatzen dugu. Azken batean, gai honi buruz esan ohi duguna: 2 milioi biztanle baizik ez dituen autonomia-erkidego honek lau parlamentu, hiru foru-ogasun eta hiru zerga-politika ditu; eta, gainera, herritarren ordezkaritzaren organo gorenak –hau da, Legebiltzarrak– gastuei buruzko erabakiak har ditzake, baina ez diru-sarrerei buruzkoak. Horretaz gainera, kontzertu ekonomikoa, kupoa eta abar luze bat ditugu. Dena den, funtsezkora joz, bistakoa da egungo erakundeen errealitatea kontuan izanik Finantzen Euskal Kontseilua dela egun izango ditugun sarrerak zehazteko ardura duen organoa, eta egia da urriko azken bileran egungo aurrekontu-proiektuan jasotzen diren sarrerak zehaztu zituela, eta egia da, halaber, ez zirela diru-sarrera horien kontra agertu ez Gipuzkoako Foru Aldundia ez jarduneko Gobernu sozialista. Egia da, halaber, eztabaida hau teknikoa baino gehiago politikoa dela, eta Euskal Sozialistak taldeak informazioa eskatzen duela. Zehazki, eskatzen du Eusko Jaurlaritzari eskatzeko Ganbera honi igor diezaiola zerga-irudi berrien kalkulua 2013ko diru-sarreren aurreikuspenean. Agian falta da galdetzea ea 2013rako diru-sarreren aurreikuspen hori gehiago igo daitekeen zerga-iruzurraren kontrako borrokaren eraginez. Guk uste dugu hor izango genukeela mugitzeko lekua. Adierazi behar da, halaber, diru-sarreren aurreikuspenak zorrotza eta egiazkoa izan behar duela, noski, eta inoiz, inolaz ere, ezin ditzakeela datu faltsuak jaso, gu engainatzeko edo herritarrak engainatzeko. Bilbao jaunak hau adierazi zuen 2013ko urtarrilean: "Aldaketak izan dira arauetan abenduan, eta horrek aurreikuspenak berrikustea justifika lezake". Orduan, hau onartu zuen Bilbao jaunak berak: "Badira faktore negatiboak ere, une honetan ekonomiaren bilakaerari buruz ditugun aurreikuspenak urrian erabili genituenak baino txarragoak baitira". Bestalde, Araba- ko Foru Aldundiak, PPk gobernatuak, eta Gipuzkoako Foru Aldundiak, Bilduk gobernatuak, ez dute berriro kalkulatu nahi izan, eta hori funtsezkoa izan zen egungo Gobernuak eta Bilbao jaunak gai hau baztertzeko. Bistakoa da ez dela nahikoa nahi izatea dirusarrera gehiago izateko. Noski, zerga-erreforma bat sustatu eta onartu liteke 2014an diru-sarrera handiagoak izateko, baina zerga-iruzurraren aurkako borrokan konpromiso handiagoa ere har dezakegu, 2013an diru-sarrera handiagoak izateko. Eta, noski, UPyD eskatzen ari den moduan, komeni da erreforma batzuk egitea hobeto gastatzeko; gutxiago gastatzeko, baina hobeto, funtsezkoak ez diren gastuak eta bikoizketak kenduta, eta horri esker lortuko genituzkeen baliabideen bidez, baliabide gehiago izan ditzakegu hezkuntza, osasuna eta gizarte-gastua defendatzeko, eta ekonomia-jarduera gehiago eta hobeto sustatzeko. Izan ere, aurrekontu-proiektu honek ez du hori egiten. Amaitzen ari naiz. Egia esan, egungo Gobernuak aurten erabaki du 2012ko urrian aurreikusitako ekarpenak gorantz ez aldatzea, ez baitzen komeni geroko aurrekontu-negoziazioetarako. Alegia, egungo Gobernuaren erabakia politikoa da nabarmen, Gobernuak pentsatzen baitu, hain zuzen ere, hemen esan den moduan, diru-sarrerak aurrekontuetan jasotakoak baino handiagoak izango direla azkenean. Eta hor bada hemeroteka bat, eta horra jo dezakegu gogorarazteko eta egiaztatzeko. Amaitzeko, Urkullu jaunak, lehendakari jaunak, niri erantzun zidan tribuna honetatik beretik, duela astebete, egia dela beste diru-sarrera batzuk izan ditzakegula urtean zehar. Ondorioz, eta amaitzeko, hori guztia kontuan izanik, UPyDk Euskal Sozialistak taldeak aurkeztutako mozioaren aldeko botoa emango du, azkenean, Eusko Jaurlaritzak Ganbera honi igor diezaion zerga-irudi berrien kalkulua, 2013ko diru-sarrerei dagokiena, eta argitasun eta gardentasun handiagoa defendatzeko egingo dugu. Hori da, beraz, Unión, Progreso y Democracia taldearen erabaki politikoa. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_881
|
10
|
20
|
21.03.2013
|
DAMBORENEA BASTERRECHEA
|
PV-ETP
|
Mozioa, Txarli Prieto San Vicente Euskal Sozialistak taldeko legebiltzarkideak aurkeztua, aurrekontuko diru-sarrerak osatzeko foru-ogasunek eskuratu beharreko zenbatekoen errebisioari buruz. Eztabaida eta behin betiko ebazpena
|
Aitortu behar dizut, Prieto jauna, harri eta zur utzi nauzula. Zure proposamenari buruz hitz egiteko asmoa nuen, baina inor ez denez zure proposamenari buruz hitz egiten ari –zu zeu ere ez–, orduan, hitz egin dezagun mundu guztiak ahotan darabilen horri buruz. Izan ere, batetik, eskatu duzu –eta horren alde bozkatzea galdegin diguzu– Eusko Jaurlaritzak Lege- biltzarrari igor diezaiola zerga-irudi berriek –besteak beste, balantzeak eguneratzearekin lotutako zergek– 2013ko diru-sarreren aurreikuspenean izango luketen eraginaren kalkulua, eta, hara non adierazi duzun gero foru-aldundiek eta mundu guztiak informazio hori ezagutzen dutela dagoeneko. Horrenbestez, zergatik eskatu duzu kalkulu hori, itxura batean mundu guztiak dagoeneko baldin badaki zenbatekoa den eta zenbatean kuantifikatuta dagoen. Jakin behar zenuke zenbait aldundik, zuri eragiten dizunak barne, diru-sarrera gutxiago jasoko luketela ustezko diru-sarrera gehikuntza horren bidez. Horregatik zegoen aldundiren bat neurri horren kontra. Bestalde, ez dut gauza bat ulertzen. Ez dakit, bada; legegintzaldian barrena itundu daitezkeen irudi berriak aipatu dituzu, eta gauza bat esango dizut nik horren harira: zuek hemen eta han gobernatzen aritu zareten bitartean ez duzue, bada, ezertxo ere itundu. Eta beste gauza bat ere esango dizut: fiskalitateari buruzko bilkuran zer bozkatu zenuten kontuan hartuta eta gogoan izanda bilkura horretan zerga-araudia hitzartzea eskatzen zenutela, bada, kontzeptu horren bidez jasoko diren diru-sarrerak zero izango dira, guk kontra egingo baitiogu. Izan ere, zuk ondotxo dakizunez, biren arteko kontua da hori. Alegia, ituna egoteko, akordioa behar da Madrilen eta hemen, eta guk argi esan genuen ez ginela araudia ituntzearen aldekoak. Ados omen zaudete orain, ez zaretenean inon gobernatzen ari; guk, ordea, ez dugu iritzia aldatu, eta pentsatzen dugu hobe dela jende guztiak berdin ordaintzea jendearen kontsumoa zergapetzen duten zerga-mota horietan. Ez dakit zuek astero-astero aldatzen ote duzuen gai horien gaineko iritzia, baina guk ez. Horregatik, aldez aurretik esan diezazuket diru-sarrerak hitzartzeko aurreikuspena hutsala izango dela, gobernuen jarrerak aldatzen ez badira. Dena dela, aurrekontuaren kontra bozkatu nahi baduzue, ez duzue zertan aitzakiak asmatzen aritu. Gero azalduko dizkizut aurrekontuaren kontra bozkatzeko baliagarri gerta dakizkizukeen zenbait kontu-sail, ez dezazun hona etorri beharrik izan arestian kontatu diguzun istorioa kontatzera. Zuen azken Gobernua baino ez dizut gogora ekarriko; 2012rako aurreikuspena ekarriko dizut gogora; izan ere, 2011ko urrian egin zen –zegokion moduan–, abenduko PFEZ igoerak kontuan hartu gabe, ondare-zergaren igoera kontuan hartu gabe eta BEZaren igoera kontuan hartu gabe; diru-bilketa handitu egingo zelako aurreikuspenarekin bai, baina beste hori guztia kontuan hartu gabe. Eta badakizu zer eragin izan zuen? Bada, diru-bilketa murriztu egin zela. Zergak igo arren –aurreikusi gabeko eremu batzuetan barne–, diru gutxiago jaso zen. Izan ere, zerga-irudi gehiago egonda ere eta zenbait zerga igota ere, horrek ez du esan nahi diru gehiago bilduko denik. Horregatik, aurreikuspenak, hitzak berak ondo dioenez, aurreikuspena dira. Aurrekontuak egitean, berriz, aurresuposatu egiten da. Eta zuek ere halaxe egiten zenuten. Orduan, ez dugu oso ondo ulertzen nondik eta nora, eskaera bat egin duzula-eta, bide batez… Are gehiago, idatziz aurkez zenezakeen eskaera; izan ere, gaurkoan, interpelazio hau aurkezteko testua idatzi behar zenuela aprobetxatuta, eskaera idatziz aurkeztu izan bazenio Gobernuari, bada, erantzuna ere idatziz jasoko zenukeen, datu horiek benetan horrenbeste arduratzen bazintuzten; baina zure berbaldia entzun ostean, argi dago bost axola zaizkizula datuak. Dena dela, ezin dizut onartu esatea muzin egin behar diogula defizit-helburuari, inposizioa besterik ez dela… Bada, aizu, zuen inposizioa da, hots, Euskadiko Alderdi Sozialistarena eta Espainiako Alderdi Sozialistarena. Elkarrekin hitzartu zenuten-eta! Zertan ekarri diguzu, bada, diskurtso hau hona! Zuek hitzartu zenuten-eta, gobernatzen zenihardutenean. Gobernatzen ari zinetenean hitzartu zenutenaren kontra bazaudete, zatozte eta esaguzue, eta proposa ezazue hemen eta Madrilen gobernatzen aritu zareten bitartean egindakoa aldatzea. Baina ez leporatu gainerakoei errua, eta ez esan oldartu egin behar denik, orduan PSOEren aurka oldartu beharko delako, alegia, PSOEren gobernuek hemen eta Madrilen hitzartutako akordioen kontra oldartu beharko delako. Horixe proposatu digu gaurkoan Prieto jaunak; neurri horiek ez direla bete behar. Hori izan da zure jarduna! Gu, ordea, arauak betetzearen aldekoak gara, arauak gustukoak izan zein ez. Beti bete dugu premisa hori, eta betetzen jarraituko dugu. Arauak gustuko ez ditugunean, arauak aldatzen saiatzen gara; eta legea aldatzeko zenbat boto lortzen ditugun, gure asmoa lortzen dugu edo ez. Baina berriro ere esango dizut: diru-iturri gehiago ezin eduki ahal izateak ez du esan nahi ezin denik diru-sarrera gehiago eduki. Are gehiago, zuek gobernuan zaudeten aldiro, diru-sarrera gutxiago izaten ditugu; halaxe izan da orain arte. Zenbakiei erreparatu besterik ez dago; zenbakiei erreparatu besterik ez. Berriz ere esango dizut: nik, izatez, zuen eskaerari buruz hitz egiteko asmoa nuen. Baina zuk zeuk ez duzu hitz egin zuen eskaerari buruz; eta, zure berbaldiaren ostean, argi ikusi dut, izatez, bost axola zaizula zuen eskaera; are gehiago, aditzera eman duzu aldundiek ere aspaldi dutela horren berri… Zuen eskaera ez bazaizu axola zuri –zer esango dizut nik, bada–, orduan, zure ekimenaren kontra bozkatzen lagunduko dizugu. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_882
|
10
|
20
|
21.03.2013
|
PINEDO BUSTAMANTE
|
EH Bildu
|
Mozioa, Txarli Prieto San Vicente Euskal Sozialistak taldeko legebiltzarkideak aurkeztua, aurrekontuko diru-sarrerak osatzeko foru-ogasunek eskuratu beharreko zenbatekoen errebisioari buruz. Eztabaida eta behin betiko ebazpena
|
Eskerrik asko, mahaiburu anderea. Egia esanda, gaur hemen aurkezten zaiguna, paperaren gainean, informazioeskakizun soila da eta ez besterik, martxoaren 1ean Prieto jauna berak ere egindako interpelazioaren on- dorioz, ez baitzuen espero zuen erantzuna jaso. Hori da gaur hemen mahai gainean daukagun mozioa. Jaurlaritzak otsailerako egin omen zituen zerga berrien bilketaren aurrikuspenei buruzko informazioa, Gatzagaetxebarria jaunak martxoaren 1ean nolabait hemen komentatu zuena, jada gertatutakoa gertatuta, hori da: gaur egungo gure gizartean dauden aurrikuspenetako bat, besterik ez. Jakina denez, urriko Finantzen Euskal Kontseiluan egiten da hurrengo urteko zerga-bilketaren aurrikuspena. Aurrikuspen horrekin instituzio guztiek –Jaurlaritzak, aldundiek eta udalek– badakite gutxi gorabehera zenbat jasoko duten, eta datu horrekin egiten dituzte euren aurrekontuak. Normalean ere abenduan onartzen dira hainbat zerga aldaketa, neurri tributarioak, eta adibidez 2011ren bukaeran Ondasunaren Gaineko Zergaren aldaketa edo berriztea. Aldaketa horiek zerga-bilketan eragina izaten dute. Nahiz eta eragin hori izan, inoiz ez da otsaileko Finantzen Euskal Kontseiluan zergabilketaren aurrikuspena ukitu. Gainera, normalean otsailean Aurrekontuak onartuta egoten dira instituzio gehienetan. Eta aurtengo otsailean zer gertatu da? Ba aurtengo otsailean gertatu da zenbait erakundeek euren aurrekontuak urriko zerga-bilketa aurrikuspenak kontutan hartuz onartuak zituztela, beste batzuek oraindik egiteke eta beste batzuek onartzeke zituztela, Estatuak zerga berri batzuk onartuak zituela, horiekiko Bizkaiko Foru Aldundiak zenbateko batzuk plazaratu zituela, eta azkenik Finantzen Euskal Kontseiluak 2012ko likidazioei oniritzia eman zitzaiela, besterik ez. Eta zein informazioa dugu guzti honen inguruan? Ba Jose Luis Bilbao jaunak Bizkaian balantzeen eguneraketari dagokiola 150 milioi euro bilduko dituela esaten duela. Baina Estatuan Montoro jaunak kontzeptu beragatik 300 milioi biltzea espero du. Hau da, Jose Luis Bilbaoren hitzetan Estatuan bildu daitekeen erdia Bizkaiak berak bildu dezake. Kuriosoa benetan, kuriosoa. Ezin dugu ahaztu balantzeen azken eguneraketa 1996an egin izan zela, eta dohainik izan zen. Oraingoan, % 5 ordaindu behar da. Eta beraz, hainbat teknikoren ustez ez dago jakiterik zeintzuk egingo dituzten eta zeintzuk ez, eta ez dago estimazio ziurrik. Eta zerga berriei buruz zer dakigu? Ba, lehenik eta behin, eta esan da hemen, zerga berriak oraindik itundu gabe daude. Indarrean dagoen Ekonomia Itunaren bigarren xedapen gehigarriko bigarren zenba- kian ezartzen denez, Estatuak zergei buruz duen antolamendu juridikoan berrikuntzaren bat gertatuko balitz eta berrikuntza horrek Ekonomia Itunari eragingo balio, itundu egin beharko lirateke aldaketa horren ondorioz sortutako zergak. Eta tun hau gaur ez dago egina. Beraz, Estatuak soilik bilduko du? Zeintzuk izango dira konexio-puntuak? Benetan galdera gehiegi daude erantzunaren zain. Eta orain bai, orain datuei dagokiola, datuak. 2011n aurrikusitakoa baino 1.000 milioi euro gutxiago bildu ziren itunduko zergen bidez. Eta 2012an 700 milioi gutxiago. Hau da, desbideraketa handia egon da aurreikusitakoari dagokiola. Kontutan izan behar ditugu desbideraketa hauek dituzten eraginak, eta nire uste apalean apaintzekoa da bereziki udalen gainean dituztenak, hauek dirua itzuli behar izaten diotelako dagokien aldundiari, eta udal askok duten egoera latza ikusita, honek ez die mesederik egiten. Eta azkenik, datuekin jarraituz, akordatuta dagoen 2013ko itundutako zergen bilketa Aurrekontuei buruz bakarrik pare bat datu: 2012an aurreikusitakoari dagokiola, Gipuzkoak % 1,68ko jaitsiera du, Bizkaiak % 2,34koa eta Arabak % 4a. Eta aurrikuspen hauek, 2012an behingoz likidatuari dagokiola, Gipuzkoan % 4,37ko igoera, Bizkaian % 3,48a eta Araban 2,75a dira. Hauek dira mahai gainean dauden datuak itundutako zergei buruz, eta datu hauetan islatzen da aldundi bakoitzak zerga-politikari dagokiola egin duen esfortzua zerga-bilketa hobetzeko. EAJk aurkeztutako zuzenketari buruz, eskatzen da izatez gertatuko dena. Euskal Finantzen Kontseiluak urriko batzarrean egin behar batzuk ditu eta hori horrela da. Eta eskatzen dena da jada bere agendan dagoena egitea, besterik ez.
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_883
|
10
|
20
|
21.03.2013
|
PRIETO SAN VICENTE
|
SV-ES
|
Mozioa, Txarli Prieto San Vicente Euskal Sozialistak taldeko legebiltzarkideak aurkeztua, aurrekontuko diru-sarrerak osatzeko foru-ogasunek eskuratu beharreko zenbatekoen errebisioari buruz. Eztabaida eta behin betiko ebazpena
|
Presidenta. Arazoa ez datza Konstituzioan; arazoa ez da Konstituzioa aldatu zen edo ez; arazoa ez dira Espainiako edo Euskadiko gobernu sozialistak; arazoa ez dira sandiak edo urliak gaur edo atzo egindako adierazpenak. Zuek sortu duzuen hori da arazoa, hitzen bidez mozorrotzen edo estaltzen saiatzen ari zareten hori, alegia. Arazoa zuek sortu duzue, zuek bakarrik. Hara, otsailaren 12a: "Bilbao jaunak zergetako diru-sarreren goranzko berrikuspena egitea proposatu zuen, kontuan hartuta diru-sarrerak hasieran aurreikusitakoak baino handiagoak izan daitezkeela, azken hilabeteotan zenbait zerga-irudi abian jarri direla-eta (enpresetako balantzen eguneratzea, energia-zergak eta joko-zergak)". Aizu, Gorospe andrea, zerga zehatz batzuei buruz hitz egiteagatik baten bati errieta egin nahi badiozu, egiozu errieta Bilbao jaunari, Bizkaiko ahaldun nagusiari, hiru zerga zehatz aipatu baitzituen berak (jokoarena, balantzeen eguneratzearena eta energiarena)! Bilbao jaunaren hitzak ahotan hartu baino ez dut egin nik, baina auzi honen eragile intelektuala ez da Alderdi Sozialista. Bilbao jauna da! Beraz, ez zaitez nahasi, eta jakizu zertaz ari garen hizketan. Zuek sortutako arazoari buruz ari naiz ni; Euzko Alderdi Jeltzaleak sortu duen arazoari buruz, alegia. Izan ere, ez da Bilbao jauna halako adierazpenak egin dituen bakarra! Handik egun gutxira, Ricardo Gatzagaetxebarriak esan zuen ados zegoela birkalkuluarekin eta onartuz gero 200 milioi euro gehiago izango lituzketela foru-aldundiek eta 100 milioi gehiago forualdundiek eta udalek. Bada, egiozu errieta Gatzagaetxebarria jaunari! Agian ez baitaki zer ari den esaten. Izan ere, Gatzagaetxebarria jaunak esan zuen hori. Areago, Erkoreka jauna ere –hementxe daukagu, gainera– egun horietan bat egin zuen proposamen horrekin; zuzena zela esan zuen, proposamen horren barruan diru-sarreren aurreikuspenak eguneratzea jasotzen zelako 2012ko urrian –Finantzen Euskal Kontseiluak 2012ko urri bedeinkatu hartan– egindako kalkuluaren ostean ezarritako aldaketa batzuen arabera. Aizu, Erkoreka jaunak berak esan zuen hori! Egiozu, bada, errieta, zer esaten ari den ez badaki! Baina errietarik ez niri! Nondik eta nora ari zara niri ezer aurpegiratzen, Konstituzioa dela, Zapatero dela edo zerako zera dela! Izan ere, Aita Santuari buruz hitz egitea baino ez zaizue falta izan, nahiz eta hain justu gai hori dagoen uneotan pil-pilean. Aita Santua aipatzea baino ez zaizu falta izan, sakoneko arazoa estaltzen saiatzeko. Hara non etorri zitzaigun Urkullu jauna, guztion lehendakaria, martxoaren 15ean, eta esan: "Egia da; baliteke diru-iturri gehiago eduki ahal izatea urtean aurrera egin ahala". Aizu, zer joko-modu da hori? Tranpa moduko bat da hau, ala? Zer da hau? Iruzur moduko bat? Zer da hau? Hortxe dago arazoa. Izan ere, martxoaren 12an aurkeztu duzuen aurrekontuak berrikuspena edo birkalkulua egin beharra ekarri du –deitu iezaiozue gogoak ematen dizuen moduan–; orain, berriz, estaltzen saiatzen ari zarete aldez edo moldez, eta, gainera ez duzue inork horregatik zuei kargua hartzerik nahi. Are gehiago, kalkulu zuzena egin nahi ez izategatik ezarritako murrizketen politika onartzea nahi duzue. Baina, zer herrialdetan bizi zarete zuek? Zer politika egin nahi duzue? Ulergarria da Damborenea jaunaren eta Pinedo andrearen jarrera, beste interes batzuk defendatzen baitituzte, Arabakoak eta Gipuzkoakoak, hain zuzen. Orain, baina, ez da hori gure eztabaidagaia. Hor konpon ondorioekin! Dagokion lekuan jorratu beharko da hori. Arazoa, hemen, beste bat da; izan ere, Euskal Sozialisten taldeak lehendakariari eta Legebiltzarrari eskatu dio birkalkulu hori azaleratzea, zuek aipatu baituzue birkalkuluaren kontua, zuek zehaztu baituzue, zuek jarri baitituzue izenburuak eta zuek jarri baitiezue izena zergei eta diruaren jatorriari; izan ere, ez da bidezkoa baliabide horiek daudela jakin arren eta zuek guztiok baliabide horiek badaudela esan arren, baliabide horiek ez egotea aurrekontuetan jasota, horren ondorioz murrizketak baitatoz gero. Horixe da arazoa; horixe da drama. Aizu, zuek, baina, harro zaudete horrekin? Pozik zaudete horrekin? Pozik zaudete? Zer uste duzue, bada, arazoa hamabost minutuan hitz egitera eta hitzak ahalik eta egokien erabiltzen saiatzera mugatzen dela? Legebiltzarraren erronka eta egitekoa ez al da gizarte hau gobernatzea eta, gizarte hau gobernatu behar duen heinean, gizarte honi eskatzen duena eta behar duena ematea, ekonomia-politiken, gizarte-politiken eta aurrekontu-politiken bidez? Hortxe dago koska! Hortxe arazoaren muina! Aurrekontu hankamotza aurkeztu duzue (ez dakit argiago esan daitekeen); motz dago dirusarreretan, eta, ondorioz, gastu-politika onartezina ezarri nahi duzue. Ez dakit argiago esan daitekeen. Onartezina da, murrizketak ezker-eskuin egitean baitatza zuen gastu-politika: murrizketak beketan, ikerketan, enplegu-politiketan, gizarte-politiketan… arlo guztietan. Zuen kideek berek ere esaten dute-eta! Guereñu andreak berak esan du-eta aurrekontu hauek ez dutela ezertarako ere balio! Ez dago-eta aitzakien beharrik, aurrekontu hauek onartzeko edo ezesteko! Zuek zeuek esaten duzue-eta aurrekontu txarrak direla! Halaxe dio zuen jendeak, Confebaskeko kideek, han daudenek, gobernu-ardurak izan dituztenek, etxea ezaguna dutenek eta zertan ari diren badakitenek. Hortxe dago arazoa. Nahikoa da! Ezin duzue errua nornahiri egozten jarraitu! Zuek duzue arazoa. Erreakziona ezazu, lehendakari, erreakziona ezazu. Jaso itzazu aurrekontuen baliabideetan erkidego honek dituen diruak, alegia, gastatu ditzakeen diruak. Bestela, murrizketa onartezinak ezarriko dizkiozu erkidego honi. Egizu!
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_884
|
10
|
20
|
21.03.2013
|
GOROSPE ELEZKANO
|
EA-NV
|
Mozioa, Txarli Prieto San Vicente Euskal Sozialistak taldeko legebiltzarkideak aurkeztua, aurrekontuko diru-sarrerak osatzeko foru-ogasunek eskuratu beharreko zenbatekoen errebisioari buruz. Eztabaida eta behin betiko ebazpena
|
Irribarre egiten dut, Prieto jauna, irribarrez baino ezin baitzaio aurre egin honi. Ondo zentratuta gaude gu. Zentrokoak gara eta humanistak; horregatik, pertsonak dira gure urrats guztien ardatza, pertsonak dira gure zentroa. Begi- bistakoa da hori aurrekontu-proiektuan; gizartegastura zenbat diru bideratzen duen ikusi besterik ez dago. Nire ustez, Prieto jauna, sendotu egin behar dituzu argudioak; izan ere, arrazoibideak indartuta funtsezko argudioak lortzen badituzu, ez duzu aurrerantzean halako ikuskizunik egin beharrik izango. Zer edo zer defendatu behar denean, komenigarria izaten da argudio sendoak izatea –norberak eginak, aukeran–; komenigarria izaten da norberaren alderdiaren jarrera ondo egituratuta egotea eta harekin bat etortzea; izan ere, oso lagungarria gertatzen zaigu hori Legebiltzar honetako kideoi, hona jaitsi behar dugunerako. Uste dut, baina, horren falta duzuela zuek. Argudio sendoak falta zaizkizue, egin asmo duzuen hori justifikatzeko, kontuan hartuta zer utzi duzuen zuek eta zer egin duzuen zuek. Maneiro jauna, aurrekontuetan jasotakoez gaindiko diru-sarrerak aipatu dituzu. Lehen berbaldian esan dudan moduan, jasotakoak baino diru-sarrera gehiago egongo balira, beste batzuetan egin den legez, gehitu egingo lirateke, eta sistema guztiaren eta Euskadiko herritar guztien mesederako proiektuak egiteko baliatuko lirateke, beste batzuetan egin den bezala eta lehen ere esan dizudan moduan. Esate baterako, 2010eko aurrekontuko diru-bilketaren aurreikuspena berrikusi zenean, 249 milioi gehitu ziren, eta sozialistek egin zuten hori. Hortaz, normaltasun osoz egin izan da hori, eta hori eransten jarraitzen da. EH Bildu, Pinedo anderea, aipatu izan duzu gure zuzenketak dioela egin beharrekoa, prozedura aipatzen duela, zuzenketa tekniko bat dela. Eta hori hola denez eta prozedura denez, zuon aldeko botoa espero dugu. Ulertezina izango litzateke Consejo Vasco de Finanzasek urrian egindako batzar horretan finkatuta aurrekontu honek izango dituen sarrerak, zuek otsailean egindakoan eskatuz ez daitezela birkalkulatu, eta orain itxarotea baino ez denez gelditzen zer den egingo dena, ba ulertezina izango litzateke gure uste apalean zuok aldeko botoa ez ematea. En lo a nuestra enmienda se refiere, el señor Prieto ha aludido "al resto de impuestos", cuando en nuestra enmienda se indica claramente que se refiere a "aquellos ingresos que pudieran derivarse de la eventual concertación de algunos impuestos". Argi eta garbi ipintzen du. Euzko Alderdi Jeltzaleko bozeramaileek argi eta garbi eman dute aditzera, hitza hartu duten guztietan; argi eta garbi adierazi izan da beti, bai Bizkaiko Foru Aldundiaren izenean hitz egin denetan bai Eusko Jaurlaritzaren izenean hitz egin denetan. Arestian esan dudan bezala, zuek utzi dituzue etxeko lanak egin gabe. Horrenbeste dira, ezinezkoa baitzait berrogeita hamar segundoan aipatzea amaitu gabe utzi zenituzten lan horiek guztiak, negoziatu gabe utzi zenituzten diru-sarrera horiek guztiak eta egiteko gai izan ez zineten interpretazio-alde horiek guztiak, zorretan utzi zenituzten 6.580 milioi horiez gain. Esan dizuegu aurretiaz: defizit malgutasuna, zuek negoziatu zenezaketen; interpretazio-aldeak, zuek konpondu behar zenituzten. Kupoaren Legea berritu behar zenuten, eta norabide horretan urratsak egin; garai hartako zerga-tributuak hitzartu behar zenituzten, komeni zaizuenean, arrazoia izan gabe ere, espantukeinuak eta halako antzezpenak egiten aritu beharrean. Dena den, Urkullu lehendakariak berak konpromiso zehatza hartu zuen Legebiltzar honetan Jaurlaritzaren izenean, eta, guk ere bai, Jaurlaritzaren kudeaketa onesten eta babesten duen legebiltzar-taldea garen aldetik. Eta lanean jarraituko dugu, zuekin guztiekin, Legebiltzarreko talde guztiekin, akordioa lortzeko. Jaurlaritzak lanean jarraituko du, akordioak lortzeko, bai beste erakunde batzuekin, bai erakundeorganoetan, eta Euzko Alderdi Jeltzaleak ere lanean jarraituko du, alderdien artean akordioak lortzeko, egoera honek horixe eskatzen baitu. Votaremos en contra del texto que recoge su propuesta, e instamos a los demás grupos parlamentarios a que voten a favor de nuestra proposición de enmienda. Zuen proposamenaren testuaren kontra bozkatuko dugu.
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_885
|
10
|
20
|
21.03.2013
|
DAMBORENEA BASTERRECHEA
|
PV-ETP
|
Mozioa, Txarli Prieto San Vicente Euskal Sozialistak taldeko legebiltzarkideak aurkeztua, aurrekontuko diru-sarrerak osatzeko foru-ogasunek eskuratu beharreko zenbatekoen errebisioari buruz. Eztabaida eta behin betiko ebazpena
|
Mila esker, presidente andrea. Prieto jauna, zuk badakizu eta denok badakigu aurrekontu guztiek bi sabai dituztela: diru-sarrerena eta defizitarena. Bi sabai horiek Euskadiko Alderdi Sozialistaren onespena dute. Bai, Prieto jauna. Bati Finantzen Euskal Kontseiluan eman zitzaion onespena (bai, bai, bai) eta besteari, defizitarenari, Zapatero jaunak. Hori ondotxo dakigu denok; ondotxo dakigu. Finantzen Euskal Kontseiluan akordioa lortu zen, eta Eusko Jaurlaritzak hiru ordezkari ditu han, hiru, eta Foru Aldundiek, berriz, beste hiru. Horrenbestez, berdinketa gertatuko zatekeen. Ez dago, beraz, kontu gehiago egin beharrik, Prieto jauna. Orain, berriz, zuk diozu: "Ekitaldian barrena diru-sarrera gehiago eduki daiteke?". Bai, noski. Eta gutxiago ere bai. Gutxiago ere bai; horixe ari baitzaigu gertatzen azken urteotan. Diru-sarrera gutxiago izaten ari gara. Eta horretarakoxe dago urriko kontseilua, ikusteko nola egingo den itxiera-aurreikuspena –hori ere aurreikuspena baita–. Nik bezain ondo dakizu zuk hori. Nolanahi ere, ezin zaitezke etorri gure jarrera zein den azaltzera: PPk jarrera hori du, Araba defendatzen ari delako… Nik, berriz, ezin zaitut zu ulertu; izan ere, Bilbao jaunak egiten zuen proposamen horrek bi administraziori soilik egiten zien mesede, Bizkaiko Foru Aldundiari eta Eusko Jaurlaritzari, diru gehiago izango baitzuten beren aurrekontuan, beste bi administrazioen bizkar, bi horiek diru gutxiago izango bailukete. Orduan, ez dakit arabarrak ez dituzun Euskadiko herritartzat hartzen, momentuz behintzat; eta inork esaten badu "diru-sarrera gehiago izan ditzakegu" eta kasualitatez berak bakarrik baditu diru-sarrera gehiago, bada, zeure artean diozu: "Bai arraroa sarreraigoera hori!" Hori pentsatzeko modukoa da, behintzat. Eta bururapen hori duen lagun buruargi horrek zu konbentzitzea lortzen badu, esku onetan daude arabarrak, defendatu egiten dituen alderdi baten eskuetan baitaude, hots, Alderdi Popularraren eskuetan. Besterik ez. Mila esker. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_886
|
10
|
20
|
21.03.2013
|
PINEDO BUSTAMANTE
|
EH Bildu
|
Mozioa, Txarli Prieto San Vicente Euskal Sozialistak taldeko legebiltzarkideak aurkeztua, aurrekontuko diru-sarrerak osatzeko foru-ogasunek eskuratu beharreko zenbatekoen errebisioari buruz. Eztabaida eta behin betiko ebazpena
|
Ni, egia esateko, informazioa eskatzeko mozio bati buruz eztabaidatzeko asmoz etorri naiz. Eta aurreko mintzaldian ere aipatu dut, lehen puntuan: edo hilabetea erratu dut, edo aurrekontu-eztabaidaren hasiera izan da hau. Alabaina, nik dakidala, ez da gaur aurrekontuen eztabaida. Aurrez aurre jarri nahi badira aurreko Eusko Jaurlaritza gobernatu zuen alderdiaren jarrera eta oraingo Eusko Jaurlaritza gobernatzen duenarena, ados, baina, izatez, mozio bati buruz eztabaidatzera etorri gara gaur, eta mozio horretan informazioa baino ez zen eskatzen; horrenbestez, jauzi ederra egin dugu informazio-eskaera horretatik aurrekontuen eztabaidara, itzulipurdi hirukoitza, eta hara non ari garen orain defizitari eta abarrei buruz eztabaidatzen… Eztabaidatu dezagun, bada. Dagoeneko denok azaldu dugu gure jarrera Urkullu jaunaren Gobernuak aurrekoan aurkeztutako aurrekontu-proiektua dela eta. Nork bere jarrera argitu du, eta dagoeneko adierazi dugu zer nahi dugun eta zer ez eta zer ikusten dugun. Arestian esan dugun bezala, gure ustez, badira dirusarrerak lortzeko beste bide batzuk ere, baina benetan uste dut ez dela hau aurrekontuen gaineko eztabaida egiteko unea. Informazio-eskaera bat baino ez da egin gaurkoan, eta, informazio hori hain garrantzitsua bada, eman dakiela, baina hobe dugu zuhur jokatu eta gaurgaurkoz halako baieztapenik ez egin informazio horrek izango duen edo izango ez duen eraginaren gainean. Izan ere, aurreko berbaldian esan dudan moduan, aurreikusitakoa baino 700 milioi euro gutxiago bildu ziren iaz, eta aurreko urtean, berriz, aurrekontuan jasotakoa baino 1.000 milioi gutxiago! Joka dezagun, bada, zuhurtzia handixeagoz horrelako kontuetan! Horraino iritsi behar genuke. Aurrekontuen gaineko eztabaida hemendik bi hilabete eta erdira izango da, edo hilabete eta erdira –ez naiz jada gogoratzen, horrenbeste paper artean dagoeneko ez baitakit noiz den zer–. Nolanahi den ere, oraindik ez da aurrekontuak eztabaidatzeko unea iritsi, legebiltzarkideok. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_887
|
10
|
20
|
21.03.2013
|
ISASI BALANZATEGI
|
EH Bildu
|
EH Bildu legebiltzar-taldeak egindako legez besteko proposamena, Kutxabanken lurraldearekiko atxikimendua ziurtatzeari buruz. Eztabaida eta behin betiko ebazpena
|
Legebiltzarreko presidente anderea, lehendakari jauna, sailburua, legebiltzarkide andre-jaunak, egun on. Sufritzen dugun krisia finantza-erakundeetan sortu zen, finantzaerakundeak izan ziren mundu osoan krisirik larriena ekarri zutenak. Tupustean, hausnarketarik gabe, globalizazioaren eta bikaintasunaren garaietatik austeritatearen paradigmara igaro dugu. Orain, krisiaren eraginez gizartearen ongizatea kolokan dago, industriaehuna ahulduta eta milaka lanpostu suntsitu dira. Egunero ikusten ditugu albistegietan krisiaren ondorio latzak. Familien eta pertsonen sufrimendua ikustean baten bat lasai gera daiteke? Krisiak sorburua eta erantzuleak dauzka. Erantzuleak nonbait aurkitzekotan, noski finantza-erakundeetan bilatu beharko genituzke. Finantza-erakundeak dira sistema kapitalistaren oinarrietarikoa. Finantza erakundeak dira fidelen islatzen dituztenak sistema kapitalistaren ezaugarri itsusienak: mozkinak pertsonen gainetik, mozkinak. Diruak eta botereak bat egiten dute banketxeetan, nonbait horrela izan behar duela esaten digute, baina ezin onar dezakegu, ez dugu onartzen bakan batzuen interes lizunak pertsonen beharrizanen gainetik jartzea, ez andereak, ez jaunak. Zaila da ulertzea nola den posible milaka milioi euro finantza-erakunde pribatuei ematea eta, aldi berean, ehunka familia kale gorrian uztea biziarteko zorrarekin. Ezin uler daiteke eta aldatu beharra dago. Alabaina, zorigaiztoko finantza-erakundeak dira krisitik ateratzeko giltzarriak, hori da bizi dugun kontraesana, lehen dirua kontrol barik mailegatzen zutelako, eta orain, aitzitik, sosik mailegatzen ez dutelako. Euskal Herrian aurrezki kutxak eraiki genituen askoren ekarpenekin eta askoren lanari esker. Kutxen izaera soziala, kutxen kontrol soziala eta kutxen hurbiltasuna izan dira gure finantza-erakundeen ikur nagusiak. Eskola, anbulatorioa eta kutxaren bulegoa dira gure herrietako pasaiako oiko osagaiak eta, aldi berean, gizarte solidarioaren eta aurreratuaren eraikinak. Herrialde bakoitzak izan du bere kutxa, bakoitzak bere ezaugarri propioekin, baina urte luzeetan lankidetza estuan, laurak. Etorri ziren ditsosozko globalizazio-garaiak eta indarrak biltzeko premia sentitu genuen finantza-erakundeen eremuan ere. Urteak joan urteak etorri, ez genuen asmatu bateratze-prozesua garaiz eta behar zen moduan egiten. Interes alderdikoiak, alde batetik, eta Euskal Herriaren aurkako politika zitalak, bestetik, kutxen bateratze eraginkorra eragotzi zuten. Autokritikarako garai hauetan, ez legoke soberan aztertzea nork eta zergatik atzeratu zen horrenbeste kutxen bat egite hori. Zenbat urte alferrik galduta. Dena den, utz dezagun eztabaida hori momentu egoki baterako, gatozen proposamenaren harira. Finantza-erakundea indartsua izatea funtsezkoa da herriren garapen ekonomikorako eta sozialerako. Gure herriaren ongizatea bermatzeko, ekonomiaren garapenerako eta erabaki estrategikoak bertan hartu ahal izateko, giltzarria da kontrol publikoko finantza-erakundea indartsua izatea. Badakigu jakin Nafarroako Aurrezki Kutxarekin gertatu dena, bai; Badakigu Foru Komunitateko agintariak izan direla CAN desagertzearen erantzuleak. Baina hori ez da bakarrik izan gestio txarraren ondorioa, batez ere Nafarroaren kontrako erabaki politikoaren emaitza izan da: CAN Euskal Herriko gainerako kutxekin bat egin baino lehenago nahiago izan dute desegitea. Horra hor politikakeriaren adibide hurbila, herritarren interesak defendatzea baino alder- dien interes ilunak nahiago izan dute. Kontua da, onerako edo txarrerako, finantzaerakundeak politika egiteko lanabes garrantzitsuak direla. Nafarroan ikusi dugu eta bertan ere ikusi du. Kutxabanken sorrera eta eraketa, adibidez, interes alderdikoien neurrikoa izan da. Eta hori ez da ona. Herriaren perspektiba eta ikuspegi estrategikoa lehenetsi behar ditugu interes alderdikoien gainetik. Herritarren beharrizanak eta interesak izan behar dira Kutxabanken xede eta iparra, hori da hain zuzen ere Kutxabank bereizten duena gainerako finantzaerakunde pribatuetatik, hori da behinik behin Kutxabank banketxe pribatuetatik bereizi behar lukeena. Kutxabank Euskal Herriko finantza-erakunde publikorik garrantzitsuena da, bat gatoz guztiok, ez bakarrik bere tamainagatik –hori ere bada–, ez bakarrik bere egoera orekatuagatik –hori ere bada–, batez ere bere sorrera eta funtzioengatik. Kutxabanken izaera publikoa azpimarratu nahi dugu. Kutxak dira gure finantza-sistemaren oinarriak eta, beraz, gure ekonomia-egituraren zutabe nagusia. Kutxak badira, orobat, gaur egungo krisi ekonomikoari aurre egiteko tresna politiko garrantzitsuenetakoa, ekonomia-eragileentzako finantza-baliabideen bermea direlako eta, batez ere, herritarren konfiantza daukatelako, herritarren aurrezkiak eta ondareak zaindu behar dituztelako. Herritarren sinesgarritasuna eta konfiantza dira, izan beharko lirateke gutxienik, Kutxabanken aktiborik preziatuenak. Badakigu krisi-egoeran ekonomia uzkurtu egin dela eta gure enpresa sarean mehatxu handiena kredituari muga jartzea dela. Kutxabank arlo horretan erabakigarria da, bere estrategiak berebiziko garrantzia izango du krisitik ateratzeko. Ez hori bakarrik, Kutxabanken bilakabideak aurrerantzean herri honek jarraituko duen bidea ere adieraziko du. Bi aukera ditugu: herri garatua izaten jarraitzeko urratsak egin, edo industriaren gainbeheraren amildegitik erori, interes partikularretatik kateaturik. Eskatzen dugu Kutxabankek berritu dezala bere konpromisoa bertako ehun produktiboarekin., irabaz dezala sinesgarritasuna eta konfiantza herritarrekin. Kutxabank finantza-erakunde estrategikoa da Euskal Herria krisitik ateratzeko, estrategikoa herri honen burujabetasuna lortzeko eta garatzeko. Horregatik ekartzen dugu proposamen hau Legebiltzar honetara, herriaren interesekoa delako. Berriro esango dugu, finantza-erakundeen tamainak bere garrantzia badu agian, baina funtsezkoena une honetan da gure enpresei laguntza eta babesa ematea, maileguak irekitzea eta mailegu-politika iraunkorra aldarrikatzea. Kutxabanki irmoki eskatzen diogu gure herriarekiko atxikimendua lehenestea eta gure errealitate ekonomikoari eta sozialari estuki lotzea. Bertako finantza erakundea da, banketxea baino euskal kutxa da, eta izenak izana islatu behar du. Ezin onar daitezke beste barik arau eta lege arrotzek inposatzen digutena, gizartearentzat kaltegarriak direnean. Kutxabank ezin bihur daiteke entitate espekulatzailea, espekulatzeari utzi behar dio. Enpresa txiki eta ertainekin, eta behargin autonomoekin, estuago engaiatu behar da Kutxabank. Enpresa txiki eta ertainen sostenguan eta finantziazioan gehiago eman behar du. Kutxabanken izaera soziala aipatu dugu. Kutxen gizarte-ekintza da hain justu finantza-erakunde hauen osagai bereizgarria. Ekonomialariaren hizkeran, lehiakortasunerako abantaila bereizgarria kontsidera daiteke. Kutxen gizarte-ekintza da neurri handian gure ongizate-politiken euskarria, gure hizkuntza eta kulturen pizgarria. Aldi berean, Kutxabankeko agintariek jakin dezaten gizarte ekimena dela Kutxabank bera ezaugarritzen duena, herriarena egiten duena alegia. Kezkatuta gaude, jaun-andreok. Kutxabankek kutxen jatorrizko xedea traiziona dezakeelako. Gaur bertan ikusi dugu bertako zerbitzua baino Madrilekoak aukeratu dituela Kutxabankek. Hobeak dira akaso? Gaur bertan ikusi dugu zerbitzu informatikoetan murrizketak ezarri dituela. Hori ez da bidea, jaunandreok. Horregatik, hori zuzentzeko aurkezten dugu legez besteko proposamen hau. Kutxek, oro har, kreditu-entitateen merkatuko % 40, % 50 bitartekoa hartzen dute, merkatuaren ia erdia kutxei dagokie. Eragin handia da, gure egitura instituzionalean zutabe sendoak. Kutxabank eraginkorra eta sendoa nahi dugu, jakina. Eta hori horrela izateko, kontrol publikoa eta soziala behar-beharrezkoa da. Gure industriak, gure lehen sektoreak eta batez ere gure herritarrek sostengatzen dute Kutxabank euren jarduera, aurrezki eta ekarpenekin. Kutxabank, herritarren aurrezki-gordailua izatetik harago, herritarren finantza-erakundea izan behar du: parte hartzeari irekia, gardena, gure herrialdeekin konprometitua, gure instituzioekin uztartua eta eraginkorra, hurrenkera horretan. Gurekin bat etorriko zaretelakoan, eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_888
|
10
|
20
|
21.03.2013
|
DAMBORENEA BASTERRECHEA
|
PV-ETP
|
EH Bildu legebiltzar-taldeak egindako legez besteko proposamena, Kutxabanken lurraldearekiko atxikimendua ziurtatzeari buruz. Eztabaida eta behin betiko ebazpena
|
Muchas gracias, señora presidenta. Hasierako proposamenaren kontra bozkatuko dugu guk, azken batean, Kutxabank desagertzea proposatzen baitu, bankuak lege-araudia urratu behar duela aditzera emanda. Guk, ordea, ez dugu onartuko ez Espainiako Bankuak ez Europako beste edozein agintek Kutxabanken esku hartzea. Kutxabankek aurrera jarraitzea nahi dugu; horregatik, hasierako proposamenaren kontra bozkatuko dugu. Aipatu dituzun gainerako kontuei buruz, gauza bakarra esango dizuet: kutxen gizarte-ekintza oso gauza ederra da, bai, baina kutxen irabazien araberakoa da; beraz, Kutxabankek irabazirik ez badu, ez du gizarte-ekintzarik izango. Hori ere oso argi dugu; dena den, beste proposamen bat ere aurkeztu duzue zuek ildo horretan, eta aurrerago eztabaidatuko dugu. Kutxabank ez da gobernuz kanpoko erakunde bat; lurralde bakoitzeko aurrezki-kutxek dirua irabazi behar dute, gizarte-ekintza egiteko. Irabazirik ez badute, ez dago gizarte-ekintzarik, eta irabazirik ez badute, itxi egiten dira bankuak eta kutxak, agian ez baitzarete orain artean ohartu nola funtzionatzen duen honek. Horrenbestez, erdibideko zuzenketa hitzartu dugu Euzko Abertzaleen taldearekin, eta zuzenketa horretan aditzera ematen diegu bai Kutxabanki baita Euskadin diharduten gainerako erakundeei ere –zuek zeuek diozuen bezala, gehiago ere badaude-eta– garapena, ekonomia erreala eta enpresak babes ditzaten eta Euskadiren ekoizpen-eredua bultza dezaten, eta, noski, ezin bestela, bakarkako enpresariak eta mikroenpresak babes ditzaten; gainera, hortxe izan dezakete bankuek negozio-esparru nagusia. Arriskua bai, baina negozio-esparru nagusia ere bai. Guk, noski ez dugu uste ez Kutxabank ez beste edozein banku burujabetza lortzeko beharrezko tresna denik, Bilduren ordezkariak esan digun bezala; zer esango dizut bada! Ederto iruditzen zaigu zuen iritzia, baina Kutxabank, bistan da, banku publikoa da, haren kapitalaren % 100 erakunde publikoen esku baitago. Ikusteke dago nork saltzen dituen azkenik beren akzioak aurren. Besterik ez. Mila esker. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_889
|
10
|
20
|
21.03.2013
|
GOROSPE ELEZKANO
|
EA-NV
|
EH Bildu legebiltzar-taldeak egindako legez besteko proposamena, Kutxabanken lurraldearekiko atxikimendua ziurtatzeari buruz. Eztabaida eta behin betiko ebazpena
|
Eskerrik asko, legebiltzarburu andrea. Egun on berriro, legebiltzarkideok. Egun on, sailburu. 2007an hasi zen kutxen eraberriketa nazioartean, krisi finantziarioak eztanda egitearen ondorioz eta horren ondorengo krisi ekonomikoaren eztandaren ondorioz. Kutxen eraberriketa-prozesu hau 2009tik dator. Ekainaren 26ko 9/2009 Lege Dekretuarekin aurrezkikutxen sektorea eraberritzeko oinarri legalak ezarri ziren. Prozesu honetan gertatutako beste mugarri bat zera da, aurrezki kutxen marko juridikoaren erreforma, 11/2010 Errege Lege Dekretuak onetsitakoa. Dekretu horren ondorioz, kutxek banku baten bitartez egin dezakete bere jarduera. Banku bezala aritzeari esker, kapital-merkatuetan sartu daitezke, horrela indartu egin ditzakete euren errekurtso propioak, kalitate onekoak, eta euren gobernantzan hobekuntzak egin ditzakete. Kutxak guztiak daude errege-dekretu honek esandakoaren pean, Caixa Pollença eta Caixa Ontinyent izan ezik. Bi hauek bere inguru lokalean bakarrik jardun dezakete, eta bezero minoristekin baino ezin dute lan egin, hau da, partikularrekin bakarrik, eta ez, adibidez, sozietate anonimoekin. 2012ko urtarrilaren 1ean, Kutxabankek bere jarduera hasi zuen Euskadiko Autonomia Erkidegoko hiru kutxek –BBK-k, Kutxak eta Vitalek– bat egiteko prozesua gauzatu ondoren. Aipatutako hiru horiek Kutxabankera aldatu zuten beren finantza negozioa eta hirurak dira banketxe berriaren akziodun bakarrak. Gaur eguneko krisialdi ekonomiko-finantziarioaren ondorioz, 2012. urtean hasi egin ziren finantza-sistema osoan kreditu inbertsioen berankortasunkopuruak, eta Euskadiko Autonomia Erkidegoko gordailu-erakundeetan ere berdin gertatu zen. Erkidegoko gordailu-erakundeen kaudimena, multzoarena eta bakoitzarena, legez izan behar dutenaren gutxienekotik gora dago. Era berean, Estatuko banku-sistemaren gordailu-erakundeen kaudimen koefizientearen gainetik dago. Onbideratze edo saneamendu orokorraren estrategia honen baitan egin dira Europar Batasuneko banku-sektorearen erresistentzia-probak eta emaitzak ezagunak dira guztiontzat edo gehienontzat. Zorionez, Kutxabanken egoera ez da beste banku batzuen egoeraren parekoa. Banku bilakatu diren kutxetatik, lauk bakarrik gainditu dituzte estres-probak 2012an. Horien artean, Kutxabank rankingeko lehen erakunde finantziarioa da. Horixe dio, hain zuzen ere, Oliver Whitman auditoriaren txostenak: "Kutxabank da Espainiako finantza-sisteman kaudimen handiena duen erakundea, erakunde solbenteena". Bere emaitzekin, zero taldea delakoan sartu dute, alegia, erreskaterik behar izango ez duten erakundeen taldean sartu zuten bere momentuan. Eta ez bakarrik hori, egoera hipote- tiko txar baten aurrean –eta hau euskaldun guztiontzat oso garrantzitsua da– kaudimen-ranking handiena duela dio txosten horrek. Euskal kutxak eta Kutxabank ondo kudeatuta egon dira, eta inork ez du edo ez luke zalantzan jartzen Estatuko kaudimen gehien dutenak direla eta eraginkorrenak direla. Pasa den martxoaren 1ean, Kutxabankek bere lehenengo kontuak aurkeztu zituen eta jardunaldian hainbat datu eman zituzten, zuetariko gehienok edo honetan gaur diharduzuenok ezagutuko dituzue. Bere emaitzaren jaitsiera, % 65ean, 245 milioitik 84,6 milioira pasatuz. Eta zergatik, eta, besteak beste, exijitutako zenbateko irmoengatik, 585 milioi. Whitmanen auditoriaren ondoren izandako kalifikazio onak, lasaitasuna ematen digu eta noski, enpresei kredituak emateko gai izango den segurtasuna, ze kalifikazio on barik, solbentzia barik, ez dago dirurik inori, krediturik inori ematerik. Kredituak eman ahal izateko, Kutxabankek, eta beste edozein finantza erakundek, arrakasta izan behar du bere jardunean. Prentsa artikuluetan egunokaz ikusi ahal izan dugu adibidez: "Kutxabank pide al Gobierno facilidades para reabrir el grifo crediticio". "Kutxabank pide al Ejecutivo central una regulación estable para que pueda fluir el crédito a las empresas". Agerian uzten dute euren asmoa zein den. Aurreko artikulu hau 2012ko azaroaren 12koa da. Beste bat 2013ko otsailaren 19koa: "El plan de crédito a pymes suma los primeros apoyos con Kutxabank y Laboral-Ipar Kutxa". Beste artikulu bat prentsan agertu dena, hau 2012 ekainaren 6koa: "Kutxabank destina 7 millones a su plan para hacer frente a los desahucios". Beste adibide ipintzearren, bere lana eta jarduna zein izan den, eta beste hau aurtengo otsailaren 19koa: "Kutxabank dará su apoyo a la política económica del Gobierno de Urkullu". Kutxabankek oso presente dauka, hemen agerian geratu denez, Euskadiko errealitate sozioekonomikoa eta bere produkzio-eredua, inongo zalantzarik gabe. Laguntza finantzario eta sozialaren bitartez, gizarteari eta bere garapen iraunkorrari balioa eranstea bere misioetako bat da. Halaxe dio bere gizarteardura korporatiborako kodeak. Bestalde, nahiz eta emaitzak urriagoak izan diren, esfortzu bat egingo 2013an dibidendu gehigarri bat emateko, zenbateko berekoa. Zalantzak dituzue Kutxabanken lurraldearekiko atxikimenduari buruz. Eta guk ez dugu, Isasi jauna, zalantza horren zergatia ulertzen, ez dakigu zertan oinarrituta dituzuen zalantzok. Eta harritzen gaitu beste entitate finantziero batzuk zorroztasun-maila berean ez epaitzea; esate baterako, oraintsu hemen beste eztabaida bat egon da subordinaden inguruan eta hor aipatzen zen Euskadiko beste finantza-erakunde bat, eta hor beste jarrera bat izan zenuten eta guk hori ontzat ematen dugu. Baina ez dugu ulertzen zergatik batzuentzat printzipio batzuk jarraitzen dituzuen, eta beste batzuk, eta Kutxabanken kasuan, zergatik hain zorrotz epaitzen duzuen. Kutxabanken lurraldearekiko atxikimendua agerian agertu da, esan dugun moduan, guztiz agerian. Baina baita beste finantza-erakundeak eta agenteak inplikatu behar dira lurraldearekiko atxikimendu horretan. Eta egin ere hori egingo dute, hori da guk espero duguna. El PNV no quiere un sistema bancario con acento bolivariano, nosotros no queremos eso. Nosotros queremos nuestro propio modelo financiero. Un modelo que tenemos, que en un contexto de crisis financiera, en un contexto de crisis bancaria internacional, nuestras entidades han sido solventes, han sido rigurosas, comprometidas con el entorno, claro que sí, como siempre lo han estado, y sobre todo han actuado con principios éticos. Y nosotros esperamos que siga siendo así. Euskal herritarren ongizatea eta segurtasuna lehentasunezko misio dira…
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_890
|
10
|
20
|
21.03.2013
|
GOROSPE ELEZKANO
|
EA-NV
|
EH Bildu legebiltzar-taldeak egindako legez besteko proposamena, Kutxabanken lurraldearekiko atxikimendua ziurtatzeari buruz. Eztabaida eta behin betiko ebazpena
|
Bai, barkatu, presidente anderea, laster bukatuko dut, eskerrik asko. Euskal herritarren ongizatea eta segurtasuna lehentasunezko misio dira Euzko Alderdi Jeltzalearentzat eta, hortaz, gure legebiltzar-taldearentzat, are gehiago bizitzen ari garen krisi-kontestu batean, albiste txarrak egunero entzuten ditugunean. Beharrezkoa da hazkunde eta ilusio kolektiborako dinamika positibo bat ereitea, dinamika fidagarri bat, solbentea, zorroztasunez, arduraz, zuhurtziaz eta lurraldearekiko konpromisoz, pertsonekiko konpromisoz bakarrik lortu daitekeena. Inguru finantziario zail batean Euskadiren ekonomiarentzat funtsezkoa izan da, eta da, euskal erakunde finantziarioak jokatzen duten papera. Egun bizi dugun egoera ekonomikoa dela eta, beharrezkoa da Euskal Autonomia Erkidegoan diharduten erakunde finantziario guztiak inplikatzea Euska- diko ekonomiaren garapenaren eta modernizazioaren alde, krisiaren irteerari, berreskurapen ekonomiko eta industrialari ekinez. Euskal eredu…
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_891
|
10
|
20
|
21.03.2013
|
GOROSPE ELEZKANO
|
EA-NV
|
EH Bildu legebiltzar-taldeak egindako legez besteko proposamena, Kutxabanken lurraldearekiko atxikimendua ziurtatzeari buruz. Eztabaida eta behin betiko ebazpena
|
Bai, barkatu. Dos segundos. Euskal eredu produktiboa bultzatuz, gainontzeko eragile eta erakundeekin positiboki lan eginez, benetako ekonomiarentzat babesa izanez. Sinestu dezagun. Hau ez da fede-kontu bat, datuek babesten dute izan behar dugun… (Berbotsa)
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_892
|
10
|
20
|
21.03.2013
|
GOROSPE ELEZKANO
|
EA-NV
|
EH Bildu legebiltzar-taldeak egindako legez besteko proposamena, Kutxabanken lurraldearekiko atxikimendua ziurtatzeari buruz. Eztabaida eta behin betiko ebazpena
|
Bai, barkatu. Eskerrik asko zure eskuzabaltasunagatik.
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_893
|
10
|
20
|
21.03.2013
|
MANEIRO LABAYEN
|
Mixto-UPyD
|
EH Bildu legebiltzar-taldeak egindako legez besteko proposamena, Kutxabanken lurraldearekiko atxikimendua ziurtatzeari buruz. Eztabaida eta behin betiko ebazpena
|
Eskerrik asko, presidente andrea. Gorospe andrea baino laburrago arituko naiz ni, gauza bakar bat esan nahi baitut, Talde Popularraren eta Euzko Abertzaleen artean sinatutako erdibidekoaren alde bozkatuko dudala, hain zuzen. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_894
|
10
|
20
|
21.03.2013
|
PRIETO SAN VICENTE
|
SV-ES
|
EH Bildu legebiltzar-taldeak egindako legez besteko proposamena, Kutxabanken lurraldearekiko atxikimendua ziurtatzeari buruz. Eztabaida eta behin betiko ebazpena
|
Presidente andrea, legebiltzarkideok. Isasi jaunak ekimen honi buruz zer azalpen eman behar zuen entzun nahi nuen nik, jakiteko ea bere azalpenen bidez urrutiago hel zitekeen eta ekimenaren adierazpenetik baino ondorio zehatzagoren bat atera, nahiz eta, izatez, zuen ekimenaren lau puntuak diren Legebiltzarrak begiratu beharrekoak. Egiari zor, ados egon gaitezke eman dituzuen azalpenetako asko eta askorekin, baina, hala ere, zaila egiten zaigu zuen ekimenarekin bat egitea, batez ere zuen ekimenaren xedapenezko atala dela-eta; izan ere, mozioa oso nahasgarria iruditzen zait, eta oraintxe azalduko dizut zergatik. Horregatik…, ez dakit hau konpontzeko modurik dagoen, baina ez dugu honelako ekimen bat babesteko inolako motibaziorik. Izan ere, lehen puntuan, lurraldearekiko atxikimendua aipatzen du. Ez dakit zein den puntu horren xedea; ez dakit zer adierazi nahi den "lurraldearekiko atxikimendu" horrekin, Kutxabankek hamabost autonomia-erkidegotan diharduelako; hamazazpi erkidegoetatik hamabostetan dihardu, eta berrogeita hamaika probintzietatik berrogeita seitan. Tira, Kutxabankek egundoko hedadura du negozio-bolumenean eta jarduteko gaitasunean; horri esker lortzen ditu irabaziak, eta horri esker egin dezake gizarte-ekintza. Horregatik, ez dakit zuen lehen puntuan nola mamitzen den hori, agerikoa izan dadin eta Legebiltzar honen babesa jaso dezan. Bigarren puntuan, berriz, behar besteko kreditua bermatzeko politika iraunkorrari lehentasuna ematea eskatzen da, eta ondo dago hori, baina hauxe da galdera: zertan gauzatzen da hori? Alegia, nola hezurmamitzen da hori, ekimen hau eztabaidatutakoan –betiere onartzen baldin bada– herritarrek ikus dezaten Legebiltzarra arlo zehatz batean esku hartzen saiatu dela egun dugun arazo handi hori, hots, kreditu-falta hori konpontzeko. Hori, gainera, ez diogu Kutxabanki soilik eskatu behar, jakina; eskaera hori zeharkakoa da, alegia, finantza-erakunde guztiei eskatu beharrekoa –hor nonbait dagoen zuzenketa batean dagoeneko azaldu denez–. Finantza-erakunde guztiek dute funtzio soziala eta funtzio publikoa –beren irabaziak aberasteko erabili zein gizarte-ekintzarako erabili–, betiere bankuen parametroen barruan. Kredituaren bidez, hots, diruaren erabileraren bidez, ekonomiaren, enpresen eta banakoen beharrizanak bideratzeko baliabide ekonomikoa dira bankuak. Finantza-erakunde guztiek kreditua bideratzeko betebehar eta eskakizun bera dute; ezinbestean bete behar dute eginkizun hori. Horretarakoxe daude bankuak! Bestela, finantza erakundeek ez lukete inolako zentzurik. Eta hemen, bigarren puntuan, hutsune horrez gain, zehaztasun falta hori sumatzen dugu. Kredituaren funtzionamenduan arazoren bat hautematen baduzue (arazoa hauteman, denok hautematen dugu, begibistakoa baita), ontzat joko nuke egoera hori aldatzeko ekintza zehatz bat egitea, hots, arazo zehatzak konpontzeko ekintzak egitea; alegia, bigarren puntu hori ontzat joko nuke, baldin eta honelako zerbait esango balu "Hauxe da egin behar dena". Alabaina, zuen ekimenak hori ere ez dit argitzen. Hirugarren puntuan, berriz, Kutxabankek ezkutuko helburuak errotik konpondu edo aldatu behar dituela dio. Esazu, baina, zein diren ezkutuko helburu horiek! Zein dira ezkutuko helburu horiek? Benetan ezkutuko helbururik badago, ikuspegi politikotik, ikuspegi sozialetik, helburu horiek ezin dira aintzakotzat hartu, ezin dira onartu, eta identifikatu egin behar dira; hartara, gure iritzia eman ahal izango dugu, eta zer edo zer esan, betiere helburu horiek zertan diren ikusi ostean. Zuk, ordea, ez dituzu identifikatzen, ez duzu esaten helburu horiek zein diren, eta, horrenbestez, hirugarren puntu horrek ez du helmugarik; ezin dugu jakin nora heldu nahi duen. Laugarren puntuan, berriz, Kutxabanki eskatzen zaio uko egin diezaiola legedi eta araudi arrotzak aplikatzeari, hirugarren puntuan bezalaxe. Zein dira, baina, araudi arrotz horiek? Identifikatu egin behar dira araudi arrotz horiek! Legebiltzar honek legegintzajokamolde jakin batzuen kontrako egintza egin behar badu, jakin egin behar du zer egintza egin behar duen eta zer oinarri duen; alabaina, ez da zehaztapenik egiten. Gauza bera gertatzen zaigu Alderdi Popularrak eta Euzko Alderdi Jeltzaleak hitzartu duten erdibideko zuzenketan. Ondo dago; izan ere, denetarako balio du zuzenketa horrek, hotz egiten duenerako zein bero egiten duenerako. Lau urtaroetarako balio du. Ez du inolako zehaztasunik; orokortasuna da dena. Finantza erakunde guztiek gauza bera egin behar dutela? Ederki. Denek kreditua eman behar dutela? Zoragarri. Denek egin behar dituztela gizarte-ekintzak? Bikain. Bada, horiek horrela, hauxe izango zatekeen erdibidekorako ondoriorik onena: "Eman diezaiogun guztiok besarkada elkarri". La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_895
|
10
|
20
|
21.03.2013
|
ISASI BALANZATEGI
|
EH Bildu
|
EH Bildu legebiltzar-taldeak egindako legez besteko proposamena, Kutxabanken lurraldearekiko atxikimendua ziurtatzeari buruz. Eztabaida eta behin betiko ebazpena
|
Presidente anderea. Damborenea jauna, legeka pertsonen ongizaterako izan behar du eta ez kalterako. Gertatu izan da Hipoteken Legean, adibide bezala, Europatik eskatu behar izan diotela, eta lege horren kariaz jendea hil egin da. Ezin liteke legea pertsonen gainetik egon. Zertarako gaude, bestela, politikariok ez bada legeak egiteko, legeak aldatzeko eta legeen hutsuneak betetzen saiatzeko. Aitzaki merkea iruditzen zait, legeen defendatzailetzat…, tautologia da, legea dagoelako besterik ezin liteke izan. Agian zuen formazio politikoetatik ulertzen dut, baina guk pertsona legearen gainetik jartzen dugu, eta kasu honetan, Kutxabanken eztabaida honetan iruditzen zaigu herriaren mailako interesak eta pertsonaren mailako interesak gainetik jarri behar ditugula, legearen gainetik ere. Eta Zipreko kasua hor daukagu, eztabaidatu egiten denean… Hemen Estatuan hainbat kasu planteatu izan daiteke. Baina legea ezin daiteke tabu izan, batez ere atzeraezineko kalteak ekartzen dituelako. Gorospe anderea, Kutxabank entitate publikoa da. Diferentzia ez da azaldu behar. Lehengoan, eztabaidaren kariaz, "zergatik jarrera desberdina Lankide Aurrezki Kutxaren kasuan eta honetan?". Bueno, publikoak eta pribatuak… Kutxabank gure finantza-erakunde publiko inportanteena da. Legebiltzarrarera ekartzearena da Legebiltzarrak, guk erantzukizunak ditugulako. Prieto jauna, egia da zehaztu daitekeela, baina interbentzio politikoetan hemen, araubide orokorretan, gure deialdian lehenengoa da puntu orokorrak zehaztu egingo ditugu. Interes ezkutuak? Ba nola da posible 1.000 miloi euro Kutxabankek Caja Sur erosteko. Eta lurraldearekiko atxikimendua hemen... Aurrezki-kutxak sortu ziren bere garaian herri xehea, jendeak banketxeetara sarbiderik ez zeukalako. Izaera sozial eta publikoa kutxen sorreratik bertatik hor dago. Eta aurrerapen soziala oso inportantea izan zen. Finantzen kudeaketarako eta tokian tokiko garapenerako oso erakunde inportanteak izan dira eta dira. Beraz, legebiltzar honetan ezin badezakegu eztabaidatu Kutxabank… Baina erdibiderako, hasieran pentsatzen nuen abstentziorako joera, baina horrelako orokorkeria eta ikusirik Kutxabank izena saihestu egiten dela, nik planteatu dut horri ezezko botoa ematea. Behar dugulako. Zuk aipatutako erreferentzia guztiak, prentsa eta, pozten gaitu. Azken buruan arrazoia ematen digute guk eskatzeko. Legebiltzar honek erantzukizuna badu da eskatzea, aldarrikatzea eta jakinaraztea, eta Kutxabanken esplikatu. Gero badago, aipatu izan du. Gaur agertu da Berrian Kutxabank Madrileko gestoriak… Gu tokian tokiko banketxeen alde, eta kasu honetan kutxen alde, gaude. Tokian tokikoa, eta gure herriaren garapenerako. Agian hori ez dugu sozialistekin konpartitzen, baina ez dut ulertzen ekonomia errealetik, herritarrengandik gertuen dagoen entitatea ez ulertzea. Eta legeen eragozpenak, eta ikuspegi sozialista batetik, eske nik uste da oinarrizko gauza, hau da, pertsonak gainetik jarri behar ditugu. Zehaztasun falta egon daitekeela? Beno, eske araubide hau ez da Kutxabankeko administraziokontseilua eta zehazteko neurriak, hau da Legebiltzarra. Araubide horretan zeintzuk diren herritarren interesak, nola defendatu daitezkeen. Eta gu lau puntu horietan saiatu izan gara. Guk ez dugu nahi hamabost autonomiatan edo mundu osoan diharduen erakundea, bertako interesak kaltetu egiten baldin badira. Nik behintzat halakorik ez dut nahi, horretarako badira hainbat finantza-entitate, eta izenik ez dut aipatuko. Ze Kutxabank publikoa da, baina publiko izate hori bertatik datorkio, ez hamabost autonomia horietatik. Bertoko gobernuetatik eta bertoko erakundeetatik. Beraz, nik botoa eskatuko nioke Ganberari gure proposamenaren alde. Eta inondik inora ere azpimarratu aurrera begira Kutxabanki guk jarraituko diogula bere erantzukizunetan, erakunde publikoa delako eta bere konpromisoa handiagoa izan behar delako, jende asko sufritzen ari delako finantza-erakundeek izugarrizko txikizioa egin izan dutelako. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_896
|
10
|
20
|
21.03.2013
|
DAMBORENEA BASTERRECHEA
|
PV-ETP
|
EH Bildu legebiltzar-taldeak egindako legez besteko proposamena, Kutxabanken lurraldearekiko atxikimendua ziurtatzeari buruz. Eztabaida eta behin betiko ebazpena
|
Mila esker, presidente andrea. Ez dakit zein desberdintasun hautematen duen Bilduk finantza erakunde baten eta besteen artean. Ez dakit zuen iritziz Euskadiko Kutxa erakunde publiko edo pribatua den, ez nola diharduen ezta zer exijitu behar zaion ere. Baina badakit Kutxabank zer den, eta badakit inondik ere ez dela erakunde publikoa; Kutxabank bankua da, sozietate anonimoa; hiru akzionista ditu –hiru aurrezki-kutxa–, eta sozietate anonimoa den banku pribatu horretatik jasotako dibidenduen bidez egiten dituzte kutxa horiek gizarte-ekintzak; eta kontuan hartu behar da banku horrek hiru lurralde edo hiru probintzia horietatik kanpo lortzen dituela irabazien zati handi bat. Orduan, ez dut ulertzen zuen arrazoibidea; ez dut inondik ere ulertzen. Era berean ez dut ulertzen… Hipotekei buruz diharduzuenean, zer proposatzen duzue? Kutxabankek ez duela etxe-kaleratzerik egin behar, ez dituela hipoteka-kredituak kobratu behar? Bada, orduan, zurekin ados jartzearren, proposatuko dut ez ditzagun inork hipotekak ordaindu eta kito. Zer ari zara, baina, proposatzen? Zer ari zatzaizkigu proposatzen? Ez dela kobratu behar? Edo batzuei bai eta beste batzuei ez? Bada, niri ere abisatu iezadazu, nik ere hipoteka-kredituak baititut, badakizu? Jakin nahi nuke, beraz, ea denok utz diezaiokegun ordaintzeari, ni ere gizarte-ekintza bainaiz eta gizarteekintza horren hartzaile ere izan nahi nukeelako inoiz. Dena dela, ez dizut inolaz ere onartuko esatea Hipoteka Legeak hil egiten duela eta heriotzak eragiten dituela. Hara, ez dizkizut errepikatu nahi hemen izan ditugun eztabaidak. Ez dakit legeak erantzukizunik duen –zilegi bekit zalantza egitea–; ez dakit legeek –salbu eta herrialde jakin batzuetan heriotza-zigorra ezartzen duten lege horiek– inoren heriotzaren ardura izan dezaketen. Baina badakit, inoren hilketaren atzean –suizidio-kasuetan izan ezik (eta orduan ere baten batek izan dezake horretan erantzukizunik)– beste pertsona bat dagoela heriotza horren atzean; inoiz ez da lege baten erantzukizun lausoa; inoiz ez da ingurunearen edo gizartearen erantzukizuna; aitzakiak baino ez dira horiek, hain zuzen inoren heriotzaren aurrean ere beren erantzukizunak beren gain hartzen ez dituzten horien aitzakiak. Beraz, ez iezadazu berriz ere gai hau atera; izan ere, nahi baduzu, hildakoei buruz hitz egingo dugu. Berriz ere diot: erakunde publikoa dela esaten didazu. Bada, erakunde publikotzat jotzen baduzu, orduan nolabaiteko kontraesana duzu; izan ere, batetik ez duzu onartzen esate baterako soldatak merkatzea, lantaldea murriztea eta halako neurriak hartzea… Dirua galtzeko balego bezala. Baina, bestetik, gizarteekintzak handitzea nahi duzu, alegia, bankuaren kontuen emaitzak urterik urte gero eta handiagoak izatea. Bestalde, ez dezagun iruzurrik egin: gure kutxak primeran kudeatu dira. Begira, ez balitz hori egin, hiruetako bat gaur-gaurkoz esku hartuta egongo zatekeen. Hiruetako bat, gaur-gaurkoz esku hartuta egongo zatekeen. Halaxe da. Ez gizarte-ekintzarik, ez lankontraturik, ez lurraldeari atxikitako enpresekin hitzartutako kontraturik. Eta beste gauza bat ere esango dizut. Zuk zeuk onartu duzu hasieran Kutxanbank edo gure kutxak Euskadiko merkatu-kuotaren % 50 direla, gutxi gorabehera. Zure ustez, kuota hori handitu egingo da edo txikitu? Gizarte-ekintza, irabazia eta bankuen dibidenduen banaketa benetan axola bazaizkizu, zure ustez, Kutxabank bizirik iraungo du Euskadin duen merkatukuota handituta? Hori gertatuko dela uste duzu? Benetan ari zara hori proposatzen? Zer ari zatzaizkigu proposatzen? Kutxabankek Euskadin errotutako enpresekin soilik egin ditzakeela kontratuak, gainerakoak bazter utzita? Gainerakoek Kutxabankekin gauza bera egitea nahi duzu? Jakin nahi duzu zein izango litzatekeen Euskadiko aurrezkikutxen irabazia eta gizarte-ekintza? Edo zer demagogia-klase ari zara egiten gaur hemen? Horretara etorri zara? Kutxabankekin demagogia egitera? Bada, egizu nahi beste demagogia. Gure irudiko –lehen ere esan dizut– oso banku inportantea da, eta are inportanteagoa izatea nahi dugu; Espainia osoan barrena hedatzea nahi dugu eta, ahal dela, atzerrian ere bai; irabazi handiak izatea nahi dugu, eta, irabazi horiei esker, Euskadiko aurrezki-kutxek gizarte-ekintza gehiago egin ahal izatea. Eta Txarli Prieto jaunari… Bada, nahi baduzu, besarkada emango diogu elkarri, gaur goizeko zure antzezlan honekin jarraitze aldera. (Murmullos) Eskerrik asko. La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_897
|
10
|
20
|
21.03.2013
|
GOROSPE ELEZKANO
|
EA-NV
|
EH Bildu legebiltzar-taldeak egindako legez besteko proposamena, Kutxabanken lurraldearekiko atxikimendua ziurtatzeari buruz. Eztabaida eta behin betiko ebazpena
|
Eskerrik asko, legebiltzarburu andrea. Legeak ez direnean gustuko, edo gustuko baino gehiago ez dituztenean gauzak dagokion moduan arautzen, egin behar dena da legea aldatu. Batez ere gu gauden lekuan egonda, guk eskatu beharko genukeena da, holan balitz, legeak aldatzea, ez legeak ez betetzea. Eta guk eman beharko genituzke horretarako pausoak. Nik uste dut Legebiltzarrean ezinezkoa dela legebiltzarkide batek legea ondo dagoenean ez betetzera deitzea. Deitu behar duguna da legea aldatzera bere kasuan, kasuan kasuko. Publiko versus pribatu aipatu izan duzu Kutxabanken eta Laboralaren arteko jarreraren ezberdintasun hori azaltzeko nahian, Isasi jauna. Nik ez dakit ondo ez dizudan ulertu edo beharbada ez duzun ondo azaldu esan gura izan duzuna. Beharbada txarto ulertuko nizun, ze nik uste dut ezin dela esan publikoa delako, Kutxabank, esan duzun moduan, zorroztasunez epaitzen duzuela, baina beste aldetik, Laborala esate baterako, adibide bat ipintzeagatik, pribatua izateagatik, ez zaiola horrenbesteko zorroztasuna eskatu behar. Gure ustetan, entitate finantziero guztiei zorroztasun bera, printzipio etiko berdinak eta lurraldearekiko atxikimendua ere eskatu behar zaie. Epaitu zorroztasunez, zorroztasun berdinagaz guztiak. Gure printzipioak konfiantzan oinarrituta daude eta guk ez dakiguna ondo da zergatik zuen kasuan, Kutxabanken kasuan, urtebeteko bizia izan duenean, bere jatorria esan dugun moduan denean, mundu arteko krisi finantzario, krisi bankario izugarria egon denean, gure sistema propioa, guk egin duguna, hemen egin dena hein handi batean, ona izan denean, tinko mantendu denean beste guztien aurrean, zertan oinarrituta duzue zuok horrelako zalantza Kutxabankekiko. Nik uste dut horrek beste zer edo zer eduki behar duela. Ez dauka azalpenik, kutxen esperientzia, kutxen lurraldearekiko atxikimendua kontutan izanda, Kutxabankek urte betean egin duena eginda, zuek urte betean, jaio zenetik hona, arnasa hartzen utzi ez izatea. Benetan zer edo zer falta zaigu hori ulertzeko. Gure printzipioak, Isasi jauna, esan dugun moduan, EAJren printzipioa konfiantzan daude, ze uste dugu nahiko argumentu ditugula horrela ulertzeko. Baina zuok, Kutxabank aipatzen duzuenean, lotzen duzue moduren batean, hor gelditzen da, airean gelditzen da, Kutxabank eta finantza-sistemak egin duen txikizioa, izan da erabili duzun berba. Hor gelditzen da harian, lotzen duzu, aipatzen duzu sistema finantziarioan txikizioa eta era berean Kutxabank. Eta ez, ze lortzen bada eta aipatzen baduzu sistema finantzarioaren txikizioa, izan behar da, zintzotasunez ematen badugu argudioak, jarraian aipatzeko goraipatu behar dela kutxen lana, goraipatu behar dela Kutxabankek egin duen lana. Erakutsi dizudan moduan. Eta zuk zeuk, Isasi jauna, esan duzu "pozten gaitu hori horrela izatea". Ba esan. Esan dezagun, egon gaitezen pozik daukagunagaz eta eskatu dezagun hori izan dadila jarraitu beharreko bidea. Baina ez lotu Kutxabanken eta kutxen irudia, gure sistema finantzario propioarena, ez lotu sistema finantzarioaren txikizio horrekin, ze hori berba eta esaldien joko guretzat gustuko ez dena da. Lehen esan dizuet konfiantza izateko, eta gure legez besteko proposamena defendatu gura izan dut, baina uste dut justu nabilela denboraz eta lehen ere pasatu naizenez, esango dut guk ezin dugula zuen iniziatibaren alde bozkatu, Isasi jauna, besteak beste esaten duelako helburu ezkutuak daudela. Eta ez dago inongo helburu ezkuturik. Zergatik uste duzue? Traiektoria guztia aztertzen badugu kutxena, urtebetean egin duena, eman dituen datuak, zergatik pentsatu behar dugu hori? Eta guri oso arraro egiten zaigu pentsatzea Legebiltzarrak onartu ahal izango duela ekimen bat esanez Kutxabankek helburu ezkutuak dituela.
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_898
|
10
|
20
|
21.03.2013
|
GOROSPE ELEZKANO
|
EA-NV
|
EH Bildu legebiltzar-taldeak egindako legez besteko proposamena, Kutxabanken lurraldearekiko atxikimendua ziurtatzeari buruz. Eztabaida eta behin betiko ebazpena
|
Bai. Beste barik gure erdibideko zuzenketaren aldeko botoa eskatzen dugu. Eskerrik asko.
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_899
|
10
|
20
|
21.03.2013
|
PRIETO SAN VICENTE
|
SV-ES
|
EH Bildu legebiltzar-taldeak egindako legez besteko proposamena, Kutxabanken lurraldearekiko atxikimendua ziurtatzeari buruz. Eztabaida eta behin betiko ebazpena
|
Presidente andrea. Isasi jauna, nola edo hala bat nator zure arrazoibideen filosofiarekin, nahiz eta zuk beste modu batera azaldu. Izan ere, legea hila da eta zuzenbidea bizia; politikak legeak aldatzeko balio behar du, legeen jardunbideek jarrera kaltegarriak eragiten dituztenean: gizartearen kontrako jarrerak, ekonomiaren kontrakoak, interes kolektiboaren kontrakoak, zerbitzu publikoa izateko interesaren kontrakoak edo gizartearen interes kolektiboaren kontrakoak… Eta ni prest nago, Alderdi Sozialista prest dago edozein talderen ekimenak bultzatzeko, ekimenok auzi horiek konpontzera bideratzen diren heinean. Zuen proposamenaren bidez lehendik ere eginda dauden eskaerak egin nahi badizkidazu, alegia, aditzera eman nahi badidazu gehiago hitz egin behar dela menpeko ekarpenei buruz, kreditu-lerroei buruz, diruaren prezioari buruz, zuzkidura-politikei buruz, gizarte-ekintzari buruz, Vitalquiler laguntzei eta enparauei buruz… Horri guztiari buruz hitz egin nahi badu- zu, jakizu gu prest gaudela horri guztiari buruz hitz egiteko. Are gehiago, gai horietako zenbait dagoeneko jorratu ditugu, beste ekimen batzuen harira. Legebiltzar honek egiten dituen ekintza politikoetan zehaztapen handiagoa bilatzen saiatzen ari gara gu; azken batean, hemendik irtendakoan, egiten ari garen horri buruzko azalpenak eman behar baititugu. Beraz, zuen ekimenaren terminologia lauso eta zehaztugabe horren ordez, ekintza eta proposamen zehatzetan oinarritutako ekimen bat aurkezten bada, aztertu egingo dugu, auzi horiek eta beste asko jorratzeko erabat prest baikaude gu. Baina, horretarako, zehaztapenak behar ditugu, gizartearen eta ekonomiaren arazo zehatzei lotutako auziak jorra daitezen nahi dugu; eta ez bakarrik Kutxabank soilik kontuan hartuta, baizik eta finantza-entitate guztiak, aurrezki-kutxa eta finantza-entitate guztiak kontuan hartuta, politikak baliagarria izan behar duelako gizartean egiten diren jarduera publiko guztietan esku hartzeko, eta, beraz, multzo berean sartu behar dira finantza-erakunde guztiak. Zuen ekimenean, ordea, ez dago halakorik. Beste modu batera azaltzen eta arrazoitzen saiatu zara zu, eta ontzat jotzen ditugu zuen arrazoibidearen zati batzuk, baina zuen ekimenak ez du proposamen zehatzik. Horrenbestez, horrexeri heldu beharko diogu beste uneren batean eta beste moduren batean; baina hona ekarri diguzuen proposamena hain da eskasa eta hain da bitxia –zuen ekimenean bertan azaltzen baita termino hori–, ezin dizuegu lagun egin; ezin diogu babesa eman zuen ekimen horri. Bestalde, Damborenea jauna, erdibideko zuzenketa bat ekarri diguzu zuk, eta ez duzu txintik ere esan hari buruz! Ez duzu erdibidekoa defendatu; izan ere, ez duzu haren gaineko azalpenik eman beharrik izan, zuen erdibideko hori, berez, erdibideko zuzenketa baino erregutea delako. Eta, zuk ondo dakizunez, Jainkoari edo haren hurreko santuetakoren bati egindako otoitza da erregutea; beraz, babes-eskaria edo laguntza-erregua da funtsean. Horrenbestez, erreguak ekarri behar badituzu hona, elkarri besarkada ematea da, ezbairik gabe, eztabaida hau amaitzeko modurik onena. (Risas) La
|
eu
|
https://www.legebiltzarra.eus/ic2/restAPI/pvgune_descargar/default/b5a9f227-9fe6-4846-9a9d-3ad0401c9055
|
parl_eu_900
|
Subsets and Splits
No community queries yet
The top public SQL queries from the community will appear here once available.